
SASTANAK U PUSTINJI. 


Tamo, gdje sirijsko-arapska Pjeskovita pustinja izli- 
jeva obilje kišnice kroz svoje jaruge u Jabok, a preko 
ovoga u donji Jordan, pojavio se iz jedne od tih jaruga, 
što su sada presahnule, jahač, za kojega molimo pozor- 
nost čitatelja. 

Po vanjštini moglo mu je biti četrdeset i pet godina. 
Brada njegova, koja je nekoč morala biti crna i pokri- 
vala mu po svoj širini prsa, već je pogrušana sijedinama. 
Lice mu je smeđe Poput pržene kave i pod crvenim Tup- 
cem oko glave samo djelomice vidljivo. Pokadšto bi po- 
digao velike, tamne oči. Imao je na sebi običajne istoč- 
njačke haljine i sjedio je u kućici, sličnoj šatoru, na veli- 
kom, bijelom dromedaru. 

Ova je životinja bila najplemenitije pasmine. Uzde na 


Prvi pogled onakove, kako su običajne kod otmjenih 


jahača: skrletnim resama Proviđeni remen pokriva 
čelo i na labuđu uzvinuti vrat s mjedenim visećim lanči- 
ćima, koji svršavaju zvečećim srebrenim zvončićima, no 
na uzdama nije ovdje bilo vidjeti vođica za jahača ni 
Temena za gonića. Hrbat životinje bio je jednostavno i 
smišljeno natovaren. Dvije drvene škrinjice, jedva četiri 
stope dugačke i jednako teške, da je sa svake strane vi- 
sjela jedna, bile su iznutra obložene tako, da je gospo- 
dar deve mogao tu sjediti ili na polak natraške naslo. 
njen ležati, dok je sve bilo natkriveno zelenom ponja- 
vom. Široko remenje na prsima i leđima, pa brojnim 


čvorovima i vrpcama učvršćeni kolani držali su uređaj u 
ravnovjesju. 


PE PER 


Preko besputne pustinje, pokrivene sivim i smeđim 
kamenim grumenjem i komadima granita, na kojoj se 
tek tu i tamo pojavljivao koji oskudni stručak trave, ka- 
sala je deva zibljivim hodom po čitave sate, gledajući ne- 
prestance na istok, upijajući prostranim nozdrvama zrak. 
U početku ležala je preko dalekih klisura dugačko pruže- 
nog gorskog lanca biserno siva maglica, koju je sunce 
malo po malo preobrazilo u ružičasti sjaj; no jahač pod 
zelenim šatorom kao da ne opaža te promjene boja, ni 
kruženja jastreba u zračnim visinama, ni plahog prebje- 
gavanja lisice ili hijene; njegov pogled odaje snatrenje. 
Ponašanje jahačevo i devino dojima se, kao da njima 
ravna viša sila. | 

Točno o podne, kad je sunce stajalo u zenitu, zausta- 
vila se deva samovoljno i istisla tugaljiv zvuk, kao da 
želi počinka, i taj zvuk probudio joj gospodara, koji je 
zadrijemao. Podigao je zastor šatora, pogledao na sunce 
i obazirao se podulje i pomno na sve strane, kao da želi, 
da dobro zapamti neku određenu točku na obzorju. 
Udovoljen ovim motrenjem odahne duboko i kimne gla- 
vom, što je imalo da znači: Napokon! Napokon! Odmah 
zatim skrsti ruke na prsima i izmoli tihu molitvu. Oba- 
vivši ovu pobožnu dužnost odluči sjašiti. Iz grla mu do- 
pre prastari zvuk: Ik! Ik! znak devi da klekne, Životi- 
nja je lagano poslušala ali pritom i zadovoljno zaroktala, 
Sad jahač stavi nogu na vitki vrat i stupi na pijesak. 

Kad se je uspravio, bio je jahač lijepa uzrasta, ne jako 
visok, ali krepak. Razveže svilenu vrpcu, kojom mu je 
pričvršćen rubac na glavi, potegne ga nešto natraške, pri- 
čem se ukazalo gotovo crno lice; no nisko, široko čelo, 
orlovski nos, oštra kosa kovnog sjaja, što je u bujnim 
uvojcima padala niz pleća — sve to djelovalo je tako, 
da si na njemu na prvi pogled upoznao Egipćanina. Uva- 
žimo li, da se nalazi sam samcat u pustinji, u kojoj se, 
osim divljih životinja, nalazi i sumnjivih ljudi, bilo je 

napadno da nije uza se imao oružja, pače ni paroga, koji 


. inače služi za ravnanje deve. Od trajnog jašenja ukočila 


su mu se uda, radi čega je više puta koracao amo tamo, 
tarući si ruke, toptajući nogama, da pobudi opticaj krvi. 
Pritom je prigodice zirkao na kraj pustinje i svaki put, 
kad je to učinio, odrazivalo mu se s lica razočaranje, što 
je bio znak, da očekuje društvo, iako je teško bilo pogo- 
diti, kakav bi se to posao imao obaviti na tako osamlje- 
nom mjestu. Ipak nije dvojio o dolasku osoba, koje oče- 
kuje, jer je odmah. stao istovarivati svoje stvari. 

Najprije opere nakvašenom spužvom devi oči, lice i 
nozdrve, zatim uze iz škrinje komad latka bijelo i cr- 
veno isprutanoga, snopić štapića i jednu jaku palicu, Ova 
palica ukazala se spretnim sjedinjenjem manjih štapića 
oko jednog središnjeg kolca, koji je ovog čovjeka nad- 
visivao za čitavu glavu, čim su kolac a onda i rašireni 
štapići bili pričvšćeni na tlo, rasprostre putnik komad 
latka preko toga stalka i bila je gotova kućica. 

Zatim izvadi iz torbaka o sedlu graha i objesi devi pod 
nos, pa kad je promatrao radost dobre životinje s hrane, 
obazre se opet pješčanim morem. »Oni će doćil« progo- 
vorio je ummiren. »On, koji je vodio mene, vodit će i njih. 
Spremit ću sve, da ih gostoljubivo dočekam.« 

Iz škrinje povadi sad potrepštine objeda: vino u malim 
kožnim mješinama, osušenu janjetinu, sirijske  šipko- 
vače, arapske datulje, sir i kruh. Sve to stavi pod šator, 
poreda na prostrtoj krpi i položi tri tanjura, ispletena od 
vlakna paoma i tri ubrusa od najfinije svile. Odatle se 
dalo zaključiti na broj gosti, koje očekuje. 

Sve je dakle bilo priđeno. Izađe opet pred šator i gle! 
— daleko na istoku opazi tamnu mrlju. Ustavi se kao 
ukopan; oči su mu se raširile i obuzelo ga je bi reći nad- 
naravno čuvstvo — mrlja je bivala sve jasnija i popri- 
mala sve određeniji oblik. Domala mogao je Egipćanin 
da dobro razabere podobnjaka svoje bijele deve s opre- 


ze Diu? 


mom sličnom njegovoj. Sklopi ruke i uspravi pogled u 
nebo, oči mu se napune suzama. Obuzet dubokim stra- 
hopočitanjem, klikne: »Samo Bog je velik!« 


Stranac se je približio i napokon zaustavio. I on kao 
da se istom probudio. Ugledao je devu, kako kleči, šator 
i čovjeka pred šatorom, koji moli. I on sklopi ruke pa 
izmoli tihu molitvu; onda siđe s deve i pođe u susret 
Egipćaninu, a ovaj k njemu. Časak su se zamjenito pro- 
matrali, a zatim se zagrlili. 

— Mir s tobom, slugo pravoga Boga! progovori 
šljak. (o jE 

— Is tobom također! Dobro mi došao, brate u pravoj 
vjeri! odvrati Egipćanin vrlo srdačno. 

Onaj, koga je pozdravio, bio je visok i mršav. Oči su 
mu ležale duboko u šupljinama; kosa i brada bile su si- 
jede, lice boje između rumenice i tuča; i on je bio nena- 
oružan. Haljine su mu indostanske osim sandala na no- 
gama, koje su bile od bijelog platna. »Samo bog je velik!« 
kliknuo je poslije zagrljaja. 

— 1 blaženi svi, koji mu služe! odyrati Egipćanin. Pa 
onda doda: No pričekajmo, jer eno tamo dolazi treći. 
Pogledaju prema sjeveru, otkud ugledaju lagano dolaže- 
nje bijele deve, slične njihovima. Čekali su, dok je ja- 
hač sjašio pa im pošao u susret, 


— Mir s tobom, o moj brate! Progovori došljak i ogrli 
Indijea. 


do- 


Hi i jej 


— Neka se vrši božja volja! odvrati ovaj. 

Ovaj, što je najposlije nadošao — očito Grk — razliko- 
vao se je od svojih prijatelja ljepušnim tjelesnim uzra- 
stom i bijelom bojom lica; bujna, svijetla kosa obavijala 
mu malenu, ali lijepu glavu; toplina njegovog dubokog 
modrog oka jamči, da je blage ćudi i srdačnog značaja. 


Bio je također nenaoružan i moglo mu je biti oko pede- 
set godina. , 

Kad je skinuo ruke s Egipćaninovih leđa, kojemu se 
također bacio na grudi, progovori Egipćanin drkćućim 
glasom: Mene je duh doveo najprije ovamo, po tom raza- 
birem da sam određen, da budem slugom mojoj braći. 
Šator je spremljen, kruh pripravljen da se lomi, dopu-.' 
stite dakle da vršim službu! : 

Uzeo je obojicu za ruke, poveo ih pod“šator, skinuo im 
sandale s nogu, oprao noge, izlio vode na ruke i otro ih 
pripravljenim ručnicima. A kad je i svoje ruke oprao, 
progovori: 

— Dajte, braćo, da sad skrbimo za se, kako naša slu- 
žba iziskuje, jedimo dakle da se okrijepimo za dnevne 
dužnosti. Dok se budemo krijepili, možemo se upoznati 
i saznati, otkud svaki dolazi i kako se zove. 

Onda ih povede na blagovanje i posadi ih tako, da su 
jedan drugome gledali u lice. U isti mah sklopila su sva 
trojica ruke, sagnuli glave i glasno izgovorili ovu molitvu: 
»Stari naš oče — Bog! Što imamo ovdje, došlo je od tebe! 
Uzmi milostivo našu hvalu i blagoslovi nas, da vazda iz- 
vršujemo tvoju svetu volju!« 

Kod poslijednje riječi podignu oči i zamjenito se po- | 
gledaju sa čuđenjem: svaki je govorio jezikom, koga 
onaj drugi nikad nije čuo pa ipak su se potpuno ra- 
zumjeli. Sveto strahopočitanje potreslo im je duše, jer 
su po tom čudu poznali prisuće božje, 

Po tadanjem računu vremena zbio se je opisani sasta- 
nak 747. godine od utemeljenja Rima, mjeseca decembra, 
dok je na području Sredozemnoga mora vladalo zimsko 
vrijeme. Jašenje po pustinji u to doba godine stvara 
krepak tek pa ni društvo pod šatorom nije u tome sa- 
činjavalo iznimke. Sva trojica bili su gladni i slasno jeli, 
a pošto su okušali i vino, zapodjenuli su razgovor. 

— Putniku u stranoj zemlji, — progovori Egipćanin, 


“koji je predsjedao gozbi, — nije ništa tako ugodno, nego 


kad čuje, da ga neki prijatelj zove imenom. A jer nam 

predstoji još mnogo dana zajedničkoga putovanja, vrije- 
me je, da se zamjenito upoznamo. Neka dakle, ako izvo- 
lite, progovori prvi onaj od nas, koji je poslijednji na- 
došao. 

Iznajprije polagano, kao čovjek, koji je navikao, da se 
savlađuje, poče Grk: 

— Braćo, ono što imam da vam pričam, tako je neo- 
bično, da jedva umijem kako da počnem ili da se primje- 
reno izrazim. Još se ni sim ne razumijem pravo, mogu 
samo da izrazim uvjerenje, da izvršujem volju nekoga 
Višega, kojemu služiti jest neprestano ushićenje. Pomi- 
slim li na zadaću, koju po poslanstvu imam da obavim, 
obuzme me takova radost, da sam siguran: moje djelo- 
vanje jest božja volja. 


Prožet ganućem časak je šutio, a druga dvojica, pošti- 


vajući njegova čuvstva, oboriše oči. 

— Daleko odavle na zapadu, — nastavi Grk — leži ze- 
mlja, koja ne će nikad biti zaboravljena, jer joj svijet 
premnogo duguje i to za stvari, koje čovječanstvu pru- 
žaju najčišće radosti. Da ne spominjem umjetnosti, fi- 
lozofiju, rječitost, ratno umjeće, braćo moja, u jeziku te 
zemlje propovijedat će se jednoč svijetu nauka Onoga, 
koga sada idemo, da potražimo. Govorim vam o Grčkoj. 
Ja sam Gašpar, sin Atenjanina Kleantesa. Istom strašću, 
kao i puk, kojemu pripadam, posvetio sam se nauci. Dva 
najveća naša filozofa uče: jedan, da svaki čovjek imade 
neumrlu dušu, a drugi, da ima samo jedan svemogući i 
pravedni Bog. Ove dvije nauke odabrao sam i ja kao 
one, koje jedino zavrijeđuju da budu proučavane, jer 
sam u sebi govorio, da između Boga i čovječje duše mora 
da postoji neki odnošaj, koji dosele još nije proniknut. 
Škole mi nisu mogle to razjasniti; stajao sam kao pred 
tvrdim neprozirnim zidom. 

Kod tih riječi zatitra na licu Indijca ozbiljan, odobra- 
vajući smiješak. 


mom | ee 


U sjevernom dijelu moje domovine, — nastavi Grk, a: 
u Tesaliji, ima brdo, zvano Olimp, koje moji zemljaci 
smatraju zavičajem bogova. Na brdu da stoluje vrhovni 
bog Zevs. Pošao sam onamo. Na jugoistočnoj strani brda 
našao sam špilju; u njoj se nastanih i posvetih razmatra. 
nju — ne, — podah se očekivanju onoga, što sam svakim 
daškom molitve željkovao — očekivanju objave. — Vje- 
rovao sam u najvišeg, nevidljivog Boga, pa mi se činilo 
moguće, da će udovoljiti mojoj vrućoj čežnji i odazvati 
mi se. 

— Ion se je odazvao! klikne Indijac. 

= Slušajte dalje, braćo, — nastavi Grk, stišavajući s 
naporom svoje uzbuđenje. — Ulaz u moju špilju nasu- 
prot je termijskoj luci. Nekog dana vidio sam, da se 
neki čovjek sunovratio s lađe, što je mimo plovila. Spa- 
sio sam ga i njegovao. Bio je to žid — vrlo upućen u povi- 
jest i zakone svoga naroda. Od njega sam saznao, da Bog 
mojeg čeznuća i molitve uistinu postoji, da je od stoljeća 
njihov zakonodavac, vladar i kralj. Što je to drugo nego 
objava, za kojom sam čeznuo? Moja vjera nije bila uza- 
ludna: Bog mi se odazvao. 

— Kako se odazivlje svima, koji ga zazivaju takovom 
snažnom vjerom, — rekne Indijac. 

— Nažalost, — prihvati Egipćanin, — kako ih je malo 
dosta mudrih, da spoznaju, kad im se odaziva! i 

— To nije bilo sve, — nastavi Grk. — Ovako mi po- 
slani mudrac saopći mi još više. Tvrdio je, da će pro- 
roci, koji su za prve objave s Bogom razgovarali, opet 
doći. Spomenuo mi je imena tih proroka i naveo vlastite 
njihove riječi iz svetih knjiga. Rekao mi je nadalje, da 
predstoji drugi dolazak božji pa da ga u Jerusolimu svaki 
trenutak očekuju. 

Trznuvši se, zašuti Grk. Sjaja radosti nesta ujeda- 
red s njegova lica. 

— Ah, istina je — doda za čas, — istina je, taj mi je 
čovjek također kazao, — kako su Bog i objava, o kojima 
je govorio, bili samo za Židove, tako da će i opet biti. On, 
koji će nadoći, biti će kralj židovski. »Zar drugi svijet 
nema nade?« zapitah ga. »Ne«, reče mi ponosito, — »ne, 
mi smo odabrani božji narod.« — No taj odgovor nije po- 
ništio moje nade. Zašto bi Bog, govorio sam samome 
sebi, — ograničio svoju ljubav i dobrotu samo na jedan 
narod, tako reći na jednu jedinu obitelj? No morao sam 
se osvjedočiti, Nakon dugoga nastojanja, nadvladao sam 
njegovu ponositost i doznao od njega, da su njegovi 
Pređi bili samo odabrano oruđe, da se istina očuva ži- 
.vom, te ju svijet naposljetku dozna Pa se spasi. Kad me 
Žid ostavio pa sam ostao sam, trapio sam dušu novim 
molitvama — neka mi bude dano, da toga kralja, kad 
dođe, uzmognem vidjeti i pokloniti mu se. I neke ve. 
čeri, kad sam sjedio pred mojom špiljom pa nastojao 
da se više približim tajni moga života, spoznaji Boga, 
ugledao sam ujedared na moru pod menom, bolje reći 
u tami, što se slegla na površinu mora, kako sjaji jedna 
Zvijezda. Lagano se je dizala i sve više Približavala, dok 
nije stala nad brdom, pače nad mojim vratima tako, da 
me njezino svijetlo obasjalo. Srušio sam se na tla i za- 
Spa0, a u snu sam čuo glas, koji mi Progovori: O Ga- 
špare, tvoja je vjera pobijedila! Blagoslovljen budi! S 
dvojicom drugih, koji će doći sa skrajnjih granica ze- 
mlje, vidjet ćeš obećanoga i svjedočiti o njemu. Ustani 
ujutro i pođi im ususret, Pouzdajući se u duha, koji će 
ie voditi. 

Drugog jutra probudio sam se s duhom u meni, koji je 
jarče svijetlio od sunca. Odložio sam Pustinjačke haljine 
i obukao prijašnje. Iz skrovišta uzeh blago, što sam ga 
donio iz grada. Mimo je plovila lađa; ukrcao sam se i 
iskrcao u Antiokiji. Tamo sam kupio ovu devu i potrebnu 
opremu. Kroz vrtove i gajeve, što no rese obale Oronta, 


BEK 


S 


reko Emeze, Damaska, Bostre i Filadel- 
ka: ie oma — To vam je, braćo moja povi- 
jest Da čujem sad vašu. 

Egipćanin i Indijac pogledaju se; prvi mahne rukom, 
a drugi se sagne i poče: ii za 

— Naš brat dobro je govorio, bile i moje riječi tako 
mudre! 

Časak je razmišljao, a zatim nastavi: . 

— Zovem se Melhior, braćo! Jezik, kojim vam B. 
rim, ako nije najstariji, prvi je, kojim se je a indijski 
sanskrit, — porijetlom sam Indijac, po vjeri da di 
No u toj vjeri s ukočenom njezinom izgradnjom obreda, 
sa stotinu mučnih zakona i pravila, koja se odnose .. 
na vanjštinu, nije duh moj nalazio hrane ni 21 je- 
nja, već je čeznuo za Bogom, za praizvorom lju sa . 
ćenici i svjetina obasipali su me pogrdama i .. ; 
štaviše, prijetili i mome životu. U duševnoj nevolji po dg 
žio sam mjesto, gdje bih mogao biti sam s ocem svijetla. 
Pošao sam uz rijeku Ganges do jednoga izvora u x. 
lajskim planinama. Pošao sam onamo, gdje ai 
pruža mudracu nesmetanu samoću, da daleko od svijeta, 
molim združen s mojim Bogom, da postim i očekujem 
smrt. I neke večeri, lutajući obalama jezera, kliknuh u 
svečanu tišinu: »Kad će doći Bog i zatražiti svoje vlas- 
ništvo? Zar ovdje nema oslobođenja?« U to zasja na- 
jednoč svijetlo iz rijeke i domala se podigne zvijezda i 
krene prema meni i zaustavi se nad mojom ter 
Svijetlo me njezino zabliještilo. Pao sam na i 
to začujem glas, koji mi je govorio nebeskim blagoglas- 
jem: »Tvoje pouzdanje u Boga pobijedilo je! Blagoslov- 
ljen si, o sine Indije! Spasenje se približuje! S ji: 
drugih sa skrajnjih granica vidjet ćeš Spasitelja i svjedo- 
čiti, da je došao. Sutra ujutro spremi se na put, pođi . 
ususret i pouzdaj se posvema u duha, koji će te vaditi!« 

I od onoga trenutka ostalo je svijetlo pri meni, za to sam 
znao da je to vidljivo prisuće duha. Drugoga jutra Po- 
vratio sam se u svijet onim istim putem, kojim sam i do- 
šao. U jednoj goskoj uvali našao sam skupocjeni dragulj 
i prodao ga u Hurdvaru. Preko Lahora, Kubule i Jezda 
stigoh u Ispahan. Tamo sam kupio devu i jašio na njoj u 
Bagdad, gdje nisam čekao nikakvu karavanu, već dalje 
jašio — bez straha, jer duh je bio sa mnom; on _ je 
još sa mnom. Koja milost, koja slava nam je dana, mila 
braćo! Gledati ćemo Spasitelja, s njim razgovarati, po- 
kloniti mu se! Ja sam svršio. 


Živahni Grk stade veselo čestitati, na što je Egipćanin 
počeo s dostojanstvom, svojstvenim tome narodu: 


— Blago tebi brate moj! Mnogo si trpio i ja se radujem 
tvojoj pobjedi. Ako me želite slušati, kazat ću vam, tko 
sam i kako sam došao do toga, da budem pozvan. 


 Pogledavši prijazno oba druga, nastavi: . 


— Zovem se Baltazar, rodio sam se u Aleksandriji u 
uglednoj svećeničkoj obitelji i odgojen prema zvanju. 
No štogod su me učili o božanskim stvarima, izazivalo 
je moje nezadovoljstvo u onoj mjeri; u kojoj je rasla 
moja spoznaja. O vjeri u selenje duša, koju su mi na- 
metnuli, razmišljao sam danju i noću, jer ju nisam mo- 
gao dovesti u sklad s božjom pravednošću. Napokon mi 
bude jasno, da je smrt samo raskrsnica, gdje bezbožni 
propadaju, a pobožni se dižu na viši život, na radin, ve- 
seo, vječni život — na život kod Boga! O tom sam propo- 
vijedao u gradovima i selima, ali bez: pravoga uspjeha; 
kušao-sam utemeljiti i posebnu sektu, no domala sam pri- 
mijetio, đa' mi-za to manjka posveta z gora. Sad sam 
psigurao veliki moj posjed, kako bi mi dohoci od njega 
vazda poslužili kao pomoć za nuždu, a da se otresem 
tuge i-boli, koje mi je zadavalo čovječanstvo, nesposobno 
na kajanje,+odlučim -se posve posvetiti molitvama i po- 


vući iz svijeta. U tu svrhu odoh u nutarnjost nepoznate 
mi Afrike, gdje su mi brda, čiji okopnjeli snijeg hrani 
veliku rijeku, dala zavičaj na godinu dana i dulje. Pao- 
mini plodovi hranili su mi tijelo, molitve moju dušu. Neke 
večeri, kad sam, kao često, zazivao k Bogu: »Kad ćeš 
doći? Zašto da ne ugledam spasenje?« izašla ujedared iz 
blještave vode, uz koju sam koračao, sjajna zvijezda i 
zaustavila mi se povrh glave! Pao sam ničice i prekrio 
lice, jer zvijezda nije bila obična, a neki nadzemni glas 
govori mi: Tvoja revnost u vjeri pobijedila je. Blago- 
slovljen bio, sine egipatske zemlje! Spasenje se pribli- 
žava. Sa dvojicom drugih, iz najudaljenijih zemalja svi- 
jeta, gledat ćeš Spasitelja i svjedočiti o njemu. Ustani 
sutradan ujutro i pođi im u susret. A kad dođete do sve- 
tog grada Jerusolima, pitajte puk: gdje je novorođeni 
kralj židovski? Jer mi smo na istoku vidjeli njegovu zvi- 
jezdu i poslani smo, da mu se poklonimo. Pouzdaj se 
posvema u duha, koji će te voditi!« I svijetlo se pretvori 
u duševno osvijetljenje i vodilo me je u Menfis, gdje sam 
kupio devu, a onda preko Sueza i Kufileha kroz Moab 
i Ammon ovamo. O, braćo moja, Bog je s nama! 


On zašuti, a sva trojica, vođeni nekom duševnom po- 
budom, pruže si ruke. 


— Je li ikoji nalog, ikoje obećanje moglo biti božan- 

skijega porijetla? zapita Baltazar. — Čim nađemo Go- 
spodina, obožavat će ga svi bliži i dalji puci kao svoga 
Spasitelja. 

Sad su ustali pa izašli napolje. Poslinju 4 je bila tiha kao 
nebo nad njom. Sunce j je naginjalo zapadu. Deve. su spa- 
vale. Časak, poslije skupljen bje šator, a ostanci jela po« 
spremljeni, Prijatelji su uzjašili šutećke, vođeni Egipća- 
ninom, zapadnim smjerom u hladnu noć. : 


- Kad se mjesec lagano uspeo, kretale: su bijele “podeke, 
jedna za drugom, tihim skokom kroz opalni sumrak, slič- 


ne sablastima, koje bježe od neprijateljskih sjena. Na- 
jednoč zablistala ispred njih svijetlost, koja se, kad su 
pogledali u visinu, skupila u žarište blistava sjaja. Srca 
su njihova zakucala, duše im zatreptale i u jedan glas 
kliknuli veselo: Zvijezda! Naša zvijezda! Bog je s nama! 


JOSIP I MARIJA. 


Na zapadnim vratima Jerusolima, koja se po mjesti- 
ma, u koja vode, zovu i jafska i betlehemska vrata, 
vlada i danas još u rano jutro živahni sajamski promet, 
gdje se putnik i hodočasnik može opskrbiti s najnužnijim 
bilo da potrebuje izbor živežnih namirnica, oružja, te- 

“glećeg blaga i što mu drago, a kud i kamo je bivalo ži- 
vahnije, obilnije i bučnije za dobe velikoga Iruda, u koju 
molimo čitatelja, da se prenese. 

Često je na ovim vratima trgovanje trajalo do kasnoga 
popodneva, a tako je bilo i onih dana mjeseca prosinca, 
o kojima pričamo. 

Pogledamo li si one, koji su poslijednji unišli iz vana, 
moramo se zaustaviti kod jedne skupine, što su ju sači- 
njavali jedan muškarac, jedna ženska i jedno magare. 
Muž je vodio magarca i opirao se o štap, koji mu je slu- 
žio i za poćerivanje životinje. — Bio je odjeven kao i svi 
Židovi njegove okoline, no odijelo kao da mu je bilo još 
novo. Po oštro izrazitim crtama moglo mu je biti oko pe- 
deset gdina; brada mu je bila prosijeda. Svojim znati- 
željnim i donekle nehajnim obaziranjem činio je odmah 
dojam starca iz pokrajine. Bio je to Josip iz Nazareta. 

Lagano i većinom šutećke koracao je, držeći u ruci vo- 
dice, preko brda i dola uz Mariju, koja je u osamljenom 
kraju sasvim odgrnula koprenu. Izgledala je, kao da joj 
nema više od petnaest godina. Lice joj je bilo dugoljasto 
i oblo, boja čista no blijeda. Nos potpuno lijep, malo po- 
otvorena puna, rumena usta podavala su njenim ustima 

nježan, topao izražaj povjerenja. Oči su joj bile velike, 
modre boje sa spuštenim vedjama i dugim trepavicama. 
Bujna, zlaćana plava kosa spuštala joj se niz vrat sve do 
jastuka, na kojem je sjedila. Ovim tjelesnim prednostima 
Priključivao se neopisivi dašak čistoće, koji je preobra- 
zivao cijelo njezino biće, i 

Napokon su došli ovi putnici na visinu Mar Elias, 
odakle su vidjeli Betlehem s njegovim bijelim zidovima. 
Ovdje su časak počivali, a zatim se spustili u dolinu, gdje 
su odmah dospjeli u veliku gužvu ljudi i životinja. Josip 
se stao pobojavati, da za Mariju ne će naći skloništa. Žu- 
rio se stoga naprijed, a da se s nikim od mnogih zna- 
naca, što ih je sretao, nije ni pozdravio, dok se ne za- 
ustavi pred ulazom u jedno sklonište. 

Hoće li čitatelj da shvati, što se dogodilo onima, koji 
su ovdje tražile prebivalište, mora si predočiti razliku 
između skloništa na Istoku te onih u Evropi. Skloništa 
na istoku zvala su se hani te su bila oborom okružena 
zemljišta, često bez kuće i krova. Položaj im se birao s 
obzirom na pitku vodu, sigurnost i sjenu. Do danas su 
takovi hani sačuvali svoju vlastitost. Bilo je doduše sklo- 
ništa, naročito u velikim gradovima, kao što su Aleksan- 
drija i Jerusolim, koja su pružala sve moguće udobnosti; 
u pravilu pako nisu bila ništa drugo, no glavni stan kojeg 
šeika ili glave plemena, mjesto za sastanke, za kupnju i 
prodaju i svratišta za strance. Druga im je vlastitost bila 
što kod tih skloništa nije bilo nikakve podvorbe, a to je“ 
osobito bilo napadno onima, kojima je zemlja nepo- 
znata. Tu nije bilo gostioničara, ni kuhara, ni kuhinje, 
samo jedan vratar na ulazu, čija je glavna zadaća bila, 
da strancima saopćuje, mogu li još naći mjesta ili ne. 
Kad su jednoć bili pušteni u ograđeni prostor, nitko se 
više nije brinuo za njih. Svatko je morao dakle donositi 
živež ili si ga nabavljati kod prisutnih trgovaca, pa si 


. jelo sam prirediti. Isto je tako bilo i sa konačenjem. — 

Ova skloništa pružala su samo vodu, mjesto i zaštitu i 
bila su besplatna. 

Pravi uzorak ovakovoga hana, bio je onaj, u kojemu 
su se zaustavili Josip i Marija. Betlehem je imao samo 
jednoga šeika, dakle i samo jedno sklonište; iako je Jo- 
sip bio rodom .iz Betlehema, nije uslijed svoje mnogo- 
godišnje otsutnosti imao ovdje nikojeg znanca, pa nije 
mogao ni tražiti kod njih gostoprimstva. Osim toga je 
sporost rimskih oblasti bila poslovična, pa je moglo po- 
trajati čitave mjesece, dok se dovrši određeni popis pu- 
čanstva, a Josip nije htio, da ma komu na tako dugo 
vrijeme bude na teret. Bio je dakle upućen na sklonište, 
a otud i njegova zabrinutost, kad je vidio ispred sebe 
toliko mnoštvo stranaca. Kad se je približio, potvrdile su 
se njegove bojazni. Han je bio prenapunjen. 

Vratar je sjedio na velikom panju cedrovine izvan vra- 
tiju. O zid iza sebe naslonio je koplje, do nogu mu ležalo 
pseto. 

— Mir Jehovin s tobom! pozdravi ga Josip, kad se ko- 
načno našao pred vratarom. 

— Jednako želim tebi i tvojima! odvrati vratar, ne 
maknuvši se smjesta. 


— Ja sam rodom iz Betlehema — nastavi Josip. Nema 


li ovdje prebivalište za nas? 

— Ovdje ga nema! odvrati vratar, 

— Možda si čuo o meni. Ja sam Josip iz Nazareta, a 
Betlehem mi je rodno mjesto. Iz plemena sam Davidova. 

Josip se pouzdavao u to, što je iz Davidova plemena. 
Ako ova ponosita riječ ne će koristiti, onda su sva na- 
stojanja uzaludna. Biti potomkom Davidovim smatralo 
se je najvećom čašću pa se učinak i ovdje pokazao. Vra- 


tar se smjerno digao i progovori: Pozdravljam te još jed- - 


nom rabi, pa ako hoćeš poći sa mnom, to ćeš se osvje- 
dočiti, da nigdje nema a ma ni najmanjega mjesta. Smi- 
jem li te zapitati, kada si došao? 

— Upravo sada! 
Vraiar se nasmiješi. 


— Što je ovo mnoštvo dovelo ovamo, dovelo je i tebe: 
careva naredba. — No osim ovih stigla je jučer i kara- 
vana koja putuje iz Damaska u Arabiju i donji Egipat. 


* Eto, tu vidiš ljude i deve. 


Unatoč tome Josip se nije dao odpraviti, pa reče. 

"_ Ne brinem se radi mene, već je sa mnom moja su- 
pruga, a noć će biti filadnija, mnogo hladnija na ovim 
vrhuncima, nego li u Nazaretu. Ona ne može ostati pod 
vedrim nebom. Zar nema više nikakovog mjesta u 
gradu? 


— Pogledaj si ove ljude ovdje, — i vratar pokaže na 
mnoštvo, što se tiskalo oko ulaza; — svi su tražili kona- 
čište u gradu i doznali su, da je sve prenapunjeno. 

Razmišljajući, progovori Josip više za se, nego da go- 
vori vrataru, 

— Ona je mlada i slaba, bude li morala noću ostati pod 
vedrim nebom, mogla bi umrijeti. A zatim se opet obrati 
na vratara i nastavi. Možda si poznavao njezine rodite- 
lje, Joahima i Anu, koji su također bili iz Davidova 
plemena. 


— Doista, poznavao sam ih, bili su to valjani ljudi, no 
tada sam još bio dječakom, — progovori vratar zami- 
šljeno, oborivši oči k zemlji. Najednoč se opet okrene 
Josipu i reče. lako vas ja ne mogu primiti, ne ću vas 
ipak odpustiti, rabi; učinit ću što mogu za tebe. Ko- 
liko vas ima? 

Josip odgovori: 

—Moja žena, ja i magarac. 

— Dobro, ne ćete pod vedrim nebom noćiti. Žurite se, 
sunce zapada za brda i noć odmah nastaje. 

Josip radosno dovede svoju suprugu na magarcu, jer 


odi 


ju je bio ostavio u nekom razmaku na cesti. Ona je odgr- 
nula koprenu. 

Modre oči i zlaćana kosa, — prošapta vratar, ugle- 
davši ju. — Takav je bio i mladi David kad je išao Saulu 
da pjeva. — Uzme voglice iz Josipovih ruku i rekne Ma- 
riji: — Mir s tobom kćeri Davidova! a onda će Josipu: 

— Slijedi me, rabi! 

Najprije ih odvede taracanim dvorištem a zatim okre- 
ne stazom, što je vodila uz sivu hrid vapnenca. 

Obrativši se k Mariji, progovori za čas vodić: 

— Špilja, u koju ću vas odvesti, bila je nekoć utočište 
vašeg pređa Davida, kamo je smještao svoje stado. Pa 
je, kažu, i kao kralj, često onamo dolazio i to s velikom 
pratnjom ljudi i životinja, čije jasle se ondje i sad još 
nalaze. Ležaj na tlu, na kojemu je spavao kralj, mislim, 
bolji je od ležaja na dvorištu hana ili čak na polju. No 
eto predvorja u špilju. 

Bilo je nisko i usko i zapravo samo ulaz u špilju. Vo- 
< dić otvori vrata i pusti putnike unutra. 

Kad su se unutri obazreli, vidjeli su, da se nalaze u 

"špilji, koju je priroda stvorila u hridini, a bila je 40 
stopa dugačka, 12 do 15 stopa široka a do 10 stopa vi- 
soka. Kroz vrata je padalo svijetlo na rpu žita, krme, ze- 
mljano suđe i domaće oruđe, što je sve ležalo na nerav- 
nom podu u sredini, a postrance su stajale jasle, sazi- 
dane od kamenja. Inače je prostor bio čist i udoban. 

— Od ovih zaliha možete uzeti, što vam je potrebno, 
rekne vodić, a zatim zapita Mariju: Možeš li ovdje poči- 
nuti? 

— Mjesto je posvećeno, odgovori ona. 

— Dobro, ja vas dakle ostavljam. Mir s vama! 

Čim je taj otišao trsio se Josip, da škulju učini udobni- 
jom za prebivanje. 


Oko ponoći, kad je oko hana sve duboko  spavalo, 


probudio se jedan od onih, što su spavali na krovu i 

klikne: Kakva svijetlost na nebu? Gledajte moćno svi- 
jetlo! Probudite se, braćo, probudite! 


Na polak još u snu sjeli su ljudi uspravno i obazreli se 
oko sebe. Onda se potpuno probudili i bili iznenađeni 
od toga. Jer s visine zvijezdi na nebu spustila se sjajna 
zraka svijetla, izlazeći od jedne točke, šire i šire, sve do 
zemlje. Više minuta ostade zraka nepromijenjena na 
nebu a tada se čuđenje ljudi pretvorilo u stravu i strah. 
Plašljivi su drhtali pa su i najsrčaniji govorili šapćući: 

— Jeste li ikada vidjeli nešto slično? zapita jedan. 

— Čini se, da je upravo tamo nad gorom. Ne mogu 
kazati, što je. Takovo što nikad nisam vidio, — glasio 
je odgovor. 

— Da nije koja zvijezda pukla i pala na zemlju? ogla- 
sio se treći, 


— Nesmisao! Ako zvijezda pane, utrne joj svijetlo! 

— Ja znam, znam, što je! klikne jedan kano sigurnog 
pastiri su ugledali lava i zapalili vatru da ga zastraše. 

— To će biti! reče njegov susjed, komu je odmah od- 
lanulo; vidio sam tamo preko na polju stada, gdje 
pasu. 


— Ne, ne! prihvati neki drugi; — kad bi se sva drva 
u čitavoj Judeji snesla na rpu i zapalila, ne bi od toga bilo 
tako velike i jake svjetlosti! 

Sad je zavladala duboka tišina na krovu kuće, koja je 
samo još jedamput bila prekinuta, dok je tajinstveni po- 
jav dalje trajao. — Vjerujte mi, braćo, vjerujte! klikne 
neki Židov časnoga izgleda; — »to su nebeske ljestve, 
što ih je naš otac Jakob vidio u snu. Slava Bogu naših 
otaca! 

POROD SPASITELJ EV. 


Skoro jedan sat hoda jugoistočno od Betlehema leži 
ravnica, rastavljena od grada gorskim hrptom. Dolina, 
dobro zaštićena od sjevernih vjetrova, bila je obrasla du- 
dovima, sitnim hrastovima i omorikama, dok su obli- 
žnje jaruge i klanci zarasli šipragom uljike i dudova, 
što je u to doba godine pružalo ovcama, kozama i gove- 
dima putujućega stada dragocjenu hranu. 

U onom dijelu te ravnice, koji je bio najudaljeniji od 
grada, nalazi se prastari ovčji tor. Amo je dotjeralo više 
pastira, dan prije netom ispričanih dogođaja, svoja stada. 
Bilo je tu šest muškaraca bez čuvara. Kad je pala noć, 
napalili su vatru, povečerali jednostavno i zatim posije- 
dali oko vatre, da čavrljaju i počivaju, dok je jedan od 
njih bio na straži. Oboružani su bili pračkama, a na ze- 
mlji do svakoga od njih ležao je savijen štap, kao oružje 
za navalu i znak njihovoga zvanja. 

No ne potraja dugo i svlada ih san, pa umotani u 
svoje kabanice, legli su tamo, gdje je koji sjedio, ispred 


vatre. Noć je bila studena i zvjezdovita. Nikakvog povje-. i 


tarca, posvuda je vladala tajinstvena tišina. Stražar je 
hodao na ulazu u tor gore dolje. Pokadšto bi se zausta- 
vio, kad bi začuo kakav štropot u spavajućem stadu ili 
udaljeni lavež šakala. Ponoćni sat, kad je imao biti za- 
mijenjen, dolazio mu odveć polagano, : .no napokon je 
ipak došao. Službu je svoju obavio i sad je čeznuo za 
počinkom! Pođe prema vatri, ali se nakon par koračaja 
zaustavi, jer je najednoč  zasjalo nekakovo svijetlo, 
nježno i bijelo poput mjesečine. I sad se to svijetlo po- 
jačalo, a pastira sprošli trnci strave; neki ga je sjaj zabli- 
ještio i tako prestrašio, da je zaviknuo: ustanite, usta- 
nite! . 

Psi stali lajati i eviliti, stada se strčala na jedno mje- 
sto, muževi poustajali i pograbili oružje! 

— Što je? Što se dogodilo? kliknuli su iz jednoga grla. 

— Ta pogledajte, pogledajte! vikne stražar, — nebo se 
zapalilo! 

I nebo je bivalo sve jarče i jarče. prelotedi su rukama 
lice, padali na koljena i bili bi od straha pomrli, da im 
neki glas nije progovorio: »Nebojte se!« I posluhnuli su 
taj glas. 

— Ne bojte se; gle, naviještam vam veliku radost, 
koja će snaći čitav narod. 

Ovaj glas, koji je ljubazno zvučao, zadafte ih je pouz- 
danjem. Uzvratili su pogled i obazreli se smjerno oko 
sebe. Posred aureole vidjeli su spodobu mladića u sjajno 
bijeloj haljini, Na plećima je imao krila; nad njegovom 
glavom sjala je mirnim sjajem zvijezda poput večernjice; 
lice mu je bilo veselo i božanske čistoće. 

Često su čuli govorit o anđelima te u svojoj prostodu- 
šnosti o tome i razgovarali. Nisu sad već dvojili u svo- 
jim srcima: K nama je došla božanska divota. Bog nam 
je poslao anđela, kao nekoč i prorocima. 

A anđeo u to nastavi: 

— Jer danas vam se je rodio Spasitelj, Krist, Gospodin, 
u gradu Davidovu. 

Nastala je tišina i te riječi duboko im se usjekle u duše, 

—A ovo vam budi znak, — govorio im je an- 
đeo dalje, — naći ćete dijete u pelenama i 
u jaslama ležeći. 

Glasnik ne progovori više ništa, njegova radosna vi- ; 
jest bila je naviještena; no ostao je još časak. Ujedared 
je svijetlo, kojemu se on činio kao središte, poprimilo ru- 
žičnu boju i stalo drktati, onda se pojavio u visini, dokle. 
su muževi mogli da gledaju sjaj bijelih krila, sjajne su se 


.spodobe pojavljivale i iščezavale i složno pjevale u zboru: 


»Slava Bogu u visini a mir ljudima 
dobre volje na zemljil« 
Nije ovaj zbor samo jedamput .zazvučao, već mnogo 


"puta. Zatim su zašuštjela krila glasnika i razvila se lagano 

veličajno; s gornje strane bila su bijela kao snijeg, u 
sjeni raznobojna poput sedefa. I sad se zbor lagano digao 
i odletio ispred pastira, koji su za njim gledali. 

Kad su se opet sabrali, gledali su se zamjenito, kao iz- 
nenađeni, kad li jedan od njih reče: To je bio Gabriel, 
Gospodinov glasnik ljudima. 

Nijedan nije odgovorio. 

— Rodio se Krist, Spasitelj. Zar nije tako govorio? 

— Da, tako je govorio, potvrdi jedan. 

— Nije li rekao: u gradu Davidovu? To je naš Betlehem 
iamo. I mi da ćemo ga naći kao dijete u pelenama zavi- 
jeno te u jaslama ležeći. 

— U Betlehemu, — progovori neki drugi, — ima samo 
jedno mjesto, gdje imade jasala — to je špilja tamo, ne- 
daleko skloništa, braćo, doda on nenadanom odlukom, 
— da pođemo onamo i pogledamo, što se dogodilo. Sve- 
ćenici i učenici već davno očekuju Mesiju. Sad je ro- 
den i Gospodin nam je dao znak, po kojemu ga možemo 
prepoznati. Pođimo onamo i poklonimo mu se! Naša 
stada čuvat će u to Gospod. Žurimo se! 

Brzo su krenuli na put preko brda u grad. Kad su 
htjeli da prođu mimo vrata na ulazu u sklonište,  za- 
ustavi ih vratar. 

— Što želite? zapita ih. 

— Noćas smo vidjeli i čuli velike stvari. 

— Imismo nešto vanredno vidjeli, no čuli nismo ništa. 
Što ste vi čuli? 


— Mi bi preko u špilju, da se osvjedočimo, a tada 
ćemo ti sve ispripovjediti. Dođi s.nama i pogledaj sam! 

— Uzaludan vam je hod. : 

— Nipošto, Mesija se je rodio! 

— Mesija? Otkud vi to znate? 

— Dođi s nama i vidi! 

Vratar se prezirno nasmije. — Mesija? Po čemu ćete 
ga upoznati? 

— Noćas se je rodio i leži sad u jaslama. Tako nam 
je naviješteno. — A u Betlehemu ima samo jedno mjesto, 
gdje su jasle. 

— Misliš li špilju? 

— Da. — Dođi s nama! 

I oni su sada pošli dvorištem skloništa, a da ih nitko 
više nije sustavljao, iako su još neke skupine stajale na 
okupu i razgovarale o čudesnom svijetlu, što su ga vi- 
djeli. Vrata špilje bila su otvorena, unutri je gorjela 
svjetiljka i oni su unišli bez zapreke. 

— Mir s tobom! progovori stražar Josipu. — Ovdje su 
ljudi, koji traže dijete, što se je ove noći porodilo. Prepo- 
znat će ga po tome, da je zavijeno u pelene te leži u 
jaslama. 

Radost zasja na Josipovu licu. On pokaže na poza- 
dinu špilje i reče: — Tamo je! 

I zaista je ležalo u jaslama dijete. Donijeli su svije- 
tiljku i pri njezinom sjaju promatrali pastiri dijete i šu- 
tećke se čudili. Dijete nije dalo nikakav znak; bilo je kao 
i svako drugo novorođenče. 

— Gdje je majka? upita stražar. 

Marija se je pokazala i užela dijete u naručaj. Pastiri su 
ju okružili. 

— To je Mesija! prekine jedan od njih šutnju. 

— Mesija! ponove svi i padnu klanjajući se, na koljena. 

— To je Gospod naš Bog, a njegova veličajnost je nad 
nebom i zemljom! progovori neki drugi. Vjerujući po- 
ljubili su rub majčine haljine i otišli otale vesela lica. U 
skloništu pripovijedali su ljudima, koji su se natisnuli oko 
njih, što su vidjeli. I vraćajući se k svojim stadima, pje- 
vali su putem: »Slava Bogu u visini i mir dobrim ljudi- 
ma na zemlji!«. 

Na daleko se proširio glas o pripovijesti pastira, a po- 
tvrdilo ga je i nebesko svijetlo, koje su posvuda vidjeli. 

Drugoga dana i kroz više slijedećih dana posjećivalo 
ie znatiželjno mnoštvo špilju. Mnogi su posjetitelji vje- 
rovali, no većina se tome smijala i rugala. 


TRI MUDRACA, IRUD I DJETEŠCE ISUS. 


Jedanaestoga dana poslije poroda djeteta u špilji, došla 
su tri mudraca kasno poslije podne iz Sihema u blizinu 
Jerusolima. Kad su prešli potok Kidron, zaustavljali su se 
svi ljudi, koji su ih sreli i znalično gledali za njima. Neko 
dijete, što je stajalo uz skupinu žena, što su sjedile nasu- 
prot kraljevskim grobovima, zapljeskalo je rukama, kad 
je ugledalo jahače i kliknulo: Gledajte, gledajte! Kakva 
lijepa zvona! Kako velike deve! Zvončići su bili, kako 
već znamo, srebreni, a deve bijele i vrlo velike. Oprema 
jahača nije svjedočila samo o dugačkom putu, koji su 
prevalili, nego i o bogatstvu trojice muževa pod malim 
čadorovima, što su ih štitili od sunca. No čuđenje nije 
pobuđivao toliko vid tih putnika koliko njihova ne- 
obična pitanja, kojima su se obraćali na ljude. 

Pred skupinom kod kraljevskih grobova zaustavili su 
se stranci i Baltazar progovori: 

— Kažite nam dobri ljudi, hoćemo li skoro biti u Je- 
rusolimu? i 

— Da, — odvrati jedna žena, iza koje se sakrilo dijete, 
— da su ona stabla tamo nešto niža, mogli biste vidjeti 
kupole grada. 

Dobacivši Indijcu i Grku rječit pogled, zapita Baltazar: 

— Gdje je novorođeni kralj Židova? | 

Žene se zamjenito pogledale, ne prozborivši ni riječi. | 

— Zar o njemu niste čuli? 

— Nismo. eve ' 

— Pričajte dakle svima i posvuda, da smo vidjeli nje- 
govu zvijezdu na istoku te došli, da mu se poklonimo. . 

Jašući dalje pitali su isto mnoge ljude, koje su sreli, a 
puk im jednako odgovarao, da o tome ništa ne zna, a oni 
ponavljali puku, što su govorili prije i pozivali ga, da 
to dalje razglašuje. I bili su tako ispunjeni mišlju na 
svoje poslanstvo, da nisu marili za veličajni pogled na 
Jerusolim, koji im se sad pružio. 

Na damascenskim vratima, na koja su ušli u grad, 
stražio je rimski vojnik. Mnoštvo znatiželjnika, koji su ih 
slijedili, sve je više raslo. Egipćanin pozdravi stražu ri- 
ječima: »Mir s tobom!«, ali ne dobije odgovora. 

— Došli smo iz velike daljine, da potražimo novorođe- 
noga kralja židovskoga. Možeš li nam reći, gdje bi smo 
ga mogli naći? 

Sad vojnik otvori vizir svoje kacige i vikne glasno u 
siražarnicu. Odmah izađe jedan časnik, odgurne sabrane 
ljude surovo natrag i zapita Baltazara: 

— Što želite? 


— Gdje je onaj, koji se rodio kao kralj židovski? 

— 1lrud? zapitao časnik začuđeno. i 

— Irud je svoju kraljevinu primio od cara, njega ne 
tražimo. 

— Drugoga kralja židovskoga nema. 

— O, ima, ima zaista. Vidjeli smo njegovu zvijezdu i 
došli smo, da mu se poklonimo. 

Sad se Rimljanin smeo i napokon reče: 

— Idite dalje! Ja nisam Židov. Pitajte učitelje u hra- 


mu, velikog svećenika, ili ako hoćete posve sigurno ići, 


pitajte samoga Iruda. Ako osim njega postoji još kakav 
židovski kralj, on će najbolje znati, gdje ga možete naći. 

I time prokrči strancima put i oni pojaše u grad. No 
Baltazar progovori svojim drugovima: To se širi od usta 
do-usta, mi smo sad dovoljno poznati; do ponoći čuti će 
čitav grad o nama i našem  poslanstvu. Potražimo sad 
sklonište, 

U palači na brdu Sionu sabralo se kasno uvečer na 
lrudovu zapovijed od prilike pedeset osoba. Imali su 
kralju dati neka razjašnjenja o židovskom pravu i židov- 
skoj povijesti. Bilo je to visoko vijeće viših svećenika, 
književnika i zakonoznalaca, među njima i prvaci raz- 
nih sekta, farizeja, sadukeja i esena. 

Dvorana je bila 'u nutarnjim prostorijama, a bila je 
vrlo prostrana i proviđena namještajem u rimskom 
slogu. Pod su sačinjavale raznobojne mramorne ploče, zi- 
dovi bez prozora bili su oslikani sitnoslikarijama u žu- 
tim poljima, niski divan u obliku slova U, sa svijetlo žu- 
tim dušecima nalazio se je u sredini, s otvorom prema 
ulazu. Na gornjem kraju bio je tronožni stolac od bronca, 
iznad kojega je visio sa stropa svjetionik sa sedam tra- 
kova, a na svakom je bila napaljena svjetiljka. 

Sastanku su pristvovali samo stariji muškarci, čije su 
haljine bile jednakoga kroja, ali različitih boja. Silne 
brade, savinuti nosovi i blistave crne oči, zasjenjene gu- 
stim obrvama, pojačavale su dojam tih spodoba. Pona- 
šanje im je bilo ozbiljno, dostojanstveno, štaviše patri- 
arkalno. 

Gore je bilo mjesto predsjednikovo, s desna i lijeva 
sjedili su ostali članovi. Starac visokoga uzrasta zgrbio se 
od bremena godina i tako se zgurio, da je nalikovao ko- 
sturu. Bijela haljina visjela mu je lako na plećima. Mršave 
ruke, skrivene na polak svilenim, šarenim rukavima, 
sklapao je obično nad koljenima; samo kad je govorio, 
digao je pokadšto desnu ruku i ispružio kažiprst u 
onoga, koga je nagovarao. Izraza punu glavu starčevu 
okružavale su srebrasto bijele vlasi, koje su prelazile u 
časnu bradu. To je bio Hillel, babilonac. U dobi od sto- 
išest godina bio je još sveudilj predsjednik velikoga vi- 
jeća. Na stolu pred njim ležao je svitak pergamenta, ispi- 
san hebrejskim slovima. Iza njegove stolice stajao je bo- 
gato odjeveni dječak, čekajući na njegove zapovijedi, 

Nakon svršenoga vijećanja. pozvao ga je k sebi. Dječak 
stupi pred starca i duboko se nakloni. : ' 

— Idi i javi kralju, da smo spremni te odgovorimo na 
njegovo pitanje. 

Dječak odjuri. : x" 

Malo zatim unišla su dva vojnika i postavila se s obije 
strane vratiju. Za njima je slijedila vrlo napadna ličnost, 
u skerletno obrubljeni grimiz odjeveni starac sa pojasom 
od zlata, u postolama, optočenim draguljima. Mala 
kruna fine radnje resila mu je glavu. Za pojasom mu bio 
bogato urešen bodež. Hodajući, hramao jei opirao se 0 
štap. Pogled nije uspravljao, dok nije došao sasvim do 
onih, što su sjedili. Zatim, kao da sad istom opaža nji- 
hovu prisutnost, uspravi se i ponosito obazre oko sebe, 
tako mračno i prodirno kao da traži nekog neprijatelja. 
To je bio Irud, nazvan velikim. Kao vrijedni drug rim- 
skih careva, zločinstvima opterećene savjesti, držao se, 
iako slab i bolestan, prijestolja nečuvenom okrutnošću. 
Kad je unišao, zamijetila se je opća živahnost u zboru. 
Stariji prisutni naklonili su se duboko, dok su oni, koji 
su bili skloni dvoru, ustali sa svojih mjesta i sagibali ko- 
ljena. X 

Nakon brzoga obaziranja pristupi Irud k Hillelu, koji 
ga pozdravi naklonom glave. — B 

— Odgovor! izderao se kralj na njega, — odgovor! 
Pri tome pritisne svoj štap obim rukama na pod. 

Hillelove oči zasjale su blagim pogledom. Pogleda kra- 
lju u lice i dok su njegovi drugovi tiho osluškivali, pro- 
govori: »Mir Gospoda Boga Abrahamova, Izakova i Jako- 
vljeva s tobom, o kralju!« Te riječi prozborio je srdačno 
kao molitvu. Onda nastavi običnim glasom: | 

— Ti si nam naložio, da istražimo, gdje se Mesija 
ima da rodi. 

Kralj kimne, uprijevši čvrsto pogled u govornika: 

— Dakle«čuj, kralju! Na temelju mojih istraživanja i 

: dij sa svima ovdje prisutnima, kažem ti: u 
s ou gradu, u židovskoj zemlji. 
E aa pogleda u pergamenat, pokaže drkćućim prsti- 
a = no mjesto i pročita: >I ti, Betleheme u židovskoj 
._ ji, nisi nipošto najneznatniji među knezovima Ju- 
o jer iz tebe će proizaći vojvoda, koji će biti gospo- 
S momu puku izraelskome.« ' 
: : kraljevu licu pojavila se crta nemira i oči mu se 
: a u pergamenat, dok je sam razmišljao. Zavladala je 
prao tišina; prisutni nisu se usudili ni disati; i Irud 
Š LJ 
je šutio. Napokon se je okrenuo i ostavio dvoranu 
rekavši ni riječi. zi 
: Braćo, progovori Hillel, — mi smo otpušteni 
česnici sastanka ustali su i u skupinama se udaljili 
— Simeone! zovne Hillel. 
— Čovjek od dobrih pedest godina ali još pun životne 
snage, pristupi k njemu. 
- Savij svetu knjigu, sine moj, ali oprezno. 
To Simeon učini. 
na Sad mi pruži ruku i vodi me do nosiljke! 
. Simeon se sagne i starac uhvati slabim rukama pru- 
ženu mu potporu, ustane i otetura k vratima. 


, . su e mudraca legla na počinak u svojem svrati- 
« Kroz otvor u svodu nad vratima mogli su da proma- 
traju treperenje zvijezdi i pri tom pomisliše na čudnu 
vrst njihovoga poziva. Bili su naposljetku u Jerusolimu; 
na gradskim vratima pitali su za onoga, koga su tražili 
Oni su pružili svjedočanstvo o njegovu paralu Sad i ' 
nije preostalo drugo, nego da ga još nađu. I u feme a 
uzdavali su se u duha, koji ih vodi. Tko prisluškuje “a 
žjemu glasu ili očekuje znak iz neba, taj ne može Bafi 

Dok su ovako nemirno razmišljali na svojim ležajima, 
uđe k njima neki čovjek i klikne!  Ustanite! Donosim 
vam poruku, koja se mora izvršiti bez odlaganja. 

Oni su ustali. 

— Od koga je poruka? upita Egipćanin. 

— Od kralja Iruda. 

Svi su bili u duši potreseni. 

_ Nisi li ti stražar skloništa? zapita ga Baltazar opet. 

— .Da, ja sam taj. 

_ što hoće kralj od nas? 

_ Vani čeka njegov glasnik, 

_ Reci mu, neka nas pričeka, odmah ć 

_ Već se očituje, da si imao pravo, brate,, progovori 
Grk Egipćaninu, kad se je vratar udaljio. — Naše pro- 
pitkivanje na cesti i kod gradskih vrata, brzo nas je uči- 
nilo poznatima. Vrlo sam znatiželjan, što će nam glasnik 


kazati. 

Brzo su ustali, natakli sandale, zagrnuli s 
pa izašli. 

_ Pozdravljam vas s mirom božjim. Oprostite, 
bantujem. Poslao me gospodar, kralj naš, da vas pozo- 
vem te dođete u palaču, gdje želi da sam s vama raz- 
govara. 

Time je glasnik izvršio poruku. 

Pri sjaju svjetiljke, što je gorjela nad ulazom, proma- 
trala su se braća zamjenito i znala su, da je na njih si- 
šao duh. Egipćanin pristupi k stražaru skloništa i reče 
mu, a da drugi to nisu čuli: ' 

— Ti znaš, gdje su spremljene naše stvari i naše deve 
zaklonjene. Pripravi sve za odlazak tako, da nakon na- 
šega povratka od kralja možemo odmah otputovati, 
bude li potrebno. 

— Pođite bez brige i pouzdajte se u mene, — odgovori 


vratar, 


on će vam to kazati. 
emo doći. 


e kabanicama 


što vas 

— Neka se vrši kraljeva volja! reče Baltazar glasniku. 
— Slijedimo te. 

Ulice Jerusolima bile su onda isto tako uske, kao što 
su i danas, samo nisu bile tako hrapave i blatne. Ne go- 
voreći ni riječi, slijedila su sva trojica svoga vođu. Na- 
pokon su stigli do jednih vrata, gdje su pri sjaju vatre, 
što je gorjela u dvjem velikim bakrenim posudama, vi- 
djeli nekoliko stražara, koji su se nepomično opirali o 
svoje oružje. Odmah su ih pustili i dospjeli su kroz više 
dvorišta, tamnih trijemova i stupovnika do jednih stuba, 
što su vodile u neki visoki toranj. Gore se vođa zausta- 
vio, pokazao je na jedna otvorena vrata i progovorio: 
Uđite! Tu ćete naći kralja. 

Zrak u sobi, u koju su unišli, bio je protitkan mirisom 
sandalovog drveta. Namještaj bio je vanredno sjajan i 
bujan. U sredini je bio dragocjeni čilim, na kojem je sta- 
jalo prijestolje. 

No posjetitelji su jedva dospjeli, da sema i površno 
obazru oko sebe, jer je svu njihovu pažnju  zaokupio 
Irud, koji je sjedio na prijestolju u istom, odijelu, u ko- 
jem je prisutvovao vijećanju učenjaka i pravoznanaca. 
Na rubu saga, do kojega su Pristupili nepoznani, bacili 
su se na zemlju. Kralj pozvoni. Unišao je jedan sluga i 
postavio tri stolice pred prijestolje. 

— Sjednite! progovori kralj milostivo. 

Kad su sjeli, nastavi Irud: 

— Danas poslije podne stigla mi je vijest od sjevernih 
vrata, da su u grad ujašila tri neobična jahača stranca, 
koji kao da su stigli iz daleka. Jeste li vi ti muževi? 

S dubokim naklonom odgovori Egipćanin s odobre- 
njem svojih prijatelja: 

— Da nismo oni, koji jesmo, ne bi nas moćni Irud 
zvao preda se. Bez dvojbe smo to mi. 

— Tko ste? Otkuda ste? upita Irud opet s osobitim na- 
glaskom: Neka svaki od vas odgovara za se. 

Sad su redom izvijestili o sebi, i naveli točno gdje su 
se rodili, u kojoj zemlji i gradu i kojim su putevima stigli 
u Jerusolim. 

Razočaran donekle, ispitivao ih je Irud dalje: 

— Kako je glasilo pitanje, što ste ga zadali časniku, 
koji je bio na straži kod vratiju? 

— Pitali smo ga: gdje je novorođeni kralj židovski? 

— Sada pojmim, zašto je čitav puk tako uzbuđen. I 
mene isto tako uzbuđujete. Zar postoji još i drugi koji 
židovski kralj? 

Egipćanin odgovori bez straha: 

— Da, on se je upravo rodio. 

Crta boli preletjela je mračnim licem Irudovim, kao da' 
mu neka strašna uspomena muči dušu. 

— Ne meni, progovori on; meni se nije rodio. 

Možda su sjene njegove djece, koju je dao umoriti, 
prošle ispred njegovoga duha. Kad se sabrao, zapitao je 
dalje: 

— A gdje je novorođeni kralj? 

— To je baš ono, što i mi pitamo. 

— Vi me začuđujete! Zadajete mi zagonetku težu od 
svake Salamonove. Kako vidite, ja sam u onoj dobi, 
kada je znatiželjnost isto tako nesavladiva kao i u dje- 
tinstvu; okrutno je sigrati se s njom. Pripovijedajte mi 
dalje i ja ću vas častiti, kako se kraljevi časte. Kažite 
mi sve, što znate o novorođenome kralju i ja ću vam po- 
moći, da ga nađete. A kad ga nađemo, učinit ću, štogod 
zaželite. Dati ću ga dovesti u Jerusolim i odgojiti kao 
kralja; upotrijebit ću moj upliv kod caesara, da mu pri- 
bavim visoki položaj i časti. Ljubomornosti ne će među 
nama biti, to vam se kunem. No kažite mi, kako ste mo- 
gli vi, koji ste jedan od drugoga rastavljeni morima i pu- 
stinjama, istodobno saznati za njega? 

— Kazati ću ti po istini, kralju! 

— Govori dakle, — zapovijedi Irud. 

— Ima svemogući Bog. 

Irud se očito prepao. 

— Taj nam je zapovijedio da ovamo dođemo i obećao 
nam, da ćemo naći spasitelja svijeta te posvjedočiti nje- 
gov dolazak. Kao znak s neba dano je svakome od nas, 
da gledamo jednu zvijezdu. Njegov duh bio je s nama. 
O kralju, njegov duh je i sada s nama! 

Sva tri mudraca bila su duboko potresena; Grk je 
samo s naporont suzdržavao poklik ushita. Irudov pogled 
letio je s jednoga na drugoga; on je bio još nezadovoljniji 
i još je jače sumnjao nego prije. 


_— Vi se meni izrugujete, — rekne Irud. — Ako ne, 
pričajte mi više. Što ima slijediti s dolaskom novoga 
kralja? 

— Oslobođenje ljudi. 

— Od čega? 

— Od njihovih grijeha. 

— Čime? 


— Snagom božjom; vjerom, ljubavlju i dobrim dje- 
lima. 

— Tada ste vi — Irud zašuti; njegov pogled nije oda- 
vao čuvstva, što su ključala u njegovim prsima, kad na- 
stavi: Tada ste vi navijesnici Mesije. Je li to sve? 

Baltazar se duboko nakloni. 

— Tvoji smo službenici, o kralju. 

Kralj pozvoni i sluga se pojavi. 

— Donesi darove! rekne vladar. 

Sluga izađe, no domala se povrati, klekne pred gosti- 
ma i pruži svakome jednu kabanicu skrletno crvene i 
modre boje i pojas izvezen zlatnom žicom. 

Oni su darove primili s istočnjačkom smjernošću. 

— Još jedno, — reče Irud, kad su formalnosti bile do- 
vršene. — Vi ste i časniku pred gradskim vratima a i 
meni sada govorili o nekoj zvijezdi, koju ste vidjeli na 
istoku. 

— Da, to je bila njegova zvijezda. Zvijezda novorođe- 
noga kralja. 

— U koje se doba pojavila ta zvijezda? i 

— Kad nam je bilo zapovijeđeno, da krenemo ovamo. 

Irud je ustao. To je bio znak, da je saslušaj svršen. 
On siđe s prijestolja, pođe im u susret i rekne milostivo: 

— Ako ste vi, prosvijetljeni ljudi, uistinu navijesnici 
novorođenoga Mesije, o čemu ne dvojim, to znajte, da 
sam večeras pitao najučenije učenjake Judeje i oni su 
mi jednoglasno kazali, da se Mesija ima roditi u Betle- 
hemu u Judeji. Kažem vam dakle: idite onamo i potra- 
žite točno dijete; a kad ga nađete, najavite i meni, da i 
ja pođem onamo, da mu se poklonim. Na putu ne ćete 
imati nikakove zapreke. Mir s vama! 

I ogrnuvši se kabanicom, ostavio je sobu. Na to je uni- 
šao vodič i ispratio ih na ulicu a zatim do svratišta. Kad 
su došli do vrata, klikne Grk ganuto: 

— Pođimo u Betlekem, braćo, kako nam je kralj sa- 
vjetovao! 

— Da, pridruži se Hindostanac, — i mene duh goni 
onamo. 

— Neka bude! progovori Baltazar jednako ushićeno, 
— Deve su spremne. 

. Nađare vratara, uzjaše na deve, zamole da im se po- 
kažu vrata, kroz koja se ide u Joppe i odjaše. 

Istim putem, kojim su tek nedavno prošli Josip i Ma- 
rija, stigli su na ravnicu Refaim; tu im se pojavi na 
nebu svijetlo, najprije neodređeno i slabo. Srca su im 
jače zakucala. Svijetlo se brzo povećavalo; pred jarkošću 
toga svijetla zatvarali su oči. Kad su otvorili oči, vidjeli 
su opet zvijezdu; bila je kao svaka druga zvijezda, ali nije 
stajala visoko na nebu, već posve nisko i lebdjela la- 
gano ispred njih. Oni sklopiše ruke i u prekomjernoj ra 
dosti kliknuše: 

— Bog je s nama! Bog je s nama! ponavljali su veselo 
čitavim putem i slijedili zvijezdu, dok se nije zaustavila 
nad jednom kućom u blizini Betlehema. 

Bilo je oko treće noćne straže. Na istoku rudjela je već 
zora, u dolini bila je još noć. Stražar na krovu betlehem- 
skoga skloništa, koji je zebao na hladnom noćnom zraku, 
držao je pomično svijetlo najprije bakljom, koju netko 
nosi, a zatim mu se učinilo, da vidi meteor. Kad je na- 
pokon oštrije pogledao, uvjerio se je, da je zvijezda. Pre- 
strašen tim neobičnim pojavom, probudio je ljude. Svi 
su pohrlili na krov. Pojav se sve više približavao; bacao 
je svoj sjaj na hridi, stabla i puteve; štaviše zabliješti- 
vao je, da su se oči morale odvraćati. Bojažljiviji gleda- 
oci padali su na koljena i molili s licem prema zemlji; 
odvažniji držali su ruke nad očima te bi tek pokatšto 
pogledali u sjaj. Napokon se je zvijezda zaustavila uprav 
nad ulazom u špilju, u kojoj se je rodilo dijete. 

U tom trenutku stigli su mudraci do skloništa, sišli na 
vratima sa deva i tražili ulaz. Kad se vratar na toliko 
smirio od prepasti, da je mogao poslušati njihov zahtjev, 
sišao je s krova, povukao kračune na vratima i otvorio. 
U nadnaravnom svijetlu izgledale su deve sablasno pa je 
vratara uznemirilo nešto strano u nastupu došljaka, kao 
i njihovo nemirno, vrlo napeto držanje; on se stisnuo 
k zidu i neko vrijeme nije mogao da odgovori na pitanje, 
što je bilo stavljeno na njega: »Je li ovo Betlehem u ži- 
dovskoj zemlji?« 

U to su nadošli i drugi i u njihovoj pristunosti sabrao 
se je. 

— Ne, proizustio je, — to je samo sklonište, a grad 
leži nešto dalje preko. 

— Nije li se ovdje neki dan rodilo dijete? 


Svi prisutni pogledali su se zamjenito i začuđeno, no 
neki su od njih odgovorili: da, da! 

— Odvedite nas do tog djeteta! progovori Grk ne 
strpljivo. : 

— Odvedite nas k njemu! klikne i Baltazar još že- 
šće, zaboravivši na svoje običajno dostojanstvo: Vidjeli 
smo njegovu zvijezdu, onu istu, što no se zaustavila nad 
onom kućom, i došli smo, da se poklonimo djetetu. 

Indijanac je sklopio ruke i digao glas: 

— Bog doista živi! Žurite se, žurite! Spasitelj je nađen! 
Blagoslovljeni smo mi među svom ljudskom djecom! 

Tko je bio na krovu, sišao je dolje i slijedio za stran- 
cima kroz dvorište i ogradu. A kad su ljudi još uvijek 
vidjeli zvijezdu nad špiljom, okrenuli su se mnogi, pre- 
strašeni, natrag. No veći dio pošao je s mudracima. Kad 
su se svi približili ulazu špilje, digla se zvijezda; kad su 
bili na vratima lebdjela je poblijeđujući visoko na nebu; 
kad su unišli nestalo je. I tako su se prisutni uvjerili, da 
između stranaca i zvijezde postoji božanski odnos, koji 
se proteže i na žitelje špilje. Kad su se otvorila vrata, 
protisnuli su se unutra. 

Jedna svjetiljka rasvijetljivala je dovoljno prostor, u 
koji su unišli, pa su mudraci mogli vidjeti majku i dijete 
u njezinom naručaju. 

— Je li to tvoje dijete? upita Baltazar Mariju. 

A ona, koja je promislila u srcu sve, što se ticalo ma- 
log bića, podigla je dijete i progovorila: To je moj sin! 

I mudraci su klekli i poklonili se djetetu. Dijete, što su 
ga vidjeli bilo je kao što su i druga djeca. Oko glave niti 
je bilo sjaja nit ga resila kruna, Usne mu se ne otvorile, 
da što izreknu; nije odavalo znaka, da zamjećuje nji- 
hovo veselje i klanjanje, da sluša njihove molitve i sa- 
zivanja; po običaju dojenčadi, promatralo je dulje svi- 
jetlo, nego mudrace. 

Za čas su ustali mudraci, otišli do svojih deva i uzeli 


donešene darove: zlato, tamjan i mirisavu mast i položili 

* I to da je spasitelj, radi kojega su tako izdaleka došli, 
da ga nađu? Rođen u takovoj bijedi? Tako svagdanjega 
vida? 


Pa ipak su ga obožavali, a da nisu ni časka podvojili. | 

“ BEN HUR I MESALA. — 


Preskačemo dvadesetijednu godinu — doba silnih 
stranačkih borba i političkih rovarenja u  Jerusolimu, 
koja su dovela do rata između Rimljana i Židova, i pre- 
našamo se u početak uprave Valerija  Grata, četvrtog 
namjesnika Judeje. Prokurator, koji je mogao da od- 
lučuje o životu i smrti, nije imao svoje sjedište u Jeruso- 
limu, glavnome gradu Judeje, nego u Cezareji pa je 
preko namjesnika Sirije, koji je stolovao u Antiokiji, 
općio s rimskim carem. 

Gratus, siloviti činovnik, postavio je u J erusolimu vr- 
hovnim svećenikom svoga ljubimca Ismaela, pa da uz- 
mogne bolje ugušivati nezadovoljstvo, što ga je izazvao 
njegov samovoljni postupak, nadošao je s jednim odje- 
lom legionaraca, da pojača rimske posade u utvrdi 
Antonia. : 

O tome čuti ćemo više, budemo li osluškivali dvojicu 
mladića, dvadesetgodišnjega  Rimljanina i sedamnaest- 
godišnjega Izraelićana, koji će nam tokom naše pripovi- 
jesti ostati pred očima, kao glavne osobe, kako nekog 
vrućeg poslijepodneva mjeseca srpnja razgovaraju u pe- 
rivoju kraljevske palače, na brdu Sinaju. Sjedili su iz- 
među jednoga žbuna leandre i malenog ribnjaka s bi- 
strom vodom; obojica bili su lijepa uzrasta i na prvi po- 
gled mogli bi biti smatrani kao braća. Obojica su bili 
crnokosi i crnooki, lica im silno zagasita, a kad su sjedili, 
činilo se je da i veličinom odgovaraju razlici svoje dobe. 

Stariji je bio gologlav. Laka tunika, koja mu je sizala 
do koljena, bila je osim sandala i svijetlo modre kaba- 

nice, prebačene preko njegova sjedala, čitavo njegovo 
odijelo. Pritom su mu ruke i noge ostale nepokrivene i 
bile tako zagasite boje kao i lice; no neka dražest u čita- 
vom njegovom držanju, fine crte njegovog lica isto tako 
školovani glas, nisu dopuštali dvojbe o njegovom činu. 
Kao sin vrhovnog poreskog činovnika Mesale, koji je di- 
jelio stan u palači sa vrhovnim svećenikom, mogao je 
izvoditi svoje porijetlo od odličnog starog rimskog roda, 
što ga je često zavodilo, da je uvredljivo isticao svoju 
samosvijest. 

Pratioc Mesalin bio je viši stasom i odjeven u bijelu 
platnenu haljinu. Poznavalac pasminskih obilježja od- 
mah bi ga smatrao Židovom. Dok je Rimljaninovo čelo 
bilo visoko i usko, orlinji nos oštar, usnice tanke, oči 
hladne i skrivene pod gustim obrvama, imao je židovski 
mladić široko, nisko čelo, dugački, dobro uobličen nos, 
pune usne, okrugli podbradak, velike, vatrene oči i 
ovalne obraze. 

— Nisi li čas prije kazao, da novoga prokuratora oče- 


kuju sutra? — upita Juda, mladi od obojice prijatelja. 


Govorio je grčkim jezikom, koji je za onda — što je do- 
sta čudnovato — bio jezikom općenja kod viših krugova 
Judeje. ' 

— Da, sutra, — odvrati Mesala. 

— Tko je to tebi kazao? 

— Čuo sam, da je to Ismael, novi upravitelj palače, — 
vi ga nazivate vrhovnim svećenikom, — sinoć saopćio 
mome ocu. No ja baš ne cijenim mnogo istinoljubivost 
Ismaelovu, kao ni njegove svećeničke braće, pa sam se 
propitao kod jednoga satnika, koji mi je kazao, da se 
zbilja čine priprave za doček, vojnici čiste svoje oružje, 
pozlaćuju orle pa se i stanovi spremaju, po svoj prilici 
za tjelesnu stražu prokuratorovu. 

Odvrnuši se i šutećke gledao je židovski mladić u 
ribnjak. Riječi izuštene proti svećenstvu očito su ga ozli- 

jedile. No Mesala nije za to mario pa za čas nastavi: 
Sjećaš li se, Juda, kako smo se u ovome vrtu jednoč ra- 
stali? Tvoje su poslijednje riječi bile: »Mir Gospodnji s 
tobom!« a ja sam odvratio: »Neka te bozi štite!« — Ko- 
liko je od tada proteklo vremena? 

— Pet godina! odvrati Juda, gledajući sveudilj još 
u vodu. 

— U svakom slučaju imaš uzroka da hvališ — bih li 
da rečem bozima? — Sve jedno, divno si uzrastao. Grci 
bi te nazvali lijepim. Sretan učinak godina! No kaži mi, 
Juda, zašto te zanima dolazak prokuratorov? 

Uperivši velike oči na Rimljanina, uzme Juda njegovu 
ruku i prihvati: 

— Da, pet godina! Još se sasvim dobro sjećam našega 


rastanka. Ti si polazio u Rim. Vidio sam, kako si se od- 


vezao i plakao sam, jer sam te volio. Godine su međutim 
prohujale i ti si se povratio k meni — visoko obrazovan, 
kao princ kakav — zaista, ne šalim se!.Pa ipak — želio 
bih, da si onaj isti Mesala, koji je onda otišao od mene. 

— No reci mi, prijatelju, u kojem pravcu nisam više 
tvoj negdašnji Mesala? Sjećam se riječi nekog velikog 
logičara, koji je kazao: Shvati svoga protivnika prije no 
što ćeš da mu odgovoriš! Dakle daj da te shvatim!« 

Juda porumeni od posprednoga pogleda koji ga je po- 
godio iz očiju Rimljanina, ali odgovori čvrsto: — Ti si, 
kako vidim, dobro iskoristio tvoje prilike. — Izrazuješ se 
oštrinom logičara i spretnošću govornika, ali u tvojem 
govoru krije se žalac. Kad je mene moj Mesala ostavljao 
nije u njegovim riječima bilo nikakvog otrova. Ni za što 
ne bi on vrijeđao osjećaje svoga prijatelja, kako je čas 
prije činio. 

Kao da mu je polaskalo, nasmiješio se je Rimljanin, 
uzbaci ponosito glavu i prihvati: 

— Juda, ti valjda ne vjeruješ u orakule; kani se dakle 

gonetljivih riječi pa se izrazuj jasno. Čime sam te 
ozlijedio? ' 

Juda odahne duboko, cupne za vrpcu svoje haljine 
i progovori: 

— Tečajem ovih pet godina i ja sam nešto naučio. 
Moguće je, da se Hillel i Simeon ne mogu uporediti sa 
tvojim logičarima, ali njihova nauka ne vodi na zabra- 
njene staze i tko sjedi do njihovih nogu, ustaje pun po- 
znavanja Boga, zakona i Izraela. Plod ovoga znanja jest 
ljubav i poštovanje svega, što se odnosi na ona tri te- 
melja. Polazak visoke škole i'što sam tamo čuo, zado- 
jio me je uvjerenjem, da Judeja nije danas više ono, što 
je nekoć bila. Poznajem dobro razliku između nezavisne 
kraljevine i,uboge pokrajine, kakvom je Judeja postala 
i bio bih kukavelj, kad ne bih ćutio poniženje moje do- 
movine. Ismael nije pravovaljani vrhovni svećenik, već 
Hanna, no on je levita, član jednoga plemena, koje kroz 
tisućgodišta neprekidno služi Gospodu po našoj vjeri i 
zakonu. Njegova istinoljubivost — 

Mesala mu zakrči riječ s posprdnim smiješkom: 

— Ah, sad te razumijem! Ti zagovaraš Ismaela, ali ja 
ga smatram Židovom, i tako mi Bacchusa! Židov ostaje 
uvijek Židov! Ljudi i stvari, štaviše nebo i zemlja mije- 
njaju se — Židov nikada! Za njega nema napretka ni 
nazatka; on je i danas još, što su bili njegovi pređi ,od 
pamtivijeka. Pa da vam se ne izrugavamo. Vaš Bog, za- 
dovoljan sa klanjanjem takvog natražnjačkog puka — 
što je prema našemu rimskome Jupitru, koji nam daje 
svoje orlove, da nosimo naše oružje preko svijeta? I 
vaši Hilleli i Simeoni, i kako li se još zovu, — što _su 
prema prosvijetljenim muževima, koji nas podučavaju, 
da je vrijedno učiti sve, što se dade naučiti! 

Židov ustane i lice mu usplamti. 

— Ne, ne, sjedni Juda! klikne Mesala ispruživši ruku. 

— Ti mi se rugaš.. 

— Nipošto, čuj me dalje! Zahvaljujem ti od svega srca, 
da si od stare kuće svojih otaca došao ovamo, da me na 
povratku kući pozdraviš i obnoviš, ako je moguće, vezu 
prijateljstva iz našega djetinjstva. Kažem, ako je mo- 
guće, jer: »Idite i budite glasoviti« rekao je moj rimski 
učitelj u svojem konačnom predavanju. »Mars vlada svi- 
jetom, rat je danas sve«. U Rimu je doista tako. Ja ću 
biti vojnik, a ti Juda što ti možeš biti? Žalim te! Da, da, 
žalim te — iz škole u sinagogu, odanle u hram, zatim — 
kakva slava! — sjedalo u visokom vijeću; kakvi izgledi 
za sav život! Naprotiv ja — —« 

Juda pogleda na njega i upravo zamijeti kako se je 
cholost odrazila u njegovim crtama. ' 

— Ja naprotiv! Još nije osvojen cijeli svijet. More 
krije u svom krilu neodkrivenih ostrva; na sjeveru 
imade naroda, koji još nisu potraženi; slava, da Aleksan- 
drovu vojnu na daleki Istok povede, ostaje još hrabrije- 
mu. Eto, kakvi pothvati čekaju Rimljana. 

Časak popostane i nastavi ocrtavati buduća velika 
djela: 

— Sudjelovati u vojni u Africi, zatim opet  vojevati 
protiv Skita i steći zapovjedništvo legije! Time većina 
završuje svoju karijeru; ja ne ću tako. — Ja ću — tako 
mi Jupitra, moju legiju zamijeniti s prefekturom. Zamisli 
ti sebi život u Rimu s novcima — sa mnogo novaća, sa 
igrama u cirkusu, sa gozbama i tisuću drugih zabava 
kroz cijelu godinu. Takav božanski život osmiješkuje mi 
se na masnoj prefekturi — a ja ju moram dobiti! O moj 
Juda, ovdje je Sirija; Judeja je bogata; Antiokija glavni 
grad u Eliziju; biti ću naslijednikom namjesnika Cyre- 
niusa, a ti — ti ćeš sa mnom dijeliti moju sreću! 

Ova glazba budućnosti, o kojoj je sanjao Mesala, nije 
bila ugodna sluhu židovskoga mladića, jer nije bila u 
skladu s naukom, po kojoj je odgojen. Nije dakle čudo, 
da je Mesalu slušao s raznolikim  čuvstvima — časak 

ogorčen a zatim nesiguran, kako da sve to shvati, Isprva 
ga je Mesalina preuzetnost začudila, zatim mu se učinila 
nesnosnom, a najposlije ga vrijeđala. Otačbeništvo bilo 
je kod Židova za herodijanskoga razdoblja lako upaljiva 
strast, usrdno svezana s njihovom vjerom, povješću, šta- 
više i s njihovim Bogom, pa su bili veoma osjetljivi na 
svaku porugu. Lako je dakle uvidjeti, da je Mesalino 
govorenje bolno mučilo njegovoga druga. Ipak (se Juda 
prisiljeno nasmiješio, odgovarajući: 

— Kako sam već čuo, imađe ljudi, koji se vole šaliti 
nad svojom budućnošću. No budi uvjeren, Mesala, ja 
ne spadam u broj takovih. 

Rimljanin pogleda ispitujućim pogledom svoga druga, 
a zatim odvrati: 

— Zašto da istinu ne izrazujemo u obliku šale ili para- 
bole? Nekoga dana pošla je velika Fulvija da hvata ribe. 
Ulovila je veći broj riba nego čitavo ostalo društvo. Kao 
razlog naveli su, da je taj uspjeh postigla, jer je udila sa 
zlatnom udicom. 

— Ti se dakle nisi šalio? 

— Vidim, dragi Juda, da ti nisam dosta ponudio! Kad 
budem prefekt, pa ću upravljati sa Judejom, da se obo- 
gatim, učinit ću te vrhovnim svećenikom, 

Ljutito okrenuo se Juda da će otići. 

— Ostani još! rekne Mesala. 

Onaj drugi ostade neodlučno. 

— O bozi, kako sunce jarko žeže! klikne Rimljanin, 
zamijetivši Judino uzbuđenje.  Potražimo  sjenovito 
mjesto. 

— Nipošto, biti će bolje, da se rastanemo, prihvati 
Juda — 0, da nisam došao ovamo. Mislio sam, da ću 
naći prijatelja, a našao sam — 

— Rimljanina! — nadopuni Mesala odlučno. 

Judine su se pijesti zgrčile; no opet se svladao i žurno 
se udaljio. I Mesala je ustao, prebacio na rame kabanicu 


= 4 


i slijedio ga. Kad ga je stigao, stavio mu je ruku na pleća 
i pokročio uza nj. 

Tako smo običavali, mojom rukom na tvom ramenu 
— koračati kao djeca. Daj da tako i sada pođemo do 
vrata perivoja. 

Mesala se prividno trsio, da bude ozbiljan i prijazan, 
iako mu nije pošlo za rukom, da s lica proćera satirički 
izražaj. Juda je dopustio ovu povjerljivost. 

— Ti si dječak a ja sam muž. Kao takav htio bih, da 
s tobom govorim. 

Ova samosvijest, kojom je Rimljanin to kazao, bila je 

divna. Ni Mentor ne bi bolje odigrao svoju ulogu prema 
Telemaku. 
.— Htio bih da te pitam, Juda, što se ljutiš na me, kad 
sam rekao, da želim biti naslijednikom Cyreniusa? Si- 
gurno si pomislio, da se želim obogatiti plačkanjem Ju- 
deje. Uzmimo taj slučaj — da to neki Rimljanin nekoga 
dana ipak učini, — zašto ne bih ja bio taj? 

Juda je pošao laganije. 

— Tuđinci su vladali nad Judejom prije Rimljana — 
progovori on i podiže ruku. — Gdje su sada ti tuđinci, 
Mesala? Svi su preživljeni! Što je jednoč bilo biti će 
opet. Ta moja vjera, moje sveto pouzdanje — dopusti, 
da ti to kažem! — temelji se na hridi, koja je sačinja- 
vala temelj vjere mojih otaca do ispred Abrahama 
unatrag. Počiva na savezima što ih je sklopio Bog, Gospo- 
din, s izraelskim narodom! 

— Odveć si vatren, moj Juda, odveć strastven! Kako 
bi me moj učitelj izgrdio, da sam se usudio pa se tako 
zanesem u njegovoj prisutnosti! Htio sam da i nešto 
drugo razgovaram s tobom — no sad se bojim. 

Sada su koračali nekoliko koračaja šutećke jedan uz 
drugoga. A onda Rimljanin opet progovori: 

— Držim, da me sad možeš saslušati, osobito jer se 


ono, što ti želim saopćiti, tiče samoga tebe. Spreman sam 

da ti služim, jer — u koliko sam na to sposoban — volim 
te. Netom ti rekoh, da se kanim posvetiti vojništvu, pa 
zašto da se i ti ne posvetiš? Zašto da istupiš iz uskoga 
kruga, koji te, po zakonu i predaji, izključuje od svake 
više težnje? 

Juda ne odgovori., 

— Tko su mudraci naših dana? — nastavi Mesala. 
Sigurno nisu oni, koji se cijeloga svoga života prepiru 
za mrtve stvari — za Baala, Jupitra i Jehovu, za filozof- 
ske sustave i vjere. Spomeni mi koje veliko ime, Juda; 
potraži ga, ako ti je volja, u Rimu, Egiptu, na Istoku ili 
ovdje u Jerusolimu, sigurno ne ćeš ni koje naći, koji si 
to ime nije stvorio iz materijala, što mu ga je dala sada- 
šnjost, koji bi držao nešto za sveto, što nije služilo nje- 
govim ciljevima ili bi prezirao nešto, što mu je pružalo 
probitak. Zar tako.nije radio Irud? Nisu li i Makabejci? 
Nisu li tako radila prva dva rimska cara? Slijedi njihov 
primjer! Počni odmah! Rim ti pripravno pruža ruku. 

Juda je drktao od srdžbe i jer su vrata perivoja bila 
blizu, požurio je korake, da što prije to radije izađe na- 
polje. 

— Rim! Rim! šaputao je on. 

— Budi razborit! nagovarao ga je Mesala dalje. Pre- 
kini s glupostima Mojsije, sa židovskim predajama! Pro- 
matraj zbiljnost onakovom, kakva jeste! Pogledaj sr- 
čano u lice snagama života: one će ti kazati, da je Rim 
svijet, da Judeja mora, kako hoće Rim! 

Stajali su na vratima. Juda skine nježno  Mesalinu 
ruku sa svoga pleća i pogleda ga prikorno. ' 

— Razumijem te, — reče Juda, — jer ti si Rimljanin. 
Ti mene ne možeš razumjeti, jer sam Izraelićanin. Da- 
nas si mi zadao bol i osvjedočio me, da u buduće ne mo- 
žemo nikad prijateljevati, kako smo do sada — nikada! 
Ovdje se rastajemo. Mir Gospoda, Boga mojih otaca, bio 
s tobom! 

Mesala mu je pružio ruku — uzalud. Juda je izašao na 
vrata. Kad se Juda udaljio, popostao je Rimljanin časak; 
onda je i sam pošao dalje, uzbacio glavu i govorio samo- 
me sebi: Pa neka bude! Otale s ljubavlju, Mars vlada svi- 
jetom! 


MAJHO, HAHVO ZVANJE DA ODABIREM? 


Poslije ovog rastanka stupao je Juda duboko zamišljen 
ulicama Jerusolima, dok nije došao do  četverouglaste 
palači slične kuće, gdje je stanovao sa svojom majkom i 
sestrom. 

Kad ga je vratar pustio, pošao je uskim hodnikom sa 
kamenim, od starosti pocrnjelim a dugotrajnom pora- 
“bom izglađenim klupama, a zatim dvorištem, oživljenim 
vodoskokom i žbunovima te biljkama penjalicama, pre- 
tvorenim u vrt. Odavle su vodile stube na terasu u dru- 
gom spratu, a otud opet druge stube na krov, kojemu 
je rub bio ograđen okolo naokolo prsobranom od pečene 
cigle. Juda se brzo popeo na terasu i stupio brzo u jednu 
sobu, gdje se je bacio na divan i prekrio lice rukama. 

Za čas unišla je jedna žena i zovnula ga po imenu. On 
odgovori, ona uđe i reče: 

— Večer je prošla i noć nastupila. Zar moj sin nije 
gladan? 

— Nije! 

— Jesi li bolestan? 

— Pospan sam. 

— Majka je pitala za te. 

— Gdje je ona? 

— U ljetnoj kući na krovu. 

On se je maknuo i sjeo uspravno. 

— Dobro. daj mi donesi nešto za jesti. 

— Što želiš? 


mm. pr 


_ što hoćeš, Amro. Nisam bolestan, ali sam mrzovo- 
ljast. Život mi se ne čini više tako ugodan, kako mi se 
činio još jutros. Neka nova bolest, moja Amro! A ti, 
koja me tako dobro poznaš te si mi uvijek pomogla, mo- 
žeš i sad pomisliti na nešto, što će u isti par biti hrana i 
lijek. Odaberi sama. 
Amrino pitanje, osobito njezin mirni, sućutni glas 
svjedočio je o srdačnom odnosu obojega. Ona je stavila 
ruku na njegovo čelo, pošla zatim zadovoljna od njega, 
rekavši: Vidjet ću. 
Nije potrajalo dugo i ona mu je donijela na drvenom 
pladnju čašku mlijeka, nekoliko križki finog pšeničnog 
kruha, nešto kaše od smrvljene pšenice, jednu pečenu 
pticu, meda i soli. K tomu je stavila srebren vrč s vinom 
i ručnu svjetiljku od tuča, koja je rasvijetljivala sobu i 
u njoj jednostavno pokućstvo obične ložnice. 
Sad Amra privuče stolicu pred divan, postavi pladanj 
na stolicu i klekne da podvori svoga ljubimca. Lice joj 
je u tom trenutku odrazivalo gotovo materinju nježnost. 
Moglo joj je biti oko pedeset godina. Bijeli turban pokri- 
vao joj je glavu, ali ostavljao slobodna uha, na kojima se 
je vidio znak njezinog služništva: rupa provrtana šilom. 
Ropkinja je bila egipatskoga porijetla; ni sveta pedeseta 
godina nije joj donijela slobodu, no ona ju nije ni željela 
jer je mladić, koga je sad služila, bio njezin ljubimac i 
voljela ga je kao svoje dijete. Od djetinjstva ga je nje- 
govala i nije mogla da prestane služiti mu. | 
Za jela zapita ju Juda: 
— Sjećaš li se još, Amro, Mesale, koji me je nekoć da-. 
nomice posjećivao? | 

— Sjećam se vrlo dobro. 

— Prije nekoliko godina otišao je u Rim i sad se vra- 
tio. Danas sam ga posjetio. 
I pritom se mladić zgrozi, kao od nešto odvratna.. | 

— Odmah sam znala, da se je nešto zbilo, — rekne 
Amra toplom sućuti. — Mesalu nikad nisam voljela. 
Kaži mi sve! 

No mladić odgovori samo: 

— On se je jako promijenio i ne ću više da se družim 
3 njime. 

Čim je Amra odnijela pladanj, izađe i on iz sobe i 
popne se na krov. 

Na istoku služi krov raznovrsnim svrhama. Kroz dan 
goni vrućina svakoga u sjenu i hladovinu  nutarnjih 
soba; no čim sunce zapadne, ostavljaju ljudi sobe i uspi- 
nju se na plosne krovove svojih kuća, koji im služe mje- 
stom odmora, molitve i spavanja; za to su udobno oprem- 
ljeni, često upravo raskošno. U visećim vrtovima Ba- 
bilona bilo je postignuto nešto, što se nikad više nije mo- 
glo nadmašiti. 

Mladić, kojeg slijedimo, pošao je u sobicu u kuli na 
sjeverozapadnom uglu kuće. Odgrnuvši zaštor na vra- 
tima, ušao je. U sobi je bilo potpuno tamno, ali na sve 
četiri strane bili su svedeni otvori, kroz koje se vidjelo 
zvijezdano nebo. Polak sjedeći, polak ležeći počivala je 
ovdje na divanu neka žena. Začuvši korake, spustila je iz 
ruke lepezu, posutu draguljima, koji su blistali pri sjaju 
zvijezda, uspravila se i kliknula: Juda, sine moj! 

— Ja sam, majko! odvrati mladić i pohrli k njoj. Kle- 
knuo je pred nju, a ona ga zagrlila i nježno poljubila. Za- 
tim se opet udobno naslonila na divan a Juda se tijesno 
privio k njoj. Oboje su gledali preko niskih krovova pre- 
ma udaljenim brdima i zvijezdama osutu nebu. Grad se 
je mirno prostirao ispod njih i tek slabi povjetarac zibao 
je zrak. ik 
“_— Čula sam od Amre, da ti se je nešto zbilo, — pro- 
govori majka, gladeći Judino lice. — Kad je moj Juda bio 
još dijete,.dopuštala sam .mu, da čini što hoće; nu otkad 

je postao muž, ne smije zaboraviti, — tu joj glas bude 
mekši, — da jednoga dana treba da bude moj junak. 

Govorila je jezikom koji je u zemlji gotovo zaboravljen 
bio, kojim je govorilo samo još malo starih bogatih obi- 
telji, da se to oštrije naglasi razlika između židovstva i 
poganstva, — jezikom Rebeke i Rahele. 

Njezine riječi kao da su Judu iznova potakle na raz- 
mišljenje; no za čas uhvati majčinu ruku, kojom mu je 
domahivala hladovinu i reče: 

— Danas sam, mila majko, morao misliti na mnogo 
toga, što mi prije ne bi nikad palo na um. Reci mi prije 
svega, majko, što da budem? 

— Upravo sad eto kazala sam ti: treba da budeš moj 
junak. : 

Nije mogao da vidi njezino lice, pa ipak je znao, da se 
majka šali. Juda se uozbilji. 

— Ti si tako dobra, tako ljubazna, majko! Nikad me 
nitko ne će tako voljeti, kako me ti voliš! 

Ponovno poljubi njezinu ruku pa onda nastavi: 


— Mogu da sebi zamislim, zašto se uklanjaš mome pi- 
tanju. Dosele je moj život pripadao tebi. Kako je blago 
i dobrostivo bilo tvoje odgajanje! Želio bih da to nikada 
ne prestane. Ali to ne može biti! Volja je Gospoda, da 
jednoga dana budem sam svoj. Doći će dan rastanka, 
strašan dan. Budimo srčani i sabrani. Hoću da budem 
tvoj junak, no ti moraš da mi pomogneš, da odaberem 
put. Poznaš zakon: svaki sin Izraelov treba da ima zva- 
nje. Nisam iznimka i sada te pitam: što da budem? Ka- 
kovo zvanje da odaberem? Da čuvam stada? Da obrađu- 
jem polja? Da pilim drva? Da postanem činovnik ili 
ili pravoznanac? Mila, dobra majko, pomozi mi, da se za 
nešto odlučim! 


— Danas je Gamaliel držao predavanje, — rekne ona 
zamišljeno. . P Hedo logo ded 


— Gamaliel? Nisam ga slušao! 

— Onda si valjda išao sa man koji je, kako 
ž inio talenat svoje obitelji. B 
ge io njega nisam danas ni vidio. Bio sam na trži- 
štu, nipošto u hramu. Posjetio sam mladoga Mesalu. ' 
Neka promjena u njegovom glasu pobudi - majčinu 
pozornost. Tjeskobna slutnja porodi se u njezinom srcu 
i ono jače zakuca. Lepeza u njezinoj ruci smirila se je. 
— Mesalu? progovori ona lagano. — Čime te je tako 
uznemirio? 2, 
— Čitavim se je bićem promijenio. 
_ To će reći, vratio se je kao Rimljanin? 
* — Da! 
— Rimljanin! nastavi ona, kao da govori sama sa jr? 
bom. — U čitavom svijetu znači ta riječ — gospodujući! 
Kako je dugo bio otsutan? 
— Pet godina. : 
Ona pogleda zamišljeno u noć. Tada reče Juda: E, 
Mesalino govorenje već me je po sebi dosta vrijeđa 0; 
dodam li k tome oholi i posprdni način, kojim mi je do- 
bacivao riječi, postao mi je odvratan! I majko, danas je 
prvi put napao naše običaje i našu vjeru! Na to sam, 
kako si htjela, neopozivo prekinuo s njim. 
— Dobro si učinio, sine moj. < 
_ A sad bih, mila majko, htio da znam, imaju li . 
mljani zbilja razloga da nas susreću s takvim piti 
U čemu sam gori od Mesale? Pripada li naš naro že = 
vrsti ljudi no što su Rimljani? Zašto ne bih i ja, ... 
li za to mutarnju pobudu, težio za častima svijeta u čita- 
vom njihovom opsegu? Zašto da prije svega ne <. .* 
ratnom slavom? Zašto da i sin Izraela ne smije da sv 
čini, što i Rimljanin? . ' 
Majka se uspravi na sjedalu i odgovori: 


_ U svojem djetinstvu bio je Mesala time, što je ne-. 


prestance općio s tobom i s tvojim drugovima, gotovo ta- 
kođer. židov. Višegodišnji boravak u Rimu, zadojio ga 

je drugim nazorima. Ova promjena ne čudi me nipošto, 
i njezin glas bude blaži, — prema tebi imao je biti 
obzirniji. Samo surova, okrutna narav može da zaboravi 


svoje prve drugove u igri. 


Majčina ruka spustila se nježno na Judino čelo i ko- 
pala nježno po njegovoj kosi, dok joj je pogled počivao 
na dalekim zvijezdama. Njezin narodni ponos nije bio 
manji od njegovoga, ali nije bio ni puka njegova jeka, već 
jednako udešeno čuvstvo. Htjela je da mu odgovori, no 
njezin odgovor morao bi da ga zadovolji; a da mu rekne, 
da ne smije da teži, te se popne na najvišu stepenicu, 
moglo bi to slomiti njegovu duševnu snagu za cijeli ži- 
vot. Drhtala je od pomisli, da toj zadaći nije dorasla. 

— Odgovor na tvoje pitanje, dragi Juda, poče ona 
naposljetku — vrlo je težak, osobito za ženu. No ne kloni 
duhom, sinko moj! Taj Mesala, priznajmo, otmjenog je 
roda, obitelj mu je stara plemićka. Već u vrijeme rimske 
republike — kako daleko u prošlosti, to ne mogu reći, — 
bili su Mesale glasoviti, što kao ratnici, što kao građan- 


.ski činovnici. Poznam samo jednoga konzula toga imena, 


čija je porodica imala senatorski čin i veliko bogatstvo 
i za to je imala mnogo privrženika. Ipak, sinko, ako se 
je tvoj prijatelj danas pred tobom hvastao sa svojim pre- 
dima, mogao si ga ti postiditi nabrajanjem tvojih. Da je 
govorio u nakani, da ti pokaže svoju pretežnost, o davnini 
svoje porodice, djelima, činovima i bogatim članovima 
te porodice, — hvastanje je uostalom, u mnogim sluča- 
jevima znak niskoga mišljenja, — to bi i ti mogao bez 
straha prihvatiti uporedbu u tom pogledu. 

Ona popostane i nakon kratkoga razmišljanja nastavi: 

— Visoka starost smatra se danas prvim dokazom ot- 
mjenosti porodic4. U iome pak Rimljanin vazda zaostaje 
za Izraelićaninom. Rimljanin može da ide do utemelje- 


nja Rima dalje ne. A ne stojimo li mi u tom pogledu bo- 
lje? 

Bilo je odveć tamno, inače bi Juda vidio izražaj pono- 
sitosti na majčinu licu, a sada, nastavljajući, obuze ju 
sjeta: 12 oke 

— Davno već, moj Juda, otišao je tvoj otac k svojim 
pređima. Ali — kao da je jučer bilo, tako se jasno sjećam 
dana, kad smo on i ja u pratnji nekolicine prijatelja pošli 
gore u hram, da te prikažemo Gospodu. žrtvovali smo 
golubove; svešteniku sam kazala tvoje ime. U mojem pri- 
suću upisao ga je u knjigu porodica Izraelovih i u ča- 
snom popisniku, koji je bio u porabi prije povratka iz 
Egipta, stoji tvoje ime: >Juda, sin Itamara, kne- 
za jerusolimskoga, iz kuće Hur« za vječna 
vremena. Ondje su naprama rimskome hvastanju rodov- 
nici od dvije tisuće godina i promatrani u tom svijetlu, 
pastiri za visova Rephaima, plemenitiji su od najpleme- 
nitijih Marcija. 

— A što sam ja, majko po tim knjigama? 

— One pružaju neoprovrzivi dokaz, da potječeš u ra- 
vnoj crti od Hura, druga Jozuina. 

U sobici na krovu zavladala je neko vrijeme šutnja. 

— Hvala ti, majko! rekne tad Juda i pograbi obadvije 
majčine ruke; — hvala ti od svega srca. No dostaje li 
sama starost porodice, da dokažemo plemstvo koje obi- 
telja ani daka 

— Ne zaboravi, sinko moj, da se naši zahtjevi ne osla- 
njaju samo na starost; naša je najveća slava, što smo 
odabranici Gospodnji. ' 

— Majko, ti govoriš o čitavom narodu! Ja pako govo- 
rim o porodici, o našoj porodici. Čime su se njezini čla- 
novi proslavili od vremena praoca Abrahama? Koji ih 
znameniti čini dižu iznad suplemenika? 

Majka je oklijevala. Razmišljala je, da li shvaća, što je 
potaknulo sina na njegova pitanja: »Tko sam?« i »Što 
imam da budem?« — Neoprezan odgovor mogao bi za- 
vesti mladića krivim smjerom. Zato ona započe: 

— Podilazi me osjećaj, da sam ustala više proti pravo- 
me, nego umišljenome neprijatelju. Ako je Mesala nepri- 
jatelj, onda ne daj, da se s njim borim u tami. Ispripo- 
vjedi mi sve, sinko moj, što je tebi kazao? | 

I Juda iskaže majci sve i osobito joj naglasi Mesaline 
Prezirne izjave o židovima, njihovim običajima te nji- 
hovom životnom krugu, koji da je, uspoređen sa životom 
Grka i Rimljana, mračno uzak. Majka ga je šutećke slu- 
šala; sad joj je bilo sve jasno. Njezin sin posjetio je je- 
dnog svog druga u igri iz mladosti, misleći, da će ga naći 
upravo onakovim, kako ga je pred više godina ostavio; 
mjesto toga našao je muža, koji govori samo o budućoj 
slavi, moći i bogatstvu. Ne budući si svijestan, kako je 
taj govor djelovao na njegovu dušu, Juda se povratio kući 
s povrijeđenim ponosom i častohlepljem, koje je toli na- 
ravno u njegovim godinama, Brižno majčino oko uvi- 
djelo je to i jer nije znala, kojim će se smjerom očitovati 
težnja sinova, probudila se u njoj Židovka. Što, ako ga te 
misli odvrate od vjere njegovih otaca? Po njezinom mi- 
šljenju bilo bi to najstrašnije, što bi se moglo da dogodi, 
a to je htjela da svakako spriječi. 

— Iako svijet, — poče ona, — pristaje uz mišljenje, da 
je rat najplemenitije zanimanje čovjeka, i da najuzviše- 
nija veličina niče sa bojnoga polja, ne daj se, sine moj 
time zavarati, i misliti, da je to istina. 

I sada mu majka rječito i svečano predoči povijest 
njegovoga naroda, spominjala mu je velike muževe Izra- 
elove, patrijarhe, proroke, zakonodavce, ratnike i pje- 
snike. »Usporedi sad« — završi ona, — našeg Mojsiju s 
Cezarom, Davida s Tarkvinijem, Makabejća sa Sullom, 
najbolje konzule s našim sucima, Salamuna s Augustom 
i biti ćeš gotov. A pomisli još i na proroke — najveće : 
među velikim muževima. 

Ona se prezirno nasmiješi. 


— Oprosti mi, — nastavi majka, mislila sam na au- 
la Va. 


- 


gura, koji je odvraćao Cezara od martovih ida i predsta- 
vljala sam si, kako je pretraživao kokošja crijeva, da pro- 
nađe znakove nesreće. A zatim si predstavi proroka 
Iliju, kako opominje, upozoruje sina Ahabova na božju 
srdžbu! Da u kratko reknem — u koliko je ova uporedba 
časna — kako da Jehovu i Jupitra drugačije prosuđu- 
jemo, nego po onome, što su njihovi sluge činili u nji- 
hovo ime? A što se tvoje budućnosti tiče, mili moj Juda, 
— to je izgovarala lagano i drkćućim glasom, — što se 
tvoje budućnosti tiče, to želim da služiš Gospodu, Bogu 
Izraela, a nipošto vlastoljubivosti Rima. Za dijete Abra- 
hamovo nema druge slave, do li one, da služi Gospodu; 
to je obilje slave. 

— Smijem li dakle biti vojnik? upita Juda? 

— Zašto ne? Nije li Mojsija nazvao Boga Gospodinom 
vojski? 

Sad nastupi odulja tišina, dok majka ne progovori: 

— Dopuštam ti, da budeš vojnik, ako ćeš samo služiti 
Bogu, koji stoluje na nebesima, nipošto cezaru, koji sto- 
luje u Rimu. 

S ovim uvjetom zadovoljio se je Juda i zatim je pola- 
gano usnuo. Majka je ustala, metnula mu jastuk pod 
glavu, prebacila pokrivač preko njega, poljubila ga nje- 
žno i zatim se udaljila. 


NENADANE OBRAT SUDBINE. 


Kad se je Juda probudio, diglo se sunce već visoko nad 
brda. Jata golubova lijetala su zrakom i ispunjala ga 
sjajem svoga bijeloga perja. Na jugoistoku stršili su u vi- 
sinu pozlaćeni vrhunci hrama, blistajući u  plavetilu 
nebeskom. Ovu svagdanju sliku Juda je samo pogledao; 
no zatim je više pažnje posvetio svojoj sestri Tirzi, otpri- 
like trinaestgodišnjoj djevojci, koja je sjedila na rubu 
divana tik njega. 

Vijerna robinja došla je sa zajutarkom, Donijela ga 
je na pladnju i postavila na stolac ispred oboje. Onda se 
je s bijelim otiračima preko ramena zaustavila, da po- 
služuje brata i sestru. Upravo su stavili vrške -svojih 
prstiju u čašku s vodom, kad li neka buka pobudi nji- 
hovu pažnju. Stali su slušati i razabrali ratnu glazbu na 
ulici sa sjeverne strane kuće. 

— Vojnici iz pretorija, to moram da si pogledam! 
kiikne Juda, skoči s divana i otrči otale. 

Nekoliko trenutaka poslije naslonio se je preko prso- 
brana na sjevernoj strani krova i tako se zadubio u pro- 
matranje, da nije ni zamijetio, kako mu se je približila 
Tirza i stavila ruku na njegovo rame. Mogli su sve pre- 
gledati do Antonijeve kule na istoku. Ulica, jedva deset 
stopa široka, bila je na mnogim mjestima presvođena 
mostovima, koji su se baš kao i susjedni krovovi stali pu- 
niti s muškarcima, ženama i djecom, koje je izmamila 
glazba. Riječ glazba nije zapravo ovdje umjesna, jer ono, 
što su čuli, bilo je trubljenje, praćeno kreštavim zvucima 
drvenih svirala, toli omiljelih rimskome vojniku. Za 
čas ugledali su brat i sestra četu. Sprijeda lako oboru- 
žani, većinom praćari i strijelci, koji su stupali u velikim 
razmacima, zatim jedan odjel pješaka sa velikim štito- 
vima i dugačkim kopljima, iza ovih slijedili su glazbe- 
nici, onda je došao jedan časnik, koji je sam jašio, a 
odmah poslije njega tjelesna straža na konju, pa opet 
teško oboružani odjel pješaka, stupajući rame o rame, 
ispunjavajući svu širinu ulice i kao da mu nema kraja. 

Zagorjeli, stasiti muškarci, ritmičko kretanje njihovih 
štitova s desna na lijevo, sjaj ljuski, kopči, oklopa i ka- 
ciga, perjanica, zastave i koplja, čvrsto odmjeren korak, 
ozbiljno držanje mnoštva, koje se je kretalo u zatvore- 
nim redovima — sve se je to dojmilo lako uzbudljivoga 
mladića, što se ne da tako opisati, kako ćutjeti. Nada sve 
je dvoje zapremilo njegovu pažnju: najprije orao legije; 

bila je to pozlaćena slika na vršku dugačke motke. Znao 
je, da su orlu iskazivali božansku počast, kad su ga izno- 
sili iz spremišta u kuli. Drugo, što je zanimalo Judu, bio 
je časnik, koji je sam jašio posred kolone. U potpunoj 
opremi sjedio je nepokrivene glave na konju. O bedru 
mu je visio kratak mač, a u ruci je držao zapovjednički 
štap, sličan svitku bijeloga papira. Njegov konj imao je 
na sebi mjesto sedla grimizni pokrivač; sljubilo sastojalo 
se je od zlatnih žvala a uzde od žute svile, proviđene 
odozdo širokim resama, 

Kad se ovaj časnik nije još ni približio, zamijetio je 
Juda, kako njegova pojava pobuđuje srdžbu puka, koji 
promatra vojsku. Ljudi su se drsko naslanjali preko 
prsobrana na krovovima i postavljali se smiono na 


ulicu, grčeći pijesti proti njemu. Slijedili su ga, vičući 


glasno, ili su s mostova pljuvali na nj, kad je ispod njih 
jašio. Žene su bacale za njim i svoje sandale, a pokatšto 
tako spretno, da su ga pogađale. Kad se je približio, mo- 
gao se je razabrati krič: Razbojnik! Silnik! Pseto rimsko! 
Otale s Ismaelom! Daj nam natrag našega Hannu. 

Kad je došao posve blizu, nije Judi umaklo, da ovaj 
čovjek nije tako ravnodušan, kao što su njegovi vojnici, 
koji su se ponosili svojom hladnokrvnošću. Lice mu je 
bilo mrko i prijeteći tako, da su bojažljivi uzmicali ispred 
njegova pogleda. Po lovorovom vijencu, što ga je po 
primjeru Julija Caesara nosio na glavi mjesto kacige, 
prepoznao je Juda u njemu Valerija Grata, novog proku- 
ratora Judeje. 

Ne smijemo prešutjeti, da je taj Rimljanin, koji je ne- 
kriv trpio od bure narodnoga bijesa, pobudio samilost 
kod Jude. Kad je dospio do ugla kuće, sagunuo se je 
mladić nešto jače preko prsobrana, da ga uzmogne bolje 
vidjeti. Pri tom je, da se opre, položio ruku na jednu 
opeku. Ova je slučajno bila razbijena, što do sada nije 
bilo opaženo. Pritisak otkinuo je komad opeke, koja se 

je skotrljala. Mladić se silno prepao. Ispružio je ruku, 
da uhvati opeku, što je padala. Ova kretnja prividno je 
sličila kretnji bacanja. Mladić nije mogao da zadrži 
opeku, jer se je ova to brže kotrljala preko ruba zida. 
Viknuo je glasno. Vojnici tjelesne straže uzvrnuli su po- 
gled, pa i sam prokurator; u to je prokuratora pogodila 
opeka po nezaštićenoj glavi — i srušio se je kao mrtav 
s konja. 

Povorka je zapela; tjelesna straža poskakala je sa svo- 
jih konja i požurila se, da svoga vođu zaštiti štitovima. 
A mnoštvo, koje je bilo sojedskom ovoga događaja, mi- 
slilo je, da je kamen hotomično bačen, pa je stalo klicati 
mladiću, kad se je sagnuo nad prsobran, užasnut s 
onoga, što je dolje vidio; ujedno je bio upravo zablenut 
jarkim prosijevom svijesti o neizbježivim posljedicama. 

Nevjerojatnom brzinom protrčao je demon zla i ne- 
sreće od krova do krova, duž cijeloga pravca vojničkog 
hoda, zahvatio je puk i naveo ga na jednake čine. Ljudi 
su kidali opeke s ograda na krovu i u divljoj srdžbi stali 
ih bacati na legionare. Došlo je do ubojnog boja, u kojem 
je uvježbani vojnik, kako je i prirodno, održao pobjedu. 

Strašno blijed uklonio se je Juda od prsobrana. 

— O Tirzo, Tirzo! kliknuo je, — šta će biti sa mnom! 

Tirza nije primijetila pad opeke ni ono, što je iza toga 
poslijedilo, ali je opazila nastalu pobunu. Znala je, da se 
događa nešto strašno, ali nije znala što je; nije slutila 
ni uzrok pa ni to, da je sama sa svim svojima u velikoj 
opasnosti. 

— Što se je dogodilo? Što znači ta vika? zapita  pre- 
strašeno. 

— Usmrtio sam rimskoga oja Opeka ga pogodila 
u glavu. 

Tirza problijedi, zagrli brata i pogledu mu nijemim 
upitom u oči. Njegove bojazni uhvatile su se i nje, na što 
se mladić sabrao. 

— Nisam to učinio hotimice, Tirzo! To je puki slučaj! 
tvrdio je mladić mirnije. 

— Što će Rimljani sad učiniti? upita Tirza. 
= Juda pogleda na rastuću buku na krovovima i na ulici 

i pomisli na prijeteće lice Gratusa. Ako nije mrtav — 
gdje će se zaustaviti njegova osveta? A ako je mrtav, ka- 
kva će srdžba obuzeti vojsku pa se iskaliti na puku. 

Da se ukloni odgovoru na Tirzino pitanje, sagnuo se 
je opet na prsobran i opazio, kako je tjelesna straža po- 
mogla Rimljaninu opet na konja. 

— On živi, Tirza! On živi! Hvala Bogu naših otaca! 
S ovim poklikom i mirnijim licem okrenuo se je sad k 
njoj i odgovori na njezino pitanje: 

— Budi bez brige, Tirzo! Izjavit ću, kako je bilo i oni 
će se sjetiti našega oca i njegovih zasluga, pa nam ne će 
ništa učiniti. 

Povede zatim Tirzu u kuću. Ali u to se je stresao 
krov pod njihovim nogama; čuli su se udarci  kijača, 
prasak greda i vratiju. Iz kuće dopirali su gore poklici 
strave; onda je zamnio šum mnogih koraka, žamor gla- 
sova, psovki i molbi, izmiješan jaukom ustrašenih žena. 
Vojnici su razbili sjeverna vrata i zaposjeli kuću. Juda 
je došao do strašne spoznaje, da njega traže. Prva mu je 
pomisao bila, da bježi — ali kamo? Samo krila bi ga mo- 
«gla spasiti! Tirza, od straha izobličena lica, pograbila ga 
je za ruku. 

— O Juda, što to znači? zavapi djevojka. 

Sad je čuo, kako ubijaju služinčad, — a njegova 
majka? — Nije li to bio njezin glas? Skrajnjom samoza- 
tajom progovori: — Ostani tu, Tirzo, i čekaj na me. Ja ću 
dolje, da vidim, što je, pa ću se vratiti. 

Ma koliko se savlađivao, glas mu je ipak zvučao ne- 
sigurno. Tirza ga obujmi čvršće; glasnije, prodirnije — 
varka nije moguća — ozvanja majčin glas. Dulje nije 
oklijevao. — Dođi sa mnom! Sidjimo dolje! 

Terasa ili galerija podno stuba bila je puna vojnika. 
Jurili su golim mačevima iz sobe u sobu. U jednom kutu 
stisla se skupina ustrašenih žena, moleći milost. Na dru- 
goj strani borila se neka žena s vojnikom, hoteći da mu 
se silom istrgne tako, da je ovaj morao upotrijebiti svu 
svoju snagu da ju zadrži. Odijelo joj je bilo poderano, 
kosa u viticama visjela preko lica; njezin krič nadmaši- 
vao je svaku drugu buku. Jednim skokom našao se je 
Juda kod nje. 

— Majko! kliknuo je Juda. Ona ispruži ruke prema 
njemu, ali baš kad bi da ga uhvati, bila je odgurnuta. Za- 
tim je čuo, kako je netko rekao: »To je on!« 

Juda se obazre oko sebe i ugleda Mesalu. 

— Šta, ovaj, još dječak da je ubojica? zapita začuđeno 
neki časnik u krasnoj odori. 

— O bozi! — prihvati Mesala, — kao da čovjek treba 
da bude star, da uzmogne smrtno mrziti! Sad ga imate, 
a eno i njegove majke i sestre! Imate čitavu obitelj! 

Gonjen ljubavlju za svoje mile, zaboravio je Juda na 
svoj spor s Mesalom pa ga zamoli: 

— Pomozi njima za volju našega prijateljstva iz djetinj- 
stva, pomozi! Ja — Juda, molim te. 

Mesala je hinio kao da ga ne sluša. Okrenuvši se ča- 
sniku, reče: 

— Više ti ne mogu koristiti. Na ulici je više posla. — 
Otale ljubav, sad vlada Mars! 

Rekavši te riječi udalji se. Juda ga je shvatio i u du- 
ševnom ogorčenju obratio na nebesa: »U trenutku osvete, 
Gospode, posluži se mojom rukom!« Sad si silom prokrči 
put do časnika. 

— Gospodine, ona žena moja je majka. Poštedi nju i 
eto ovu moju sestru! Bog je pravedan, pa će milosrđe 
nagraditi milosrđem. 

Časnik kao da je bio ganut, 

— U kulu sa ženskinjama, ali im ne činite ništa na žao! 
. Jamčite mi za njih. 

Zatim, obrnuvši se onima, koji su držali Judu, pro- 
govori: 

— Donesite konope i svežite mu ruke, zatim ga izve- 

dite na ulicu. Kazna ga ne će minuti. 
> Majku Judinu upravo su odnijeli.  Tirza, u svojoj 
kućnoj haljini a od straha nesposobna, da misli, pošla 
je dragovoljno s vojnicima. Juda pogleda poslijednji put 


majku i sestru, a zatim pokrije lice obim rukama, kao . 


da želi, da si njihova lica za uvijek usiječe u pamet. Kad 
je prolijevao suze, nitko ih nije vidio, pa ako je prije 
bivao mekan, sad se je otresao djetinstva i postao muž; 
digao je ruke i pružio ih da mu ih svežu. 

Na znak trublje iz dvorišta otišli su vojnici s galerije. 
Mnogi od njih, koji se nisu usudili, da s dokazima svoje 


manije pljačkanja uđu u redove, pobacali su, što su si. 


prisvojili tako, da je tlo naokolo bilo puno vrijednih 
predmeta. Kad je Juda sišao dolje, bile su čete opet u 
redovima a časnik je čekao samo, da se izvrši poslijednja 
njegova zapovijed. 

Judinu majku, sestru i cjelokupnu služinčad odveli su 


kroz sjevernu vežu, čije su ruševine spriječavale put. 


Bolno je bilo slušati plač služinčadi, od kojih je mnogo 
čeljade bilo rođeno u toj kući. Kad su napokon otjerali 
konje i sve blago od kuće mimo Jude, počeo je mladić 
da shvaća, kamo prokurator smjera sa svojom osvetom, 
Ista zgrada potpala je osveti. U koliko je zapovijed mogla 
biti provedena, nije u kući smjelo ostati ništa živa. Ako 
u Judeji ima još i drugih, koji bi pokušali da ubijaju rim- 
skoga prokuratora, neka im udes kneževske obitelji Hur 
služi primjerom, a propast njihovog doma za uvijek za- 
drži na pameti ono, što se je dogodilo. 

Časnik je čekao vani, dok je jedan odjel vojnika na- 
stojao, da razvaljena vrata, po mogućnosti opet popravi, 

Borba na ulici gotovo je prestala; oblaci prašine na kro- 
vovima odavali su, da borba još tu i tamo traje. 

Ne misleći na sebe, Juda je sa bolnim srcem proma- 
trao zarobljenike, među kojima su bile njegova majka i 
sestra. U to se je digla jedna žena, što je dosada čučala 
na tlima, i pohrlila natrag u kuću. Nekoliko vojnika 
htjelo ju je zadržati, no ona im je pobjegla, bacila se pred 
Judom i obuhvatila njegova koljena. 

— O Amro, dobra Amro, — progovori Juda, — Bog ti 
pomogao ja ne mogu! 

Amra nije izustila ni riječi. Juda se sagne k njoj i ša- 
pne joj u uho: 

— Živi, Amro, živi za Tirzu i moju majku! Ona će se 
povratiti i — — — 

Neki vojnik otrgne ju od Jude. Brzo potrča Amra kroz 
vrata u prazno dvorište. 


— Neka bježi! vikne časnik. Kuću ćemo zapečatiti, 
umrijeti će od glada. 

Vojnici su nastavili rad kod vrata, a kad su posao svr- 
šili, otišli su na zapadnu stranu, gdje su također zatvorili 
ulaz. Palača obitelji Hur bila je sada posve nepristupna 
i opustjela. Kohorta odkoraca do dvorca, gdje se je na- 
stanio prokurator, da se oporavi od ozlede te učini od- 
redbe glede zarobljenika. 


NA ZDENCU U NAZARETU. 


Drugoga dana došao je odjel vojnika do zapuštene pa- 
lače. Ulaze su zapečatili voskom, a na zidove pričvrstili 
pločicu s latinskim natpisom: >»O vo je carevo vla- 
sništvo«. Rimljani su bili uvjereni, da ovaj oglas od. 
govara svrsi — i tako je bilo. 

h Opet jedan dan — i s juga, to jest od Jerusolima, kreće 
jedan rimski satnik sa deset konjanika putem u Nazaret. 

Ovo mjesto, na strmom obronku, bilo je za onda ne- 
ugledno selo; jedina cesta bila je jedva drugo, no staza, 
koju je ugazilo blago. S juga se primicala velika ravnica 
Esdrelon, a s jednoga visa na zapadu mogao si ugledati 
Sredozemno more, predjel s onu stranu Jordana i brdo 
Hermon. U dolini bilo je vrtova, vinograda i pašnjaka, 
dok su raspršeni gajići od paoma podavali zemlji istoč- 
njački značaj. U mjestu su kuće sačinjavale pravi dar- 
mar, bile su jednokatne, četverouglate sa plosnim kro- 
vovima i obraštene zelenim penjalicama. Izgorjeli vid 
judejskih njiva prestajao je u Galileji. 

Sad se je četa primicala selu. Znak trubljom djelovao 
je na žiteljstvo kao neki čar. Natislo se je u vrtove i pred 
kuće, da promatra neobični prizor. Ni ovdje nisu bili 
prijazno raspoloženi prema Rimljanima, no u ovom tre- 
nutku uzmakla je mržnja pred znatiželjnošću. Četa je 
krenula prema zdencu, pa se pučanstvo sabralo ondje. 

Ako je pojav vojnika u Nazaretu, koji je bio nešto s 
puta, bio nešto neobično, to je zarobljenik, koga su so- 
bom vodili, još više zanimao ljude. Koračao je pješke, 
gologlav, poderanih haljina i ruku svezanih na leđima. 
Remen, koji ga je skapčao, bio je drugim krajem omotan 
oko vrata jednog konja. U gustom oblaku dima, što je 
obavio povorku, koja se približavala, mogli su samo slabo 
razabrati zarobljenika, no doskora su se uvjerili, da je 
vrlo mlad, 

Blizu zdenca zaustavili su se vojnici. Satnik i većina 
njegovih ljudi sjašili su; zarobljenik se srušio skoro bez 
svijesti u cestovnu prašinu; vidjelo se je, da je smrtno 
iscrpljen. Žitelji bi htjeli, da ga prijateljski susreću, ali 
se nisu usudili. Dok su tu stajali osupnuto, a vrčevi s vo- 
dom išli od ruke u ruke vojnika, dolazio je neki čovjek 
putem iz Sepforisa; neka ga je žena opazila i odmah ka- 
zala: 


— Eto, dolazi tesar! Sad ćemo nešto doznati! 

Pridošlica bio je časna izgleda. Tanki bijeli uvojci spu- 
štali su mu se ispod turbana, dok mu je još bijelija brada 
padala na surovu haljinu. Stupao je polagano, jer je bio 
star i nosio nešto alata: sjekiru, pilu i nož za rezanje; či- 
nilo se je također, da je došao iz daleka. Kod zdenca se 
je zaustavio i gledao sabranu svjetinu. : 

— O rabi, dobri rabi Josipe! kliknula je neka žena i 
dotrčala k njemu; — Tu je jedan zarobljenik!  Zapitaj 
vojnike, tko je, što je skrivio i što će s njime učiniti? 

Josipovo lice ostalo je mirno. Pogleda i pristupi k sat- 


niku. 3 
— Gospodinov mir s tobom! nagovori satnika ozbilj- 


nim licem, 

— A mir bogova s tobom! odvrati satnik. 

— Dolazite li iz Jerusolima?. 

— Da. 

_ Vaš zarobljenik još je vrlo mlad! 

— Po godinam doista. 

— Smijem li zapitati, što je skrivio? 

— Ubojica je. 

Začuđeno ponavljali su ljudi tu riječ. A rabi Josip za- 
pita opet: . 

— Je li sin Izraelov? 

— Židov je, odvrati Rimljanin surovo. 

Sućut, koja je već počela malaksati, oživi na novo. 

— O vašim plemenima ne znam ništa, — reče satnik 
— ali povijest njegove obitelji poznam, Valjda ste već 
čuli o nekom jerosolimskom knezu, koji se je zvao Hur. 
Zvali su ga Ben Hur. Živio je u Irudovo doba. 

— O da, poznavao sam ga, prihvati Josip. — No, to je 
njegov sin. 

Sad su se sa svih strana začuli poklici čuđenja i sućuti 
tako, da se je satnik požurio, da ih ušutka, 


— Malo je manjkalo — reče satnik, — da mladi čovjek 
prekjučer nije umorio na jerusolimskim ulicama pleme- 


nitoga Gratusa, jer mu je sa krova svoje kuće bacio opeku 
na glavu. 

Nastupila je stanka, za koje su Nazarenčani proma- 
trali mladića, kao neku divlju životinju. 

— Jeli ga usmrtio? 

— Nije. 

— Je li odsuđen? 

— Da, na doživotnu robiju. 

— Gospodin mu bio u pomoć! progovori Josip ganuto. 

Neki mladić, koji je došao s Josipom, no dosad neopa- 
žen stajao iza njega, stupi sad naprijed, položi na zemlju 
sjekiru, što ju je nosio, pođe do studenca, pograbi jedan 
vrč s vodom, što je ondje bio. Ovaj posao obavio je mla- 


dić tako mirno, da se je mogao sagnuti k zarobljeniku: 


prije, nego su straže mogle da to spriječe, i okrijepio je 
zarobljenika napitkom svježe vode. Od ruke, koja se pri- 
jazno spustila na njegovo rame, probudio se je nesretni 
Juda iz nesvijesti i uzvrnuvši pogled, zagledao se je u lice, 
koje nikad više nije zaboravio — u licu mladića, koji je 
otprilike bio njegov vršnjak. Lice su mu okruživali smeđi 
uvojci, duboke plave oči obasjavale su ga i u zaroblje- 
noga mladića gledale tako nježno, tako utješljivo, tako 
pune ljubavi i svete ozbiljnosti, da je taj pogled bio ne- 
odoljiv. Bolima, što ih već trpi dvije noći i dva dana, bio 
je Juda ogorčen; nepravdom, što mu je nanešena, razja- 
ren i potaknut na mržnju proti cijelome svijetu, ali ovaj 
pogled razagnao je s njegova lica svu gorčinu i srdžbu i 
zamijenio ih djetinjskim smiješkom. Voljko je stao piti iz 
pruženoga mu vrča i obilno je pio. Obojica nisu izmijenili 
ni jedne riječi. Pošto se Juda napio vode, digla se je mla- 
dićeva ruka, što je dosele počivala na Judinom pleću i 
spustila se je blagosivljajući na prašne uvojke nesretnoga 
Jude; zatim je mladić odnio natrag vrč na zdenac, uzeo 
svoju sjekiru i pridružio se Josipu. Svi prisutni, ne samo 
žitelji ovoga sela, nego i isti vojnici, obazirali su se za 

ovim mladićem. Kad su vojnici počinuli i napili se vode, 
napojili konje, krenula je četa dalje. Satnika kao da je 
sad zaokupila neka blagost, jer je sam uspravio zaroblje- 
nog mladića iz prašine, pa mu pomogao na konja iza jed- 
nog vojnika. Žitelji Nazareta povratili su se kući, a s 
njima i Josip sa svojim mladim pomoćnikom. 


Ovako se je zbio prvi susret Judin s Marijinim sinom. 


QUINTUS ARRIUS. 


Predbrežje Misenum, jugozapadno od Napulja, ovjen- 
čavao je u staro doba grad istoga imena, od kojega se 
danas vide puke ruševine. Zaton do predbrežja učinio je 
car Augusto glavnom postajom za tyrrhensko brodovlje. 


Godine 24. po porodu Gospoda našega kretalo je ne- 
kog hladnog rujanskog jutra otmjeno društvo u pratnji 
robova, koji su nosili baklje, niz cestu, što vodi od zidova 
Misene do obale, a otud na nasip, koji se je pružio daleko 
u more, S robovima bilo je svega do trideset osoba. Do- 
stojanstvenici su se zabavljali kod gozbe s vinom i koec- 
kanjem i sada su pratili jednoga svoga prijatelja do lađe. 
Bio je to pomorski tribun Quintus Arrius, pedesetgodi- 
šnji muž, s lovorovim vijencem oko rijetkih uvojaka pro- 
sijede kose; kao i njegovi pratioci imao je na sebi bijelu 
togu od vune sa širokim grimiznim trakovima. 


— O moj Quintus, — poče jedan iz društva, fortuna je 
uistinu vrlo zlobna, kad nam te tako brzo odvodi. Tek 
jučer si se vratio kući s voda s onu stranu Herkulovih 
stupova i još nisi dospio, da navikneš na hodanje po 
kopnu, 


— Ne, ne ćemo da grdimo Fortunu, — dobaci netko 


drugi. — Ako nam pokatšto i uzima prijatelja, dovodi 
nam ga vazda natrag, ovjenčana novim lovorikama, 
my. um 


_ A odvode nam ga uvijek Grci, prihvati neki treći; 
_ otkad su se počeli baviti trgovinom, zaboravili su bo- 
riti se. Ja 

Razgovarajući ovako, popeli su se na nasip 1 proma- 
trali divni zaton, kako sjaji o jutarnjem suncu, Staromu 
pomorcu zvučalo je rominjanje valova kao pozdrav. 
Duboko je uzdahnuo, kao da mu je miris vode miliji od 
mirisa narde, ispružio je ruku i kliknuo: — Eto, vjetar 
dolazi sa zapada! Hvala ti, majko Fortuna! 

Prijatelji su ponovili poklik a robovi mahnuli 
kljama. 

_ Eno dolazi! nastavi Arrius, pokazujući na, galeru, 
što je plovila izvan nasipa. — Što pomorcu treba druga 


gospodarica? 

“ Pogled na lađu, što je dolazila, opravdavao je njegov 
ponos. Na donjem jarbolu nadimalo se je bijelo jadro; 
vesla su se spuštala i dizala; ostala su časak lebdeći i 
spustila se zatim poput krila najtočnijim taktom. 

— Da, progovori Quintus Arrius pobožnom ozbiljnošću, 
uperivši pogled na lađu, — štuj im š 
prigode, pa je samo naša krivnja ako ih ne upotrijebimo. 
A što se Grka tiče, Lentulo, ti zaboravljaš da su gusari, 
koje želim da kaznim, baš Grci; jedna pobjeda nad nji- 
ma, vrijedi više od stotinu pobjeda nad Afrikancima 


— Dakle ploviš u Egejsko more? 

Pomorčev pogled počivao je još uvijek na lađi. 

— Koja dražest, koja sloboda! klikne Arrius. Ni ptica 
ne leti tako lako i sigurno preko valova. Ta pogledajte! 
A onda će brzo drugim tonom: — Oprosti, Lentulo! Da, 
plovim u Egejsko more; a jer je moj odlazak tako blizu, 
kazat ću vam i njegov povod; ali ovo što ću vam kazati, 
zadržite za se. Ne bih htio, da išto spočitavate, duumviru, 
kad se s njim sastanete; pomorski prefekt moj je prija- 
telj. Dakle slušajte. Kako znate, trgovina je između 


mp 


ba- 


te bogove! Oni nam šalju * 


Grčke i Aleksandrije gotovo isto tako znamenita, kao 
i između Rima i Aleksandrije; štaviše, radi loše žetve u 
Grčkoj, tako je ponarasla, da se ni jednog dana ne pre- 
kida. A jamačno ste čuli već i o heroneškim gusarima, 
koji su se ugnijezdili u Euxinusu. Tako mi Baccha, od 
njih nema smionijih lupeža. Jučer je stigla vijest u Rim, 
da su s jednom mornaricom zaplovili od Bospora, poto- 
pili galije kod Byzanca i Calcedona, zagospodarili u Pro- 
pontisu i još uvijek nezasitni, provalili i u Egejsko more. 
Trgovci žitom, čije se žitom natovarene lađe nalaze u 
istočnom dijelu Sredozemnoga mora, ustrašeni su. Bili 
su na saslušaju kod samoga cara, pa danas polazi iz Ra- 
venne mornarica od sto galija, a iz Misenuma — tu po- 
postane, kao da želi podjariti znatiželjnost svojih prija- 
telja, — također jedna! 

— Sretni Quintuse, čestitamo ti! 

— Dana prednost prokrčuje put promaknuću, — po- 
zdravljamo te kao duumvira. Manje ti ne može pasti 


udio. 


— Duumvir Quintus Arrius zvuči bolje, nego tribun 
Quintus Arrius. 

Ovako su ga obasipali čestitkama. 

— Hvala, srdačna hvala! odvrati Arrius u isti mah 
svima. — I u dokaz, da ste vješti proroci, pogledajte ovo 
— i čitajte! 

Rekavši to potegne iz nabora svoje toge svitak perga- 
menta, pruži ga prijateljima: »Ovo sam dobio sinoć za | 
stolom od — Sejanusa«. 

To ime značilo je u tađašnjem rimskom svijetu nešto 
veliko; još nije bilo uprljano kasnijom sramotom. 

— Sejanus! kliknuše svi u jedan glas i natisnuli su se 
bliže, da čitaju, što piše član vlade. Taj spis glasi: 

»Sejanus duumviru C. Caeciliju Rufusu 


Rim 19. kalenda rujna. 
Car je dobio povoljno izvješće o tribunu Quintu Ari- 
usu. Osobito je čuo o njegovoj hrabrosti u zapadnim vo- 
dama i za to zapovijeda, da se spomenuti Quintus Arrius 
odmah zaputi na Istok. Nadalje je careva volja, da smje- 
sta potpuno opremiš stotinu lađa troveslača prvoga raz- 
reda i pošalješ ih protiv gusara u Egejskome moru, a 


Quintus Arrius da preuzme zapovjedništvo nad tim bro- , 


dovljem. Pojedinkosti prepuštaju se tebi, Caecilije. Slu- 
čaj je prešan, kako ćeš razabrati iz izvještaja, koje prila- 
žem za tvoje i Quintusovo ravnanje. 


Sejanus.« 


Arrius je malo pazio na čitanje ovoga pisma, već je više 
pažnje posvećivao lađi, koja se približavala i koju je s 
oduševljenjem čekao. Sad je domahnuo s  okrajkom 
svoje toge po zraku; kao odgovor na taj znak razvijena 
bje na krmi lađe skrletno crvena zastava; zatim su mor- 
nari pristupili opremanju lađe i uvukli jadra. Pleće 
lađe okrenulo se je, takt udaraca vesala bio je pospje- 
šen. Lađa je svom brzinom zaplovila k Arriusu i njego- 
vim prijateljima. S velikim užitkom promatrao je Arije 
ovaj manevar. 

— Tako mi nimfa! klikne jedan između pratioca, vra- 
ćajući papirni svitak, — našem prijatelju ne smijemo 
proricati buduću veličinu, jer je već velik. Imaš li još 
kakvih novosti za nas. 


— Ništa više! odvrati Arrius. — Ali novost, koju ste 
netom doznali, u Rimu je već zastarjela, barem u carskoj 
palači i na forumu. Uostalom, duumvir je šutljiv. Pobliže 
upute što imam da činim i gdje ću naći moju mornaricu, 
nalaze se u zapečaćenom omotu tamo na lađi. Hoćete li 
ipak, da za me prinesete žrtvu bogovima, prinesite ju 


za prijatelja, koji plovi negdje između Misenuma i Sici- 
lije. No eto lađe, odmah će pristati! — nadoda Arrije. 
Zanimaju me njezini vođe, jer mi je s njima zajedno je- 
driti i boriti se. Nije lako pristati na obali, kao što je ova; 
po tome ćemo prosuđivati njihovu spretnost. 

— Što? Zar ti je lađa još tuđa? 

— Nikad ju još nisam vidio i ne znam, hoću li na njoj 
naći ikojega znanca. 

— Je li to poželjno? 

— Ne smeta; pomorci se brzo upoznaju. 

Lađa, koja je spadala u vrst »naves liburnicae« (libur- 
nijske lađe) bila je dugačka, uska, dosta je duboko sizala 
a sagrađena je za brzo manevriranje. Bilo je veselje po- 
gledati pleća broda, kad je pri njegovu približenju sko- 
čio trak vode i pjeneći se poštrcao čitavu provu, koja se 
je, dražesno savita, dizala do dva hvata visoko nad palu- 
bom te bila urešena sa tritonima, koji duvaju u ljušture. 
Ispod pleća, učvršćen o tjelesini lađe, istršujući ispod 
vode, nalazio se je rostrum ili kljun, sprava od čvrstoga 
željezom okovanoga drveta, koja je služila u borbi kao 
malj. Duž strana lađe protezao se je jaki korniž te ogra- 
ničivao lijepo izrezuckani prsobran. Niže dolje nalazila 
su se tri reda otvora, svaki pokriven zaštitnom volov- 
skom kožom, u kojima su se kretala vesla, kojih je bilo 
do šezdeset sa svake strane. Nadalje je bila prova broda 
urešena nizom štapova, zvanih caducci. Dva jaka konopa 
koja su se pružala preko prove lađe, odavala su broj 
sidara. 

Po jednostavnoj opremi gornjega dijela broda vidjelo 
se je, da se momčad oslanja u glavnom na vesla. U sre- 
dini, no nešto malo više pleću broda, stajao je jarbol, 


. učvršćen potpornjima i konopima, noseći na jednoj 


motci veliko, četverouglato jedro. Izuzamši mornare, 
koji su uvukli jedro, vidio se je s nasipa samo jedan je- 
dini muškarac. Taj je stajao na pleću lađe s kacigom i 

štitom. Stodvadeset vesala od hrastovine, koja su čestim 
trljanjem sa plovučcem sjajno pobijelila, dizalo se je i 
spuštalo kao da ih pokreće jedna jedina ruka. Ta su ve- 
sla tjerala galeru naprijed, s takovom brzinom, koja ne 
zaostaje ni za brzinom današnjih parobroda. Tako brzo 
i s takvom prividnom bezbrižnošću približavala se je 
lađa, da su prijatelji i pratioci tribunovi, nevješti pomor- 
stvu, bili zabrinuti. U to je najednoč na pleću lađe neki 
čovjek digao ruku osobitom kretnjom; sva vesla poletjela 
su u vis, lebdjela su časak u zraku i onda se naglo spu- 
stila. Voda se uspjenila i zapljuštila, lađa je zadrhtala i 
zaustavila se kao zastrašena. Opet mig s rukom i sada su 
oni s desne strane zaveslali naprijed, oni s lijeva natra- 
ške. Tri puta se.je ova kretnja ponovila, zatim se je brod 
okrenuo kao oko vlastite osi desno, uhvatio vjetar i li- 
jepo mirno pristao kod nasipa. 

Na znak trublje pojavila se je momčad na palubi, svi 
u najboljim haljinama, sa kacigama od tuča, sa sjajnim 
štitovima i kopljima. Dok su se vojnici redali u vojni red, 
popeli su se mornari na jarbol i sjeli na motku  jadra. 
Časnici i glazbenici zauzeli su svoja mjesta; sve se doga- 
đalo mirno, bez buke. Kad su vesla taknula nasip, polo- 
žili su mornari široku dasku s palube na nasip. Tada se 
tribun obrati na svoje društvo s ozbiljnošću, koju do 
sada nije pokazivao i progovori: 

— Sad počinje dužnost, dragi prijatelji! 

Skine vijenac s glave i pruži ga prijatelju, koji je prije 
u kockanju dobio od njega igru. 


— Uzmi ovaj lovor, sretniče u kockanju! reče. — Ako | 


se opet vratim, gledat ću, da dobijem natrag moje sester- 
cije. Ne pobjedim li, ne ću se ni sim vratiti. Vijenac iz- 
vjesi u tvojem atriju. 

Zatim izgrli redom prijatelje na rastanku. 

— Neka te bozi štite, Quintus! kliknuše prijatelji u je- 
dan glas. 

— Zbogom odvrati tribun. 

I robovima, koji su mahali bakljama, mahne rukom i 
okrene se k lađi, koja ga je čekala; sa svojim pomorskim 
vojnicima u redovima i s blistavim oružjem pružala je 
lađa divan prizor. Čim je tribun stupio na most, zatru- 
bile su trublje, a nad lađom razvila se grimizna zastava 
zapovjednika mornarice, 


ROBOVI NA RIMSHIM GALERAMA. 


Arrius je stajao na palubi, držeći u ruci razmotan svi- 
tak duumvira, pa razgovarao sa hortatorom, kako se je 
nazivao nadziratelj veslača. 

— Koliko imaš momaka? 

— Dvijestopedesetidva veslača i deset zamjenika. 

— Vesla od sad ne smiju mirovati danju ni noću, — 
rekne mu, a zatim sw obrati na jedriljara ovim riječima: 
Vjetar je povoljan; daj da jedra pomognu veslačima. 

Kad su se oba nagovorena udaljila, zapita rektora — . 
(tako se je nazivao nadkormilar) — kako dugo služi. 

— Tridesetdvije godine, odvrati ovaj. 

— Na kojim morima pretežno? 

— Između Rima i Istoka. 

— Dobro, ti si moj čovjek! 

Tribun pročita još jedamput svoje naputke, 


— Plovit ćemo put Mesine, odatle istočno u Jonsko 
more prema ostrvu Kytheri, a budu li nam bozi skloni, 
ne ćemo baciti sidra, dok ne stignemo u zaton Ante- 
monu. Naložena nam je hitna dužnost; oslanjam se na te. 


U Misenumu sproveo je Arrius, kao slavljenik, čitavu 
noć u gozbi i igri; ali miris morske vode probudio je opet 
u njemu pomorca; nije mirovao, dok nije upoznao svoj 
brod u svim dijelovima, jer točno poznavanje broda štiti 
od slučajnosti. S nadzornikom veslača započeo je, a na- 

stavio je svoja istraživanja kod  jedriljara, kormilara, 
kod strojara, živežara i kuhara, a zatim je razgledao i 
sve stanove; svemu je posvetio pažnju. Kad je završio 
obilaženje, bio je jedini od svekolikoga osoblja na lađi, 
što je bilo stisnuto na tako uskom prostoru, koji je si- 
gurno znao, da je sve u redu i u dobrom stanju, gledom 
na predstojeću plovidbu i moguće slučajeve. Preostalo je 
još da temeljito upozna osobne vlastitosti svojih poiči- 
njenih. Ovo je bila nešto teža zadaća, no i njoj se je pod- 
redio na svoj način. 

U podne onoga dana nalazila se je galera na visini 
Paestuma. Vjetar je još uvijek dolazio sa zapada i gonio 
jedra na zadovoljstvo jedriljara. Straže su bile podije- 
ljene. Na predpalublju bio je postavljen žrtvenik, posut 
solju i ječmom. Tu je tribun obavljao molitve Jupitru, 
Neptunu i svim morskim bozima, zavjetovao se je, prolio 
vino i zapalio tamnjan. Sad je sjedio, prava ratnička po- 
java, u velikoj stanici i gledao dolje na momčad, da ju 
promotri. 

Neka si čitatelj prestavi: kajita se je nalazila u sred- 
njem dijelu galere te je bila duga šezdesetpet stopa a tri- 
deset široka. Osvijetljenje je dobivala kroz tri, široka 
otvora. Red stupova koji su nosili krov, nizao se je od 


jednoga kraja do drugoga, a blizu središta, vidio se je . 


jarbol, sav načičkan ovješenim sjekirama, sulicama i ko- 
pljima. Desno i lijevo od svakoga otvora vodile su stepe- 
nice dolje, a mogle su se zatvarati poklopnim vratima. 
Kad su se vrata digla, nalikovao je donji prostor trijemu, 


rasvijetljenu svijetlom odozgor. Ovaj prostor bio je tako . 


reći srce lađe, stan svih koji su se nalazili na lađi, pa je 
služio i kao blagovalište, ložnica i vježbaonica, štaviše i 


kao odmaralište, u koliko je strogi zapt dopuštao odma- 


ranje. 
Na kraju stanice bila je mala terasa, do koje je vodilo 
nekoliko stepenica. Ovdje je sjedio nadziratelj veslača. 


NE 


Pred sobom je imao ozivni stol, po kojem je s drvenim 
kladivom davao takt veslačima. S desna je imao klepsidu 
ili vođeni sat za određivanje izmjena. Iznad njega na za- 
ravanku, koji je nešto više ležao i bio proviđen pozla- 
ćenim prsobranom, nalazio se je tribunov stan. Odatle 
je tribun mogao sve pregledati; tribunov stan bio je pro- 
viđen počivaljkom, stolom i katedrom, to jest naslanja- 
čem s visokim tapetovanim slonilom; sve _ su to bili 
sjajni predmeti, hvala carevoj darežljivosti. 

Kad je Arrius odavle promatrao svoju momčad, mogla 


je ista promatrati i njega, iako samo krišom. Najdulje je 


promatrao veslače, a to je bilo jednostavno. Duž stanice 
(kajite) izgledalo je, kao da su uza stijene pričvršćene 
tri reda klupa; no kad se točnije pogledalo, vidjelo se, da 
su to tri nastavljene povišene stupnjevine, jedna nad 
drugom tako, da je druga klupa bila nad prvom, a treća 
nad drugom. Za šezdeset veslača sa svake strane bilo je 
devetnaest takovih stepenica; dvadeseta je bila tako ude- 
šena, da se njezino najgornje sjedalo nalazilo upravo 
iznad najdonjega prve stepenice. Ovaj poredak davao je 
svakome veslaču dovoljno prostora za rad, kako bi 
smjer svojih kretnji doveo u sklad s kretnjama svojih 
drugova. 


Veslači na prvoj i drugoj klupi sjedili su za veslanja, 
dok su oni na trećoj, koji su imali dulja vesla stajali. 
Držak vesla bio je napunjen olovom; a vesla su ležala u 
gipkim remenima, što je omogućivalo laglje kretanje, ali 
iziskivalo i veliku vještinu, bez koje bi se moglo dogoditi, 
da nagliji val pograbi veslo nepazljivoga momka, pa 
ga baci s njegovoga sjedala. Otvori za vesla davali su 
ujedno pristup svježemu zraku; svijetlo je dopiralo kroz 
rešetke na palubi. U mnogom pogledu mogao je život ve- 
slača biti još mnogo gori; no ne smijemo si zamišljati, da 
je u ma kojem pogledu bio ugodan. Nije im bilo dozvo- 
ljeno da međusobno razgovaraju. Dan za danom sjedali 

su na svoja mjesta, a da nisu progovorili ni riječi. Za 
rada nisu mogli ni da jedan drugome pogledaju u lice; 
spavanje i blagovanje ispunjavahu stanke, koje su im 
bile dopuštene. Nikad se nijedan nije smijao, nikad 
ni koji zapjevao. Što će čovjeku jezik, kad ga može upo- 
trebljavati samo za jecanje i uzdisanje? Život ovih jad- 
nika nalikovao je podzemnoj rijeci, koja lagano, ali ne- 
suzdržljivo teče nekakvome svome izlazu. 

Sat za satom, njihan s desna na lijevo, sjedio je tribun 
u svom naslonjaču i mislio na sve moguće samo ne na 
bijedu ovih robova na veslarskim klupama. Neprekidne 
jednolične kretnje dodijale su mu i on stade da promatra 
pojedine veslače. Imena im nisu spominjali — pa i če- 
mu? — na sjedalima napisane brojke označivale su sva- 
čije mjesto. Oštar tribunov pogled prelijetao je s klupe 
na klupu i napokon se zaustavio na broju 60. Posjednik 
ovoga mjesta bio je, kao i svi njegovi drugovi, neodje- 
ven, te proviđen samo krpom oko bedara. Bio je još 
vrlo mlad, nije mu bilo ni dvadeset godina, ali je cijela 
njegova spodoba bila tako pravilnih crta i razmjera, da 
se je tribun zadivio; Arrius je mnogo zalazio u palaestre, 
rimske borbene škole, proučavao je snošaj tjelesnih i 
duševnih prednosti i držao je, da kao poznavalac, gleda 
sad pred sobom uzor borca. ' 

— Tako mi bogova, taj mi se momak sviđa! progovori 
u sebi. Nadobudan je; hoću da nešto više doznam o 
njemu. 

U tom trenutku okrenuo mu je mladić lice, koje je 
dosad bilo odvrnuto od njega. 

— Ah, Židov, — klikne Arrius, — i k tome još dječak! 


Pod pogledom uperenim u mladoga roba, raširile su 
se još više velike oči mladićeve, porumenio je do ušiju, 
a veslo je zadrhtalo u njegovoj ruci; u to je hortatorovo 
kladivo palo silno na stol. Veslač se je stresao, okrenuo 
pogled od tribuna, koji ga je promatrao i spustio veslo, 

koje je već lebdjelo, kao da je hortartor udario po njem 
samom. Kad je zatim opet pogledao prema tribunu, za- 
čudio se je još mnogo jače — a. prijazno smi- 
ješenje. 

U to je galera zaplovila mesinskim tijesnom, uz grad 
istoga imena i plovila istočnim pravcem dalje, ostavivši 
za sobom grad i oblak dima iz Etne. Kad god bi Arrije 
sjeo na svoj zaravanak u kajiti, nastavio je proučavanje 
veslača broj 60 i govorio u sebi: u toga momka ima duha. 
Židov nije barbar. Hoću da nešto više doznam o njemu. 

BROJ ŠEZDESET. 


DO 


Četiri dana poslije sretamo »Astreju« — tako se zvala 
galera, — već u Jonskome moru. Nebo je bilo vedro, 
vjetar povoljan. Arrius je držao, da je moguće da sretne 
mornaricu prije, negoli stigne u zaton na istočnoj obali 
ostrva Kythere, pa je stoga većinom boravio na palubi. 
Pri tom je budno pazio na sve, što se ticalo njegove lađe 
pa je općenito bio vrlo zadovoljan. A kad je zatim sjedio 
u svojoj stanici, vraćale su mu se misli vazda na židov- 
skoga veslača, 

— Poznaš li momka, koji je ovaj čas ustao s klupe? — 
zapita naposljetku hortatora, baš kad je došlo do iz- 
mjene. 

— Broj šezdeset? 

— Da! 

Nadziratelj pogleda oštro veslača, koji je prolazio mi- 
mo, pa reče tribunu: 

— Kako znadeš, ova je lađa tek pred mjesec dana pre- 
uzeta iz ruku graditeljevih. Momčad je isto tako nova 
kao i lađa. 

— To je Židov! primijeti Arrije zamišljeno. 

— Plemeniti Quinto ima oštro oko! 

— I još je vrlo mlad, nastavi Arije. 

— Ali naš najbolji veslač, odvrati nadziratelj. Često 
mi se učinilo, kao da će se veslo prelomiti u dva komada 
od njegove snage. 

— Kakve je ćudi? 

— Poslušan je; dalje ne znam ništa. Jednoč me je ne- 
što zamolio. 

— Što? 

— Da ga izmjenice zaposlujem na desnoj pa na lijevoj 
- strani. 

— Jeli za to naveo kakav razlog? 

— Primijetio je, da muževi, koji uvijek rade na jednoj 
strani, postanu nagrđeni. Rekao je također, da bi kojeg 
dana za oluje ili bitke mogla nastupiti potreba izmjene, 
a on bi tad bio nesposoban za službu. 

— Zar je tako kazao? Misao je nova. Što si opazio na 
njemu? 

— Čišći je od svih svojih drugova. 

— U tome je Rimljanin, rekne Arrije pohvalno. — A 
znaš li što o njegovom životu? 

— Ni slovca. 

Tribun je časak razmišljao, a onda reče: 

— Budem li u vrijeme njegovć izmjene na palubi, po- 
šalji ga k meni. Neka dođe sam. 

Dva sata poslije stajao je Arije pod brodskom zasta- 
vom. Bio je u raspoloženju čovjeka, koji očekuje važan 
događaj a ne može drugo, nego da čeka. — Kormilar je 


sjedio na svom mjestu, Pod sjenom jedra spavali su neki - 


od brodske momčadi; gore na ragnu sjedio je stražar. 
Podigavši pogled sa solariuma, sunčanog kazala, odre- 
đenog za davanje pravca, — vidio je Arrije, da veslač 
dolazi k njemu. 

— Hortator te je nazvao plemenitim Arrijem i kazao 
mi je, da želiš, da te ovdje potražim. I eto me ovdje. 


M. poma 


Tribun pogleda s udivljenjem na vitku, mišičavu spo- 
dobu i pomisli na arenu. Nastup mladićev izazvao je još 
jedan dojam: zvuk njegovoga glasa kazivao mu je, da je 
mladić barem dio svoga života sproveo pod utjecajima, 
koji čovjeka oplemenjuju. Pogled mu je bio više znati- 
željan nego prkosan. Pod kritičnim tribunovim pogle- 
dom nije izgubio ništa od svoje dražesti, niti je pokazi- 


vao nagnuće, da se potuži; no na njemu se je opažala 


duboka tuga. Priznavajući šutećke te vlastitosti, koje su 
ga preporučivale, nije Rimljanin govorio s njim kao go- 
spodar sa svojim robom, već kao stariji čovjek s mlađim. 

— Hortartor mi kaže, da si njegov najbolji veslač. 

— Hortartor je vrlo dobrostiv, odvrati veslač. 

— Služiš li već dugo? 

— Tri godine po prilici. 

— Kod vesla? 

—- Dan na dan. 

— To je težak posao. Malo je ljudi, koji taj posao iz- 
drže dulje od godinu dana, a da ne podlegnu, a ti — go- 
tovo si još dječak. 

— Plemeniti Arrije zaboravlja, da ustrajnost čeliči duh, 
Duh pomaže da slabiji pokatšto izdrži napore, dok jači 
podlegnu. 

— Sudeći po jeziku, Židov si? 

— Moji pređi, davno prije prvih Rimljana, bili su 
Hebrejci. 

— Neslomivi ponos tvoga naroda nije ni tebe ostavio, 
reče Arrije, zamjetivši naglu rumen na veslačevu licu. 

— Ponos se najjače očituje kad je u okovima. 

— S kojeg se uzroka ponosiš? 

— Za to, što sam Židov. 

Arije se nasmiješi. 

— Nikad nisam bio u Jerusolimu, rekne tribun; ali 
sam čuo o jeruzalemskim knezovima a jednoga između 

njih i poznavao. Bio je trgovac te imao lađa na moru. U 
njega je bilo dostojanstvo kralja. Kakvog si ti čina? 

— Moram da ti odgovorim s veslarske klupe. Ja sam 
po činu rob! Moj otac bio je jedan od knezova jerusolim- 
skih i kao trgovac imao je lađa na moru. U sobama ve- 
likoga Augusta bio je poznat i poštivan. 

— Kako se zvao? 

— Itamar iz kuće Hur. 

Tribun zadivljeno digne ruku. 

— Ti — sin Hurov?_' 

Nakon kratke šutnje zapita Arrije opet: 

— Za što si amo dospio? 

Juda obori glavu; prsa su mu se silno nadimala. Kad 
je svladao svoje osjećaje, pogleda tribunu otvoreno u 
oči i odgovori: okrivili su me, da sam pokušao umoriti 
prokuratora Valerija Grata. 

— Ti? klikne Arrije začudivši se još više i otstupivši 
korak natraške. Ti si onaj ubojica? Čitav Rim bio je uz- 
buđen s onoga događaja. 

Šutećke promatrali su se obojica. 

— Mislio sam, da je obitelj Hur utamanjena, uze opet 
riječ Arrije. 

Val nježnih uspomena probudi se u mladiću. Ponosa 
nestade; suze su se zacaklile na njegovim obrazima. 

— Majko, majko! kliknuo je. — I moja mala Tirza! 


Gdje su one? O tribune, plemeniti tribune, ako što znaš o 


njima, — i on umolno sklopi ruke, — kaži mi molim te! 
Kaži mi, da li još živu i ako živu, gdje su i kako im je! 
Oh, molim te, kaži mi sve! . 

Tako se je približio Arriju, da su se njegove ruke, do- 
ticale tribunove kabanice. 

— Tri su godine minule od onoga strašnoga dana — tri 
godine, o tribune, — i svaki sat bio je za mene vrijeme 
jednoga života, života ponora bez dna, bez ikakvoga 
olakšanja, osim rada, i u sve to vrijeme nisam s nikim 

progovorio ni riječi, ni jedne slovke. Oh, da mogu zaho- 
raviti onaj prizor i poslijednji pogled moje majke i odve- 
denje moje sestre! — Ćutio sam dah kuge i trešnju lađe 
u bitci; čuo sam zavijanje bure — i smijao sam se, dok 
su drugi molili, jer mi se je smrt činila spasenjem. Sa 
svakim udarcem vesla gledao sam, da zaboravim onaj 
prizor. Kaži mi, da su mrtvi, jer dok sam ja izgubljen za 
njih,.ne mogu one biti sretne. Čuo sam noću njihovo do- 
zivanje, vidio sam ih, kako po moru hodaju. O samo je 
materinja ljubav vijerna! A Tirza — njezin dah bio je 
mirluh cvijeća! Kao najmlađa grančica paome — bila je 
svježa, tako nježna, tako dražesna, tako lijepa! Bila je 
sunce mome životu. Glas njezin, hod njezin bijahu gla- 
zba! I moja ruka morala je unesrećiti ono, što mi je bilo 
najmilije na svijetu! ' 

— Priznaješ li se krivcem? zapita Arrije slrogo. 

Pri tom pitanju zbila se na Ben Huru upravo čedesna 
promjena. Glas mu bude oštriji, pijesti mu se zgrčiše, 
svaka mu je žilica drhtala, oči sa mu zaplamsale. 

— Ti si čuo o Bogu mojih otaca, svemoćnome Jehovi, 
— progovori mladić. Tako mi njegove svemoći i istino- 
ljubivosti, tako mi njegove ljubavi, koju je od pamtivi- 
jeka pokazivao prema Izraelićanima, kunem ti se, da 
sam nevin! 

Tribuna je to ganulo. 

— O plemeniti Rimljanine, — nastavi Ben Hur, — 
vjeruj mi malo! Daj da tračak svijetla pane u moju tamu, 
koja se danomice sguštava. 

Arrije se okrene i stane hodati po palubi amo tamo. 

— Nije li ti bila dopuštena istraga? zapita on, zausta- 
vivši se ujedared. 

— Nije! 

“Rimljanin uzvrne začuđeno pogled 
— Nikakva istraga? Ni svjedoci? Tko je izrekao osudu? 

Neka se čitatelji sjete, da su Rimljani tek u vrijeme 
svoga propadanja stali poštivati zakonske propise. 

— Svezali su me konopima i odvukli u zatvor u kuli. 
Ni koga nisam vidio; nitko nije govorio sa mnom. Dru- 
goga dana odveli su me vojnici na obalu; od tada sam rob 
na galiji. 

— Kakove bi dokaze svoje nevinosti mogao da dopri- 
neseš? 

— Bio sam mlad čovjek, odveć mlad, nego da budem 
urotnik. Da sam ga zbilja htio ubiti, nije za to bilo ni 
mjesto, ni vrijeme. On je jašio usred jedne legije; bio je 
sunčan dan; nakon čina ne bih mogao pobjeći. Pripad- 
nik sam obitelji, koja je bila sklona Rimljanima, moj se 
je otac odlikovao u carevoj službi; bili smo bogati. Meni, 
majci i sestri bila je propast sigurna. Nisam imao nika- 
kvog uzroka mržnje; naprotiv, da je ma koliko zamamna 
bila prigoda, to bi bogatstvo, obitelj, savjest i zakon lju- 
bavi života u pravog Izraelićanina — bili dovoljni razlozi, 
da se uzdržim od takovoga čina. Nisam bio lud. Smrt bih 
volio od sramote, a tako mislim i sada još, vjeruj mi. 

— Tko je bio kod tebe, kad je opeka bačena? 

— Stajao sam na krovu očinske kuće. Uza me stajala 
je sestra Tirza — čista, dobra duša. Oboje smo se na- 
gnuli nad prsobran, da gledamo prolaženje legije. Jedna 
opeka ispod moje ruke popustila je i skotrljala se slu- 
čajno na Gratusa. Mislio sam, da je ubijen; oh, kakva me 
je strava obrizela. ne 

— Gdje je bila tvoja majka? 

— Dolje u svojoj sobi. 

— Što se je dogodilo s njom? 

“Ben-Hur zgrči pijesti i zadiše se: > 

— Ne znam; vidio sam, kako su ju odvukli; više ne 
znam ništa. Poćerali su sve živo iz kuće, štaviše i nijemo 
blago, i zapečatili vrata;:Nismo .se: smjeli nikada vrafiti. 
O, ja. znani :praštati. — ipak, oprosti, plemeniti tribune, 

rob kao što ja sam, ne bi trebao da govori o oproštenju 
ili osveti; ta ja sam doživotno privezan na veslo! 

Arrije je pozorno slušao, Skupio je sva svoja iskustva 
s robovima i došao je do zaključka: ako je u ovoj pri- 
godi očitovano čuvstvo hinjeno, tad se licumjerje ne 
može savršenije glumiti; no ako je iskren, tad se ne može 
podvojiti o mladićevoj nevinosti. A ako je nedužan, kako 
je slijepo i bezobzirno postupala vlast! Čitava. obitelj 
iskrojenijena, da se osveti neskrivljena nesreća! Ta ga je 
misao potresla. 

Tribun je ovaj put bio neodlučan, Proviđen je opšež- 
nim punomoćima; na lađi je neograničeni zapovjednik; 
dojam je bio povoljan za blagost; vjerovao je robu. No, 
pomislio je, da nije prešno, ili bolje reći. prešno je, da 
dođe na Kiteru. Ne smije otpustiti najboljega veslača; 
čekat će, možda još više sazna, Svakako se je htio tačno 
obavijestiti, je li ovaj mladić u istinu princ Ben Hur; me- 
đutim će bolje upoznati njegovu ćud. Robovi su redom 
svi lažci. 

— Dosta je, rekne Arrije, — otiđi na svoje mjesto. 

Ben Hur se nakloni i pogleda još jedared u lice svo- 
me zapovjedniku, ali na tom licu ne otkrije ništa, što bi 
ga moglo zadahnuti nadom. Lagano se spremi na odla- 
zak, no okrene se još jedamput i reče: 

— Ako ti se desi, plemeniti tribune, da se još koji put 
sjetiš mene, tad pomisli, da sam te zamolio za obavijest 
o mojima — mojoj majci i sestri! 

I on pođe. Arrije ga je pratio s udivljenim pogledom: 
Kakav ures arene! — mislio je; kakav trkač! O bozi, 
kakva ruka da vojuje s mačem ili da se bori u areni! 

— Stoj! vikne tribun glasno. 

Ben Hur stane, tribun pristupi k njemu. što bi učinio, 
da postaneš slobodan? 


— Plemeniti tribun podruguje mi se! rekne Juda drk- 
čućim usnama. 

— Tako mi bogova, ne rugam se. 

— Odgovorit ću ti dakle vrlo rado. Prije svega posvetio 
bih moj život izvršivanju mojih dužnosti, Ne bih mogao 
mirovati ni oćutjeti zadovoljstva, dok ne bi uveo majku 
i sestru u njihov zavičaj; to bi bila moja prva zadaća. 
Svaki dan i svaki sat posvetio bih njihovoj sreći. Služio 
bih im, kako im nikoji rob ne bi mogao vjernije da služi. 
One su mnogo izgubile, ali tako mi Boga mojih otaca, 
gledao bih, da za njih više stečem! 

Rimljanin nije očekivao ovaj odgovor. Časak je bio 
zatečen, a zatim reče: 

— A što biš učinio, da su tvoji mrtvi ili da se ne mogu 
pronaći? ' 

Smrtno blijedilo pokrije Ben Hurovo lice. Pogleda na 
more. Kad je svladao nutarnju borbu, okrene se tribunu: 
.— Masliš li, kakvo bi zvanje odabrao? 

— Da? 

— Istinu ću ti kazati, tribune. Baš noću u oči onoga 
strašnoga dana, o kojem sam maločas govorio, dozvolila 


mi je majka, da se posvetim vojništvu. To je i sad moja | 
želja i jer na cijelom svijetu postoji samo jedna ratna \, 


škola, odlučio bih se za nju. 

— Arenu? 

— Ne, rimski tabor. i 

— No prije bi trebao, da naučiš porabu oružja. . 

Gospodar ne smije nikada da savjetuje roba. Čim je 
Arrije uvidio, da se je prenaglio, odmah se je zapazila 
hladnoća u njegovom glasu i ponašanju. 

— Idi sad, rekne — i ne stvaraj nikakvih osnova na 
tome, što se desilo među nama. Možda se samo sigram s 
tobom. Ili — tribun pogleda zamišljeno na stran — bu- 
deš li na to mislio s nadom u budućnost, tad biraj izme- 
đu slave gladiatora ili vojničkoga, službovanja. Do pr- 
voga može ti pomoći careva milost; u drugome ne ćeš 
ništa vostići. Ti nisi Rimljanin. Idi! 

Malo zatim sjedio je Ben Hur opet za svojim veslom. 
Kao ševin glas zazvučala mu je nada, Oprezne riječi tri- 
bunove: »Možda se samo sigram s tobom«, gonio je uvi- 
jek iz glave, kad bi ih se sjetio. Što ga je ovaj moćni muž 
pozvao k sebi i pitao za njegovu povijest, to je od sele 
hranilo njegovu izgladnjelu dušu. Njegovu veslaču klupu 
osvijetljivale su dobre nade i on je molio: »O Bože! Ja 
sam pravi sin Izraelov, sin puka kojeg si tako mnogo vo- 
lio. Pomozi mi, molim Te!«: 


NOVA ZRAKA NADE. 


U zatonu Antemoni istočno od ostrva Kitere, sabralo 
se je stotinu galera. Ovdje je tribun posvetio jedan dan 
razgledanju brodovlja. Zatim je otplovio do najvećeg 
ostrva Ciklada, do Naxosa, koji leži na po puta između 
Grčke i Azije, kao gromadna hrid usred morske vodene 
ceste. Odavle je mogao napasti na sve, što je plovilo mi- 
mo i odmah početi s proganjanjem gusara, pojavili se 
oni u Egejskom ili Sredozemnom moru, 

Kad je mornarica u najljepšem redu doveslala do go- 
rovitoga žala, pojavila se je sa sjevera jedna lađa. Arrije : 
joj zaplovi u susret. Kako se brzo razabralo, bila je to 
prevozna lađa i dolazila je upravo iz Byzanta, pa je od 
njezinoga zapovjednika doznao potankosti, koje su mu 
bile najpotrebnije. 

Svi gusari dolazili su s udaljenili obala Euxinusa (Cr- 
noga mora); ćak od Tanaisa, na obali istočne rijeke, 
koja je navodno hranila i močvaru Maeotis. Pripravljali 
su se najvećom opreznošću. Odali su se tek, kad su se 
pojavili na tracijskom Bosporu i razorili mornaricu, što 
je tamo bila usidrena. Od onda do izlaska Hellesponta 
palo im je plijenom sve, što je plivalo morem. U svemu 
se je njihovo brodovlje sastojalo od šezdeset dobro 
opremljenih i odvažnom momčadi proviđenih lađa. Neki 

Grk je bio zapovjednik, a i svi piloti, koji su dobro po- 
znavali sva mora Istoka, bili su Grci. Ova četa, što se 
odasvuda srotila, učinila je silan plijen, a strava od njih 
nije se širila samo po moru, nego su i gradovi pozatva- 
rali svoja vrata pa postavili straže po bedemima, koje su 
svake noći stražile. Promet je gotovo sasvim zapeo u 
svim dijelovima mora. 

No gdje su gusari sada? 

O toj važnoj točki bio je Arrije netom obaviješten. 
Pošto su gusari napali Hephšstiju na ostrvu Lemnosu te 
ju i opljačkali, pojavili su se preko kod tesalskih ostrva, 
i kako javljaju poslijednje vijesti, iščezli su između 
Eubeje i Hellade. 

Namamljeni rijetkim prizorom, da vide na okupu 
mornaricu od stotinu brodova, jurili su žitelji na hrido- 
vite obalne brežuljke i upravo su stigli, da vide, kako su 
predstraže najednoč zaplovile sjeverno, dok su ih ostale 
lađe slijedile. I žitelji ovoga otoka čuli su o gusarima, pa 
sad nisu bili zabrinuti, jer su znali iz iskustva, da Rim 
ono, što jakom rukom poduzme, sretno i dovršuje, — 
oporezovani građani dobivali su zaštitu i sigurnost za 
svoja plaćanja daća. 


Arrije je bio vrlo zadovoljan sa kretanjem neprijate- 
lja. Bio je dvostruko zahvalan Fortuni; jer ne samo, da 
mu je pribavila brze i pouzdane obavijesti, nego je i ne- 
prijatelja navabila u one vode, gdje se njegova propast 
činila sigurnom. Znao je, kakovu štetu može nanijeti 
jedna jedina galera na otvorenom moru, kakvo je Sre- 
dozemno, no znao je također, kako je takovu lađu teško 
nanjušiti i napasti; znao je da će mu upravo ta okolnost 
pribaviti probitak i slavu, pođe li mu za rukom, da jed- 
nim jedinim udarcem uništi čitavo gusarsko brodovlje. 


Ostrvo Eubeja pruža se duž klasičke obale kao brani- 
šte proti Aziji, Dugačak uzak kanal, prozvan Euripus, 

rastavlja ostrvo od kopna. Na sjeverni ulaz došlo je ne- 
koć Xerxesovo brodovlje, a sada se smioni razbojnici 
nalaze u tom tijesnu! Gradovi na obali bogati su, a za to 
su mamili na plačkanje. To je Arrija dovelo do osvjedo- 
čenja, da se neprijatelj zadržava negdje ispod Termo- 
pila. Upotrijebivši ovu zgodu, odluči, da ih sa sjevera i 
juga opkoli. Ne smije stoga dangubiti. Dao je za to ve- 
slati bez počinka, dok kratko vrijeme prije noći ne ugle- 
da na obzorju brdo Acha, a pilot najavi obalu Eubeje. 


Na dani znak prestali su veslači veslati. Arrije podijeli 
mornaricu u dva odjelka, svaki od pedeset brodova; je- 
dan odjel mornarice uveo je sam u tijesno, drugi je pako 
oipravio na morsku stranu ostrva . Odatle je taj odjel 
imao po mogućnosti što brže ploviti do gornjega ulaza 
pa se poslije sjediniti s prvim odjelom. Svaki ovaj odjel 
mornarice brojio je za se manje momčadi, no što su je 
imali gusari, ali su imali prednosti, koje su izjednačivale 
ovaj nedostatak; a među tima prednostima bio je kod 
Rimljana od osobite važnosti vojnički zapt. Osim toga 
računao je tribun ovako: bude li jedan odjel potučen, 
moći će drugi to laglje razbiti neprijatelja, koji će se 
uslijed pobjede raspršiti, 

Međutim je Ben Hur sjedio na veslačoj klupi. Počinak 
u zatonu u Antemoni okrijepio ga je pa mu veslanje nije 
bilo teško i hortator nije imao povoda, da se potuži. Te- 
čajem svojega dugotrajnoga službovanja naučio je, da 
po sunčanim zrakama, što su oskudno prodirale kroz 
pukotine, određuje pravac vožnje. Ovo iskustvo mu je 
mnogo koristilo, kad su odplovili sa Kitere. Već je mi- 
slio, da plove u židovsku zemlju, pa ga zaboljelo u srcu, 
kad je zamjetio okret prema sjeveru. Uzrok si nije mogao 
protumačiti; ni njemu ni njegovim drugovima nije bio 
saopćen. Njegovo je mjesto bilo kod vesla; bilo da stoje 
uz obalu ili plove morem — bio je neumoljivo privezan, 
na svoju klupu. U tri godine, otkad je bio odsuđen, stu- 

pio je prvi i jedini put na palubu, kad ga je tribun po- 
zvao. Nije znao, da za lađom, koju i on pomaže goniti na- 
prijed, slijedi čitavo brodovlje u najljepšem redu. Isto 
tako nije znao, koju svrhu ima ova plovidba. 

Kad su iščezle poslijednje sunčane zrake, plovila je 
lađa još uvijek sjevernim smjerom. Noć je nastupila, a 
Ben Hur ne zamijeti nikakve promjene. S palube se je 
međutim širio miris tamjana i u donje dijelove lađe. 

Tribun je kod žrtvenika, pomislio je rob kod vesla. Po 
svoj prilici idemo u bitku. — Stao je pozorno motriti. 
Već je sudjelovao u mnogim sukobima, a da nijednog 
nije vidio. Sa svoje lađe čuo je kako bitka bijesni iznad 
njega i okolo njega, mogao je dakle samo sluhom raza- 
brati tečaj borbe. Na taj način upoznao se je i s pripra- 
vama i znao je, da su s njima kod Rimljana i Grka spo- 
jene svečane žrtve. Pri tom obavljane ceremonije bile su 
slične žrtvama, što su se doprinašale na početku plovidbe, 
i služile su mu, kad ih je zamijetio, opomenom. Bitka na 
moru neobično je zanimala njega i njegove drugove — 
ne radi opasnosti, kojoj su bili izvrženi, već radi toga, 
što je u slučaju poraza moglo doći do promjene njiho- 
voga položaja, a moglo se očekivati i oslobođenje. 

Sad su napalili svjetiljke i objesili ih uz stube. Tribun 
je sišao s palube dolje. Na njegovu zapovijed latili su se 
vojnici oružja. Iznijeli su goleme svežnje sulica, koplja 
i strijelica; ulje, košare napunjene pamučnim kugljama 
i druge lako upaljive stvari također su pripravili. Napo- 
sljetku, kad je Ben Hur vidio, da je Arrije uzašao na 
svoju terasu, pa stavio na se bojnu opremu, pripravio ka- 
cigu i štit, nije više dvojio o svrsi tih priprava. I sada je 
bio spreman da podnese najveće poniženje, što može da 
zadesi roba veslača. 

Na svakom sjedalu bio je pričvršćen lanac s teškim 
okovima 'za noge. Sad je hortartor išao od broja do 
broja i stavljao veslače u negve. Nije im preostalo drugo, 

nego se pokoriti; u slučaju nesreće nisu mogli  uteći. 
Čuli su samo jektanje vesala, što su se okretala u reme- 
nju. Svi na veslačim klupama ćutjeli su tu sramotu, Ben 
Hur ponajvećma. On bi joj se bio na svaki način rado 
uklonio. Domala ga sveka lanaca poučila, da hortartor 
sve bliže napreduje. Za čas doći će red i na njega: ne će 
li se tribun zauzeti za njega? 


Ben Hur se je nadao, da će kod njega učiniti iznimku; 
u svakom slučaju sad se mora očitovati tribunovo mi- 
šljenje o njemu. Sjeti li se tribun sada. kad je zabavljen 
s pripravama za bitku, ovoga nesretnika, koji je pobudio 
njegovo zanimanje, tad će to biti dokaz njegovog sklo- 
nog mišljenja, biti će potvrda, da mu Arrije u njegovoj 
bijedi određuje čin iznad njegovih drugova i da se može 
nadati, 


Ben Hur čekao je tjeskobno; ovo čekanje činilo mu se 
je vječnošću. Kod svakog okreta vesla pogledavao je 
prema tribunu, koji se je nakon što je dovršio jedno- 
stavne priprave, pružio na počivaljku. Broj 60 predba- 
civao si je nešto u duši, smijao se je gorko u sebi i nije 
htio više da gleda gore. 

Približio mu se hortartor, Zveka lanaca grozno je zvu- 
čala. Sad se približio broju 60. S mirom očaja popostao 
je Ben Hur u veslanju pa pružio nogu hortartoru. U to se 
je maknuo tribun, uspravio se i domahnuo hortartoru, 
da ne okiva Ben Hura. 


U čuvstvima mladićevim nastao je silan preokret. 
Tribunov pogled okrenuo se je od hortartora k mladiću. 
Ben Hur spusti veslo, čitava lađa učinila mu se je pre- 
obraženom. Nije čuo što se je govorilo; dosta je bilo to, 
što je lanac ostao neupotrebljen, viseći na svom mjestu. 
Hortartor je pošao na svoje mjesto za stol, da udara 
takt. Nikad još nije Ben Huru tako ugodno zvučao uda- 
rac kladiva. Sagnuvši se, rinuo je veslo od sebe takovom 

snagom, da se je pod njom savilo, kao da će se _ prelo- 
miti. ' 

Hortartor pristupi tribunu i pokaže na broj 60. 

— Koja snaga! reče. 

— Takova vatra! odvrati tribun. — Zaista, on je bolji 
bez okova; ne stavljaj ga nikad više u okove! 

I rekavši te riječi, pruži se na svom ležištu. Lađa se je 
od sata do sata micala sve dalje, tjerana jedino veslima, 
jer je vjetar slabo udarao u jedra. Ljudi, koji su bili slo- 
bodni od službe, spavali su. Arije na svojoj  počivaljci, 
vojnici na podu. 


Dva put bio je Ben Hur promijenjen, ali nije mogao 


spavati. Tri godine noći i napokon eto zrake sunčanoga 
svijetla! Bacan kao za brodoloma i napokon bačen na 
kopno! — U takvim trenucima ne da se spavati! — Već 
se je smatrao oslobođenim iz svoje nevolje, okružen 
majkom i sestrom, povraćen u zavičaj i opet u bogatstvu; 
ćutio se je tako sretnim kao nikada. Mesala, Gratus, Rim 
i sve gorke uspomene, spojene s tim imenom učinile su 
mu se preboljenom bolešću, otrovnim dahom zemlje, 
nad kojom visoko lebdi i prisluškuje pijevu sfera. 

Suton se spustio na more, a na »Astrei« je sve bilo u 
redu, kad li najednoč, neki čovjek žurno siđe s palube 
prema tribunovu zaravanku te ga stane buditi. Arrije je 
ustao, stavio kacigu na glavu, uzeo mač i štit, pošao je 
do zapovjednika nad vojnicima i kliknuo: 

— Gusari su sasvim blizu! Na sprem! 


POMORSKA BITKA U EURIPUSU, 


Sve je bilo budno na brodu, koji je sad oživio. Časnici 
su pošli na svoja mjesta, vojnici pograbili oružje i bili 
povedeni na palubu, kamo su donijeli svežnje sa suli- 
cama, kopljima i strijelicama. Pripravili su kable s 
uljem i kuglje za palenje; napaljeno bje još više  svje- 

tiljki i badnjevi napunjeni vodom. Uprav izmjenjeni ve- 
slači, među njima i Ben Hur, sakupili su se oko nadzira- 
telja, koji je imao da pazi na njih. Ben Hur je čuo nad 
sobom mukli štropot poslijednjih priprava: savijanje je- 
dara, rasprostiranje mreža, odvijanje strojeva i izvje- 
šivanje volovskih koža po bočinama lađe. Zatim je opet 
zavladao mir na galeri — mir pun neodređenoga straha 
i tjeskobnoga isčekivanja, što se u govoru pomorca kaže 
»u oči bitke«. 

Na jedan znak s palube, što ga je s gora saopćio. neki 
potčasnik hortartoru, zaustavila su se ujedared sva vesla, 

Što bi to moglo da znači? 

Od stodvadeset veslača, koji su bili privezani lancima 
na klupe, ni jedan si nije postavio to pitanje. Na to ih ni- 
šta nije nukalo; nije ih oduševljavala ni ljubav  domo- 
vine, ni dužnost, ni čuvstvo poštenja. Oćutjeli su samo 
grozu, štono spopada svakoga čovjeka, kad ide u susret 
neuklonjivoj opasnosti, a da ne vidi pomoći. Možda je i 
najbesćutniji među njima mislio na sve, što bi se moglo 
dogoditi, a da se od toga ne nada promjeni svoga polo- 
žaja, jer će pobjeda samo još čvršće stegnuti njihove 
lance, dok im je udes neodijeljiv od lađe: potone li lađa 


li izgori, ista im je kob. 


Kažnjenici nisu smjeli da pitaju, kakav je položaj vani, 
ni iko je neprijatelj? Možda njihovi prijatelji, braća, ze- 
mljaci? 

. Sad je Ben Hurovu pažnju pobudio štropot, nalik 
udaru vesala druge neke galere, što se začuo s krme 
broda. »Astrea« se stresla, kao da ju je bura uzdrmala. 
Pomislio je na mornaricu, koja sprema navalu... 

. Opet je bio s palube dan znak. Vesla su se spustila i 
galera je jedva zamjetivo krenula. Ni iz vana ni iz nutar- 
njosti nije se čuo nikakav glas, pa ipak je svatko u lađi | 
bio pripravan na sudar. I sama lađa kao da to ćuti; le- 


žala je tiho, kao da će poput tigra skočiti na svoju žrtvu, 

Na glasni, odugovučeni znak trublje s palube, udario 
je hortartor svom snagom takt po svom stolu; veslači su 
se napregli i galera, škripeći u svim dijelovima, pojurila 
je naprijed. I druge su trublje zaorile — njihov zvuk do- 
pirao je s otražnje strane; na prednjoj strani čulo se je 
samo nesuvislo žamorenje glasova, samo sveopća buka. 
Sad je uslijedio jak udar, veslači na zaravanku, ispred 
hortatora, uskolebali su se, neki su pali na tla. Lađa 
jurne natraške oporavi se i jurne opet naprijed. Buka 
sudara i zvuk trublji nadmašivao je krič prestravljenih 
ljudi; zatim je Ben-Hur začuo praskanje, kao da se je 
rasprsnula neka lađa — a s palube je zaorio pobjedo- 
nosni krič; Rimljani su potopili jednu lađu, pobijedili 
su! No koga je progutalo more? Kojim jezikom govore 
oni, koji su potonuli, iz koje su zemlje? 

»Astrea« je jurila naprijed, ne suzdržavajući se. Voj- 
nici su hrlili do posuda s uljem, zaronjivali su u ulje pa- 
mučne kuglje i zapaljivali ih; k dosadanjim strahotama 
borbe pridružilo se je i bijesnilo vatre. U to se galera na- 
jednoč nagnula naprijed tako, da su veslači s naporom 
zadržali svoja mjesta. I ponovno je zaorio pobjedonosni 
krič Rimljana i očajni vapaj pobijeđenih; velike čaklje 
na provi rimske galere zahvatile su neprijateljski brod, 
digle da i potopile u valovima. 

Krič se je uvećavao — s desna, s lijeva, sprijeda, 
straga rasla je vreva. Pokadšto se je začuo prasak, a za 
njim i krič strave: opet je potonula neka lađa i povukla 
momčad u valove. 

Borba je sveudilj još bila neodlučna; tu i tamo odnosili 
su po kojega Rimljanina u podpalublje te ga krvarećeg i 
umirućeg polagali na pod; u prostore dopirao je dim, 
izmiješan s parom i vonjem isprženoga mesa. Boreći.se 
za dah, mislio je Ben Hur, da u tom trenutku plove uz 
koji gorući brod, čiji prikovani veslači pogibaju u pla- 
menu. 

Čitavo vrijeme plovila je »Astrea« svom snagom. Na- 
jednoč je zastala, Vesla su ispala iz ruku momčadi, sva je 
popadala s klupa, s palube se je čuo divlji štropot, a 
onda sudar dvajuh brodova. Veslači, prestravljeni, oba- 
zirali se oko sebe. Posred ove zabune palo je pred Ben 
Hura truplo plavokosog stranca sa sjevera, truplo nekog 
barbara. Otkud je došao? Je li možda željeznom rukom 
potegnut s koje neprijateljske lađe? — Nipošto, »Astrea« 
je zakvačena, dospjela je u neprijateljske ruke. — Ri- 
mljani su se borili na svojoj lađi protiv gusara, koji su 
jurišali! Židovski mladić prestravio se je; Arrije je u 
opasnosti! Možda se upravo bori za svoj život. — Da bude 
ubijen? O Bože Abrahamov, ne dopusti to! Tek probu- 
đene nade i sanje, da ostanu za uvijek sanje i nade? Zar 
da nikad više ne ugleda majku ni sestru, očinski dom ni 
zavičaj? — Buka nad njim bivala je sve jača. Obazre se 
oko sebe; sve oko njega bilo je u zabuni — veslači klo- 
nuli od straha, ostala je momčad očajavala, samo je hor- 
tator sjedio mirno na svom mjestu i uzalud udarao takt 
po stolu, očekujući tribunove zapovijedi, pa u crvenka- 
stom dimu utjelovljenje  neprispodobivog  vcjničkoga 
zapta, kojim se je osvajao svijet. 

Njegov primjer djelovao je na Ben Hura. Morao je da 
razmišlja pa u sebi reče: čast i čuvstvo dužnosti drže 
Rimljanina nepokolebivo na zaravanjku; no što se to 
njega tiče? Veslarska klupa mjesto je sramote, umre li 
kao rob, što koristi žrtva njegovoga života? Za njega je 
život dužnost, ako i ne čast. Pripadao je svojima. Bili su 
mu jasno pred očima; on vidi, kako pružaju ruke pre- 
ma njemu i mole ga, da im pomogne. Ali rimska osuda 


održi ga u zatočenju! Dok je ova na snazi, ne može uteći. 


Na čitavom prostranom svijetu nije mjesta na kopnu ni 
na moru, gdje bi osigurao svoju osobu od carevih za- 
btjeva! A kako se je nadao takvome oslobođenju i kako 
je za nj molio! Dugo je na nj morao da čeka; naposljetku 

ga je tribunovo obećanje zadojilo nekom nadom; jer 
što je taj veliki muž htio drugo da kaže? — Pa ako sad 
izgubi život tribun, njegov dobrotvor? Mrtvi se ne vra- 
ćaju, da ispune obećanja dana živima! To ne smije biti 
— Arrije ne smije umrijeti! Svakako je bolje poginuti 
s njim zajedno, nego dalje robovati na galeri. 

Opet se Ben Hur obazre oko sebe. Na palubi sveudilj 
još bijesni borba; još uvijek ugrožavaju neprijateljske 
lađe »Astreu«. Veslači na svojim klupama natežu lance 
— uzalud. Videći, da su im naprezanja uzaludna, ispu- 
njaju zrak divljom vikom. Hortator sjedi još uvijek ne- 
pomično na svom mjestu; jedino mu je oružje kladivo u 
ruci, No njegovi udarci nečujno odjekuju u vrevi. Ben 
Hur dobaci mu poslijednji pogled, zatim jurne gore, ali 
ne da bježi, već da potraži tribuna. Straže su se udaljile; 
mjesto zapta nastupila je strava. 


Brzim skokom našao se je Ben Hur na polak puta na 
stubama, štono vode na palubu; stajao je dosta visoko, 
da vidi od vatre orumenjeno nebo, lađe, koje okolo pli- 
vaju, borbu na palubi, mnogo napadača, a malo brani- 
telja — kad li najednoč izgubi uporište pod nogama i 
propadne dolje. Pod se provalio pod njim, lađa se ras- 
kolika u dvoje, a more, kao da je dugo čekalo na taj do- 
gađaj, prelilo se pjeneći preko svega. Sve naokolo pre- 
tvorilo se u tamu i vir, koji klokoče u njoj. 


Naporom vlastite snage nije si Ben Hur mogao po- 
moći. Pad, tama, klokotanje i buka vode lišili su ga svi- 
jesti; i dah je nehotice zaustavio. Provaljujući valovi 
odnijeli su ga kao trupac u kajitu, gdje bi se bio utopio, 
da ga uzmičuća struja nije digla. Kad su ga valovi pridi- 
gli, pograbio je nekakav predmet, što je mimo njega 
plovio; bila je to velika greda, za nju se je čvrsto uhvatio, 
Činilo mu se je, da je već dugo dugo pod vodom. Na- 
jednoč duboko odahne, strese vodu s glave popne se na 

dasku i obazre oko sebe. Ako je, budući u vodi, nepre- 
stance bio u smrtnoj opasnosti, to mu je smrt prijetila 
sada u više strukom obliku na gredi od lađe. 

Nad morem je ležao dim kao na polak prozirna ma- 
gla, kroz koju tu i tamo proviruju sjajno svjetle jezgre. 
Brza spoznaja kaže mu, da su to gorući brodovi. Borba 
još uvijek bijesni. Ben Hur ne zna tko je pobjedio. Tu i 
iamo preplovljivali su pokraj njega brodovi i zastirali na 
koji trenutak one ognjene točke. Dalje se je čula buka 
neprijatelja, koji su se sukobljivali. Opasnost je bivala 
sve bliža. Kad je »Astrea« potonula, bila je na njoj nje- 
zina momčad te momčad s dvije neprijateljske lađe; va- 
lovi su sve povukli u dubinu. No sad su gdjekoji od njih 
opet izronjivali na površinu i nastavljali borbu, koju u 
dubinama možda nisu ni prekidali. Držeći se čvrsto u 
smrtnom zagrljaju, boreći se često mačem ili kopljem, 
ustalasavali su neprestance vodu, što je tu bila duboko 
crna, ondje crvena kao da je krvlju pobojadisana. Ben 
Hur nije mario za te borbe, to nisu njegovi neprijatelji; 
ali svaki od njih može ga usmrtiti radi daske, na kojoj 
plovi. Žurio se je da se udalji od toga mjesta. 

Sad razabere naglo veslanje i ugleda, da prema njemu 
dolazi jedna galera. Vrijeme je bilo dragocjeno; jedan 
hip može da ga spasi ili rine u propast. Gurao je tešku i 
nespretnu gredu svom silom naprijed. U to najednoč 
ugleda u daljini lakta, kako iz vode izronjiva sjajna ka- 
ciga, pa onda dvije ruke s ispruženim prstima — velike, 
jake ruke — koje ono, što pograbe, ne će tako lako pu- 
stiti. Ben Hur odvrne se preplašeno. I opet se je pojavila 
kaciga, a zatim i glava, koju je ta kaciga pokrivala, pa 
dvije ruke, koje su divlje šibale vodu; sad se je okre- 
nula glava i razabiralo se lice. Usta su bila širom otvo- 
rena, oči ukočeno gledale, lice prekriveno sablastnim 
blijedilom utopljenika — strašan prizor! Ben Hur ipak 
krikne radosno, pa kad bi utapajući opet da potone, po- 

grabi ga za lančić, što je kacigu stezao pod vratom i po- 
vuče ga na svoju gredu. 

Arrije, tribun. bio je taj, koga je spasio! 

Časak se pjenila i klokotala voda oko Ben Hura i pri- 
silila ga, da napregne svukoliku svoju snagu, da ne izgubi 
ravnovjesje i uporište, a da u isto vrijeme podržava 
glavu Rimljanina nad vodom. Galera je preplovila mi- 
mo, a da ih se nije ni taknula veslima. Otplovila je kroz 
ljude, koji su plivali, preko golih i kacigama pokrivenih 
glava. U to uslijedi mukli prasak za kojim zaori glasni 
krič. Ben Hur pogleda pravcem, otkud dolazi ta buka i 
divlja radost prođe mu srcem. »Astrea« je bila osve- 
ćena! 

Iako je borba još bijesnila, pretvarao se je otpor sad u 
divlji bijeg. Tko je pobijedio? Mladić si je bio odviše svi- 


jestan, da od odgovora na to pitanje stoji njegova slo- 


doba i tribunov život. 

Podgurne dasku pod spašenoga tako, da ga je nosila i 
zatim ga je najbrižljivije držao na daski. ' 

Malo po malo počelo se je razdanjivati. S protivnim 
čuvstvima pozdravio je Ben Hur danje svijetlo, na polak 
s nadom, na polak sa strahom. Jesu li pobijedili Rimljani 
ili gusari? Ako su potonji pobjednici, njegov je štićenik 
izgubljen. 

Napokon je sunce jarko zasjalo na nebu. Naokolo vla- 
dala je potpuna tišina. Lijevo se je vidjelo kopno, ali 
predaleko još, da se dopre do njega. Tu i tamo lutali su i 
“drugi brodolomci na obgorjelim i dimećim se ruševina- 
ma. U daljini vidjela se je galera bez jarbola i vesala, a 
nešto dalje razabirao je Ben Hur pomične tačke, koje je 
smatrao brodovima, što bježe ili su proganjani, ako nisu 
morske ptice. 

Mogao je proteći od prilike jedan sat; zabrinutost se 
je povećavala. Ne stigne li skoro pomoć, Arrije će pogi- 

nuti. Pokatšto se činilo, da je već mrtav tako tiho i mirno 
leži. Ben Hur skinuo mu je kacigu, a zatim s velikim na- 
porom i prsni oklop; srce tribunovo još slabo kuca. No 
mladić se je nadao i hrabro se držao. Drugo nije mogao 
da čini, nego da čeka i moli, kako to čini njegov narod. 


OTAC I SIN. 


Kako se je silno obradovao Ben Hur, kad je Arrije na- 
pokon progovorio! Od nesuvislih upita, gdje je i tko ga 
je spasio, prešao je na razgovor o bitci, Dvojba o po- 
bjedi i mir — ako se je njegov položaj na plivajućoj 
gredi mogao takovim označivati — doprinijeli su, da mu 
se povratila potpuna svijest. Štaviše, zamalo postao je 
razgovorljiv. 

— Uviđam, da naše spasenje stoji do svršetka boja. 
Što si učinio za me priznajem ti potpuno; spasio si mi 
život uz pogibelj vlastitoga. Za to sam ti u svakom slučaju 
obvezan na zahvalnost. I još više — bude li nam sreća 
sklona pa izmaknemo ovoj pogibelji, obasuti ću te tako- 
vom darežljivošću, koja dolikuje Rimljaninu, kad ima 
moć i zgodu da dokaže svoju zahvalnost. No moramo 
još vidjeti, je si li mi, uza svu dobru nakanu, uistinu iska- 
zao uslugu. Shvati me dobro, reče tribun, — kad govo- 
rim o svojoj dobroj nakani, moram zahtijevati od tebe 
jedno obećanje, naime da mi, ako nastupi zgoda, iska- 
žeš najveće dobročinstvo, što ga čovjek može primiti od 
svoga bližnjega. Zadaj mi to obećanje. 

— Ako nije nešto nedopušteno, rado ću to učiniti, — 
odvrati Ben Hur. 

Arrije je časak šutio. 

— Jesi li zaista sin Židova Hura? zapita tribun zatim. 

— Tako je, kako sam ti kazao. 

— Poznavao sam tvoga oca — — 

Juda se primakne bliže tribunu, jer je glas ovoga bio 
slab, pa stade napeto slušati; ponadao se je da će napo- 
sljetku sad nešto doznati o svojem zavičaju. 

— Poznavao sam ga i volio, — nastavi Arrije. 

Opet je nastala stanka, za koje kao da su tribuna za- 
okupile druge misli. 

— Nije moguće, da kao Hurov sin, nisi ništa čuo o 
Katonu i Brutu. Bili su to veliki muževi i najveći u času 
smrti. Kad su umrli, ostavili su zakon, da Rimljanin ne 
smije preživjeti svoju sreću. Slušaš li me? 

— Slušam. 

— Plemeniti Rimljani običavaju nositi prsten. Eto ov- 
dje na mojoj ruci jednoga. Skini ga s prsta! 

I on pruži Judi ruku, a ovaj učini, što je tribun želio. 

Sad stavi prsten na svoj prst. 

Ben Hur posluhne. ' 

— Ova dragocjenost imade svoju svrhu, — reče zatim 
Arrije. — Imadem imetak i novaca, Smatraju me boga- 
tim — i u samom Rimu. Obitelji nemam. Pokaži ovaj 
prsten mome upravitelju, koji za moje otsutnosti nadzire 
moja dobra. Naći ćeš ga u ljutnikovcu blizu Misenuma, 
Pripovijedaj mu, kako si do prstena došao i zahtijevaj 
od njega nešto ili sve što ima. Ništa ti ne će odbiti. Osta- 
nem li na životu, učiniti ću još više za tebe. Pribavit ću ti 
slobodu i vratiti te domovini i tvojima; ili možeš, da si 
odabereš zvanje koje ti se najviše sviđa. Slušaš li? 

— Kako da ne slušam? 

— Dakle obećaj mi. Zavjeri mi se bogovima — 

— Ne, dobri tribune, ja sam Židov. 

— Dakle tvojim Bogom ili oblikom, koji ti je najsvetiji, 
zavjeri mi se, da ćeš učiniti, što ću ti kazati i onako, 
kako ću ti reći. Čekam — daj mi obećanje! 

— Plemeniti tribune, tvoje požurivanje sluti na nešto 
od vanredne važnosti. Reci mi najprije, što je? 

— Hoćeš li mi tad dati obećanje? 

— To bi značilo unaprijed se vezati. 

Ben Hur pogleda na more i klikne brzo: 

— Slava Bogu mojih otaca! Eno dolazi jedna lađa, 

— Kojim pravcem? 

— Sa sjevera. 

— Možeš li razabrati kojemu narodu pripada? 

— Ne mogu. 

— Ima li brod zastavu? 

— Ne vidim nikakve. 

— Ili inače kakav znak? 

— Jadro i tri veslarske klupe. Plovi vrlo brzo. To je 
sve što o lađi mogu da reknem. 

— Pobjedonosna rimska lađa izvjesila bi mnogo za- 
stava; to mora da je neprijateljski brod. Čuj me dakle — 
tribun je govorio veoma ozbiljno — čuj dakle, što za. 
htijevam od tebe. Ako je galera, što se približuje gusar- 
ski brod, tvoj je život siguran; iako te oni liše slobode ili 
Privežu uz veslo, ubit te ne će. Mene naprotiv, — tribun 
zapne. Onda odlučno progovori: — Prestar sam, da pre- 
živim gubitak časti. Hoću da o Quintu Arriju pripovije- 
daju u Rimu, da je, kako dolikuje rimskome tribunu, po- 
ionuo sa svojim brodom posred neprijatelja. — To je, 
što od tebe zahtijevam; — ako je lađa neprijateljska, 
gurni me s ove grede u more, da se .utopim. Slušaš li? Za- 
kuni mi se, da ćeš to učiniti. 

— Ne ću se. zakleti, tribune! A ne ću to djelo ni uči- 
niti, — progovori Ben Hur odlučno. Zakon, kojega se 
moramo držati, čini me odgovornim za tvoj život. Uzmi 
natrag svoj prsten! — I on skine prsten sa svoga prsta. 
— Uzmi ga natrag sa svim obećanjima dobročinstava za 
slučaj, da se iz ove opasnosti spasimo. Osuda, koja me 
je odsudila, da doživotno veslam, učinila me je robom, pa 
ipak nisam rob ni pušten na slobodu. Ja sam sin Izraelov 


i barem u ovom trenutku svoj gospodar. — Uzmi natrag 
tvoj prsten! 


— 101 — 


Arrije se ni ne maknu. 

— Ti ne ćeš? nastavi Juda. — Dakle ću tvoj dar baciti 
u more; ne da bih ga potejenjivao ili prezirao, već da se 
izbavim jedne mrske mi dužnosti. — Gledaj, tribune! 

I on baci prsten u more. Arije je čuo, kako je prsten 
pao u vodu i potonuo, iako nije pogledao onamo. 

— Kako ludo si uradio! reče tribun; dvostruko ludo 
kao čovjek u tvom položaju. U pogledu moje smrti ne 
ovisim o tebi. I bez tvoje pomoći mogu da prekinem nit 
svoga života. I ako to učinim — što će tada biti od tebe? 
Ljudi, koji su odlučili da umru, vole da ih usmrte drugi, 
jer se duša, koja je po Platonovoj nauci u nama, opire 
samouništenju; to je sve. Ako je lađa, koja dolazi, nepri- 
jateljska, ostavit ću ovaj svijet. Moja je odluka čvrsta, 
Rimljanin sam, Uspjeh i čast sve su u svemu, No ja sam 
želio, da tebi pomognem; ti prezireš moju pomoć. Prsten 
onaj bio je jedini navještaj moje volje, koji mi je stajao 
na raspoloženju. Obojica smo izgubljeni. Ja ću umrijeti 
žaleći, što mi se iznevjerila pobjeda i slava; ti ćeš živjeti, 
da nešto kasnije umreš i pokaješ se, što si morao ostaviti 
neizvršenima djetinje dužnosti, jer si bio lud. Sažalju- 
jem te. 

Iako je Ben Hur sad jasnije razabrao posljedice svoga 
čina no prije, nije ga ipak požalio. 

— U tri godine moga ropstva, — poče Ben Hur da go- 
vori, — ti si, tribune, bio prvi, koji si me prijateljski po- 
gledao — ne nipošto, bio je još jedan! — Glas mu je klo- 
nuo, oči su mu se navlažile i on jasno, kao da stoji pred 
njim, ugleda lice onoga mladića, koji mu je kod zdenca 
u Nazaretu dao, da se napije vode. — No ti si ipak bio 
prvi, — nastavi Ben Hur, — koji me je zapitao, tko sam. 
Pa iako sam u onom trenutku, kad sam te pograbio, kad 
si se utapao, pomislio, da bi mi ti mogao mnogo koristiti, 
ipak moj čin nije potekao iz sebičnosti. To mi vjeruj, 
molim te. Uostalom, daje mi Bog u ovom trenutku shva- 

titi, da cilj, što sam si ga preduzeo, mogu postići samo po- 
štenim sredstvima, Volio bih umrijeti, nego skriviti tvoju 
smrt. Isto sam tako odlučan, kao što si i ti sam, pa kad 
bi mi ponudio Rim sa svekolikim njegovim blagom, tri- 
bune, i kad bi u tvojoj vlasti bilo, da to oživotvoriš, — ja 
te ipak ne bih usmrtio. Tvoj Kato i Bruto bili su djeca 
prema onomu Hebreju, čije zakone mora da slijedi svaki 
Židov. 

— No moju molbu si — — , 

— Pa da mi i zapovijediš — ne bih te poslušao! To je 
moja poslijednja riječ. 

Obojica su zašutjeli i gledali s očekivanjem u brod, 
koji se je približavao. 

— Jesi li siguran, da je ono neprijateljski brod? upita 
napokon Ben Hur. 

— Mislim, da jest, — prihvati tribun. 

— Zadržao se je i spušta čamac. 

— Vidiš li mu zastavu? 

— Ne vidim. Nema li drugog obilježja, po kojem se 
raspoznaje rimski brod? 

—Rimske lađe imadu kacigu na vršku jarbola. 

— Budi dakle srčaniji, ja vidim kacigu. 

Arrije nije još uvijek bio uvjeren. 

— Piloti pobiru brodolomce — rekne Ben Hur, — 
gusari nisu tako čovječni. 

— Možda ne imadu dosta veslača, — odvrati Arrije, 
sjećajući se vremena, kad je valjda i sam spasavao bro- 
dolomce u tu svrhu. : 

Ben Hur pratio je pozorno sve kretnje lađe. 

— Brod plovi dalje. 

— Kamo? 

— Desno od nas, kako mi se čini, leži napuštena ga- 
lija. Prema ovoj plovi. Sad joj se približuje. Muževi se 
uspinju na brod. 

— 103 — 


Sad je Arrije po prvi put otvorio oči i otresao se svoje 
strpljivosti i mira. 

— Hvala tvome Bogu, — klikne, bacivši pogled na ga- 
leru — kao što i ja hvalim mojim bozima! Gusar bi lađu 
potopio, a ne poštedio. Po tom postupku i po kacigi na 
jarbolu prepoznajem  Rimljanina. Pobjeda je moja. 
Sreća mi je ostala vijerna i mi smo spašeni; domahni im 
rukom! Zovi ih! Brzo! Ja ću biti duumvir — a ti — po- 
znavao sam tvoga ova i volio ga. Bio je uistinu knez; po 


njemu sam upoznao, da Židov nije barbar. Uzet ću te sa 


sobom. Proglasit ću te mojim sinom, Hvali tvome Bogu 
i zovi brzo mornare! Proganjanje mora se nastaviti. Ni- 
jedan gusar ne smije pobjeći. Samo brzo, brzo! 

Ben Hur uspravi se po mogućnosti na daski, zamaše 
rukama i zovne što mu je grlo dalo. Naposljetku mu je 
pošlo za rukom, da svrati pozornost mornara na sebe; 
bez oklijevanja bili su uzeti na lađu. Arrije je bio na lađi 
pozdravljen sa svim počastima, što dolikuju takovome 
junaku, komu služi sreća, Legao je na vojničku postelju 
i saslušao potanke izvještaje o svršetku boja. Čim su sve 
preživjele spasili iz valova i spremili plijen, razvio je 
Arije ponovno svoju zapovjedničku zastavu pa brzo za- 
plovio put sjevera, da se priključi ostalome dijelu mor- 
narice i tako upotpuni pobjedu. U pravi čas pograbilo je 
onih pedeset lađa gusare sa sjevera u kanalu, kud su 
htjeli da pobjegnu, i potpuno ih raspršilo; nijedan nije 
utekao. Što je bilo zarobljeno i dvadeset neprijateljskih 
lađa, to je uvećalo tribunovu slavu. 

Na lučkom nasipu u Misenumu dočekali su i najsrdač- 
nije pozdravili Arrija na njegovom povratku iz boja. 
Mladić koji ga pratio, pobudio je odmah pažnju i znalič- 
nost Arrijevih prijatelja. Na pitanje, tko je taj mladić, 
ispripovijedio im je tribun najljubaznijim načinom povi- 
jest svoga spasenja i upoznao ih s Ben Hurom, ali upravo 
ni riječeom nije spomenuo prijašnju mladićevu povijest. 


— 104 — 


— Dragi prijatelji — rekao je na koncu i položio ruku 
na mladićevo rame, — ovo je moj sin i baštinik; a jer će 
jednoga dana preuzeti u posjed moj imetak, ostavim li 
takav, neka odsele nosi i moje ime. Budite mu prijatelji, 
kao što ste i moji; za to vas molim. 

Što je brže dopustilo vrijeme i okolnosti, izvršeno bje 
posinovljenje. Na taj način je vrijedni i čestiti Rimlja- 
nin ispunio svoje zadano obećanje, 

Iz Misenuma pošao je Arrije u Rim. Tamo je mjesec 
dana nakon njegovoga dolaska najsjajnije proslavljena 
njegova pobjeda nad gusarima u Skaurovom kazalištu. 
Na jednom zidu zgrade blistale su ratne trofeje, među 
njima kljunovi od dvadeset zarobljenih lađa, sa natpi- 
som, što ga je moglo pročitati osamdeset tisuća gledalaca: 
Gusarima oteo Quintus Arrius, duumvir, _. 
u Euripusu. 


BEN HUR U ANTIOHIJI. 


Doba, kojoj sad pristupamo, jest mjesec srpanj godine 
spasa 29., a mjesto Antiokija, kraljica Istoka, a poslije 
Rima najmoćniji, ako i ne najnapučeniji grad svijeta. 

Prevozna lađa uplovila je iz modrikastih morskih voda 
u ušće Orontesa: bilo je prije podne i silna vrućina, pa 
ipak su na palubi bili svi, kojima je to bilo dopušteno, 
među njima i Ben Hur. U ovo minulih pet godina po- 
stao je mladić mužem. Bijele platnene haljine prekrivale 
su u nečemu njegovu spodobu, ali nisu mogle sasvim pri- 
kriti crte njegovoga porijekla. Preko jednog sata zadr- 
žavao se je u sjeni jedra. U to vrijeme uzalud je poku- 
šalo više suputnika njegove narodnosti, da zapodjenu s 
njim podulji razgovor. Odgovarao im je samo ukratko i 
latinskim jezikom. Njegov otmjen način izražavanja, nje- 
govo ponašanje i uzdržljivost — sve je to budilo znatiže- 
lju suputnika. Tko ga je iz bližega promatrao, nije mogao 

da dovede u sklad njegov otmjeni nastup s nekim osobi- 
tostima njegove spodobe. Tako su mu ruke bile neraz- 
mjerno dugačke i jake. Čudili su mu se i mislili, tko bi i 
što bi mogao da bude? — u kratko, -opći sud o njemu 
glasio je: Taj čovjek mogao bi da priča mnogo toga, 

Galera, na kojoj je plovio, pristala je i u nekoj luci na 
ostrvu Cipru, gdje se ukrcao neki Hebrejac, simpatične 
pojave. Bio je, kako se činilo, otmjen i obrazovan i pre- 
ma svakome se držao očinski i dobrohotno. Ben Hur 
upravio je na njega nekoliko upita. Odgovori, što ih je 
dobio, ispunili su ga povjerenjem pa izazvali prvi put na 
podulji razgovor. 

Kad je lađa uplovljivala u Orontes, sreli su dvije druge 
lađe, koje su već na moru zamjetili. Ove lađe izvjesile su 
sad nekoliko svjetlo-žutih zastavica, o značenju kojih se 
svašta nagađalo. Napokon je neki suputnik zamolio He- 
brejca, da mu protumači njihovo značenje, 

— Zastave zbilja imadu neko značenje, — rekao je 
ovaj. — No one ne označuju narodnost, već vlasnika. 

— Ima li taj muž mnogo brodova? 

— Vrlo mnogo! 

— Poznaš li ga? 

— S njim sam u poslovnoj vezi. 


Putnici izražavali su svojim licima, da bi rado nešto 


više čuli; a i Ben Hur slušao je požudno. 

— Prebiva u Antiokiji, — nastavi Hebrejac mirnim 
načinom! Njegovo neizmjerno bogatstvo iznijelo ga je na 
jezike i o njemu ne govore uvijek dobro. Nekoč je živio 
u Jerusolimu knez iz prastarog roda, po imenu Hur. 

Juda se je silio, da ostane miran; no srce mu je jače 
zakucalo. m. 

— Knez Hur bio je trgovački genij. Upustio se je u ve- 
ličajne pothvate na istoku i zapadu. U velikim gradovi- 
ma utemeljivao je podružnice. Ova u Antiokiji cvala je i 

stajala pod vodstvom nekoga muža, po imenu Simoni- 
desa, koji je, unatoč svome grčkome imenu, Židov. Govo- 
rilo se je, da je podanik Hurov. Knez je na nekoj plovidbi 
po moru poginuo; no njegovi poslovi nastavljeni su go- i 
tovo s jednakim uspjehom. Ali iza nekoga vremena zade- 
sila je obitelj kneževu velika nesreća. J edini, skoro puno- 
ljetni knežev sin, kušao je da ubije u jerusolimskim uli- 
cama prokuratora Gratusa; pokušaj se je izjalovio. Od 
onda je nestalo toga sina. Osveta Rimljana zadesila je či- 
tavu kuću i nijedan član obitelji nije bio pošteđen. Pa- 
laču njihovu zapečatili su i sad se u njoj gnijezde golu- 
bovi; imetak je zaplijenjen. Taj udes zadesio je sve, do 
čega se moglo doći. Prokurator namazao je svoju ranu 
zlatnom pomašću. 

Slušatelji su se nasmijali. 

— To će reći, — rekne jedan od prisutnih, — da je 
Rimljanin zadržao imetak za sebe? 

— Tako se pripovijeda, — prihvati Hebrejac. — Stvar 
mi je poznata samo po pripovijedanju. Ovdje u Antiokiji 
bio je Simonides knežev poslovođa. Poslije događaja, 
što sam ga spomenuo, trgovao je na svoj račun i u vrlo 
kratko vrijeme digao se je do prvoga trgovca u gradu. 
Kao prije njegov gospodar, slao je i on karavane u Indiju; 
da su svi njegovi brodovi na okupu, sačinjavali bi kra- 
ljevsku mornaricu. Govori se, da se njemu ništa ne izja- 
lovljuje, njegove deve umiru samo od starosti, lađe mu 
nikad ne stradaju; da baci u rijeku drveni iver, povratio 
bi se k njemu kao zlato. 

— A kako dugo mu služi ta sreća? 

— Bit će skoro deset godina. 

— Morao je dakle imati dobar početak. 


— Zaista! Kažu, da je prokurator zaplijenio samo ono 
kneževo vlasništvo, što se je našlo, naime stoku, kuće, 
lađe i drugo pokretno dobro. Novaca nije našao, iako su 

morale biti goleme svote. Što je s tim novcem, do danas 
nije razjašnjeno. 

— Možda ipak, dobaci jedan od prisutnih. ' 

— Znam, kamo šibaš, prihvati Hebrejac. I drugi su 
držali, da je onaj novac poslužio Simonidesu kao temelj 
za njegov posao. I prokurator je toga mišljenja ili je bar 
bio, jer je dva puta dao uapsiti Simonidesa i staviti ga na 
muke, ' 

Juda pograbi grčevito konop, za koji se je držao. 

— Pripovijeda se dalje, — nastavi Hebrejac, — da go- 
tovo ni jedna kost u tijelu toga čovjeka nije ostala cijela. 
Kad sam ga poslijednji put vidio, sjedio je, kao gotov 
bogalj u jastucima naslonjača, 

— Tako izmučen! kliknuli su neki. 

— Bolest ne bi mogla, da ga tako iznakazi. Ali mučila 
nisu ništa iznijela proti njemu. Što posjeduje, da mu pri- 
pada pravom i time se zakonito služi — to je bilo sve, što 
se moglo istisnuti iz njega. I na to je prestalo proganja- 
nje. Simonides ima od samoga Tiberija potpisanu ovlast, 
da dalje trguje, 

— Sigurno je ta ovlast skupo plaćena? 

— Lađe, što ih tamo vidite, njegove su, — nastavi He- 
brejac, kao da ne čuje tu primjedbu, — i njegovi mornari 
imadu ovlast, da izvješuju žute zastave, kad se među- 
sobno sretnu, a to znači: Sretno smo plovili. 

I time je svršila pripovijest. 

Malo zatim pristupio je Juda k strancu i zapitao ga: 

— Kako si nazvao bivšega gospodara toga trgovca? 

— Ben Hur, jerusolimski knez. 

— Što je s njegovom obitelju? 

— Sin je odsuđen na galere; možemo ga ubrajati među 
mrtve, jer od takove osude traje život jedva dulje od go- 
dinu dana. O udovici kneževoj i njegovoj kćeri nije se 
ništa čulo. Ako imade tko, koji znade za njihov udes, ne 

smije da o tom govori. Po svoj prilici su uginule u ko- 
jem od mnogobrojnih zatvora u Judeji. 

Juda se vrati u kajitu. Zadubio se je u razmišljanje, 
pa nije mario ni za divnu obalu, ni za brodove, što su 
plovili mimo. S vedroga neba obasjavalo je zlaćano 
sunce neprispodobivo lijep kraj — samo nad njegov ži- 
vot slegle su se duboke sjene. 

Kad su se približavali gradu, požurili su se putnici na 
palubu, da im ne izmakne divan vidik, Već spomenuti 
Hebrejac preuzeo je opet ulogu tumača, 

— Ova rijeka — reče, teče prema zapadu. Tamo, i go- 
vornik pokaže prema jugu — vidi se brdo Kasius ili, 
kako ga ovdje vole nazivati, Orontes; to brdo pozdravlja 
rekbi tamo preko, svoga brata Amnusa, koji sjeverno 
leži. Između njih stere se antiokijska ravnica. Tamo po- 
dalje vide se crna brda, odakle »kraljevi vodovodi«, op- 
skrbljuju grad najčišćom vodom, da krijepe žedne i 
škrope ulice. Tamošnje šume još su divlje prašume i 
pune ptica i divljači. 

— A gdje je jezero? zapitao je netko od prisutnih. 

— Preko na sjeveru. Do njega se može na konju ili, 
što je još udobnije, čamcem, jer je jedan rukav rijeke u 
svezi s jezerom. 

— Dafnin gaj? obrati se na trećeg, koji je pitao. Nitko . 
ne može da ga opiše. Neka poslovica kaže: »Bolje je biti 
svilcem, pa se hraniti Dafninim dudovima, nego sjediti 
za kraljevskim stolom«. To je gotovo živa istina. 


— A tamo, nastavljao je Hebrejac, — kamo pokazu- 
jem prstom, gradski je zid, remek djelo graditeljstva. ' 
Ima četiri stotine kula i svaka od njih je spremište vode. 
A pogledate li dalje preko, vidite u daljini dva brda. Na 
onom podaljem stoji utvrda, u kojoj je kroz čitavu go- 
dinu smještena posada jedne rimske legije; na protiv- 
nom brdu jest Jupitrov hram a pod njim legatova pa- 

lača, puna uredskih pisarna, a ipak je također moćno 
utvrđena pa izgleda neosvojivom, 

Mornari su u to savijali jedra, a Hebrejac je tumačio 
dalje: — Preko onoga mosta vodi cesta u Seleuciju i tu 
je kraj brodarenju. Što se dalje otprema, tovari sena 
deve. Iznad mosta počinje ostrvo, na kojem je Kalinik 
sagradio svoj novi grad pa ga sa starim spojio sa pet ve- 
likih cestovoda, koji su tako čvrsto građeni, da im do- 
sada nisu mogli nahuditi ni vrijeme, ni potresi ni povod- 
nje. 

On zašuti, jer se brod lagano okrenuo i plovio do iskr- 
cališta blizu brodogradilišta, ispred gradskoga zida. Ko- 
nope su izbacili, vesla povukli i vožnja je bila dovršena, 

Prije nego je Ben Hur ostavio brod, potražio je još 
jednom Hebreja pa mu rekao: 

— Dopusti, da te još časak zaustavim prije, nego se 
rastanemo. 

Taj čovjek kimne da pristaje. 

— Tvoja pripovijest o trgovcu pobudila je u meni že- 
lju, da ga upoznam. Kazao si, da se zove Simonides. 

— Da, kako sam ti već kazao, on je Židov iako mu je 
ime grčko. 

— Gdje bih ga mogao naći? 

Stranac pogleda mladoga čovjeka pa onda reče: 

— Htio bih, da ti uštedim poniženje; on ne posuđuje 
novaca. . 

— Ja ne tražim zajam, — odvrati Ben Hur, nasmije- 
šivši se slutnji prvoga. 

Porazmislivši časak, progovori Hebrej: 

— Moglo bi se pomisliti, da najbogatiji trgovac u Anti- 
okiji prebiva u palači, koja odgovara njegovome imetku; 
ali tome nije tako. Hoćeš li, da ga posjetiš, slijedi tok ri- 
jeke do onoga mosta. Pod njim je njegov stan u jednoj 
zgradi, koja izgleda kao potporanj ugrađen u zid. Pred 
ulazom je veliko stovarište, vazda pretrpano robom. 

Lađe što su ondje usidrene, njegove su: Ne možeš pro- 
mašiti cilj. 

— Hvala ti! 

— Bio mir naših otaca s tobom! 

— Is tobom! 

Na to su se rastali. Dva trhonoše, kojima je Ben Hur 
dao upute, natovarili su se s njegovom prtljagom. 

— U tvrđavu! rekne im. 

Prema tome bio je Ben Hur soi stališa. 

Sa dvjem širokim ulicama, koje su se pravokutno kri- 
žale, bio je grad razdijeljen u četvrti. Na cesti, koja je 
tekla sjevernim pravcem, stajala je neobično velika 
zgrada, zvana nimfeum. Kad su trhonoše odatle krenuli 
južnim pravcem, začudio se je došljak, iako je tek osta- 
vio Rim, sjaju, što se ukazao njegovim očima. Desno i 
lijevo same palače, a između njih pružali su se u nedo- 
gled mramorni stupovi, što su rastavljali posebne prelaze 
za ljude, blago i kola. Krov je pružao hladovitu sjenu duž 
cijeloga puta, a vodoskoci izbacivali su vodene trakove, 
osvježujući zrak. 


No Ben Hur nije bio raspoložen, da se naslađuje tim 
lijepim prizorom. Sasvim ga je zaokupila povijest Simo- 
nidesova. — Danas ne ću još u tvrđavu, — rekne trhono- 
šama. — Vodite me u koje svratište blizu mosta na putu 
u Seleuciju. : 


I tako za čas uđe u jednostavno, ali prostrano svrati- 
šte, od prilike pedeset koračaja od mosta, pod kojim je 
prebivao Simonides. Noć je sproveo na krovu svratišta. 
Dušu mu ispunjavala samo jedna misao: — O, sad ću 
čuti nešto o mojima — o majci, o dragoj maloj Tirzi. Na- 
pokon, napokon ću ih naći, ako još živu! 

GORKO RAZOČARANJE. 


Rano ujutro drugoga dana krenuo je Ben Hur, ne ma- 
reći za grad, u kuću trgovca Simonidesa. Kroz vrata, 
urešena kruništem, pošao je uz red brodogradilišta, za- 
tim niz rijeku kroz gusto zaposleno mnoštvo do Seleucij- 
skoga mosta. Ovdje popostane da upamti viđeno. Upravo 
tamo ispod mosta bila je trgovačka kuća, siva gromada 
neotesanog kamena, nabacanog bez sloga i kako ju je 
onaj putnik opisao, nalična zidnome potpornju. Dvoja 
velika vrata u pročelju posredovala su promet s luka- 
ma, Nekoliko otvora, proviđenih jakim rešetkama na 
zabatu, služilo je mjesto prozora. U pukotinama zida bu- 
jao je drač, a tu i tamo životario koji stručak crne maho- 
vine na inače golom kamenju. 


Vrata su bila otvorena; kroz jedna se je roba uvažala, 
kroz druga izvažala. Posvuda marljivost i žurba! U luci 
ležala je natovarena svakovrsna roba, oko koje su bile 
zaposlene skupine radnika. Pod mostom bila je usidrena 
čitava mornarica lađa; jedne su robu preuzimale, druge 
su istovarivale. Žute zastavice resile su brod. Na drugoj 
strani mosta, dizao se iz vode zid, koji je, načičkan tor- 
njićima i balustradama, zapremao gotovo čitavo ostrvo, 
što ga je Hebrejac opisao. No Ben Hur slabo se je osvr- 
tao na taj otok. Sad se napokon nadao, da će nešto po- 
bliže čuti o svojima, naravno, ako je Simonides zbilja bio 
u službi njegovoga oca. No hoće li ga taj priznati? To bi 
značilo napustiti svoje bogatstvo i svoje poslovne 
uspjehe, o kojima tako rječito govore luka i rijeka. A 
što bi još urodilo zamašnijim posljedicama: trgovac bi 
morao prekinuti svoje poslove u potpunom njihovom 
cvatu te se opet povratiti u službovanje. I pomisliti samo 
na to, smatralo bi se strašnom smionošću; kad bi se ova 
ukazala u svoj svojoj nagosti, značilo bi to: Ti si moj rob, 
daj mi sve što posjeduješ i povrh toga i — sebe samoga. 

—_ me mao m om jm zanm 


Uza sve to crpio je Ben Hur srčanost za razgovor, po- 
uzdavajući se u svoje pravo. Srce mu je bilo ispunjeno 
nadom. Ako je istinito pričanje, što ga je čuo od onog 
Hebrejca o Simonidesu, sad je taj skupa sa svime, što po- 
sjeduje, njegovo vlasništvo. Do bogastva mu doduše nije 
stalo; već kad je stupio na vrata, čvrsto je odlučio: » Oba- 
vijesti li me o majci i Tirzi, bezuvjetno ću mu pokloniti 
slobodu. I tako stupi odvažno u kuću. Nutarnjost je bila 
veliko, dobro uređeno skladište robe, u kojem su bila 
nagomilana dobra razne vrsti. Usprkos manjkavome 
svijetlu i teškome zraku, prolazili su radnici revno amo 
tamo po poslu, dok su neki s pilom i kladivom pripra- 
vljali sanduke za razašiljanje robe. Dok si je Ben Hur 
prokrčivao put kroz taj dar-mar, čudio se je, bili taj čo- 
vjek, o čijoj darovitosti govore toliki dokazi, zbilja mo- 
gao da bude kmet njegovoga oca? Ako je ustinu iako, u 
koji razred pripada? Da li je, ako je Židov, sin kmeta? 
Ili je dužnik, odnosno sin takovoga dužnika? Ili napokon 


tat, pa radi krađe prodan u ropstvo? Ova pitanja, što su 


ga salijetala sa svih strana, nisu nimalo umanjivala po- 
štovanje prema trgovcu; naprotiv je ovo pri svakom da- 
ljem koraku raslo. 

Naposljetku ga zapita jedan od onih, koji su ga sretali: 

— Što želiš ovdje? 

— Ja bih da govorim s trgovcem Simonidesom. 

— Povesti ću te k njemu. 

Između mnogobrojnih bala i sanduka proverali su se 
napokon do nekih stuba. Kad su se po ovima popeli, bio 
je Ben Hur na krovu golemoga skladišta robe i pred jed- 
nom građevinom, što bi ju najbolje mogli označiti ku- 
ćom, sagrađenom na drugoj kući, nevidljivoj odozdol, 
što se zapadno od mosta diže pod slobodnim nebom. 
Krov, okružen niskim zidom, nalikovao je terasi i bio je 
na udivljenje posjetnika, urešen cvijećem. Kao četvero- 
uglati kameniti kolos, odrazivala se je ta kuća od bogate 

Wallace: Ben Hur, 


okolice a imala je u pročelju samo jedan otvor kao vrata. 
Do nje je vodila brižno njegovana staza između cvijetnih 
džbunova. Udišući slatki miris, slijedio je Ben Hur svoga 
vodića; na kraju tamnoga hodnika zaustavili su se pred 
jednim zastorom, koji je bio napolak odgrnut. 

— Neki stranac, koji želi da govori s gospodinom, ja- 
vi vođa. 

— Neka u ime božje uđe, — odazvao se je jasan glas. 

Sobu, u koju su uveli posjetnika, nazvao bi Rimljanin 
atrijem. Namještaj je svjedočio o bogatstvu a i o trgo- 
vačkom smislu posjetnika, jer je na ukusnim stalcima 
duž stijene bilo mnogo nizova svitaka. Bile su to mno- 
gom porabom izderane poslovne knjige trgovačke kuće, 
Svedeni strop sobe svršavao je kupolom, kroz čije se 
stotine okanaca od tinjca, prosipalo blago, ugodno svi- 
jetlo. Pod je bio prostrt s vunenim ćilimima, tako meka- 
nim; da je noga bez šuma propadala do polovice u nj. 

U sredini sobe bile su dvije. osobe: jedan muškarac, 
koji je sjedio u visokom naslonjaču, proviđenu jastuci- 
ma, i do njega djevojka procvala do djevice. Ugledavši 
ovo dvoje, oćutio je Ben Hur, da mu je krv orumenila 
čelo. Sagnuo se je iz poštovanja i da se sabere, pa nije za- 
mjetio ruke, koja se digla ni drhtanja, kojim ga je trgovac 
primio. Ova kretnja brzo je iščezla. Podigavši pogled vi- 
dio je oboje u prijašnjem položaju, samo je sad ruka dje- 
vice lagano počivala na očevu ramenu; oboje su čvrsto 
gledali u došljaka. 

— Ako si trgovac Simonides i Židov — tu Ben Hur ča- 
sak zašuti, — bio s tobom i tvojima mir Boga našega oca 
Abrahama! 

Posljednje riječi bile su upravljene djevici. 

— Ja sam Simonides, o kojem govoriš, i po porodu 
Židov, — odgovori napadno bistrim glasom trgovac. — 
Ja, Židov Simonides odvraćam na tvoj pozdrav s molbom, 
da mi kažeš, tko me počašćuje svojim posjetom? 

Slušajući, promatrao je Ben Hur toga čovjeka. Gdje bi 
imala biti zdrava, puna spodoba čovjeka, bila je duboko 
u jastucima zaronjena bezlična masa, pod svilenim, pro- 
šivenim pokrivalom tamne boje. Ovu gromadu krunila 
je plemenito uobličena glava, kakvu bi  Michaelangelo 
vajao za kojeg cesara. Sijede vlasi padale su u tankim 
uvojcima na široko čelo, bijele obrve podavale su još 
više sjaja blistavim crnim očima. Lice je bilo blijedo i 
puno nabora; ukratko, bila je to glava i lice takvoga 
muža, koji bi prije da upravlja svijetom po svojoj volji, 
nego da se komu podčinja, čovjek koji bi prije deset puta 
podnio muke, koje su ga učinile bogaljem, nego da ja- 
ukne ili što prizna; čovjek, koji bi volio umrijeti, no da 
napusti jednoč stvorenu odluku ili načelo; čovjek obo- 
ružan proti svakome nasilju, dostupan samo iskaživanoj 
ljubavi. 

Ovome čovjeku pružio je Ben Hur svoje iskrene ruke, 
kao da hoće da mu ponudi mir, kao što ga je u isto vri- 
jeme tražio za sebe. 

— Ja sam Juda, Itamarov sin, poslijednje glave kuće 
Hur i jednoga od jerusolimskih knezova. ? 

Trgovčeva desnica, dugačka, tanka, od mučenja okr- 
žljavila ruka, ležala je na pokrivaču i stisnula se grče- 
vito. Drugog znaka kakvog bilo čuvstva nije odao; ništa 
na njemu nije odavalo iznenađenje ili znaličnost. Mirno 
je odgovorio: Jerusolimski knezovi  plemenitoga roda 
vazda su dobrodošli u mojoj kući, Estero, donesi mlado. 
me čovjeku stolac! »m 

Djevojka donese stolac, pa kad ga je stavila pred Ben 
Hura i podigla pogled, sreli su se njihovi pogledi. 

— Mir Gospoda našega bio s tobom! — reče učtivo. — 
Sjedi i počivaj! 

Ben Hur nije zapremio ponuđeni stolac, već je učtivo 
progovorio: 

— Molim dobrog gospodina Simonidesa, da me ne 
smatra nametnikom, Kad sam jučer dolazio uz rijeku, 
čuo sam, da je poznavao moga oca. 


— Poznavao sam kneza Hura. Bili smo poslovni druzi. 
No molim te, sjedni. Estero, donesi vina i za mladoga 
čovjeka! Nehemija govori o nekom Hurovom sinu, koji 
je nekoć vladao nad polovicom  Jerusolima. Stara je 
to obitelj, uistinu, vrlo stara. Već u danima Mojsije i Jo- 
zue bili su obasuti milošću Gospodnjom, pa su ih pošti- 
vali oni božji ljubimci. Ne da se zamisliti, da će njihov 
potomak odbiti vrč vina od prvog grožđa sa Soreka, do- 
zreloga na južnom obronku brda Hebrona. 

Dok je Simonides dovršavao ove riječi stajala je već 
Estera sa srebrenim vrčem pred Ben Hurom. Oborenih 
očiju ponudila mu je napitak. Kad je preuzeo vrč, do- 
taknuo se lako njezine ruke. I opet su im se sreli pogledi. 
Ovaj put je primijetio, da je malena i da mu siže jedva 
do ramena. No bila je veoma umiljata; lica lijepa i nje- 
žna; bile su u nje crne, neopisivo blage oči. Ona je dobra 
i lijepa, pomislio je; Tirza bi joj bila slična, da još živi. 
Uboga Tirza! A onda ju nagovori: »Jeli gospodin, tvoj 
otac?« 

— Ja sam Estera, Simonidesova kćerka, odgovorila je 
s dostojanstvom. 


— Onda, lijepa Estero, tvoj će mi otac oprostiti, čim 


me dalje sasluša, ako se za sad ustežem, da okušam nje- > 


govo plemenito vino. I kod tebe se nadam milosti. Po- 
stavi se časak amo do mene! 


Oboje stajalo je sad kao u zajedničkoj stvari, pred tr- 
govcem. 


— Simonides, — progovori mladi čovjek čvrstim gla- 
som, — prije svoje smrti imao je moj otac vijernoga slu- 
žbenika tvoga imena i meni bje rečeno, da si ti taj čo- 
vjek. 

Tijelo pod pokrivačem silno je zadrhtalo; mršava se 
ruka stisla. 

— Estero, Estero! kliknuo Simonides, — ovamo, dođi 
ovamo! Ti spadaš k meni, kao moje i tvoje majke čedo. 
Ovdje je tvoje mjesto, kažem ti, a ne tamol« 

Začuđeno i ustrašeno pogledala je Estera od oca k po- 
sjetniku, prešla je zatim na očevu stranu i položila ruku 
na njegovo rame. On položi svoju u njezinu i progovori 
prijašnjim mirom. 

— Općeći s ljudima, ostario sam, ostario prije vre- 


.mena. Ako je onaj, koji je tebi saopćio ono, o čem govo- 


riš, jedan od mojih prijatelja, poznat s mojom povješću, 
onda te je morao uvjeriti, da prema svojim bližnjima ne 
mogu a da ne budem nepovjerljiv. Bog Izraelov neka po- 
mogne onome, koji je prisiljen, da na koncu života prizna 
to o sebi! Ja malo koga volim, ali kneza volim, vrlo ga 
volim. Ovdje je moja duša — i on prinese nježnu ruku, 
što je počivala na njegovom ramenu, do svojih usana — 
koja mi je do ovoga trenutka nesebično pripadala i toliko 
me tješila, da bih morao umrijeti, kad bi mi ju oteli. 

Estera se sagne do oca tako, da se njezino lice dota- 
knulo očeva. 

— Druga moja ljubav samo je uspomena. O njoj mogu 
reći samo, da kao blagoslov božji obuhvaća jednu čitavu 
obitelj, samo kad bih znao — glas mu se tu snizi i za- 
drkće — gdje je ta obitelj? 

Ben Hurovo se lice zažari i stupivši korak naprijed, 
klikne strastveno: »Moja majka i sestra! Oh, to su one, 
o kojima govoriš!« 

Estera uzvrne pogled, kao da Ben Hur govori njoj, Si- 
monides je pak sačuvao svoj mir i dodao hladno: 

— Saslušaj me do kraja! Jer sam onaj, koji sam i za 
volju ljubavi, o kojoj sam govorio, zahtijevam, da mi do- 
neseš dokaze za svoju tvrdnju prije nego što se dalje 


—117— 


očitujem o mom odnosu prema knezu Pkra. Imaš li pi- 
smenih dokaza ili osoba, koje bi mogle svjedočiti za te? 

Zahtjev je bio prividan i neosporivo opravdan. Ben 
Hur porumeni, stisne ruke; zapne i zbunjeno se okrene. 
A Simonides ga je požurivao: »Dokaze, dokaze, velim ti! 
Predloži mi ih, daj mi ih u ruke!« 

No Ben Hur nije znao što da odgovori. Na takav za- 
htjev nije bio spreman. Tek sada, kad je stavljen taj za- 
htjev, uvidio je, da su one tri godine, što ih je sproveo na 
galeri, uništile sve dokaze njegove ličnosti. Pošto su mu 
iščezle majka i sestra, ne živi više u uspomeni ni jednoga 
čovjeka. Na svoje sadanje znance ne može računati. Isti 
Quintus Arrius, da je prisutan, što bi mogao da posvje- 
doči drugo, nego da ga je našao te da misli, da je Hurov 
sin? Ali vrijedni Rimljanin, kako ćemo čuti, umro je. 
Juda je već prije oćutio svoju osamljenost, a sad ju je 
osjećao do u dno duše. Stajao je tu složenih ruku, odvr- 
nuta lica kao okamenjen. Simonides je cijenio njegovu 
bol i šutio. 

— Simonides, — poče naposljetku Ben Hur, — mogu 
ti samo ispripovijedit moju povijest, pa ni to ne ću uči- 
niti, osim da se ustegneš od suda dotle, dok me dobro- 
stivo ne saslušaš. 

— Govori, reče Simonides, koji je sad bio potpuno go- 
spodar položaja, — govori i ja ću te to rađe slušati, jer 
nijesam zanijekao, da si onaj za koga se izdaješ. 

Ben Hur poče da govori i ispripovijedi povijest svoga 
života i to onom srdačnošću, koja je vrelo svake rječi- 
tosti. No jer nam je ta povijest poznata do onog  tre- 
nutka, kad se je s pobjednikom Quintom Arrijem iskr- 
cao u Misenumu, nastavit ćemo istom od onda. 

— Moj dobročinitelj uživao je ljubav i povjerenje ce- 
zarevo, koji ga je obasuo dokazima ljubavi. Trgovci s 
Istoka donijeli su mu bogatih darova i on je postao jed- 
nim od najimućnijih Rimljanina. Može li Izraelićanin da 


— 118 — 


zaboravi svoju vjeru ili svoj zavičaj, kad je taj zavičaj 
sveta zemlja naših otaca? Ovaj vrijedni Rimljanin posi- 
nio me je po svim propisima zakona i ja sam se iz petnih 
sila trsio, da mu za to budem zahvalan: ni pravi sin ne 
bi ga mogao jače poštivati, no što sam ga ja štovao. — 
Htio je da me učini učenjakom i dati mi najglasovitije 
učitelje umjetnosti, filozofije i retorike. Otklonio sam to, 
jer sam Židov, jer ne mogu zaboraviti Gospoda, Boga na- 
šega, slavu njegovih proroka ni slavni grad Davida i Sa- 
lomona. Oh, ti ćeš me zapitati, zašto sam prihvatio Ri- 
mljaninova dobročinstva? Jer sam ga volio, a zatim se i 
nadao, da s njegovom pomoći dođem do upliva, koji će 
mi pomoći, da nekog dana razotkrijem tajnu, što oba- 
vija udes moje majke i sestre. Osim toga poticalo me je i 
to, što samo uzgredice spominjem, da se uvježbam u 
oružju te usavršim u ratnim vještinama. Vrlo sam se 
revno vježbao u palestrama i cirkusu, kao i vojnom ta- 
boru. I posvuda sam postigao ime, ali ime moga poočima. 
Lovorike, što sam ih izvojštio, — mnogo ih visi u atriju 
ville u Misenumu, — stekao sam kao sin duumvira Arrija. 
Jedino kao takovog poznadu me u Rimu, U neprestanoj 
težnji za mojim tajnim ciljem, ostavio sam Rim i došao 
u Antiokiju, da pratim konzula Maksencija u njegovoj 
vojni na Parćane. Izvrsno sam se uvježbao u porabi oru- 
žja, pa sad mislim postići i onu višu vještinu vodstva 
četa na bojištu. Uzeli su me u konzulovu blizinu. I kad 
sam jučer, ploveći na našoj lađi u Orontes, sreo dva 
broda sa žutim zastavicama, razjasnio mi je neki supul- 
nik i zemljak, da su ti brodovi vlasništvo prvog trgovca 
u Antiokiji, po imenu Simonidesa. Pričao mi je također 
i o ličnosti toga trgovca i njegovim divotnim uspjesima, 
njegovim lađama i karavanama i njihovim kretnjama. 
A da nije znao, te mene to pričanje zanima posve druk- 
čije, nego ostale slušače, dodao je, da je Simonides Židov 

i podanik kneza Hura. Spomenuo je i Gratusovu okrut- 
nost i povod joj. 
Kod ovog napominjanja saguno je Simonides glavu; 
a kćerka, kao da mu hoće te pomogne, da sakrije očeva 
čuvstva i vlastitu sućut, sakrila je lice u očevu vratu. No 
Simonides domala opet uspravi glavu i reče: 

— Slušam dalje. ' 


— O dobri Sidonides, — klikne sad Ben Hur, pristupi 
korak bliže i uloživši svu dušu u svoje riječi, nastavi: ja 
vidim, da nisi osvjedočen, pa sam još uvijek u sumnji 
tvoga nepovjerenja. 

Na trgovčevu licu nije se promijenila baš ni jedna 
crta, niti je kakav zvuk dopro iz njegova grla, 

— Jednako jasno razabirem moj težak položaj, — na- 
stavi Ben Hur. — Moje rimske sveze mogu dokazati; 
treba samo da se pozovem na konzula, koji je ovaj čas 
gost guvernera ovoga grada; no dokaz, što ga ti želiš ne 
mogu doprinijeti, ne mogu dokazati, da sam sin moga 
oca; oni, koji bi mi mogli pomoći do tih dokaza — na 
žalost, mrtvi su ili iščezli. 

I on sakrije lice rukama; na to ustade Estera, pruži 
mu otklonjeni vrč i reče: Ovo vino potječe iz zemlje, 
koju svi tako žarko volimo. Molim te, pij! 

Njezin glas bio je sladak kao Rebekin na zdencu kod 
Nahora. Opazio je suze u njezinim očima, gucne iz vrča 
i progovori: 

— Simonidesova kćeri, tvoje srce puno je dobrote i 
milosrdno je od tebe, što tu dobrotu dijeliš s tvojim ocem 
prema strancu, Gospod, Bog naš neka te blagoslovi! Za- 
hvaljujem ti! 

A zatim se okrene k domaćinu: = 

— Pošto nemam nikakvih dokaza, Simonides, da sam 
sin moga oca, odustajem od moga zahtjeva. Udaljit ću 
se odavle i ne ću ti više smetati. No dopusti, da ti samo 

ovo kažem: Ni izdaleka nisam pomišljao, da se vratiš u 
kmelski odnošaj ili da polažeš račun o svojem imetku. U 
svakom slučaju kazao bih, što ću sada reći: Sve, što si 
svojim darovima i marljivošću stekao, tvoje je. Zadrži 
to u miru. Ja od toga ne trebam ni mrvice. Prije nego je 
moj drugi otac, plemeniti Quintus, poduzeo svoje poslje- 
dnje pomorsko putovanje, učinio me je  baštinikom 
svoga kneževskoga bogatstva, Ako dakle opet pomisliš 
na me, neka uspomena bude neodijeljivo sjojena s upi- 
iom, što ću ga sad staviti na te — kunem ti se Jehovom i 
prorocima, tvojim i mojim Bogom — koji je bio glavni 
povod, što sam amo došao: Što znaš, pitam te, što mi 
možeš da kažeš o mojoj majci, o Tirzi, sestri mojoj, koja 
bi po ljepoti i dražesti nalikovala sad tvojoj kćeri? O 
kaži, što mi o njima možeš da rekneš? 

Esterina lica nakvasile su suze, ali njezin otac ostao je 
neganut. Progovorio je jasnim glasom: 

— Rekao sam, da sam poznavao kneza Hura. Sjećam 
se, da sam čuo o nesreći što je zadesila njegovu obitelj. 
Sjećam se gorčine, što me je obuzela, kad sam to dočuo. 
Muž, koji je gurnuo udovicu moga prijatelja u tako ve- 
liku nesreću, isti je, koji se je, prodahnut istim duhom, 
oborio poslije i na me. Idem i dalje i priznajem ti, da 
sam poduzeo najbrižnija potraživanja o boravku te obi- 
telji; no ne mogu ti o njima ništa kazati — trag im se 
sasvim zameo. 

Ben Hur duboko uzdahne i progovori, boreći se sa 
svojim čuvstvima: 

— I tako sam opet jednu nadu izgubio! Oh! ja sam na- 
vikao već na razočaranja. Molim, da mi oprostite na- 
metljivost. Ako sam vam došao na nepriliku, svalite to 
na moju bol. Sad imadem samo još jedan cilj u životu — 
osvetu. Z bogom! 


I pođe. No došavši do zastora na vratima, okrene se 
još jednom i progovori: 

— Hvala vam obojemu! 

— Mir s tobom! odgovori trgovac. 

Estera nije mogla od jecanja da progovori. I tako se 
Juda udaljio. 


SIMONIDES PRIČA SVOJU POVIJEST. 


Jedva je Ben Hur izašao iz sobe, kad li se Simonides 
bi reći trgnuo iz snatrenja. Lice mu se zasjalo, oči za- 
blistale i veselo kikinuo: 

— Estero, brzo, pozvoni! 

Ona pristupi k stolu i dađe znak sa zvonom, što je le- 
žao na stolu. U to su se u zidu otvorila vrata i pojavio se 
čovjek, koji je sa smjernim pozdravom pristupio k tr- 
govcu. 

— Ovamo Malluh, bliže do moga naslonjača, naloži 
mu gospodar. — Imadem za te posao, koji moraš obaviti, 
ma se nebo prolomilo. Slušaj! Neki mladi čovjek prolazi 
upravo kroz trijemove skladišta; visok je, stasit, u halji- 
nama Izraelićanina. Slijedi ga kao sjena i svake mi noći 
izvješćuj, gdje boravi, što radi i u kakvom je društvu. 
Uzmogneš li, da neopažen prisluškuješ njegovim razgo- 
vorima, izvijesti me o njima riječ po riječ i o svemu, što 
doznaš o njegovom ovdjašnjem boravku i njegovim na- 
kanama. Razumiješ li me? Sad idi brzo! ... No čekaj, 
Malluh! Ostavi li grad, slijedi ga — i pamti dobro, Malluh 
— budi mu kao prijatelj! Ako te nagovori, kaži mu, što ti 
se prema okolnostima učini zgodno; samo da mu ne ka- 
žeš ni riječ o tome, da si u mojoj službi. Brzo, pažuri se! 

Ovaj je čovjek pozdravio kao i čas prije i otišao. Na to 
Simonides protare svoje mršave ruke i nasmije se.. 

— Neka dođe Abimeleh, da me odveze u vrt, otkud ću 
da promatram rijeku i lađe, progovori veselo Esteri. — 
Tamo ću ti, draga Estero, kazati, zašto sam ovako veseo, 

zašto mi duša pjeva a srce skače kao srna ili mlado je- 
lenče na sočnim brdima. 

Na znak zvona pojavi se sluga i odgura po nalogu 
Estere naslonjač, proviđen malim točkovima, iz sobe na 
krov donje kuće, što ga je Simonides nazivao svojim vr- 
tom. Između ruža i drugoga cvijeća dovezao ga je sluga 
na mjesto, odakle je mogao da promatra vrške palača 
na suprotnom ostrvu, konac mosta na drugoj obali, za- 
tim rijeku, punu lađa, koje su se njihale u drkćućem sjaju 
jutarnjega sunca na uzbibanim valovima. Ovdje ga je 
sluga ostavio samoga s Esterom. 

Glasni zvuci govora radnika, njihovo udaranje i lupa- 
nje nije mu smetalo, kao ni topot ljudskih nogu po mo- 
stu iznad njega, jer je na to bio vičan, kao i na ono, što 
je pred sobom gledao, pa mu se ta zaposlenost samo u 
toliko činila znamenovnom, što obećaje budući dobitak. 

Estera je sjela na naslanjalo naslanjača, cjelivala 
očevu ruku i čekala da progovori. Napokon započne 
otac mirnim načinom, skupivši svu snagu svoje volje. 

— Estero, — dok je mladi čovjek razgovarao s tobom, 
promatrao sam te i učinilo mi se je, da te je predobio 
za se. 

Estera obori pogled, odgovarajući: 

— Ako misliš, oče, da sam mu povjerovala, onda imaš 
pravo. 

— On je dakle u tvojim očima nestali sin kneza Hura? 

— Ako nije, — ona popostane ... 

— Ako nije, Estero? 

— Otkad je moja majka slijedila poziv Gospodinov, 
oče, tvoja sam povjerljiva službenica. Stojeći do tebe, vi- 
djela sam te i čula, da mudro radiš i govoriš sa razno- 
vrsnim koristoljubivim ljudima, poštenima i nepošteni- 
nima; a sada ti kažem: Ako taj mladi čovjek nije knez, 
za kojeg se izdaje, tad himba nikad još nije predamnom 
tako savršeno glumila istinitost. 

Tako mi sjaja Salamonove slave, to je ozbiljno re- 
čeno, kćeri moja! Vjeruješ li, da je tvoj otac podanik 
njegovoga oca? ' 

— Koliko sam ga shvatila, o tome je pitao kao o neče- 
mu, o čemu je čuo da govore drugi. 

Časak je Simonides promatrao svoje lađe, ali na nje 
nije ni izdaleka mislio. 

— Da, Estero, — počeo je, — ti si dobro dijete i obda- 
reno pravom izraelitskom oštroumnošću. A također si 
dosta stara i jaka, da saslušaš jednu žalosnu povijest. 
Dakle slušaj pozorno! Pripovijedat ću ti o sebi samome, 
o tvojoj majci i o mnogim drugim stvarima prošlosti, o 
kojima ništa ne znaš ni ne sanjaš, a koje su ostale uta- 
jene mome rimskome progonitelju radi budućnosti a i 
tebi su prešućene, da se tvoja duša obrati Gospodu, kao 
trstika suncu ... Rodio sam se u nekom podzemlju u do- 
lini Hinnon, na južnoj strani brda Siona. Roditelji su mi 
bili hebrejski kmetovi i njegovali su uljike, smokve i 
trsove u kraljevim vrtovima do ribnjaka u Tiloahu. Kao 
dječak pomagao sam im. Pripadali su stališu, obve- 
zanu na vječno kmetstvo. Mene su prodali knezu Huru, 
najbogatijemu i poslije Heroda najmoćnijemu mužu u 
Jerusolimu. Ovaj me je uzeo iz vrta u svoja skladišta 
robe u Aleksandriju u Egiptu, gdje sam postao punolje- 
tan. Služio sam mu šest godina, a u sedmoj sam po Moj- 
sijevim zakonima postao slobodan, Estera  zaplješče 
rukama: 

— Oh; onda nisi kmet njegova oca? 


— Nisam, slušaj, kćerko! U onim vremenima bilo je 
pravoznanaca u predvorjima hrama, koji su velikom že- 


stinom propovijedali nazor, da kmetska djeca moraju za-: 


uvijek dijeliti sudbinu svojih roditelja; no knez Hur bio 
je u svim stvarima pravedan muž, koji je tumačio zakon 
kao najstroža sekta, iako joj nije pripadao. Rekao je, da 
sam hebrejski kmet, kupljen u pravom smislu velikoga 

zakonodavca, pa mi je pismeno i pečatom, koji i sad po- 
sjedujem, dao slobodu. 

— A moja majka? zapita Estera. 

— Sve ćeš čuti, Estero, samo se strpi. Još prije nego 
dovršim moju pripovijest uvidjeti ćeš, da bih prije mo- 
gao da zaboravim sebe sama, nego tvoju majku ... Kad 
je minulo vrijeme moje službe, došao sam u Jerusolim na 
svečanost Pashe. Bio sam ukonačen u kući moga gospo- 
dara. Volio sam ga i zamolio, dame zadrži u svojoj slu- 
žbi. Privolio je i ja sam mu služio još sedam godina, kao 
najmljeni sin Izraelov. Rukovodio sam njegove pothvate 
na moru i kopnu; vodio sam karavane do Suze i Perze- 
polisa na istoku, pa i u udaljenije zemlje svile. Bila su to 
opasna putovanja, kćeri moja, no Gospodinov blagoslov 
pratio me je svuda. Donosio sam knezu obilatu dobit a 
za sebe sam skupio veliko blago znanja i iskustva, bez 
čega ne bih mogao da provađam poslove, koji su me za- 
pali poslije. Nekoliko dana bio sam gost u kneževoj kući 
u Jerusolimu. Unišla je jedna služavka sa nekoliko kriški 
kruha na služavniku. Došla je najprije k meni. Tada 
sam prvi put ugledao tvoju majku, zavolio sam ju i odnio 
ju u svome srcu. Za kratko vrijeme zamolio sam kneza, 
da mi ju dade za ženu. Saopćio mi je, da je to vječna ro- 
binjica, no odmah mi je ponudio, da će joj dati slobodu, 
da mi se ispuni želja. Ona je moju ljubav uzvraćala, ali 
se ćutjela sretnom u svom položaju pa nije prihvatila 
slobodu. Molio sam ju i zaklinjao i u poduljim razmaci- 
ma vremena dolazio sam opet. Njezina je odluka bila ne- 
pokolebiva: voljna je poći za me, reče ostanem li nje- 
zinim drugom u službi. Naš otac Jakob služio je dva puta 
po sedam godina za svoju Rahelu — pa zašto da i ja ne 
učinim isto za moju? No tvoja majka htjela je, da osta- 
nem doživotno kmet, kao što je i ona. Otišao sam, no po- 
vratih se opet. Pogledaj ovo, Estero! : 

I on pokaže na svoje lijevo uho. 

— Ne vidiš li brazgotinu od šila? 

— Vidim ju, reče Estera, — da, i po tome upoznajem, 
kako si silno volio moju majku. . 

— Volio ju, Estero? Ona mi je bila više nego Sulamit 
pobjedonosnome kralju, ljepša, čišća od zdenca bistre 
vode, od libanonskih rijeka! Gospodar me je, na moju 
molbu, poveo k sucima, a zatim odveo na vrata svoga 
doma, probio je šilom jagodicu moga uha tako, da sam 
bio pribijen na dovratnik i postao njegov doživotni 
kmet. Tako sam stekao svoju Rahelu. Je li ikad čija lju- 
bav naličila mojoj? : 

Estera se je sagnula i poljubila oca i šutećke su se sje- 
tili pokojnice. 

— Moj gospodar, nastavi trgovac, — utopio se je za 
jedne plovidbe po moru i to je bila prva bol, koja me je 
zadesila. Žalost je vladala u njegovoj kući u J erusolimu, 
i u mojoj ovdje u Antiokiji, gdje sam tad već stanovao. 
A sad, pazi Estero! Kad je dobri knez umro, postao sam 
vrhovni upravitelj njegovoga imutka. Sve što je posjedo- 
vao, predano je bilo mojemu nadziranju i rukovodstvu; 
tako je glasila njegova poslijednja odredba. Odatle mo- 
žeš zaključivati, koliko me je cijenio i kako se je pouzda- 
vao u mene. Požurio sam se u Jerusolim, da udovici po- 
ložim račun. Ona me je potvrdila kao upravitelja. Sad 
sam uložio još veći mar u posao, koji je cvao i od godine 
se do godine povećavao. Tako je minulo deset godina; 
onda se pridesila nesreća, o kojoj je mladi čovjek pripo- 
vijedao — slučaj, kako on to označuje, koji je pogodio 
prokuratora Gratusa. Rimljanin je tvrdio da je to bio po- 
kušaj, da ga umore. Pod tom izlikom zaplijenio je go- 


lemi imetak udovičin i prisvojio si ga. No ni to mu nije 


bilo dosta. Da uzmogne nesmetano posjedovati imetak, 
uklonio je sve ovlaštenike. Od onoga strašnoga dana ne- 
stalo je traga čitavoj porodici Hura; sin, kojega sam po- 
znavao, kao dijete, bio je odsuđen na galere. O kćeri i 

udovici drže, da čame u nekoj od mnogobrojnih tamnica 
u Judeji, kad se te jednom zatvore za nesretnicima, 
ostaju zatvorene kao grobovi. Isčezle su iz pamćenja 
ljudi, kao da ih je more progutalo. Nikad nismo mogli 
doznati, kako su umrle i jesu li umrle. 

Esterine oči bile su pune suza. 


— U tebe je dobro srce, Estero, baš kao što je bilo i u 
tvoje majke. Nego neka ga ne snađe udes većine dobrih 
srdaca, neka ga ne zgaze nemilosrdni i zaslijepljeni! No 
slušaj dalje! Pošao sam u Jerusolim, da potražim moju 
dobročiniteljicu. Na gradskim vratima pograbili su me i 
bacili u tamnicu pod Antonijevom kulom. Zašto? Nisam 
znao, dok sam Gratus nije došao k meni i od mene zahti- 
jevao Ben Hurov novac o kojemu je znao, da bi se, po 
židovskom običaju, mogao po mojim doznakama povući 
sa svih tržišta svijeta. Silio me je, da mu dadem  do- 
znaku na te svote. Ustručavao sam se; preuzeo je u po- 
sjed kuće, zemljišta, stada, robu, trgovačke brodove i sve 
pokretno vlasništvo onih, kojima sam služio; no njihov 
novac nije dobio. Predviđao sam, da ću s božjom pomoći 
natrag steći razoreno bogatstvo, pa nisam pristao na ti- 
raninov zahtjev. Udario me je na muke, no moja volja je 
neslomiva; pustio me je na slobodu, ne postigavši svoju 
svrhu. Vratio sam se kući pa iznova počeo raditi pod 
imenom Simonidesa iz Antiokije, mjesto pod imenom 
kneza Hura iz Jerusolima. Poznato ti je, Estero, kako 
me je sreća pratila. Povećanje kneževih milijuna, koji 
su ostali u mojim rukama, divno je napredovalo. Zna- 
deš također, kako me je Gratus, kad sam pošao u Ceza- 
reju, pograbio i po drugi put dao mučiti, da priznam, te 
moja dobra i novci potpadaju zaplijeni. I ovaj put je 
promašio svoju svrhu. Slomljen tjelesno vratio sam se 
kućii našao, da je moja Rahela, iz straha i bojazni za me, 
preminula. Gospod, Bog naš, bio je sa mnom — ja sam 
ostao živ. Od samoga cara kupio sam si slobodu, da se 

riješim dalnjega tlačenja, i pravo, da trgujem po čitavom 
svijetu. Danas, hvala Gospodu, koji je udario svoje pri- 
jestolje nag oblacima i leti s vjetrovima — danas, Estero, 
ponarasao je imetak, povjeren mojim rukama do tolikog 
broja talenata (1 talenat = 5000 švicarskih franaka), da 
bi dovoljni bili te obogate i samoga cara! 

Simonides uspravi ponosito glavu. Njihovi se pogledi 
sreli; zamjenito čitali su jedan drugome misli, 

— Što da činim s tim blagom, Estero? zapita Simoni- 
des, ne oborivši pogled. 

— Oče, — odvrati Fstera tihim glasom, — nije li se 
čas prije javio pravi vlasnik? 

Simonidesovo oko promatralo ju je još uvijek. 

— A tebe, milo dijete, da učinim prosjakinjom? 

— No, oče, nisam li, kao tvoje dijete njegova robinja? 
A tko je ovo napisao: »Snaga i poštenje njezino je odi- 
jelo, i ona će se radovati u budućim dnevima?« 

Zraka neizrecive ljubavi preobrazi starčevo lice, kad 
reče: 

— Gospod je na mnogi način pokazao svoju ljubav 
prema meni, ali ti Estero, kruna si njegove dobrote! 

Simonides zagrli kćerku i opetovano ju poljubi. 

— A sada, — nastavi Simonides veselijim glasom, — 
čuj sada, zašto sam se jutros nasmijao. Mladi čovjek uči- 
nio mi se je pravom slikom i prilikom njegovoga oca u 
mladenačkoj ljepoti. Duh je moj čeznuo, da ga pozdravi. 
Ćutim, da su dnevi mojih kušnja i napora minuli. Jedva 
sam se uspregnuo, da glasno ne kliknem, mogao bih ga 
pograbiti za ruku, pokazati mu moju žetvu i reći: Gle- 
daj, sve ovo je tvoje, i ja sam tvoj sluga, spreman da 
ovaj čas budem odazvan! I ja bih to bio učinio, Estero, 
ali su mi u onom trenutku sjeknule glavom tri misli, pa 
me zadržale. Hoću da budem siguran, je li zbilja sin moga 
gospodara — to je bila prva misao. Ako je njegov sin, 
hoću da saznam, kakvoga je značaja. Među onima, koji 

se rode bogati, Estero, ima ih mnogo, u čijim rukama 
bogatstvo Postaje prokletstvom. — Simonides časak za- 
šuti, a onda nastavi uzbuđen, kreštavim glasom: 

sa Estero, sjećaj se muka, što sam ih pretrpio u vlasti 
Rimljanina, ne samo po Gratusu; kukavelji, koji su prvi 
i poslijednji put imali izvršiti njegove zapovijedi, bili su 
Rimljani i svi su se smijali, kad su čuli moj bolni jauk. 
Pogledaj moje izmrevareno tijelo; sjećaj se godina, ot- 
kad sam lišen snage; sjećaj se svoje majke, u njezinom 
samotnom grobu; sjećaj se nesreće što je zadesila obitelj 
moga gospodara, ako još živi i okrutnih okolnosti smrti 
članova obitelji, ako su mrtvi; misli na sve to i za ljubav 
neba, kaži mi, kćerko, zar da ne pane nijedna vlas, da ne 
kapne ni kap krvi kao odmazda? Ne odgovaraj mi rije- 
čima propovjednika, da je osveta Gospodinova. Ne do- 
pušta li On, da se vrši njegova volja, kako za kazan tako 
i za nagradu po određenom oruđu? Nisu li njegovi ratnici 
mnogobrojniji od njegovih proroka? Ne glasi li jedna za- 
povijed njegovoga zakona: »Oko za oko, zub za zub? 
O, u svim tim godinama sanjao _ sam o osveti, mislio 
sam za nju, pripravljao sam ju! Iz porasta moga bogat- 
stva crpio sam strpljivost, jer sam mislio i nadao se, da 
će mi to bogatstvo, kako Gospod postoji, jednoga dana 
poslužiti za to, da kaznim zlotvore. A kad mi je ovaj mla- 
di čovjek pripovijedao o svojim vježbanjima u oružju i 
kazao, da ne može još kazati svrhu toga vježbanja, znao 
sam odmah, da je ta svrha osveta! I to, Estero, treća je 
misao, koja me je sklonula, da ostanem tvrd i miran, dok 
mi je pričao svoju povijest, i koja me je potakla, da se 
nasmijem, kad je otišao. 

Estera pogladi uvehlu ruku svoga oca, pa kao da nje- 
zin duh juri ispred njegovih budućih ciljeva, rekla je: 
»On je otišao. Hoće li se povratiti?« 

— Da; vijerni Malluh slijedi ga i dovesti će ga natrag 
kad budem pripravan. 


Wallace: Ben Hur. — 129 — 9 


CZ 


— A kad će to biti, oče? 

— Skoro, skoro! On misli, da su svi njegovi svjedoci 
mrtvi. Ali još je netko na životu, tko će ga nepogriješivo 
upoznati, ako je uistinu sin mojega gospodara. 

— Njegova majka? 

— Ne, kćerko! Ja ću mu predočiti svjedoka; a dotle 
preporučamo stvar Gospodu. Ja sam umoran; zovi Abi- 
meleha! 

Estera pozove slugu i oni se vrate u kuću. 


U ČAROBNOM VETU. 


Moglo je biti oko četiri sata poslije podneva, kad se 
je Ben Hur nalazio posred jedne prividno beskrajne po- 
vorke, koja se je kretala od vratiju prema glasovitome 
Daininu gaju raskoši. Put je bio razdijeljen u posebne 
hodnike za pješake i kola, a ovi opet za one koji dolaze i 
odlaze. Odjeli su bili rastavljeni prsobranima, tu i tamo 
prekinuti stalcima, na kojima su stajali kipovi. Desno i 
lijevo od puta sterale su se dobro njegovane tratine, na ko- 
jima je ovdje ondje bilo skupina hrastova i dudova. 1'r- 
sovima obaviti ljetnikovci u malim razmacima, mamili 
su zamorene na počivanje. Putevi za pješake bili su po- 
pločeni crvenim kamenjem, a oni za jahače i kola posuti 
bijelim pijeskom, koji je doduše bio povaljan ipak tako 
rahlo nasut, da se je slabo čuo topot kopita i štropot to- 
čkova kola. Broj i raznolikost vodoskoka bila je začudna. 
Bili su to sami darovi kraljeva, koji su posjećivali grad i 
nazivali se njihovim imenima. 

Ben Hur ćutio se je tako jadno u duši, da se jedva oba- 
zirao na veličajni okoliš, stvoren kraljevskom darežlji- 
vošću, pa isto tako nije mario ni za mnoštvo, koje se ta- 
lasalo u njegovoj blizini. Protiskivao se je kroz sve te 
skupine, koje su se odveć lagano micale po njegovom ne- 


strpljivom mišljenju. U vrijeme, kad je stigao u Hera- > 

kleju, mjesto što je na polak puta između grada i Dafni- 
rioga gaja, ćutio se je zamoren i bio je pristupačniji raz- 
govoru. /Stao je dakle promatrati mnoštvo, što ga je okru- 
žavalo. Sad je ugledao par koza, što ih je vodila neka li- 
jepa žena; te koze i žena bile su jednako divno urešene 
vrvcama. Za čas je opet zaostao; zadivio ga je jedan silni, 
bijeli bik. Životinja je bila pokrivena svježim viticama 
loze i nosila na svojim širokim leđima nagoga dječačića 
u košari, sliku i spodobu maloga Baechusa. Stupajući 
dalje, zamišljao se je Ben Hur, čijim će se žrtvenicima 
doprinijeti ti darovi. Zatim je prolazio konjanik, čijemu 
su konju po običaju onog doba bile podrezane grive, dok 
je jahač bio divno odjeven. Smiješkao se je skladu po-, 
nosa u jahača i životinje. Kad bi začuo štropot točkova i 
mukli topot konjskih kopita, obazro bi se često, kao da 
ga zanima građa kola i način upravljanja konjima; stao 
je promatrati i mnoštvo oko sebe. Vidio je mnoštvo 


ljudi obojega spola, svake dobe i staleža. Sve je bilo u 


svečanim haljinama. Jedno društvo koračalo je u bije- 
lim haljinama, drugo u crnima; jedni su nosili zastave, 
drugi mahali kadilnicama; jedni su koračali polagano, 


pjevajući himne, drugi opet stupali po zvucima frula i 


bubnjeva. Ako se tako danomice hodočasti u Dafnin gaj, 
onda to mora da je divno mjesto! — Naposljetku začuo 
je pljeskanje i poklike radosti. Kad je uzvrnuo pogled, 
vidio je, kako prsti mnogih ljudi pokazuju na vrata slična 
hramu, što okrunjuju obližnju uzvisinu. Pjevanje himni 
bivalo je sve živahnije, glazba glasnija. Povučen sveop- 
ćom strujom mnoštva, unišao je u gaj i naviknuvši na 
rimske navike i običaje, kleknuo je iz počitanja prema 
posvećenomu mjestu. 

Hram u čistom grčkom slogu sačinjavao je ulaz i Ben 
Hur je stajao sad na širokome trgu, potaracanome ugla- 
đenim kamenitim pločama, po kojima se je kretalo ne- 
mirno mnoštvo, čije su se šarene haljine bujno odrazi- 

vale od bijele pjene vodoskoka. Pred sobom je gledao, 
čiste staze, koje vode prema jugozapadu, i dijele se u 
neki vrt, a odatle se gube u jednoj šumici, nad kojom: 
lebdi blijeda plava magla. Pošao je jednom stazom, a da 
nije znao, kamo vodi. Da je nakon posjeta kod Simoni- 
desa bio duševno sabran, ne bi došao ovamo bez vodića. 

Najprije pobudio je njegovu pažnju jedan kip na lije- 
pom podziđu. Bio je to centaur, a kako je potpis razja- 
šnjivao, bio je to Hiron prijatelj Apollonov i Dianin, koje 
je podučavao u tajnama lova i liječenja, u glazbi i vje- 
štinama proricanja. Ben Hur odvrnuo se je od muška- 
raca i žena, što su se gurali oko njega, kad su mimo vo- 
dili bijeloga bika. Dječarac je sjedio u.košari a slijedila 
ga je znatna povorka; iza te povorke dolazila je opet 
žena sa kozama a zatim su slijedili frulaši i bubnjari i 
opet neka povorka, koja je nosila darove. 

— Kamo idu? zapitao je neki gledaoc. 

— Bik ide k ocu Jupitru, a koze k Apollonu, odgovo- 
riše mu. 

Sad Ben Hur uđe sa procesijama u šumicu, ne pita- 
jući, koja im je svrha; no dojmilo ga se je, što se ide u 
hramove, koji su svraćali na se pažnju kao glavna sveti- 
šta. I opetovano se je pitao, u čemu bi mogao da bude 
čar toga gaja. Je li tu zbilja neprispodobivo sretan život? 
Ako se svake godine tisućama darivaju takove rajske 
ugodnosti, je li on, Židov, jesu li djeca Abrahamova izu- 
zeta od toga? U tu tajnu htio je da pronikne. ' 

Idući dalje ispod modroga neba, zrakom punim lasta- 
vica, što su cvrkutale, dopro je do njega s desne strane 
iz šumice val slatkoga mirisa, kao od ruža i tamjana. Po- 
postao je, kao što i drugi, i gledao u onaj kraj. 

— Je li tamo kakav vrt? upitao je nekoga čovjeka, što 
je baš stajao do njega. 

— Bit će bogoslužna svečanost, tako nešto u čast Di- 
ane ili Pana ili kojeg šumskoga božanstva. 

Odgovor je dobio u svojem materinskom jeziku. 

— Vi ste Hebrejac? zapita stranca. 

— Rođen sam jedva stotinu korač#ija od tržišta u Je- 
rusolimu, odgovori taj čovjek učtivim smiješkom. 

Ben Hur htio je, da dalje razgovara, kad li ga mnoštvo 
potisne naprijed i rastavi od stranca. Običajna gornja 
haljina i štap, smeđi rubac na glavi, podržavan žutom 
vrpcom, lice izrazito židovskoga tipa, u skladu s odije- 
lom — to je bilo sve, što je ostalo u pamćenju mladoga 
čovjeka o tom strancu. Susret se je zbio na mjestu, gdje 
se odijelivala staza u šumicu. Pošao je ovom stazom, da 
se ukloni bučnoj stisci. Najprije je došao na neki šiprag, 
koji je, promatran s ceste, izgledao kao da je prirodan, 
— gust, neprodiran šiprag, gnijezdište divljih ptica; ali 
već nakon nekoliko koraka upoznao je i ovdje čovje- 
kovu ruku radilicu. Grmlje je cvalo ili već nosilo plo- 
dove; najdivnije cvijeće resilo je tratinu, a između trave 
romonio je i vijugao se bistri potočić. Oko sebe i nad so- 
bom čuo je cvrkut ptica, gukanje golubova; kosovi su 
dočekali njegov dolazak, a jedan slavulj ostao je neustra- 
šivo na svojoj grani, iako je Juda prošao kraj njega tek 
za lakat daljine; ispred njega prošla je poljska kokoš i 
dozivala svoje piliće. Ben Hur radovao se je miru, što 
ovdje posvuda vlada. Sjeo je pod jedno limunovo stablo, 
što je svoje korjenje rashlađivalo u romonećem potoku. 
Gnijezdo sjenice visjelo je tik nad potokom. Razborita 
ptićica gledala je povjerljivo iz otvora gnijezda. »Uistinu!« 
klikne Ben Hur, — >»ova ptica tumači mi sve ovo. Ona 
kaže: Ne bojim se tebe, jer je zakon ovoga sretnoga mje- 
sta ljubav.« Ali gdje su ostale dužnosti? Gdje je ostala 
njegova dužnost? Smije li ju zaboraviti? — Bože Izra- 
elov! klikne i ustane zažarenih obraza: — Majko, Tirza! 
Proklet bio trenutak, prokleto mjesto, gdje mi se je uči- 
nilo, da bih mogao biti sretan, unatoč, što sam vas iz- 
gubio! ' 

Pojuri kroz gustoš i dođe do nekog kanala, što je tekao 
ispod podzidanih žalova te tu i tamo prekidan zatvorenim 
ustavama. Put ga je vodio preko mosta. Stojeći na ovo- 
me, ugledao je još i druge mostove, od kojih ni dva nisu 
bila jednaka. Pod sobom je ugledao vodu, što se skupila 
u ribnlaku; nešto podalje bio je slap preko hridi; zatim 
je došlo drugo vodenište i opet slap i tako dalje, dokle 
oko siže. Mostovi ribnjaci i bučni vodopadi i svi jasno go- 
vore svojim jezikom, da teku točno po zapovijedi nekog 
meštra. 

Zagledavši se s mosta, zamijetio je okolicu s prostra- 
nim dolinama i pravilnim visovima, sa šumicama, jeze- 
rima i ljepušnim ljetnikovcima, spojenim međusobno 
svijetlim stazama i blistavim potocima. Doline su naliko- 
vale zelenim sagovima osutim cvijećem i po njima su 
pasla bijeloruna stada ovaca. Iz daleka su se razabirali 
glasovi pastira. Mnogobrojni žrtvenici dizali su se pod 
vedrim nebom, između njih prolazile su procesije ljudi u 
bijelim haljinama, a dim žrtava dizao se je u blijedim 
oblacima k nebu. 

Ben Hur ostavi most i spusti se u najbližu dolinu, ot- 
kuda se je bjelasala divotna statua Dafne. I ovdje je 
trava svježa i dobro njegovana. Tu je bilo zastupano ve- 
liko istočno drveće i divno se razlikovalo od svojih dru- 
gova, donešenih iz dalekih zemalja. Kao kraljevi, stajale 
su ovdje ponosne palme u slikovitoj skupini; tamo ma- 
kljenovi sa svojim divotnim lišćem, nešto podalje vje- 
.čno zeleni hrastovi i kršni cedrovi i terebinti* divni kao 
iz raja, ciprese, visoke i vitke kao jarboli. 


*) Vrst istočnoga drveća, u koje spadaju narandže i limuni, osobito 
se pistaći označuju tin nazivom, 

UHODA. 


Prodrijevši dublje u ovaj sjenoviti predjel, Ben Hur je 
ushićeno uzdisao balzamičan zrak; a kad je opet dospio 


* na otvoreno i svjetlije mjesto, namjerio se je na pastire 


i pastirice, na dječake, koji su plesali i pjevali, na djevoj- 
čice anđeoske dražesti; no ugledao je i gdjekoji prizor, 
koji mu je otkrio, da se u Dafninu hramu usko sastaje 
sveto i nesveto, da ovo mjesto, koje sav svijet slavi, nije 
ništa drugo, no dražesno pozorište sjetilnoga užitka, ko- 
jemu se u ono doba podavao gotovo svekoliki Istok. Tko 
se je nadao, da će u Dafninu gaju naći višu objavu ili bi 
da u tom eliziju steče religiozno umirenje za svoje srce 
ili kakov duševni spas, taj se razočarao i srce mu je 
ostalo pusto. 

Za čas začuje Ben Hur veseli zvuk trublje a kad se 
obazro, ugledao je, da na travi, u njegovoj blizini, leži 
onaj njegov zemljak, što ga je maločas sreo. Ovaj čovjek 


. ustade i pristupi k njemu. 


— Želim ti ponovno mir! progovori prijazno. 

— Zahvaljujem ti, odvrati Ben Hur i zapita: — Ideš li 
istim putem, kojim i ja? 

— Idem na trkalište, ako je to tvoj puli. 

— Na trkalište? 

— Da! Ovaj glas trublje, što si ga netom čuo, bio je 
znak za natjecatelje. 

— Dobri prijatelju, rekne Ben Hur iskreno, — prizna- 
jem, da mi je ovaj gaj nepoznat pa bih ti bio zahvalan, 
da me pratiš. 

— Rado ću to učiniti! Slušaj! Čujem, kako se kotrljaju 
kola! Voze ze do trkališta. 

Ben Hur je osluškivao, a zatim položio ruku na rame 
tomu čovjeku i reče: 

— Ja sam sin duumvira Arriusa, a ti? 

Ja sam Malluh, trgovac iz Antiokije. 

— Pa dobro, dobri Malluh, trublja, škripa kolesa po 
pijesku i nada da se rastresem uzubudili su me. U takvim 
vježbama donekle sam upućen i poznat sam borbenim 
školama Rima. Pođimo dakle da vidimo utrku. 

Malluh je časak oklijevao, a tada će: 

— Duumvir je bio Rimljanin; a njegovog sina vidim u 
haljinama Židova. 

— Plemeniti Arrije moj je poočim, izjavi Ben Hur. 

— Tako! Razumijem, molim te da mi oprostiš. , 

S onu stranu šume stigli su na poljeggdje je bilo trka- 
lište. Samo trkalište bilo je od pijeska na tvrdom teme- 
lju i poškropljeno vodom. S jedne i druge strane bilo je 
odijeljeno napetim užetima od: gledalaca, za čiju su 
udobnost bile smještene stupnjevite: tribine, natkrivene 
ponjavama. Na jednoj od ovih tribina smjestili su se 
obojica nadošli. ' 

Ben Hur brojio je kola, što su se mimo provezla; bilo 
ih je u svemu devet. 

— Sviđaju mi se momci, — reče udobrovoljen. — Mi- 
slio sam, da se ovdje na Istoku zadovoljavaju sa dva ko- 
nja, no vidim da njihovo častohlepje posiže za kraljev- 
skim četveroprezima. Da vidimo, što umiju. 

Osam četveroprega provezlo se je mimo, neki kora- 
kom, neki kasom i svi su bez iznimke bili dobro vođeni. 
Deveti je došao skokom. Ben Hur klikne od začuđenja. 

— Bio sam u carevim stajama, Malluh, no tako mi oca 
Abrahama, ovakovih konja nikad još nisam vidio! 

Četveropreg je prohujao mimo; najednoč se zamrsio. 
U gledalištu netko je glasno zakričao. Ben Hur se okrene 
i ugleda starca, koji je ustao sa sjedala pa stajao s podi- 
gnutim pijestima i divlje blistajućim očima. Njegova du- 
gačka, bijela brada silno se tresla. Nekoliko gledalaca 
koji su mu bili najbliži, počeli su se smijati. 


— Ta trebali bi, da poštuju barem njegovu sijedu | 


bradu. — Tko je taj čovjek? zapita Ben Hur. 
mu. pa 


— Moćan gospodin iz pustinje, — odvrati Malluh, — 
odnekud iza Moaba! Posjeduje čitava stada deva; nje- 
govi konji kažu da potječu od najvrsnijih  faraonovih 
trkača, Ime i naslov mu je šeik Ilderim. 

Međutim se upravljač trudio, da umiri četveropreg, 
ali uzalud. Svaki bezuspješni pokušaj uzbuđivao je šeika 
sve jače. : 

— Odnio ga Abaddon!* vikne patriarka oštrim gla- 
som. — Trčite, letite, čujete li, djeco? Ovaj poklik bio je 
uperen na njegoyu pratnju, očito na članove njegovoga 
plemena. — Čujete li? To su djeca pustinje kao što ste i 
vi. Uhvatite ih brzo! 

Životinje su se sve većma uznemirivale. 

— Prokleti Rimljanin! — Šeik zaprijeti upravljaču 
zgrčenom pijesnicom. — Kleo mi se je, da umije upra- 
vljati kolima, kleo se je čitavim leglom svojih latinskih 
kumira. — Ostavi mi ih, rekao je, — trčati će, kao da lete 
i pokorni kao janjad, tako me je uvjeravao. Proklet bio. 
Gledajte ih, moje skupocjene trkače! Neka pokuša kojega 
taknuti bičem i — — Konac izreke izgubio se je uz bi- 
jesnu škripu zubi, — Žurite se i zadržite ih; govorite s 
njima! Dovoljno će biti ma samo jedna riječ iz šatorskih 
Pjesama vaših majki, da se umire. O kakva sam budala, 
što sam se pouzdao u Rimljanina! 

Patriarka se je zadihao. Neki su iz njegove pratnje 
skočili i pograbili konje za uzde, U to su se pojavila još 
jedna kola na trkalištu. Različni od drugih, došli su upra- 
vljač, konji i kola upravo u onakovoj kićenoj opremi, u 
kojoj su se imali pojaviti na dan utrke u cirkusu. 
Utrke u Dafninu gaju bile su samo kao predvježba i po- 
kus za predstavu, što se imala dati u konzulovu čast u 
cirkusu. 


Dosadanje natjecatelje primilo je općinstvo sa šut- 


. *) Sotona, zao duh. 

njom; poslijednji bio je sretniji. Kad je kretao prema 
onome mjestu, otkuda je Ben Hur promatrao prizor, po- 
zdravili su njegov dolazak sa glasnim poklicima, plje- 
skanjem i odobravanjem, čemu je bila svrha, da se opća 
pažnja posveti novo nadošlome. Prvi su mu konji bili 
crni, otrašnji bijeli. Repovi su im bili po rimskom  na- 
činu kratko podrezani, isto tako i grive, no sve su bile 
isprepletene crvenim i žutim vrpcama. 

Napokon je stranac dospio do jedne točke, otkuda su 
ga mogli iz gledališta sasvim vidjeti. Njegov pojav oprav- 
davao je buru odobravanja, kojim mu je dolazak bio po- 
zdravljen. Kolesa njegovih kola, bila su čudo svoje vrsti. 
Lake glavine bile su okovane šipkama od  ulaštenoga 


tuča; žbice komadi bjelokosti, umetnuti prema prirod- | 


noj nakani, da se postigne napetost, koja se je i onda, 
kao i danas, smatrala važnom, brončani obruči držali su 
platice od sjajne ebanovine. Osovine bile su urešene pre- 
ma točkovima i pokazivahu željezne tigarske glave, iske- 
šenih zubi. Koš kola bio je od pozlaćenih vrbovih šiba. 

Približavanje divnih konja i sjajnih kola pobudilo je i 
Ben Hurovu pažnju. Tko je upravljač? Ovaj se je Pribli- 
žavao. Konji su kasali. Odobravanje i sjaj nastupa oda- 
vahu, da je ljubimac vlade ili kakav glasoviti knez. Ova- 
kovo nastupanje na trkalištu pristajalo je i visokome 
činu; no isti kraljevi nisu se katšto žacali, da se bore za 
lovor vijenac na trkalištima, koji je bio pobjedna kruna. 
Neka se čitatelji sjete, da su isti Nero i Komodus rado 
sudjelovali na utrkama s kolima. Ben Hur je ustao i pro- 
tisnuo se do prsobrana galerije. Lice mu se uozbiljilo, či- 
tavo biće bilo mu je uzbuđeno. U tom trenutku ugledao 
je sasvim dobro upravljača. Imao je uza se pratioca, u 
klasičnom jeziku zvanoga myrtilus, što je bilo dopušteno 
otmjenim muževima, kad sudjeluju na utrci. Ben Hur 
mogao je da vidi samo upravljača, koji je uspravno sta- 
jao u kolima, oko tijela imao višetruko omotane vođice. 

Lijepa njegova prilika bila je lako odjevena u tuniku od 
blijedo crvenoga latka. U desnici je držao bič, u lijevici, 
koju je digao i malo ispružio, vođice. Stav mu je bio pun 
dražesti i života. Kao kip držao se je hladno prema bur- 
nome odobravanju. Ben Hur stajao je kao ukopan; — 
njegova naslućivanja i pamćenje učinili su, da je dobro 
pogodio: upravljač je bio Mesala. Po izboru konja, sjaju 
kola, teatralnom držanju i ponosnom izražaju hladnih 
oštrih crta upoznao je Ben Hur, da se Mesala nije promi- 
jenio, da je ostao jednako obijestan, častohlepan, ciničan, 
samosvijestan i smion, kao što je i nekoč bio)/ 


NA KASTALIJSKOM VRELU. 


Kad je Ben Hur sišao niza stube tribine, ustao je s naj- 
niže stepenice jedan Arapin i stao vikati: 

— Slušajte muževi Istoka i Zapada! Pozdravlja vas 
dobri šeik Ilderim! Amo je došao na utrku sa četiri ko- 
nja, potomka omiljelih konja mudroga Salamona. Za to 
mu je prije svega potreban vrstan upravljač. Tko pre- 
uzme tu zadaću i zasluži njegovo zadovoljstvo, tome obe- 
ćaje bogatstvo za uvijek. Oydje, tamo u gradu, u cirku- 
sima i gdje se običavaju sabirati jaki, proglasite njegovu 
ponudu! To govori moj gospodar, plemeniti šeik Ilderim. 

Ovo proglašenje pobudilo je živo pregovaranje kod 
ljudi pod zaštitom krova. Do noći bilo je poznato u svim 
športskim krugovima u Antiokiji. Ben Hur pogledavao 
je neodlučno u Arapina, koji je ovo razglašivao pa na 
šeika. Malluh je pomislio, da njegov pratioc kani pri- 
hvatiti ponudu i oćutio je olakšanje, kad ga je mladić 
zapitao: Kamo sad, dobri Malluh? Malluh odgovori sa 
smiješkom: ' 

— Ako hoćeš, da činiš, kako čine svi drugi, koji po prvi 
put posjećuju ovaj gaj, moraš si prije svega dati prori- 
cati. 

— Proricati?— Riječ doduše zvuči poganski, no pođi- 
mo odmah do božice. 

— Ne, sine Arrijev, ovdje ne ćeš čuti ni Pitiju, ni Si- 
billu. Jednostavno će ti prodati svježi list papirusa, otki- 
nut sa stabljike. Taj ćeš zaroniti u vodu izvjesnoga vrela, 
pa ćeš na to moći u stihu pročitati svoju budućnost. 

S Ben Hurova lica nestade zanimanja. 

— Ima ljudi, koji ne trebaju da se muče radi svoje bu- 
dućnosti, progovori on mrko. 

— Dakle voliš poći do hramova? 

— Hramovi su grčki, nije li tako? 

— Tako se zove njihov način gradnje. 

— Helleni su bili vještaci ljepote u umjetnosti, ali u 
graditeljstvu žrtvovali su raznolikost ukočenoj ljepoti. 
Svi njihovi hramovi nalik su si. — Kako se zove to vrelo? 

— Kastalia. ui 

— 0, to je vrelo glasovito po čitavom svijetu! Pođimo 
dakle onamo. 

Putem do vrela promatrao je Malluh svoga druga i 
opazio, da je — barem na časak, — nestalo njegove ve- 
sele ćudi. Na ljude, koje je sretao, nije se osvrtao; mno- 
gobrojna divna djela ostavljala su ga hladna;  šutećke, 
gotovo mrko koračao je dalje. 


Sigurno! Ben Hurove misli bavile su se s Mesalom. Sad 
mu se učinilo, kao da je minuo tek jedan sat od_ onoga , 
trenutka, kad su ga silom rastavili od majke; tek jedan 
sat, što su Rimljani zapečatili njihovu kuću. Mislio je na 
prošlost, kako je za beznadnoga života na galeri — ako 
se to uopće može nazvati životom, jer osim veslanja nije 
imao drugoga posla, — snovao o osveti — prije svega 
proti Mesali. »Gratusa«, običavao je govoriti u sebi, »mo- 
žda bi valjalo poštediti, no Mesalu — nikada!« I da svoju 
odluku učvrsti, neprestano je ponavljao pitanje:  »Tko 
nas je pokazao progoniteljima? A kad sam ga zamolio za 
pomoć — ne za mene lično, — tko se je udaljio, smijući 


m. je 


se podrugljivo? — I sve te misli vazda su svršavale istim 
zaključkom: Onoga dana, kad ga nađem, pomozi mi o 
dobri Bože mojih otaca, do osvete osobite vrstil« I sada 
ga je našao! Ne siromašnoga ni jadnoga —- u tom slu- 
čaju možda bi mu se još smilovao, — već, kako njegov 
nastup pokazuje, u posjedu moći i dostojanstva, preza- 
dovoljna od sreće. 

Dakle ono, što je Malluh na čas smatrao prolaznom 
klonulošću, bilo je uistinu razmišljanje o tome, kad će se 
sastati s Mesalom i kako bi taj sastanak mogao da učini 
znamenitim. 

Za nekoliko časaka ušli su u jedan drvored hrastova. 
Posjetioci su dolazili i odlazili. Ovdje je bilo pješaka, ta- 
mo jahača, podalje nosiljki, u kojima su bile žene. Zatim 
je mala nizbrdica vodila dolje u zelenu ravnicu, kojoj je 
jednu stranu zatvarala siva hrid. Tu je bilo glasovito 
vrelo Kastalia. 

Kad su se protisnuli kroz mnoštvo, što je bilo saku- 
pljeno oko vrela, ugledao je Ben Hur jaki vođeni trak 
koji se izlijeva iz pećine na školjku od crnoga mra- 
mora, u kojoj je nakon pištenja i pjenjenja ičšezavao kao 
u kakovom lijevku. U blizini bazena sjedio je u kućići, 
usjećenoj u hrid, neki stari svećenik s bradom i kukulji- 
com, prava slika i prilika pustinjaka. Po ponašanju mno- 
štva teško je bilo pogoditi, što ga je više privlačilo; vrelo 
koje je neprestance ključalo ili svećenik, koji je vazda 
bio prisutan. On je slušao, gledao i ljudi su ga vidjeli; ali 
iz njegovih ustiju nije nikad nitko čuo a ma ni jednu je- 
dinu riječ. Pokatšto mu je koji posjetitelj pružio ruku i 
uručio novac. S lukavim micanjem očiju uzeo bi svećenik 
novac i za nj dao jedan list papirusa. Primalac bi odmah 
zarinuo listić u vodu bazena, okrenuo ga promočena, 
prema sunčanome svijetlu pa bi tad na listu našao izreku 
u stihovima. Prije no što je Ben Hur uzmogao da zapita 
proročište, približilo se je vrelu jedno novo društvo. Po- 

jav toga društva probdio je Ben Hurovu znaličnost, kao 
i svih prisutnih. 

Ugledao je najprije veliku bijelu devu, koju je vodio 
neki čovjek na konju. Na devi je bilo divno sjedalo sa ša- 
torićem, urešeno zlatom i grimiznim crvenilom. Dva 
druga jahača sa dugačkim kopljima u rukama slijedili su 
devu. 

— Koli krasna deva! kliknuo je netko. 

— To će biti kakav knez iz daljine! reče drugi. 

— Još najprije kakav kralj! 

— Da je krali, došao bi na slonu! 

Neki treći mislio je posve drugačije: 

— Deva i k tomu bijela deva! rekne s nekom važnošću. 
— Tako mi Apollona, prijatelji, došljaci — što ih vidite, 
dvojica su — niti su kraljevi ni knezovi; to su ženske! 

U to su stranci pridošli. Deva, kad su ju gledali iz bliza, 
opravdavala je očekivanja, što ih je pobudila iz daljine; 
nijedan od posjetitelja vrela nije nikad još vidio veću i 
impozantniju. Velike crne oči! Svilasto meke bijele 
dlake! Jake pa ipak nježne noge! Tomu je odgovarao 
svilen, zlatom urešen šator, što ga je deva nosila na svo- 
jim leđima; nakit sa skupocjenim rojtama i resama, dok 
je pri svakom lakom koraku deve zazvektao zvuk sre- 
brenih zvončića. 

No tko su bili muž i žena pod šatorom? 


Tko je ugledao mršavo, upalo lice što je zirnulo ispod 
golemog turbana, mumijsku boju tako, da se po njoj nije 
moglo suditi o narodnosti muža, morao se je osvjedočiti, 
da život stavlja među za otmjene kao i za neznatne. 
Najdivnije na njemu bilo je šal, kojim se je omotao. 

Ženska spodoba sjedila je na istočnjački način u 
oblaku najfiniijh čipaka i koprena. Iznad lakata imala 
je grivne u obliku kolutaste zmije, inače su joj ruke bile 
nage i odavale izvanrednu dražest; bile su joj malene i 

nježne kao u djeteta, Jedna ruka počivala je na rubu ša- 
tora urešena prstenjem, dok su prsti sjali kao nježni 
vršci sedefa, Na glavi je imala prozirnu mrežicu urešenu 
koraljima i novcem, koja joj je skupljala plavkasto-crnu 
kosu. Sa svog visokog sjedala gledala je mirno na mno- 
štvo, naoko tako zadubljena u promatranje istoga, da je 
sasvim zaboravila na znatiželjnost, što ju je pobudio 
njezin pojav. Neobično, štaviše, bilo je u očitom protu- 
slovlju s običajem kod nastupanja otmjenih gospođa, 
što se je pokazivala bez koprene. Lice joj je bilo van- 
redno milovidno, vrlo mlado i dugoljasto. Boja joj nije 
bila bijela kao kod Grka ni tmasta kao kod Rimljana, ni 
žućkasta kao kod Galla; naprotiv, kao da je sunce gor- 
njega Nila navejalo na to lice neku osobitu nježnost, da 
je krv kao rumenkasti sjaj prosijevala kroz kožu. Po 
starinskom običaju na istoku, da se obrve crno bojadišu, 
činile su se njezine i onako velike oči još većima. Na po- 
luotvorena purpurna usta  provirivali su sjajno bijeli 
zubi. Ako si čitatelj uza sva ta savršenstva lica zamisli 
još i veličajnost klasično uobličene glave, što se izdizala 
sa vitkoga, nježnog sagnutoga vrata, pravo će pogoditi, 
označi li tu cijelu pojavu kraljevskom. 

Kao da je zadovoljna sa promatranjem mnoštva i mje- 
sta, obratila se je na gonića deve, Etiopljanina silnog uz- 
rasta, nagog do pojasa. Ovaj privede devu bliže k vrelu i 
dade devi da klekne. Tada mu gospođa pruži kupu, da je 
napuni u bazenu. No u tom trenutku prekinuo je tišinu, 
što ju je izazvao čar njezine ljepote, štropot kolesa i to- 
pot konja. Uz glasne uzvike razbježalo se je mnoštvo na 
sve strane. 

— Pazi! klikne Malluh, — Rimljanin bi da nas pre- 
gazi. 

Ben Bur pogleda na stranu, otkud je dolazio štropot i 
ugleda Mesalu, koji je sa svojim kolima smjerao baš na 
mnoštvo. Ovaj put ga je vidio izbliza i jasno. — Raspr- 

šeno mnoštvo osamilo je devu; već su joj kopita konja 
bila blizu, ali je još uslijed mnogogodišnjega maženja — 
mirno klečala. Etiopljanin je prestrašeno lamao rukama; 
starac u šatoru htio je da pobjegne, no bio je preslab pa 
ni u opasnosti nije zaboravio svoje dostojanstveno drža- 
nje. Gospođi se činilo prekasno da misli na spas. Ben 
Hur koji mu je stajao najbliže, skoči i dovikne ljutito 
Mesali: Stoj! Gledaj kamo voziš! Natrag, natrag! 


Patricij se nasmijao iz svega grla; Ben Hur pako, vi- 
deći, da samo brzo djelovanje može da odvrati nesreću, 
skoči i pograbi uzde lijevoga konja u četveropregu i 
otražnjeg. »Pseto rimsko!« vikne Juda. Zar tako 
malo mariš za ljudski život?« I svom svojom snagom 
potegne konje na stranu. Ovi su se stali propinjati i kola 
umalo da se nisu prevrnula, Mesala se jedva jedvice 
uklonio udesu svoga myrtilla, koji se je kao klada stro- 
poštao na zemlju. Prisutni, kad su vidjeli da je opasnost 
uklonjena, udarili su u podrugljiv smijeh. 


Sad se je pokazala besprimjerna samosvijest Rimlja- | 


nina, Odriješivši sa sebe konope vođica, baci ih nehajno 
na stranu, siđe s kola, prođe oko deve, pogleda Ben 
Hura i progovori, gledajući sad u starca, sad u gospođu: 


— Oprostite mi, molim vas oboje. Zovem 'se Mesala i 
kunem vam se starom majkom zemljom, — da nisam 
vidio ni vas ni vašu devu. — Što se pako tiče ovih dobrih 
ljudi ovdje, možda sam se previše pouzdavao & moje 
umjeće. Htio sam, da se s njima našalim, a sad je smijeh 
na njihovoj strani. Neka im bude slasno! 


Dobroćudni, bezbrižni pogled, kojim je pogledao svje- 
tinu, dobro je skladao s njegovim riječima. Puk je htio 
da čuje, imali još što da kaže, pa se držao mirno. Sigu- 
ran svoje pobjede nad uvrijeđenim mnoštvom, naložio 
je svome drugu, da kola odveze na sigurnu daljinu, a 
zatim se okrene drsko prema gospođi i progovori: 


iu Vi m 


— Ti se zanimaš za ovog dobrog muža ovdje? Njegovo 
oproštenje, ako ga sada ne dobijem, gledati ću da poslije 
steknem. — Ti si valjda njegova kćer? 

Ona mu ne odgovori. 

— Tako mi Pallade, lijepa si! Čuvaj se, da te Apollo u 
zabuni ne uzme za svoju izgubljenu ljubovcu! Rado bih 
doznao, koja se zemlja može podičiti, što te je porodila! 
Ne odvraćaj se! Zaista, sunce Indije svijetli ti iz očiju, ku- 
tevi tvojih usana potsjećaju na Egipat. Tako mi olimpi- 
jaca pokaži se milostivnom meni prije, nego li se okre- 
neš k onome. Reci barem, da mi je oprošteno. 

Ovdje mu ljepotica prekine riječ. Okrenuvši dražesno 
glavu k Ben Huru, reče ovome, 

— Molim te, uzmi ovaj vrčić i napuni ga. Moj otac je 
žedan. 

— Tvoj sam odani službenik! Rekavši te riječi, okre- 
nuo se je Ben Hur, da izvrši njezinu želju i stao je licem 
u lice pred Mesalu. Njihovi su se pogledi sukobili; pogled 
Židova bio je prkosan, onaj Rimljanina pun drzovitosti. 

— O strana ljepotice, ti si isto tako okrutna kao što si 
i lijepa! progovori Mesala, mahnuvši rukom. — Ako te 
Apollon ne uzme, vidjet ću te opet. Pošto ti ne znam za 
domovinu, ne mogu da te preporučim ni kojem od njezi- 
nih bogova. Pa te, tako mi svih bogova — preporučam 
meni samome. 

Mjrtillo je u to sredio podvoz i Mesala se vratio svo- 
lim kolima. Ben Hur je donio vodu. Ljepotičin se je otac 
napio. Zatim je i ona prinesla vrč na svoje usne, sagnula 
se i vratila vrč Ben Huru s najdražesnijom kretnjom. 

— Zadrži ga! rekne ona, — molim te. Pun je blago- 
slovljenih želja — sve za tebe. 

Upravo se je digla deva i htjela da dalje pokroči, kad 
li starac usklikne Ben Huru: Dođi ovamo k meni! 


Ben Hur se smjerno približi. 

— Danas si nama strancima iskazao veliku uslugu. 
Samo je jedan Bog! Zahvaljujem ti u njegovo sveto ime. 
Ja sam Baltazar, Egipćanin. U velikom palmovom gaju, 
s onu stranu sela Dafne, u sjeni paoma, prebiva pleme- 

niti šeik Ilderim u svojim šatorima; mi smo njegovi go- 
sti. Tamo nas potraži. Bit ćeš primljen zahvalnom dobro- 
došlicom! 

Ben Hur ostao je zadivljen s jasnoga starčeva glasa i 
njegova dostojanstvenoga ponašanja. Gledajući za nji- 
ma, kad su se udaljivali, vidio je i Mesalu, kako se je od- 
vezao veselo, bezbrižan i smiješeći se podrugljivo, kako 
je ovamo i pridošao. 


UKAZUJE SE OSNOVA OSVETE. 


U pravilu je, da najsigurnije stičemo negodovanje 
ljudi, kad se valjano ponašamo ondje, gdje su se oni po- 
nijeli rđavo. U tom je slučaju Malluh bio iznimka od 
toga pravila. Zgoda, što se netom zbila pred njegovim oči- 
ma, visoko je digla Ben Hura u njegovoj cijeni, jer 
nije mogao da uskrati priznanje srčanosti i spretnosti. 
Pođe li mu za rukom još da dozna nešto o životu mla- 
doga čovjeka, bit će to znatan dobitak za dobroga go- 
spodina Simonidesa ovoga dana. 

Malluh je sada znao: Ben Hur je Židov i posinak gla- 
sovitoga Rimljanina. Osim toga je lukavome uhađaču 
počelo jasno bivati, da između Mesale i duumvirdva sina 
postoji neka sveza. No koje vrsti? Kako da se o tome 
osvjedoči? — U toj neprilici pomogao mu je sam Ben 
Hur. Postavio je ruku na Malluhovo rame te ga povukao 
iz mnoštva, koje je opet stalo da posvećuje pažnju sije- 
dome svećeniku i tajanstvenome vrelu. 

*“ — Dobri Malluh, rekne zatim Ben Hur, ostavši stojeći; 
može li čovjek zaboraviti svoju majku? 

Pitanje je bilo nenadano, moglo je dakle smesti onoga, 

na koga je bilo upravljeno. Malluh pogleda sad svoga 
druga, da u njegovom licu nađe kakav bilo znak, što mi- 
sli. Vidio je samo dvije crvene mrlje, svaku na jednom 
obrazu, a u njegovim očima tragove usprezanih suza. 
Mekanički odgovori: 


— Ne može! i doda naglašeno: — nikada, a časak za- 
tim, kad se je sabrao; nikada, ako je Židov! — Napokon, 
kad se je posve sabrao, nastavi: — prva moja poduka u 


sinagogi bila je šema, druga izreka sina Sirakova: po- 
štuj oca svoga od svega srca i ne zaboravi boli tvoje 
majke! 

Crvene mrlje na Ben Hurovim licima zarumenile su se 
jače, pa reče: 

— Te riječi dozivlju mi u pamet moje djetinjstvo i do- 
kazuju mi, dobri Malluh, da si pravi Židov. Mislim, da se 
u tebe mogu pouzdati. 


Ben Hur spusti ruku, koju je dosele čvrsto držao i pri- 
tisne svoju ruku na srce, kao da želi stišati neku bol ili 
neko čuvstvo, jednako mučno kao što je i bol. 


— Moj otac, započe Ben Hur, — bio je na dobrom gla- 
su u Jerusolimu, gdje je prebivao, i bio je poštivan. Kad 
je umro, bila je moja majka u najboljim godinama pa 
nije dovoljno da se o njoj rekne, da je bila dobra i lijepa: 
na njezinim usnama lebdio je duh blagosti i cijeli grad 
slavio je njezina djela, pa je sa smiješkom gledala u bu- 
dućnost. Imao sam malu sestru i nas troje sačinjavalo je 
obitelj; bili smo tako sretni da sam se vazda s radošću 
sjećao stare rabinske rečenice: >Bog nije mogao 
da bude svuda, za to je stvorio majku«c — 
Nekoga dana zadesila je nezgoda nekoga Rimljanina, 
koji je imao oblasnu vlast, nezgoda, kad je posred jedne 
kohorte jašio uz našu kuću. Vojnici su provalili vrata u 
našu kuću te nas poapsili. Od onda nisam više vidio ni 
moje majke ni sestre. Ne znam, jesu li žive ili mrtve. Onaj 
čovjek tamo u kolima, Malluh, prisutvovao je našemu 

rastanku; izručio nas je oblastima. Slušao je vapaje moje 
majke za svojom djecom i smijao se je, kad su majku 
otrgli od nas. Teško je kazati, što se dublje drži u pam- 
ćenju: ljubav ili mržnja. Danas sam ga, Malluše, prepo- 
znao iz daleka — i Ben Hur opet uhvati Malluhovu ruku 
— a on, Malluh, pozna i čuva tajnu, koju da mogu doku- 
čiti, dao bih rado moj život. On znade i mogao bi mi da 
kaže, živi li moja majka i u kakvom je stanju. Mislim na 
obadvije, velika bol splinula ih je u mojem srcu u jedno. 
Ako su mrtve, on to znade pa bi mogao da kaže vrije- 
me i okolnosti njihove smrti, mogao bi, da mi kaže, gdje 
bih mogao da potražim i nađem njihove kosti. 

— A on ne će da kaže? 

— Ne! 

— Zašto? 

— Ja sam Židov, a on je Rimljanin. 

— No Rimljani imadu jezik, a Židovi bili ma kako pre- 
zreni, mogu da nađu sredstava te ih prisile da govore. 

— Ljude kao što je on? Ne! Osim toga je to državna 
tajna. Čitav imetak moga oca bio je zaplijenjen i moji 
mučitelji podijelili su si ga. 

Malluh je ozbiljnim uzmahom glave dao razabrati, da 
Prigovor shvaća, a zatim zapita: 

— Je li te prepoznao? 


— Nije moguće! Tada su me odsudili na živu smrt i 
već me davno ubrajaju u mrtve. : 

— Čudim se, da se nisi oborio na njega, rekne Malluh, 
podavši se strastvenom uzbuđenju. 

— To bi me zauvijek lišilo mogućnosti, da ga podre- 
dim mojim nakanama. Morao bih ga ubiti, a smrt, kako 
znadeš, čuva bolje tajne nego Rimljanin, koji si je svi- 
jestan krivnje. ' 

Tko je, imajući toliko razloga za osvetu, propustio 
slučajnu prigodu, neokoristivši se s njom, morao je biti 

siguran za budućnost ili spremati bolju osnovu. To je 
Malluh ćutio; njegovo zanimanje za Ben Hura preraslo 
je njegovu ulogu uhode, pa je bio spreman, da mu iskre- 
na srca i s udivljenjem služi. 

Nakon kratke stanke progovori Ben Hur opet. 

— Usmrtiti ga nisam htio, dobri Malluše, od toga štiti 
ga, barem za sad, njegova tajna. Ipak, kazni ne će uma- 
knuti, pa ako mi ti ne uskratiš svoju pripomoć, doskora 
ću započeti da ju vršim, 

— On je Rimljanin, reče Malluh bez oklijevanja; — a 
ja sam iz plemena Jude. Ja ću ti biti na ruku a moje obe- 
ćanje, ako hoćeš, potkrijepiti ću s prisegom, najsveti- 
jom prisegom. 

— Daj mi samo ruku za to, to je dovoljno! 


Kad su razriješili ruke, Progovori Ben Hur olakšanim 
srcem: , “lde] 

— Ono što te želim zamoliti, nije teško, pa nije ni proti 
savjesti. — Pođimo dalje! 

Krenuvši desno preko jedne livade. Ben Hur prekide 
Prvi šutnju: 

— Poznaš li šeika Ilderima? 

— Poznam. 

— Gdje je njegova šumica od paoma, ili bolje, kako je 
daleko od sela Dafne? 

U Malluhovoj duši porodila se je dvojba. Sjetio se je 
dara, što ga je Ben Hur dobio na vrelu od gospođe, pa 
se začudio, da bi s bolju za svojima ispunjenim srcem 
mogao da slijedi napast ljubavi. Ipak odgovori: 

— Od sela može se na konju stići u palmov gaj za dva 
sata, a sa brzom devom i za jedan sat. ' 


— Zahvaljujem ti, pa te molim da mi još jednom kažeš: 


Jesu li igre, o kojima si mi govorio, javno oglašene i kad 
će biti? 

— Igre, koje prefekt Priređuje kao privatnik, odvrati 
Malluh, — javne su te će ge dati s velikim sjajem u čast 

konzulu Maxenciju, koji dolazi ovamo, da učini poslijed- 
nje priprave za vojnu protiv Parćana. Prefekt je bogat i 
voli svoje bogatstvo, no da steče prijateljstva na dvoru, 
ne žali nikakav izdatak. Uostalom, građani Antiokije ne 
sudjeluju samo u igrama, već pomažu snositi i njihove 
troškove, jer iz iskustva znadu, da boravak konzula i nje- 
gove vojske, donosi novac među ljude, osobito, ako igre 
namame mnogo stranaca. U tu svrhu razaslani su već 
pred mjesec dana glasnici na sve strane, da navijeste 
otvorenje cirka. Prefektovo ime samo već jamči za ra- 
znolikost i sjaj igara; pridruži li i Antiokija svoj sjaj k 
tome, to znadu svi gradovi i ostrva naokolo, da se može 


očekivati nešto vanredno, pa će ovdje biti zastupani bilo , 


osobno, bilo po svojim najglasovitijim stručnjacima. Ra- 
spisane nagrade upravo su kraljevske. 


— Sam cirkus, kako čujem, malo zaostaje za Maximu- 


sovim cirkusom. 

. — Misliš li rimski cirkus? Naš imade mjesta za divje- 
sto tisuća ljudi, vaš za sedamdesetipet tisuća više; vaš je 
od mramora, a naš također. U pogledu uređenja posve 
su si jednaki. 

— Vrijede li i ovdje ista pravila? 

— S jednom jedinom iznimkom. U Rimu se smiju od- 
vesti samo četvera kola u isti mah, a ovdje voze sva u 
isto vrijeme, bez obzira na njihov broj. 

— To je grčki običaj, rekne Ben Hur. 

— Da, Antiokija je više grčka, nego rimska, 

— Mogu dakle odabrati vlastita kola? 

— I svoje konje. U oba pravca nema ograničenja. 

— Još jedno, dobri Malluh! Kad će biti igre? 

— O zaista, ono najvažnije umalo te nisam zaboravio! 
Prekosutra će se konzul iskrcati, budu li morski bozi 
milosrdni, kako Rimjani kažu. Šestoga dana od danas biti 
će igre. 

— Vrijeme je kratko, Malluše, ali dovoljno. Tako mi 
starih proroka Izraela, ja ću opet pograbiti vođice! No 
čekaj, da te još jedno zapitam: Je li sigurno, da će Mesala 
nastupiti kao natjecatelj? 

Sad je Malluh shvatio osnovu i prigodu za poniženje 
Rimljanina, ali kao pravi potomak Jakovljev, nije 
smetnuo s uma ni mogućnost poraza. Glas mu je drhtao 
s toga, kad je zapitao: 

— Imaš li vježbu u tim stvarima? 

— Ne boj se, prijatelju! U cirkusu Maximusu dobivali 
su tečajem poslijednjih trijuh godina pobjednici svoje vi- 
jence po mojoj odluci. Pitaj ih, pitaj najbolje između 
njih i oni će potvrditi moj iskaz. Sam car ponudio mi je 
kod poslijednje velike utrke zaštitu i milost, ako s nje- 
govim konjima stupim u borbu s cijelim svijetom, 

— Iti to nisi učinio? zapita Malluh brzo. 

— Ja — ja sam Židov! odvrati Ben Hur i pri tome kao 
da se u sebi stresao, — iako nosim prezime jednoga Ri- 
mljana, nisam obrtimice htio ništa učiniti, što bi moglo 
da okalja ime moga oca u predvorjima i dvorovima hra- 
mova. U školama za borbu mogao sam, da se posvećujem 
tim vježbama, ali u samom cirkusu bilo bi to svetogrđe. 
Pa ako ovdje stupam na trkalište, to se kunem, da to ne 
biva radi nagrade. 

— Stani, ne kuni se! klikne Malluh. — Nagrada iznosi 
deset tisuća sestercija — čitav imetak! 

— Neza mene, — pa makar ju prefekt pedeset puta po- 
većao. Više od toga, više od svih carevih dohodaka draži 
me izgled, da ponizim moga neprijatelja. Zakon dopušta 
osvetu. 

Malluh kimne i nasmiješi se, kao da bi da rekne: 
»Imaš pravo, Židov razumije Židova!« 

— Mesala će voziti, rekne on sigurno. Višestruko se je 
obvezao na takmenje u utrci; prvo, proglasima na ulica- 
ma, u kupalištima i kazalištima, u palači i vojarnama, a 

drugo, — što mu ne daje izlaza — njegovo ime stoji na 
pločici svakoga mladoga rasipnika u Antiokiji. 
— Radi oklade, Malluše? 


— Da. Pa dolazi i svaki dan, da se vrlo napadno vježba, 
kako si čas prije mogao da se osvjedočiš. 

— Ah, i to su kola, i to su konji, s kojima, se želi natje- 
cati na utrci? Hvala, Malluše, hvala! Već si mi iskazao 
o wrlo dobrih usluga. Zadovoljan sam. Sad me odvedi u 
palmov gaj i predstavi šeiku Ilderimu. 

— Kada? 

— Još danas! Njegovi konji mogli bi sutra već biti 
prodani, 


— Dakle ti se sviđaju? 


— Vidio sam ih samo časak s tribine; tada se je po- 
javio Mesala, a ja nisam više ni na što drugo gledao; 
ipak sam upoznao da Po porijetlu pripadaju k onim ču- 
desima, čija je slava davno već prekoračila granice pu- 
stinje. Sličnih vidio sam samo u carevim konjušnicama. 
Ako je istinito sve, što se o njima pripovijeda, pa pođe 
li mi za rukom, da njihov duh podredim mojemu, to 
mogu i ja — ' 

— Dobiti sestercije? zakrči mu riječ Malluh i nasmi- 
je se. u; Pišek | ugiba" 


— Nipošto! odvrati Ben Hur brzo. Učinit ću što bolje 
Pristaje Jakovljevu potomku. Javno ću poniziti moga 
neprijatelja. No, — doda nestrpljivo, — mi gubimo vri- 
jeme. Kako bi smo mogli, da najbrže stignemo u šeikove 
šatore? ' 


Malluh je časak razmišljao, a zatim reče: Najbolje će 
biti da idemo brzo u selo, koje srećom nije daleko. Uz- 
mognemo li ondje najmiti dvije brze deve, biti ćemo za 
jedan sat ondje. 


— Dakle, učinimo tako! 

Selo je bilo skupina ljetovnika, sličnih palačama, u 
lijepim vrtovima, tu i tamo isprekidanih hanovima kne- 
ževske vrsti. Dromedare su brzo dobili i odmah su na 
njima pojašili u glasovite palmove gajeve. 


BEN HUR ČUJE O TRIM MUĐDRACIMA I 
NJIHOVOJ ZVIJEZDI. 


Okolica, kojom su prolazili, bila je valovita i dobro 
obrađena, uistinu pravi vrt Antiokije; svaka stopa ze- 
mlje bila je iskorišćena. Strmi obronci brežuljaka bili su 
kao stupnjeviti zaravanjci; živice, obraštene trsovima i 
penjalicama pružale su putniku osim čara svoje sjene, 
obilje zrelog purpurnoga grožđa i nadu na ljupko vino. 
Sa poljana, zasađenih lubenicama, iz šuma od mandalica 
i smokava i gajeva naranđi i limuna Provirivali su bijelo 
okrečeni stanovi seoskoga pučanstva. Posvuda je putni- 
ka pozdravljala plodovitost, nasmijana kćerka mira, raz- 
veseljujući srce njegovo i čineći ga sklonim, da plaća da- 
nak Rimu. Tu i tamo otvarao se je vidik ina Taur i Li- 
banon, između kojih je Orontes, kao rastavna srebrena 
nit, mirno tekao. 

Prijatelji su dalje doprli do rijeke i slijedili sa zavoji- 
ma ceste sad preko strmih visova, sad u doline, gdje se 
je nizao ljetnikovac do ljetnikovca. Pa ako je okolica 
sjala u uresu lišća hrastova, dudova i mirta, lovorika i 
sikomora, miomirisnoga čemina, to je rijeka blistala od 
sunčeva svijetla, što je koso obasjavalo brda te bi neuz- 
nemirena dalje tekla ili spavala, da nisu dolazili i odla- 
zili beskrajni nizovi lađa, sjećajući na blizinu mora, da- 
leke narode, glasovita mjesta i na mnoge stvari, vrijedne 
da ih poželiš, 

Ben Hur i Malluh jašili su uz obalu, dok nisu došli, 
do zatona, što ga je sačinjavala iz rijeke potekla no za- 
ustavljena voda; taj je zaton bio bistar, dubok i miran. 

Prastara paoma dizala se je nad pristupom u taj zaton. 
Okrenuvši se podno stabla na lijevo, zapljeskao je Mal. 
luh rukama i viknuo: 

— Gleđ, gleđ! Palmov gaj! 

Izuzevši najljepše oaze Arabije ili ptolomejske nasade 
na Nilu, nije se nigdje vidjela takva divna slika. Ravnica 
se je na daleko sterala, prividno bez granica. Mekani sag 


trave, u Siriji najneobičniji i najljepši proizvod tla, širio. 


se je pod njihovim nogama. Kad se je pogledalo napri- 
jed, vidjelo se je kroz lišće mnogobrojnih paoma, što ra- 
đaju datulama, pravih patriarka u svojoj vrsti, blijedo- 
plavo nebo. Ovdje je trava podavala boju i atmosferi; 
hladna bistra voda pomogla je tamo stablima do njihove 
visoke starosti. Je li u Dafninu gaju ljepše nego ovdje? 

Ben Hur zapita sada: 

— Kad sam danas prvi put vidio šeika Ilderima, uči- 
nio mi se je posve običnim čovjekom. Bojim se, da bi 
ga rabini u Jerusalimu prezirali kao sina Edoma. Kako 
je dospio u posjed ovoga gaja i kako je uzmogao uzdr- 
žati posjed od grabežljivih rimskih namjesnika? 

— Ako je starost porijetla neka odlika, sine Arrijev, 
onda je Ilderim, iako Edomit, od visokog plemstva, — 
odvrati Malluh toplo. — Svi njegovi pređi bili su šeici. 
Jedan od njih pomogao je nekoč progonjenomu kralju. 
Pripovijeda se, da mu je posudio tisuću konjanika, koji 
su poznavali staze i skrovišta pustinje, kako i pastiri 
poznadu ono malo brda, što ih nastavaju sa svojim sta- 
dima. Ovi su ga vodili od mjesta do mjesta, dok nisu na- 
šli prigodu da posijeku njegove neprijatelje, pa su ga 
onda opet postavili na prijestolje. I kralj se, kažu, sjetio 
te usluge pak sina pustinje preselio ovamo. Pozvao ga 
je, da ovdje udari svoje šatore, da ovamo preseli svoje 
obitelji i svoja stada i poklonio mu svu zemlju od rijeke 
do najbližih brda, u vjekovito vlasništvo. Pozniji vladari 
uviđali su, da je u njihovom probitku, da s ovim pleme- 

nom živu u dobrom sporazumku. Gospod ga je blago- 
slovio; pleme se množalo muškarcima, konjima, deva- 
ma i obogaćivalo se tako, da su doskora postali gospo- 
dari gdjekoje ceste među gradovima, tako da je bilo do 
njihove volje, da trgovcima u koje god doba doviknu: 
»Prođite mirno!« ili da ih zaustave; pa što naređuju, to 
biva. Isti prefekt u tvrđavi, koja gospoduje nad Antioki- 
jom, slavi onaj dan, kad Ilderim, koji radi dobročinstva, 
iskazanih svome puku, ima pridjev »plemeniti«, sa svo- 
jim ženama i djecom i sa svojom pratnjom  služinčadi, 
deva i konja, po primjeru naših otaca Abrahama i Jako- 
ba, polazi na putovanje pa svoju pustinju ostavlja na vri- 
jeme i zamijenjuje s divotama koje nas okružuju. 

— No kako je to, — prihvati Ben Hur, — da se je šeik 
potezao za bradu i proklinjao, što se pouzdavao u Ri- 
mljanina? Da ga je čuo car, sigurno bi kazao: »ovakav 
prijatelj ne sviđa mi se; otale š njim!« 

— To bi bio naopaki sud, — odvrati Malluh i nasmi- 
ješi se. IIderim nije prijatelj Rima. Imade jednu žalbu. 
Prije tri godine prolazili su Parćani iz Bosve u Damask i 
napali jednu karavanu, koja je među inim nosila i porez 
jednog od ondješnjih kotara. Ubili su sve zarobljenike. 
Ovo nasilje bili bi možda činovnici u Rimu pregledali, 
samo da je bilo spašeno carevo blago i predano u Rimu. 
Zakupnici, koji su morali trpjeti štetu, potužili su se u 
Rimu kod cara. Ovaj odsudi Heroda na odštetu, a Hero- 
des je opet uzeo Ilderimovo vlasništvo, pod izlikom, da je 
svoju dužnost zanemario izdajničkim načinom. Šeik je 
onoga doba ljuti se starac radi pretrpljenoga poniženja 
Prizvao na cara, a ovaj je dao pitijsko riješenje. Od 
i čeka na prigodu, da se osveti. 

*— Ne može li ništa učiniti, ni postići, Malluh? 

— O toj točki izjasnit ću se poslije opširnije. — No 
gled, već počinje šeikovo gostoljublje. Djeca te nago- 
varaju. 

Deve su se zaustavile i Ben Hur ugleda nekoliko malih 
djevojčica, koje mu pružaju košarice napunjene  datu- 
lama. Voće je bilo svježe ubrano i nije ga smio odbiti; 
sagnuo se je i uzeo nešto datulja. Međutim je sa stabla, 
pod kojim su stajali, doviknuo neki čovjek nadošlima: 
Mir s vama, dobro došli! « 

Kad su se zahvalili, pošli su dalje, prepustivši devama 
da hodaju kako hoće. 

— Moraš znati, — nastavi Malluh, trošeći u pričanju 
tu i tamo po koju datulju, — da sam pouzdanik trgovca 
Simonidesa, koji me pokatšto pita i za savjet. Pošto ga 


u kući poslužujem, upoznao sam se s mnogim njegovim ' 


prijateljima, koji znadu za moj odnošaj prema njemu, pa 
se u mojoj prisutnosti izrazuju bez obzira. Na taj način 
upoznao sam se ponešto i sa šeikom Ilderimom. 

Časak se Ben Hur zamislio. U duhu mu se pojavila či- 
sta, plemenita i blaga slika Estere, trgovčeve kćeri. Nje- 
zine tamne oči s osobitim židovskim sjajem susretale su 
ga čedno; čuo je njezin hod, kad je donesla vino i nje- 
zin govor, kad mu je ponudila vrč. Opet si dozove u pa- 
met sućut, što ju je za njega pokazala, tako javno poka- 
zala, da nije trebalo riječi; tako milostivo, da bi riječi 
samo bile na uštrb. No ta dražesna slika rasplinula se 
je odmah, kad se je opet obratio na Malluha. 

— Sijedi Arapin, progovori Malluh, — posjetio je pred 
nekoliko tjedana Simonidesa u mojoj prisutnosti. Vidio 
sam, da je s nečega uzbuđen i htio sam, da se udaljim; 
no on me zamoli, da ostanem. Pošto si Izraelac ostani, 
jer imadem da ispričam divotnu pripovijest. Naglasak, 
kojim je izustio riječ »Izraelićanin«, potaknuo je moju 
znaličnost. Ostao sam i evo sadržaja te zgode, koju je is- 
pričao; skraćujem ju, jer se približujemo njegovome ša- 
toru te prepuštam potankosti samome dobrome starcu. 
Pred mnogo godina došla su tri muškarca do Ilderimo- 
vog šatora u pustinji. Bili su stranci: jedan Hindostanac, 

jedan Grk i jedan Egipćanin. Stigli su na devama, najve- 
ćim ,što ih je ikad vidio i sve tri su bile bijele. Ilderim 
im je nazvao dobrodošlicu i pozvao ih je, da počinu. Dru- 
goga jutra ustali su i molili za šeika novu molitvu — mo- 
litvu Bogu i njegovome sinu — i vrlo tajinstvenim nači- 
nom. Poslije zajutarka ispripovijedio je Egipćanin, tko 
su i otkuda su došli, Svaki od njih vidio je jednu zvijezdu 
i svakomu od njih govorio je neki glas iz zvijezde, pozi- 
vajući ih, da pođu u Jerusolim, gdje da pitaju: »Gdje je 
novorođeni kralj židovski?« Poslušali su. Zvijezda ih je 
dovela u Jerusolim, a otuda u Betlehem, gdje su u jednoj 
špilji našli novorođenče, pred kojim su kleknuli i poklo- 
nili mu se. Kad su mu se poklonili, darovali su ga skupo- 
cjenim darovima i posvjedočili, da je to ono dijete, koje 
traže. Zatim su uzjašili na deve i pobjegli te jašili, ne za- 
ustavljajući se, dok nisu stigli k šeiku, jer da ih je uhva- 
tio Herodes — mislili su onoga, koga su nazivali  veli- 
kim, — bio bi ih siguno dao pogubiti. Vjeran svojoj na- 
vici, šeik ih je uzeo u zaštitu i držao godinu dana u skro- 
vištu. Zatim su se oprostili od njega, ostavili mu drago- 
cijene darove, i svaki je otišao drugim putem. 

— Ta to je zaista čudnovata pripovijest, klikne Ben 
Hur na koncu. — »Kako su to imali u Jerusolimu da pi- 
taju, kako veliš? 

— Imali su da pitaju: gdje je novorođeni kralj  ži- 
dovski? 

— Jeli to bilo sve? 

— Bilo je i više toga, no ja se ne sjećam. 

— I našli su dijete? 

— Da, našli su dijete, klekli su i poklonili su mu se, 

— To je čudo, Malluh! 

— Iiderim je ozbiljan muž, iako se lako uzbuđuje, kao 
i svi Arapi. Nemoguće je da govori neistinu. 

Deve prepuštene same sebi, ostavile su put i stale pa- 
sti travu. . 

— Nije li Ilderim poslije ništa čuo o tim trim muže- 
vima? zapita Ben Hur. — Što se je dogodilo s njima? 

— Da, to je bio razlog njegovome posjetu onoga dana 
kod Simonidesa, o kojem sad govorim. Noć prije toga 
došao je Egipćanin opel k njemu. 

— Gdje? 

— Ovdje, na ulaz šatora, kojemu se sada približujemo. 

— Kako ga je prepoznao? 

— Tako, kako si ti danas prepoznao konje, po licu i či- 
tavom biću. 

— Jašio je na istoj velikoj bijeloj devi i naveo isto ime 
— Baltazar Egipćanin. | 

— To je čudo božje! klikne Ben Hur uzbuđeno. 

Začuđeno zapita Malluh: »U koliko bi to bilo čudo?« 

— Baltazar Egipćanin! 

— To je ime, što ga je danas spomenuo onaj starac 
kod vrela, 

Kad se je toga sjetio, uzbudio se je i Malluh. 

— Istina je, — potvrdi on; — i deva je bila ista. I ti si 
spasio život tome starcu! 

— A ona djevojka, progovori Ben Hur više za se, — 
. bila je njegova kćer! 

I zamislio se je. Najednoč zapita još jedamput. Kako je 
glasilo pitanje, što su ga imala staviti ta trojica? 

— Gdje je novorođeni kralj židovski? Tako ga je šeik 
čuo najprije u pustinji, a od onda očekuje dolazak kra- 
ljev. Nije moguće, da se pokolebala njegova vjera u to, 
da će se kralj pojaviti. 

— Što? — Kao kralj? 

— Da, i izvršiti udes Rima — tako govori šeik. 

Ben Hur je časak šutio i kušao da svlada svoje uzbu- 
đenje. 

— Taj starac, — rekne zatim, — jest jedan od mnogih 
milijuna, od kojih svaki ima da osveti pretrpljenu ne- 

pravdu; njegova neobična vjera, Malluh, jest kruh i vino 
njegove nade; jer tko drugi da bude kralj židovski no 
Herodes, dok Rimu pripada vrhovna vlast? — No, da 
stvar dalje slijedimo, jesi li čuo, što mu je Simonides od- 
govorio? 

— Ako je Ilderim ozbiljan čovjek, to je Simonides 
mudrac — odvrati Malluh. Ja sam prisluškivao i on je 
rekao — no čuj! netko hoće da nas prestigne. 

Štropot je bivao sve glasniji, dok naposljetku nije ra- 
zabrao kotrljanje kola i topot konjskih kopita. Časak 


. poslije pojavio se je šeik Ilderim na konju, praćen mno- 


gobrojnim slugama te sa četiri poput vina rumena arap- 
ska konja, koji su vukli kola. Glavu s dugačkom sijedom 
bradom spustio je duboko na prsa. Naši prijatelji uklo- 
nili su mu se s puta, no kad ih je opazio, uspravio je gla- 
vu i pozdravio ih prijazno. 

— Mir s vama! — Ah, prijatelju Malluh! Dobro mi do- 
šao! I ne reci, da odlaziš, već dođi sa mnom i javi mi, 
što dobra o Simonidesu. Neka ga Gospod njegovih otaca 
još dugo uzdrži! Slijedite me obojica;  pripravio sam 
kruh i piće, dakle dođite! 

Slijedili su ga do ulaza u šator. Pošto su sišli, pružio 
im je na jednom pladnju vrč sa napitkom, naličnom 
vrhnju, kojeg je izvadio iz velike, od dima pocrnjele ko- 
žne boce. 

— Pijte, progovori Ilderim srdačno, — to je okrepa za 
želudac kod nas ljudi u šatorima. 

Svaki od njih pograbio je jedan vrč i pili su, dok od 
napitka nije preostala no samo pjena. ' 

— A sad uđite u ime božje! rekne zatim i povede ih u 
šator. de gi ' 

Tu je šeik doskora uzeo Malluha na štranu i tajno go- 
vorio s njime. Zatim Malluh pristupi k Ben Huru, is- 
priča se i progovori: | 

— Razgovarao sam sa šeikom radi tebe, Sutra će ti 
prepustiti konje za pokus. On je tvoj prijatelj. — Pošto 
sam sad učinio za te, što je bilo u mojoj moći, moraš 
ostalo sam učiniti. Ja moram natrag u Antiokiju. Tamo 
me večeras netko očekuje; obećao sam mu, da ću doći, 
Sutra ću se povratiti, i ostati kod tebe, dok ne svrše 
igre, ako međutim sve pođe dobrim redom. 


Blagodareći si zamjenito, rastali su se, i Malluh se 
vrati u Antiokiju;, 


ŠTO MALLUH IZVJ EŠĆUJE ? 


U vrijeme kad se je mladi mjesec nadvio nad kruništa 


tvrđave na brdu Sulpia, a dvije trećine žitelja Antiokije 
uživale na krovovima svojih kuća noćnu hladovinu, 
sjedio je Simonides u naslonjaču, s kojim kao da je 
srastao, pa gledao s terase na rijeku i na svoje lađe, 
koje su se tamo nihale. Zid otrag njega bacao je široku 
sjenu preko vode do protivne obale. Po mostu nad njim 
zamnijevao je neprekidno topot ljudskih koraka. Estera 
je stajala do oca i držala pladanj s njegovom jednostav- 
nom večerom — nekoliko kolačića, lakih Poput hostije, 
meda i čaškom punom mlijeka, u koje je pokatšto uma- 
kao kolačiće, pošto ih je prije umočio u med. 

— Malluha večeras nema dugo; progovori Simonides 
i time odade, gdje mu borave misli. 

— Misliš li, da će doći? upita Estera, 

— Nije li ga put poveo na more ili u pustinju, doći će, 
—odvrati Simonides mirnom sigurnošću, 

— A možda i piše, rekne djevojka. 
— Ne, Estero. Da je uvidio, da ne može doći, on bi me 
bio obavijestio pisamcem. A jer mi nije pisao, znam da 
može doći i da će doći. 

— Nadajmo se, rekne Estera tiho. 

Nešto u tim riječima pobudilo je Simonidesovu pažnju, 
Je li to bio zvuk, kojim je izrekla te riječi? Ili je bila 
želja, koju su sadržavale? Ima trenutaka, kad duša fino 
osjeća i najneznatnije riječi, 

— Ti bi htjela da dođe? zapita Simonides. 

— Jest, odvrati ona i obrati oči k ocu. 

— Zašto? Možeš li mi to reći? pitao ju je starac dalje. 

— Jer je — časak je oklijevala, — mladi čovjek naš — 
sad zašuti posvema. 

— Naš gospodar. To misliš valjda? 

— Da. 

— Iti misliš, da ga ne otpustim, a da mu ne reknem, 
neka nam, ako mu se rači, uzme sve, što imamo, Estero: 
robu, novac, lađe, robove i neizmjernu vjeresiju, što mi 
ju je pribavio uspjeh? 

Estera ne odgovori. 

— Zar te to nimalo ne zabrinjuje? Nije li tako? na- 


stavi Simonides lakom sijenkom gorčine. Da, da, Estero, 


uvjerio sam se, da zbiljnost, bila ma kako loša, nije ne- 
snosna, kad istupa iza oblaka, iza kojih se je samo ne- 
jasno viđala — ni koja zbiljnost, pa ni sama mučila. I 
tako nam i robstvo, u koje ulazimo, mora za neko vri- 
jeme biti slatko. I sada se veselim, kad pomislim, kako 
je sretan naš gospodar. Imetak ne stoji ga ništa, ni briga, 
ni kapi znoja, ni jedne jedine misli; a da nije ni sanjao, 
pada mu u krilo u njegovoj mladosti. I, Fstero, malo 
taštine moraš da mi priuštiš: nešto dobiva, što sa svim 
svojim bogatstvom ne bi mogao da kupi — tebe, moje 
milo dijete, ti cvijete s groba moje izgubljene Rahele, 

On ju privuče k sebi i poljubi. 

— Ne govori tako, proizusti Estera, kad ju je otac 
opet pustio. Mislimo bolje o njemu. On znade, što je bi- 
jeda, pa će nam dati slobodu. : 

— DA, u tebe je fin osjećaj za dobro i zlo u čovjeku, 
drago dijete; i znaš, da se u dvojbenim slučajevima rado 

Wallace: Ren Tur, 


oglanjam na te. No — glas mu sad bude zvučniji i tvrđi 
— ova uda, na kojima ne mogu više da stojim, ovo tijelo, 
koje je zlostavljanjima izgubilo svoju čovječansku spo- 
dobu, nisu sve, što mu osobno donosim. Donašam mu 
duh, koji pronalazi zlato u velikoj daljini, većoj nego 
što su ju ikada prebrodili Salamonovi brodovi i moć, da 
to zlato pograbi i zadrži, da ne odleti, — duh, koji se 
razumije u velike osnove. — Tu Simonides popostane, a 
zatim nastavi sa smiješenjem: Da, Estero, još prije nego 
li mladi mjesec stupi u novu četvrt, mogao bih uzdrmati 
svijet, da i sam car zadrkće; jer, gleđ, dijete moje, ja 
imadem sposobnost, koja je bolja od svih ćutila, od zdra- 
voga tijela, od srčanosti i volje, bolja od iskustva, koje 
je ipak najbolji plod dugačkoga života, — mislim, bo- 
žansku sposobnost, s kojom ni velikani zemlje dovoljno 
ne računaju, sposobnost, predobivati ljude za moje svrhe 
te ih sebi priljubiti; time se sam postostručujem, potisu- 
ćustručujem. Kapetani mojih lađa prebrođuju mora i 
donose mi bogat dobitak; Malluh slijedi mladića, našega 
gospodara pa će — —, Tu zašuti, jer su se na terasi baš 
sada začuli koraci. 

— Nisam li kazao? klikne Simonides. To je on i do- 
nijeti će nam vijesti. Tebe radi, moje dijete, nadam se, 
da su dobre i utješljive! 

Malluh se približi starčevu naslonjaču. 

— Mir s tobom, dobri gospodaru! progovori Malluh i 
duboko se nakloni. — I s tobom, Estero, najbolja kćerko! 

Bilo je teško razaznati iz njegova držanja i nagovora 
njegov odnos prema obojemu. Držanje mu je bilo služni- 
čko, nagovor prijateljski. 

Čim je uzvratio pozdrav, Simonides je odmah prešao 
na stvar. 

— Što je s mladim čovjekom, Malluh? zapitao ga je. 

Mirno i jednostavno izvijestio je Malluh o događajima 


ovoga dana. Simonides ga nije prekidao; da nije bilo 

njegovih raskolačenih, blistavih očiju te prigodičnoga 
dubokoga odisanja — mogli bi ga smatrati kipom. 

— Zahvaljujem ti, zahvaljujem, Malluh, progovori Si- 
monides srdačno na koncu. Dobro si izveo svoju stvar, 
nitko je ne bi izveo bolje od tebe. A sad — što držiš o 
narodnosti mladoga čovjeka? 

— On je Izraelićanin, dobri gospodaru i od plemena 
Jude. 

— Jesi li o tome uvjeren? 

— Posve sigurno. 

— Čini se, da ti je nešto malo pričao o svojem životu. 

— Negdje je naučio, da bude razborit. Mogao bih ga 
štaviše označiti nepovjerljivim. Svi moji pokušaji, da 
stečem njegovo povjerenje, odbijali su se od njega, dok 
nismo otišli od kastalskog vrela do Dafninoga gaja. 

— Mjesta grozota? Zašto je pošao onamo? 

— Rekao bih iz znaličnosti, kao i većina, koja ide ona- 
mo. No začudno, sve, što je tamo vidio, nije ga ni naj. 
manje zanimalo. Dobri gospodaru, mladog čovjeka muči 
neka duševna bol, kojoj bi želio, da uteče; da, ja mislim, 
on je išao u gaj, kako mi“s našim mrtvacima idemo do 
grobova, da ih sahranimo. 

—Tim bolje, ako je tomu tako! progovori Simonides 
tiho i onda nastavi glasnije: Malluh, prokletstvo našega 
vremena je manija rasipnosti. Siromak majmuniše bo- 
gataša i time postaje još siromašniji, a imućnik ponaša 
se kao kakav knez. Jesi li na mladiću zamjetio znakove 
ie slabosti? Je li razbacivao oko sebe novac — rimski ili 
izraelski? 

— Nije, nije, dobri gospodaru! 

— No gdje ima toliko napasti, gdje ima toliko jela i 
pića, sigurno te je nečim ponudio? To bi već sama nje- 
gova mladost opravdavala. 

— U mojem prisuću niti je jeo niti pio. 

— Jesi li iz onoga, što je govori» ili činio, mogao ra- 

zabrati misao, koja s njime ovlađuje? Ti znaš, ta se mi. 
sao odaje već u najmanjemu. : 

— Izjasni se shvatljivije, zamoli Malluh, dvojeći, 

— Dobro. Ti znadeš, u svim našim govorenjima i či- 
njenjima, nada sve u odluci ozbiljnih pitanja vode nas 
neki poticaji. Što si u tom pogledu zamijetio na njemu? 

— Na to ti mogu dosta sigurno odgovoriti gospodaru, 
njegov je glavni cilj, da nađe svoju majku i sestru. Na- 
dalje je silno ogorčen proti Rimu; i jer Mesala, o kojem 
sam ti pripovijedao, stoji s tim u nekom savezu, to pret- 
hodno teži za tim, da toga ponizi. Susret kod vrela pru- 
žio mu je za to prigodu, ali ju nije prihvatio, jer mu nije 
bila dosta javna. ' 

— Mesala je vrlo uplivan, rekne Simonides zamišljeno. 

— Dazali najskoriji sukob zbiti će se u cirkusu, 

— No — a zatim? 

— Arrijev sin će pobjediti. 

— Kako to možeš da znaš? 

Malluh se nasmiješi. — Sudim po onome, što on kaže. 

— Ni po čem drugom? 

— Ipak. Imadem još jedno bolje jamstvo a to je nje- 
gova srčanost. 

— Dobro. No reci mi, Malluh, što želi da postigne sa 
svojom osvetom? Ograničuje li se na malo njih, koji su 
mu nanijeli nepravdu, ili se, proteže na ukupnost? _ Fa 
dalje — je li ono, što u njemu biva, tek hir razdraženoga 
dječaka, ili je dozrelo i trajno kao odluka muža? 

Simonides se po prvi put malo življe uzrujao. Govorio 
je brzo i pijesti su mu se grčile. ' 

— Dobri gospodaru, odvrati Malluh; jedan od uzroka, 
koji su me potakli na uvjerenje, da je mladi čovjek Ži- 
dov, jest baš snaga njegove mržnje. Opazio sam dobro, 
da se je savlađivao, kako je to prirodno kod čovjeka, koji 
je dugo živio među Rimljanima. No ipak sam vidio pro- 

valu njegove mržnje — najprije, kad se je obaviještao o 
Iiderimovu mišljenju prema Rimu, a zatim, kad sam mu 
Pripovijedao pripovijest o šeiku i mudracima te mu go- 
Vorio o pitanju: Gdje je novorođeni kralj židovski? 

Simonides se sad brzo sagne naprijed. — O Malluh, 
Pripovijedaj mi, kako se je njega dojmila ta tajna? 

— Htio je, da posve točno čuje riječi — rekne Malluh. 
—Zatim sam mu kazao, što Ilderim o tome misli, naime, 
da će taj kralj doći na Propast Rimu. Mladi čovjek sa+ 
svim se je zarumenio od uzbuđenja pa rekao: »Tko drugi 
može da bude kralj nego Herodes, dok postoji Rim!« 

— A što je time mislio reći? 

— Da carstvo mora biti razoreno prije, nego bi tamo 
mogao da zavlada netko drugi. 

Simonides je gledao časak šutljivo u noć i zatim završi 
razgovor, 

— Dobro je, Malluh! Ded se okrijepi jelom, a onda se 
vrati u palmov gaj. Moraš mladome čovjeku pomoći kod 
njegova nauma. Dođi sutra ujutro k meni. Dati ću ti 
Pismo na Ilderima. 

A zatim doda iz tihana: 


— Možda ću i sam biti u cirkusu. 


Kad je Malluh otišao, Pio je Simonides malo mlijeka. 
Kao da je zadovoljan i olakšan. ' 

Postavi pladanj na stran, Estero, i dođi k meni, 

Estera ga je poslušala. 

— Bog je dobar prema meni i predobar! progovori 
starac srdačno i gorljivo. — Ostario sam, dijete moje, i 
ne će me dugo biti na svijetu. Ali u ovom jedanaestom 
satu, kad bi moje nade gotovo da utrnu, šalje mi glasnika 
s obećanjima i opet me osokoljuje. Vidim preda mnom 
jedan put i jedan događaj, tako silan, da će čitav svijel 
preobraziti. Sada vidim, za što mi je Bog dao tako veliko 


bogatstvo i zašto su ova određena. Uistinu, drago dijete, 
ja opet počinjem živjeti. ' 

Estera se nježno privine k njemu, 

— Kralj se je rodio, nastavi Simonides, — i mora da 
je sada postigao sredinu obične životne dobe. Baltazar 
veli, da je bio dijete na krilu svoje majke, kad ga je vidio, 
donio mu je darove pa mu se poklonio. A Ilderim tvrdi, 
da je koncem prosinca minulo dvadesetisedam godina, 
što su Baltazar i njegovi drugovi došli do njegova šatora 
i zamolili ga, da ih sakrije od Herodesa. Radi toga nje- 
gov dolazak ne može sad više biti daleko. Može biti, da 
dođe danas ili sutra. O sveti oci Izraela, koje je blažen- 
stvo u toj misli! Meni je, kao da čujem rušenje zidova, 
kao da gledam, kako se zemlja otvara, da proguta Rim! 
— Simonides se nasmije. Oh, Estero! Moje se misli smu- 
ćuju. Ne ću da danas dalje mislim. No kad dođe kralj, 
trebat će novaca i muževa. Jer je bio malo dijete, kao što 
smo mi svi, to mora da je sad čovjek, koji korača ljud. 
skim stazama. Ne vidiš li široki put, kojim ću koračati 
i kojim će stupati i mladić, naš gospodar? Ne vidiš li, 
kako nam se osmješkuju slava i osveta obojici? 

I — tu zapne; učinio se je samome sebi sebičnim pri 
toj misli, u kojoj Estera nije sudjelovala, pa stoga do- 
dade: Sreća je to za te, moje dijete! 

Estera je sjedjela posve tiho i ništa nije govorila. Do- 
sjetio se je, da je njegova kćerka tek mlado djevojče. 

— Na što misliš, Estero? zapita je običajnim glasom. 
Ako što želiš, kaži mi, dok je još moć u mojim rukama. 

Estera odgovori gotovo djetinjom jednostavnošću: 

— Pošalji po njega, oče, još večeras. Ne daj mu, da 
ide u cirkus! 

Starac pogleda opet preko rijeke, na kojoj su se sve 
jače zguštavale sjene. Lako čuvstvo ljubomora budilo se 
u njemu. Zar tako silno voli mladoga gospodina? Zar on, 
otac, nema pravo, da njegovo dijete u prvom redu misli 
na njega? 

Simonides se sjetno nasmiješi pa zapita mirno: 

— Da ne ide u cirkus? A zašto? 

— To nije mjesto za Izraelova sina, oče! 

— Jeli to jedini tvoj razlog? ' 

Pitao je jakim, ispitujućim glasom. Estera se zbunila 
i nije odgovorila. 

— Mladi čovjek dobit će sve moje bogatstvo — na- 
stavi Simonides i uzme nježno njezinu ruku u svoju, — 
lađe, zlato, sve, Estero, sve. Pa ipak ne ćutim se siromaš- 
nim, jer mi ostaješ ti i tvoja ljubav, koja mi je toli mila 
kao što i ljubav tvoje pokojne majke. Reci mi, drago di- 
jete, ima li i on tu ljubav steći? 

Estera se nasloni licem na njegovu glavu. 

— Budi umiren, oče. Nikad te ne ću ostaviti. Ako ga i 
volim, tebi ću vazda služiti! I ona se sagne k njemu i po- 
ljubi ga. , 

Časak poslije domahne Simonides slugi i dade se otko- 
trljati s terase u kuću, gdje je dugo još sjedio i mislio na 
dolazak kralja, dok je Estera otišla na počinak. 


RIMSKA PIJANKA. 


S onu stranu Orontesa, gotovo nasuprot Simonidesovoj 
kući, dizala se je velika palača. Radi vlažnoga položaja i 
mračne građevine smatrali su ju nezgodnim boravištem, 
pa su rimski legati, koji su isprva u njoj stanovali, oda- 
brali drugo boravište, koje su im sagradili na zapadnom 
obronku brda Sulpius, ispod Jupitrovog hrama. No bilo 
je dosta ljudi, koji su poricali, da je položaj palače ne- 
zdrav, pa tvrdili, da je preselenju glavni razlog veća si- 
gurnost, što ju legatima pruža golema utvrda na istoč- 
nom obronku brda. Ovaj nazor nije bio baš ni neosno- 
van, jer se među inim opažalo, da se palača ipak uvijek 
drži u pripravi za uporabu; pa kad bi u Antiokiju do- 
šao u posjete koji konzul, kralj ili drugi koji strani vla- 
dar, uvijek mu je bio određen stan u palači, 

Pošto se tu radi o prostranoj staroj građevini, prepu- 
štamo uobraziliji čitaoca, da si po volji predstavi vrtove, 
kupališta, trijemove i dvorane, što je sve bilo opremljeno 
sa sjajem, kakov dolikuje ovomu gradu, glasovitome sa 
svoje raskoši. 


Prostoriju, o kojoj imamo da koju kažemo, nazivali bi 
u naše doba dvoranom, Bila je vrlo prostrana. Pod je 
bio od ulaštenih mramornih ploča, a dnevno svijetlo pa- 
dalo je kroz prozore u stropu, kojemu su okna bila od 
bojadisanoga tinjca. Zidovi su u raznim razmacima bili 
urešeni kariatidama, oslikani umjetnički raznobojnim 
arabeskama. Oko cijele dvorane sterao se je divan od in- 
dijske svile i kašmirske vune. Ostali namještaj sačinja- 
vali su neobično rezbareni stolovi i stolci po egipatskim 
uzorcima, 


Pet svjetionika visjelo je o brončanim lancima sa 
stropa, u svakom kutu i u sredini po jedan — kao gole- 
me piramide svijetla, koje su osvijetljivale demonska 
lica kariatida i bojadisane zavoje korniža. Okolo naokolo 
sjedi, stoji i kreće se oko stotinu osoba, kojima valja da 
posvetimo časak našu pažnju. 

Svi su mladi, nekoji od njih još dječaci. Nitko ne bi 
mogao podvojiti o tome, da su djeca Italije i malo ne svi 
Rimljani. Svi govore čistom latinštinom, a odjeveni su 
odjećom običajnom u velikom glavnom gradu na Tibru 
— tunikom s kratkim rukavima i polama. 

Prostorijom bruji naprekidan žamor mnogih glasova. 
Tu i tamo ozvanja smijeh; pokatšto se čuje poklik srdžbe 
ili oduševljenja. No sve nadmašuje oštar, neprekidan 
štropot. Približimo li se stolovima, vidimo, da taj štro- 
pot potječe od kockanja, kojim se zabavlja sakupljena 
rimska mladost. 

Sad u dvoranu ulazi društvo, koje očito dolazi s neke 
gozbe. Vodi je glava ovijena vijencem, koji ga označuje 
najvažnijom osobom i valjda priređivačem svečanosti. 

Vino je na njega djelovalo tek u toliko, što je samo još 
Povećavalo njegovu mušku ljepotu. Ponosno je dizao 
glavu; usne i obrazi bili su mu crveni; oči mu sjale. No 
način, kako, zaogrnut u prostranu, sjajno bijelu togu, 
bezobzirno korača kroz mnoštvo, bio je gotovo zapovije- 
dajući i drzak, Kad se je konačno zaustavio te motrio sa« 
brane, okrenuli su se svi k njemu i pozdravili ga bučnom 
dobrodošlicom. ' 

— Mesala! Mesala! zaorilo je dvoranom. 

Skupine su se razvrgle; svi su pohrlili k središtu. 

Mesala primao je sve dokaze poštovanja kao nešto. 
što se samo po sebi razumije i doskora se je pokazalo, 
zašto je tako bio omiljen, 

— Da si mi zdravo, prijatelju Druzo! rekne onomu, 
koji je bio najbliže do njega. — Podaj mi tvoje pločice 
na časak! 

Preletio je pogledom na voštanim pločicama upisane 
oklade. Z 

— Denari!* Ništa do denara — novac sitničara i obrt- 
«nika! vikne s posprdnim smijehom i dobaci pločice po- 
sjedniku. Kamo će doći Rim, kad odvjetak porodice cae- 
zara sjedi noću ovdje i čeka na sretni slučaj, koji će mu 
donijeti prosjački denar? 

Potomak Druza porumenio je, dok su su se drugi pro- 
tiskivali naprijed te ponovno vikali: »Mesala! Mesalal« 

Slavljenik nastavi ravnodušnim, povjerljivim glasom: 

— Gore u tvrđavi leži mi pet talenata u gotovom. 
Ovdje su potvrde. 

Iz tunike potegne svitak, baci ga na stol, i dok su svi 
napeto slušali, govorio je dalje: 

— Ećo, tu leži svota. I ja se usuđujem staviti ju. Tko se 
usuđuje da stavi isto toliko? Svi šutite? Zar je previše? 
Oduzmimo jedan talent. Što? Još uvijek šutite? Dođite! 


———_ PNE 


* Denar, od prilike 0/75 švaicarskog franka, 

stavite tri talenta! Samo tri. Ili dva; ili barem jedan — 
samo jedan! U čast rijeci, na kojoj ste se rodili! Istočni 
Rim proti zapadnome! Orontes proti Tibru! 

Pri tom strese kocke u podignutoj desnici. 

Orontes proti Tibru! ponovio je s podrugljivim na- 
glaskom. 

Nitko se u društvu nije ni ganuo. Na to baci vrčić 
s kockama na stol i opet spremi potvrdu u togu. 

— Jupitra mi! Vidim već, da hoćete, da pokušate svoju 
sreću! Za to ste došli u Antiokiju! Ej, Caecilije! Idi u 
sobu, iz koje smo došli i reci slugama neka donesu kr- 
čage, vrčeve i čaške. Ako naši zemljaci neimaju ovdje 
novaca, da vidimo, imadu li barem dobre želudce! Po- 
žuri se! ' 

Zatim se okrene k Druzu sa smijehom, koji je ozvanjao 
cijelom dvoranom. 

— Dođi prijatelju! — Ne budi uvrijeđen, što se preko 
tebe izrugujem caesaru. Ta vidiš, da sam htio samo da 
obodrim ove žutokljunce! Dođi! I veselo strese kockama. 
Spomeni sam svotu, za koju da igramo! 

Čitavo mu je ponašanje bilo otvoreno, srdačno, osva- 
jajuće. Druzove srdžbe nestade u tili čas. 

.— Dobro, kockati ćemo, Mesala! rekne odmah. I to 
za denar! 

Igra je započela. Kocke su klepetale. Najednoć klikne 
Druzo: — Čekaj časak, Mesala! Možda donosi nesreću, 
ako kocku u kotrljanju prekinem s pitanjem. No pada 
mi na um nešto, što moram da te zapitam. Reci mi, jesi 
li poznavao muža, koji se je zvao Quintus Arrius? 

— Duumvira? upita Mesala. 

— Ne. Njegovoga sina. 

— Nisam znao da ima sina. 

— No to ništa ni ne znači, rekne Druzo ravnodušno, 
— no znaš Mesala, Pollux nije bio sličniji Castoru, no što 
je Arrjus tebi. 

Ova primjedba pobudila je pravu buru kod prisutnih. 
Dvadeset glasova diglo se u jedan mah: — Zaista! To je 
živa istina! Njegove oči! I njegovo lice! klicalo sa svih 
strana. 

— Kako! čuli su se u to i drugi glasovi. — Mesala je 
Rimljanin. Arrius je Židov. 

Mesala spriječi provalu svađe, jer dovikne svojim za- 
povjednim glasom. 

— Pričajte mi više o Arriusu! 

— Dakle čuj! — bio sad Židov ili Rimljanin — taj je 
Arrije svakako lijep, hrabar i razborit. Car mu je po- 
nudio svoju zaštitu i sklonost. Arrije je otklonio. Pojavio 
se je tajinstvenim načinom i drži se daleko od nas, kao 
da se čuti boljim ili gorim od nas drugih. Nitko mu nije 
bio ravan u borbi. Sa plavokosim orijašima s Rajne i sa 
sarmatskim bikovima titrao se je kao da su vrbove šibe. 
Strastveno je oduševljen za oružje te ne misli ni na što, 
nego na rat. Maxentije ubraja ga sasvim u svoju obitelj. 
I trebao je, da se snama ukrca. Ali smo ga izgubili s vida 
u Raveni. Ipak je došao ovamo. Još jutros čuli smo o 
njemu. No mjesto da se nastani u palači ili u tvrđavi, od- 
sio je u nekom svratištu, pa opet iščeznuo. 

Mesala je u početku slušao s učtivom ravnodušnošću. 
Malo po malo bivao je pozorniji, napokon postavi vrč 
s kockama na stol i klikne: — Ej, Kajus! Čuješ li ovo? 

Neki mladić, što je stajao tik Mesale odvrati: — Zar 


“bih bio tvoj prijatelj, Mesala, da ne slušam? 


— Sjećaš li se još čovjeka, koji te je danas oborio? za- 
pita Mesala dalje. 

— Bacchusa mi, kao da mi pleće nije dosta oderano, 
a da se na njega ne sjećam! odvrati Kajus. 

— Onda hvali svome udesu. Našao sam tvoga nepri- 
jatelja. 

Mesala se okrene k Druzu: — Pripovijedaj nam više o 

tome, koji je Rimljanin i u isti mah Židov! U kakvoj 
nošnji hoda? 

— U židovskoj. 

— Čuješ, Kajus? rekne Mesala. — Mlad je — to je 
. jedno. Izgleda kao Rimljanin — to je drugo. Odijeva se 

kao Židov — treće. Iskusan je borac — četvrto. — A ne- 
dvojbeno je taj Arrius vješt i jezicima, jer inače ne bi 
mogao da danas bude Židov, a sutra Rimljanin. 

No kako je sa slavnim jezikom Atene? Govori li i hel- 
lenski? ' 

— Tako čisto, Mesala, da bi mogao te nastupi kod 
istmitčkih igara. , 

— Čuješ li, Kajus? ponovi Mesala. — Što kažeš na to? 

—- Govori grčki — peto! Mesala se okrene opet k Dru- 
zu. — Kažeš, da je tajinstveno nadošao. Pripovijedaj mi 
dalje o tomu. 

— Tu nema šta više da se pripovijeda, — odvrati 
Druzo. — Vrlo jednostavna stvar. Kad je Arrius, otac 
njegov, proganjao gusare, nije imao ni žene ni djece. Kad 
se je vratio, imao je sina — koga je posinio. 

— Posinio? ponovi Mesala. — Tako mi bogova, Dru- 
Zo, to me zanima! Tko je taj mladić? 

— To ti nitko drugi ne može da kaže, osim samoga 
mladoga Arriusa. Duumvir je u bitci izgubio svoju lađu. 
Neka lađa našla je njega i još jednoga — obojicu jedine, 
koji su s propale lađe ostali na životu, — gdje plivaju na 
jednoj gredi. Pričam kako sam čuo. Kažu, da je drug 
duumvirov bio Židov. 

— Židov? ponovi Mesala. 

— Da. I kažnjenik. 

— Što veliš, Druzo? Kažnjenik? 


— Da. Kad su se obojica ukrcali na lađu, bio je duum- 
“vir u svojoj ratnoj opremi, a onaj drugi u nošnji veslača. 
Mesala ustane. ' ; 

— S galere — — no zašuti zloslutnu riječ i obazre se 
okolo sebe, prvi put u životu zbunjen. U tom trenutku 
uđe u dvoranu skupina robova, jedni s velikim vinskim 
vrčevima, drugi s košarama voća i čaškama za poslastice. 

Kao da je ponovno oživio popne se Mesala na stolac. 

— Muževi s Tibra! — vikne zvučnim glasom, — čeka- 
nje na našeg vođu preobrazit ćemo u svečanost Bachusu! 
Koga odabirete kraljem? 

Druzo ustade i reče: 

— Tko da bude kralj, ako ne sam priređivač gozbe? 

Prisutni su glasnim klicanjem pristali na to. 

Mesala uzme sa svoga čela vijenac i dade ga Druzu. 
Ovaj se popne na stol položi ga opet na očigled cijeloga 
društva na glavu Mesali, čime ga je okrunio kraljem sve- 
čanosti. 

Opetovano odobravanje zaorilo je dvoranom tako 
silno, da su i prkosne spodobe kariatida na zidu uz- 
drhtale i sada je započela pijanka.. 


NAŠAO SE JE UPRAVLJAČ ZA ILDERI- 
MOVE HONJE. 


Šeik Ilderim bio je odviše znamenita ličnost, nego da 
nastupa s malenom pratnjom. Svoje pleme morao je za- 
stupati, kako to dolikuje knezu i patriarhu pustinje i jed- 
nome od najbogatijih muževa čitavoga Istoka. Pa i nje- 
mu samome sviđalo se je da razvija neki sjaj, djelomice 
za to, što sjaj pobuđuje poštovanje stranaca, a djelomice 
i za to, što je potreban za vlastitu njegovu udobnost. U 
palmovoj šumici udario je stoga velik logor — tri velika 
šatora za osobnu uporabu, a šest ili osam manjih, za 
pratnju, koju su sačinjavali sluge i ratnici. 

Tiderim držao se je vazda običaja svoga puka i u naji 
manjim sitnicama. Živio je po starim, patriarhalnim na- 
vikama — pastirskom životu staroga Izraela. 

Kad je karavana stigla u palmov gaj, zabo je svoje 
koplje u zemlju. »Ovdje treba da razapnete šatore,« re- 
kao je. »Vrata prema jugu; more da bude ravno pred nama, 
da djeca pustinje gledaju na zapad. I tamo, gdje je koplje 
otvorilo zemlju, kod skupine trijuh jakih palmi, bio je 
učvršćen prvi stup šatora. Svi su pomagali: muževi, žene 
i djeca. Uz šalu i smijeh natezali su platno od stupa do 
stupa i konopcima ga učvršćivali. A kad su napokon bile 
namještene i stijene od pletene trstike, koje su dovrša- 
vale nastan u pustinji — svi su napeto iščekivali sud go- 
spodara i vođe. Pa kako su veselo pristupali izgradnji 
svojih šatora, kad ih je šeik pohvalio i obodrio! | 

Samo nekoji ostali su još, da opreme unutarnjost Ilde- 
rimova šatora. Prostor bio je razdijeljen zastorom u dva 
odjela — jedan za samoga šeika, a drugi za njegove sku- 
pocjene konje, koje su odmah uveli, pa ih je šeik uz dra- 
ganja pustio na slobodu. Do srednjega stupa podignuli su 
stalak za oružje i napunili ga kopljima, sulicama, lukovi- 
ma, strijelicama i štitovima. Najbliže prema vanjštini 
visio je šeikov mač, svinut kao polumjesec, Blistanje 
oštrice natjecalo se sa sjajem dragulja na dršku, S jedne 
strane stalka smjestiše čaprake konja, koji su bili šareni 
kao livreje kraljevskih slugu; na drugoj strani povješaju 
šeikove haljine, vunene i platnene kabanice, tunike, hlače 
i raznobojne rupce za glavu. I taj posao nije bio gotov, 
dok ga šeik nije odobrio. 

U to su žene postavile stalak za neophodni divan u ob- 
liku potkove i obložile ga jastucima, koji su bili isprutani 
smeđe i žuto. Uglove su udesili od crveno i modro ispru- 
tanih jastuka. A kad je i čitav pod do izlaza bio obložen 
sagovima, te šeik opet izrazio svoje zadovoljstvo, nije 
preostalo više drugo, nego da se donesu vrčevi, napu- 
njeni svježom vodom te izvjese kožne boce s arrakom. 

Ovako je izgledao stan, na čijim se je vratima pojavio 
Ben Hur, 


— 14 — 


Sluge su čekale već na zapovijedi svoga gospodara. 
Jedan od njih skinuo je Ilderimove sandale; drugi je od- 
riješio ramenje s Ben Hurovih rimskih postola; onda su 
obojica zamijenili svoje prašne gornje haljine sa svježim 
platnenim haljinama. 

— Uniđi u ime božje! Uniđi i nađi mir! progovori Ilde- 
rim srdačno onim narječjem, što je bilo običajno na je- 
rusalimskom tržištu, — prateći svoga gosta k divanu. 

Jedna služavka uredila je brzo i spretno jastuke za 
oslon i obojica muškaraca sjeli su. Druge su služavke do- 
nijele svježe vode s mora, oprale došljacima noge te ih 


* brižno otrle. 


— Neka rečenica kod nas u pustinji kaže, — poče Ilde- 
rim i pritom si vitkim prstima pogladi dugačku bradu, — 
da dobar tek znači dugačak život. Imaš li ga? 

— Ako do toga stoji, dobri šeiče, živjeti ću sto godina. 
Gladan sam kao vuk, odvrati Ben Hur. 

— No od mojih vrata ne ćeš otići kao vuk, dobit ćeš 
najbolje od moga stada. 

Ilderim zaplješče rukama. Na to dotrča jedan sluga, 
kojemu reče: 

— Idi u šator za goste, pa isporuči strancu, koji se 
tamo zadržava, moj pozdrav i kaži mu, da sam se. po- 
vratio s jednim gostom, da s njim podijelim hljeb. Ako 
mudri Baltazar želi snama blagovati, zasitit ćemo se sva 
trojica, a da ni ptice ne ostanu prikraćene. 

Sluga se udalji. 

— Sad ćemo počivati, — progovori šeik i nasloni se 
tako na divan, kako još i danas običavaju trgovci u Da- 
masku sjediti na svojim sagovima. Kad se je udobno 
smjestio, prestade gladiti bradu i poče ozbiljno: 

— Tako si moj gost, i ako si pio moje vino te ćeš oku- 
siti i moju sol, želio bih ipak, da te nešto zapitam: Kaži 
mi, tko si? 


om 


— Šeiče Ilderime — odvrati Ben Hur mirno, izdržavši 
pogled starčev — molim te, da ne misliš, da omalovažu- 
jem tvoj opravdani zahtjev. No reci mi, nije li u tvome 
životu bilo časova, kad bi odgovor na to pitanje bio zlo- 
činstvo na tebi samome? 

— Tako mi Salamonova veličja, bilo je! odvrati Ilde- 
rum. — Odati sama sebe pokatšto je isto, kao da izdaš 
svoje pleme!« 

— Zahvaljujem ti, dobri šeiče! klikne Ben Hur. Taj 
odgovor dostojan je tebe. Znadem, da želiš samo jam- 
stvo, koje opravdava povjerenje, što ga od tebe tražim i 
takvo jamstvo više te zanima nego povijest moga ubogoga 
Života. 

Šeik se sagne i Ben Hur nastavi brzo: 

— Dakle čuj prije svega, da nisam Rimljanin, što bi se 
dalo zaključivati po mojem imenu, koje ti je spomenuto. 

Iiderim se uhvati opet za bradu i pogleda ispod gustih, 
čvrsto stisnutih obrva uporito u svoga gosta. 

— Čuj dalje, nastavi Ben Hur — ja sam Izraelićanin 
iz plemena Jude. 

Šeik pripodigne malo obrve. 

— Ine samo to, šeiče. Ja sam Židov, koj tako mrzim 
Rim, da je prema toj mržnji tvoja prava djetinjarija. 

Starac je nervozno gladio bradu, dok su mu oči go- 
tovo sasvim iščezavale pod obrvama. 

— Još više, — progovori Ben Hur dalje; — kunem ti 
se šeiče Ilderime — čuješ li me, kunem ti se savezom, 
što ga je Gospod učinio s mojim praocima, — ako mi po- 
mogneš da se osvetim, o čemu nastojim, to će tebi pri- 
pasti dobitak i slava utrke. 

Tiderim podigne glavu; lice mu je počelo sijati. Moglo 
se jasno vidjeti, kako je zadovoljan. 

— Dosta je! rekne šeik. — Ako tvoj jezik laže, to ni 
isti Salamon ne bi bio siguran pred tobom. Da nisi Rim- 
ljanin, da kao Židov mrziš Rim i snuješ o osveti, to ti 

vjerujem. O tome ne treba da i riječ potratimo. No kako 
Je s tvojom vještinom? Imaš li ti iskustvo u utrci-sa ko- 
lima? I konjima? Možeš li ih podrediti svojoj volji tako, 
da te poznadu, da te slušaju, kad ih zoveš, da napnu svu - 
svoju snagu? Svako nema toga dara, sine moj. Poznavao 
sam jednoga kralja, koji je gospodar nad milijunima 
ljudi, a nije mogao da upokori ma samo jednoga konja. 
Pazi! Ne govorim o tupim životinjama, koje obavljaju 
robske poslove za robove, već o konjima, kakovi su moji, 
kraljevi svoje vrsti, čije porijetlo siže do bedevija prvoga 
iaraona; govorim o konjima, koji su moji drugovi i pri- 
jatelji, moji savremenici, koji su u poduljem životu sa 
mnom naučili, da me razumiju, da osjećaju kao ljudi i 
shvaćaju  častohljeplje, ljubav, mržnju i prezir. KFKj 
ovamo! 

Nadođe brzo jedan sluga. 

— Pusti moje arapske konje unutra! zapovjedi šeik. . 

Sluga prilegne zastor, koji je dijelio šator i pokaže 
se skupina konja, koja je časak tu stajala, kao da se tek 
želi osvjedočiti o pozivu. 

— Dođitel dovikne im Ilderim. — Što stojite tu? Nije 
li moj šator i vaš? Dođite, kažem vam! 

Oni se polagano približiše. ' 

Konjska glava, divotna oblika s velikim, blagim, čeo- 
nom grivom na polak zastrtim očima i pozorno naćule- 
nim ušesima protisnula se je skroz do Ben Hurovih pr+ 
siju i ponjuškala ga otvorenim nozdrvama. »Tko si ti?« 
Kao da jasno pita konj. Ben Hur prepozna jednog od ona 
četiri trkača, što ih je vidio na trkalištu i pruži ruku ži-) 
votinji, milujući ju. 

— Bog je prvome Arapinu dao neizmjernu pustinju, 
— poče opet šeik, — s nekoliko brda bez drveća pa tu i 
tamo vrelo gorske vode i rekao mu: »Gleđ, to je tvoja 
zemlja!« Pa kad se je bijedni Arapin potužio, smilovao 
mu se Svevišnji i progovori: Veseli se i smiri! Dvostruko 

Wallace: Ben Hur, 


ću te blagosloviti ispred svih drugih ljudi!« Arapin je to 
čuo, zahvalio se Bogu i pošao vjerujući, da traži blago- 
slov. Polazio je u početku granicom i ništa nije našao; 
zatim si je prokrčio put u pustinju, pa putovao i putovao. 
I u srcu pustinje našao je jedno ostrvo, vanredno milo 
vidna izgleda, a usred toga ostrva našao je stado deva i 
stado konja. Preuzeo ih je s velikom radošću i držao ih 
brižno kao ono, što su mu bili — naime najbolji darovi 
božji. S ovoga zelenoga ostrva potječu svi konji na zemlji. 

— Sad shvaćam, rekne Ben Hur — zašto Arapin voli 
svoje konje najviše poslije svoje djece; shvaćam također, 
zašto su arapski konji najbolji na svijetu. Ali, dobri šeiče, 
ne bih htio, da me sudiš samo po mojim riječima, jer 
znaš da ljudska obećanja pokatšto iznevjere. Daj da na 
jednoj ravnici ovdje u blizini izvedem pokus i povjeri mi 
sutra sva četiri konja. 


I opet je Ilderimovo lice zasjalo od zadovoljstva, a 
Ben Hur nastavi: U Rimu sam primao poduku kod naj- 
boljih učitelja, a da nisam nikad slutio, da bi mi ta po- 
duka mogla ikad ovako da posluži. Kažem, ta tvoja djeca 
pustinje, od kojih svako ima brzinu orla i istrajnost lava, 
ipak će podleći, ne budu li uvježbani, da zajedno trče u 
podprezi. Jer gled, među ovim četirim konjima jedan 
je najbrži, a jedan najpolaganiji; a u tomu je danas bila 
pogriješka: upravljač nije umio, da najbržega dovede u 
sklad s najpolaganijim. Možda to ni meni ne pođe za ru- 
kom; no ja ću tebi to kazati, zaklinjem ti se. Ako ti pako 
svu četvoricu dovedem dotle, da trče mojom voljom 
upravljani, kao jedan, to ćeš ubrati sesterije i vijenac, a 
ia ću udovoljiti mojoj osveti. Što kažeš na to? 

— Držim te sposobnim i za bolje, sine Izraela, rekne 
šeik sa smiješkom. Mi stanovnici pustinje imamo poslo- 
vicu: »Hoćeš li svoj objed kuhati riječima, obećajem ti 
ocean maslaca!« Sutra ujutro dobit ćeš konje. 

U tom trenutku razabrao se je na ulazu u šator neki 
štropot. 

— Dolazi jelo! — A s njim i moj prijatelj Baltazar, 
s kojim ćeš se upoznati. On umije da pripovijeda pripo- 
vijest, koje se nijedan Izraelac ne može dosta naslušati. 


BEN HUR SLUŠA BALTAZAROVU 
PRIPOVIJEST. 


Posred šeikova šatora prostrli su na ćilimu tri hasure, 
a među nje postavili nizak stol jedva stopu visok. Preno- 
sivo zemljano ognjište bilo je unešeno u šator, i na tom 
ognjištu pripravljala je jedna služavka neprestano vruće 
kolače od brašna za one, koji su blagovali. 

U to se je Baltazar približio divanu, pred kojim su ga 
Ilderim i Ben Hur stojeći očekivali. Baltazar je bio u 
prostranoj crnoj haljini i stupao je laganim, opreznim 
koracima, poduprt o dugački štap i o rame jednoga slu- 
ge. »Dobro: mi došao, prijatelju« pozdravi ga Ilderim 
smjerno. Mir s tobom. 

— Is tobom, dobri šeiče. odvrati Egipćanin podigavši 
glavu. — Mir s tobom i s tvojima i pratio te blagoslov 
pravoga i jedinoga Bogal 

Blago i pobožno držanje mudraca zadahnulo je Ben 
Hura pobožnim strahopočitanjem; djelomice je ova 
želja i blagoslov bio upravljen i na njega, pa dok je sta- 


. rac izgovarao svoje riječi, počivale su njegove upale, ali 


još blistave oči tako dugo na licu mladoga čovjeka, da je 
ovaj oćutio u sebi novo, nerazjašnjivo uzbuđenje. To je 
uzbuđenje bilo toliko, da je tečajem blagovanja opeto- 
vano pokušao, da ispita to navorano blijedo lice; no 
uvijek je na njemu primjetio jednaki izražaj — otvoren, 
miran, pun povjerenja, kao izražaj na licu djeteta. 

— Ovaj ovdje danas će, Baltazare, dijeliti s nama 
hljeb. 

Egipćanin pogleda opet mladoga čovjeka, ovaj put iz- 
nenađeno i rek bi dvojeći. Šeik, koji je to opazio, nastavi: 
»Obećao sam mu za sutra moje konje za jedan pokušaj; 
bude li sve dobro išlo, upravljati će s njima u cirkusu. 

A Baltazar je još uvijek gledao Ben Hura. 

— Dolazi s dobrim preporukama, — nastavi Ilderim, 
nešto zatečen. — Predstavljam ti ga, kao sina nekog ot- 
mjenog rimskog pomorca po imenu Arriusa, iako 
sam kaže, da je Židov iz Judina plemena, a to mu, tako 
mi slave Svevišnjega, i vjerujem. 

Sad Baltazar nije mogao, da dulje šuti sa svojim oči- 
lovanjem. 

— Danas sam, plemeniti šeiče, bio u velikoj opasnosti 
života, — progovori Baltazar, — i bio bih izgubljen, da 
me nije spasio neki mladić, koji se je umiješao u stvar, 
kad su se svi drugi razbježali; taj mladić jest slika i pri- 
lika ovoga, ako nije i sam. Zatim se starac obrati k Ben 
Huru i zapita ga: Jesi li ti bio taj? 

— Ja sam zadržao samo konje drzovitoga Rimljanina, 
kad su jurnuli na tvoju devu kod kastalskoga vrela, — 
odvrati čedno mladi muž. — Tvoja kćerka dala mi je 
zato ovaj vrč, rekne Ben Hur i pritom potegne iz nabora 
svoje tunike vrč i pruži ga Baltazaru. 

Zraka radosti zatitra na Egipćaninovom uvelom licu. 
»Tebe mi je danas Gospod poslao na vrelo!l« progovori 
i pruži ruku Ben Huru. A sada mi te opet šalje. Budi mu 
hvala i slava! Hvali i ti Gospodu, jer po njegovoj milosti 
mogu te divno nagraditi. Pa ću to i učiniti. Vrč je tvoj, 
zadrži ga. 

Ben Hur uzme opet vrč i ispripovijedi na to događaj 
na vrelu. 

Kad je svršio, klikne šeik: 

— Hajdemo, jelo je gotovo. 

Ben Hur pruži ruku Baltazaru i povede ga k stolu. Po 
istočnjačkom običaju posijedali su za stol na hasure, 

oprali si ruke, a zatim Egipćanin progovori drkćućim 
glasom: 

»O Bože, oče nas sviju! Sve što imademo, od Tebe 
je. Slušaj našu zahvalu i blagoslovi nas, da i unaprijed 
živimo po Tvojoj volji!« 

Za blagovanja, koje su sačinjavali topli kolači, meso, 
povrtelje, med, maslac i mlijeko sve se trošilo bez ta- 
njura, noža i vilica, muževi su malo govorili. Tek kad su 
udovoljili gladu, pa sluge donesli lako završno jelo, za- 
počeo je razgovor. U to se je u jedared bez sumraka spu- 
stila noć na palmov gaj. Sluge doniješe četiri željezna 
svijećnjaka i postaviše ih na stol. Svaki taj svijećnjak 
imao je četiri kraka, a na svakom kraku bila je po jedna 
svjetiljčica od srebra i u njoj posudica s uljikovim uljem. 
I pri sjaju ovih svjetiljki pričao je Egipćanin svoju 
povijest. 

Izvijestio je o susretu trojice mudraca u pustinji i ka- 
zao sporazumno s [iderimom, da je to bilo prije dvade- 
setisedam godina, koncem mjeseca prosincca, kad je sa 
svojim drugovima, bježeći od Herodesa, stigao u Ilderi- 
mov šator te od njega zamolio zaštitu. S najvećim zani. 
manjem slušali su starca. Isti sluge gledali su, da što dulje 
ostanu u šatoru, da čuju sve potankosti. 

Ben Hur slušao je pričanje kao čovjek, kojemu je u 
dio pala objava, odviše važna za čitavo čovječanstvo, a 
osobito za Izraelov narod. U njegovoj duši probudila se 
je i razvila misao, koja će njegov život povesti novim pu- 


« tevima i potpuno ga preobraziti. 


Što je Baltazar dulje pričao, to je jači bivao dojam 


. njegovih riječi na mladoga Židova. Ni najmanje nije po- 


dvojio o istinitosti pričanja, Samo ga je jedna želja na- 
dahnjivala, da se upozna sa posljedicama toga čudesnoga 
događaja. : 

Od djetinjstva čuo je Ben Hur mnogo o Mesiji. U školi 
je naučio sve što je bilo poznato o njemu, toj nadi, strahu 

i divoti odabranoga naroda, U sinagogama i školama, u 
hramovima, u javnom i prvitanom životu naviještali su 
pismoznanci Mesiju, pa su sva djeca Abrahamova živjela 
samo u čekanju istoga. 

Lako je shvatljivo, da su među samim Židovima vla- 
dale velike razlike mišljenja; ali su se ograničivale na je- 
dinu točku: kada će doći? ' 

U drugoj jednoj točki naprotiv vladalo je u čitavom 
odabranom narodu samo jedno mišljenje: Kad dođe, biti 
će kralj židovski, njihov politički kralj, njihov 
cesar. Na čelu s njim osvojiti će silom oružja čitavu ze- 
. mlju, te nad njom uvijek vladati u ime božje i na boljak 
i probit svoga naroda. Na toj vjeri gradili su svoju nadu 
farizeji ili separatisti, kako su ih kao političku stranku 
nazivali, a ta je nada daleko natkriljivala sanju velikoga 
Macedonca. Ova Macedončeva sanja obuhvatala je sa- 
mo zemlju; ona izraelska uz zemlju i nebo, U smionoj 
njihovoj, bezgraničnoj uobrazilji i njihovoj bogumrskoj 
sebičnosti mislili su, da će se i Svemogući sniziti do nji“ 
hovoga sluge i roba. 

U Ben Hurovu životu bile su dvije okolnosti, radi kojih 
je razmjerno bio slobodan od upliva toga naziranja: 


Prvo, njegov je otac pripadao sekti saduceja, koji su se , 


općenito mogli označiti kao liberalci svojega doba. I oni 
su strogo izvršivali sve propise zakona, sadržane u Moj- 
sijevim knjigama; no svu silu rabinskih primjesa pro- 
matrali su s otmjenim prezirom. U politici bili su oštri 
protivnici separatista. 

Naravnim tečajem stvari morali bi nazori oca, kao i 
ime i posjed, preći na sina; no nadošla je druga okolnost, 
koja je također jako utjecala na Ben Hurovo mišljenje. 

Utjecaj petgodišnjega boravka u Rimu nije mogao da 
ostane bez traga kod mladoga čovjeka, njegovoga tempe- 
ramenta i njegovih duševnih darova. Golemi grad bio je 
tada uistinu stjecište svih naroda. Jednako u pogledu po- 

litike i trgovine kao i gledom na pohlepu za užitkom. 
Oko zlatnoga miljokaza pred forumom talasale su se ri- 
jeke čitavoga čovječanstva, Kako da Ben Hur, kao sin 
Arrijev, koji iz svoga ljetnikovca kod Mizenuma toli često 
polazi na careve dvorske svečanosti, ostane bez utjecaja 
gledajući sve te kraljeve, knezove, poslanike i zastupnike, 
što su dolazili iz svih zemalja, da ponizno iščekuju riječ 
monarha? Naravno, sve je to bilo malo ili ništa prema 
onoj bujici ljudstva, koje se je u vrijeme svetkovina Pa- 
she stjecalo u Jerusolimu; no kad je sjedio pod purpur- 
nim baldahinom cirkusa, jedan između 350.000 gledalaca, 
tada mu je često padala na um misao, da osim odabra- 
noga naroda božjega i druge grane te uda čovječanske 
obitelji zaslužuju božansko milosrđe spasenja. 


No kao i svi njegovi savremenici zamišljao si je i on 
to oslobođenje kao političko, nipošto kao vjersko. Potla- 
čeni narodi nisu uzdisali za Bogom, već za vladarom. 
Nisu bili nezadovoljni sa svojom religijom već sa pod- 
jarmljenjem, tlačenjem i tiranijom, koja je potjecala od 
Rima. Htjeli su, da budu oslobođeni od Rima; i jedina 
njihova nada bila je upravljena na pad silnoga carstva. 
Bude li Rim oboren, sve će biti novo i dobro. 


Ben Hur je u tome sasvim pristajao uz svoje nerimske 
savremnike. Za svoga petgodišnjega boravka imao je do- 
voljno prigode, da vidi, kako se narodi tlače i podjarm- 
ljuju; i u čvrstom uvjerenju, da se svemu tomu dade sa- 


* mo mačem pomoći, pripravljao se je na to, da na dan 


oslobođenja sudjeljuje kao borac. Brižne vježbe u oružju 
učinile su od njega izvrsnoga vojnika; ali rat stavlja veće 
i više zadaće i tko hoće da imade uspjeha, mora više 
znati nego baratati s oklopom i bacati koplje. Velika vje- 
ština vojskovođe u tome je, da mnoštvo potčinjava svojoj 
volji. To je Ben Hur znao; i samo, jer se je nadao, da će 
u ratu jednoć naći prigodu i za svoju osobnu osvetu, usa- 

vršio se je u oružju tako potpuno i svestrano, pa je želio 
da učestvuje u Maksencijevoj vojni protiv Parćana, 

Sad neće biti teško shvatiti, s kakvim je čuvstvima slu- 
šao Baltazarovo pripovijedanje. Ova pripovijest taknula 
je u njemu dvije najosjetlivije tačke. Srce mu je silno 
kucalo; ćutio je, da je nemoguća ikakva dvojba. Pri- 
povijest je istinita, a dijete, pronađeno tako čudnovatim 
načinom jest Mesija. I dok se je čudio, što Izrael ostaje 
tup i hladnokrvan prema ovoj objavi, jer do današnjega 
dana nikad nije čuo govoriti o tome, porodila su se u 
njemu dva pitanja, koja su uključivala sve, što mu se je 
ovaj trenutak činilo vrijedno da znade:, 

Gdje je to dijete sada? 

I što je njegovo zvanje? 


BALTAZAROVO MIŠLJENJE O 
SPASITELJU. 


da 

Ta dve Pitanja bila su za Ben Hura tako važna, da je, 
ispričavši se učtivo, prekinuo Baltazara i zapitao ga za 
mišljenje o tom dvojem. A Egipćanin nije tajio svoje mi- 
šljenje. 

— Kad bih ti mogao da odgovorim, rekne Baltazar 
jednostavno i ozbiljno, — kad bih znao, gdje se nalazi, 
kako bih brzo pohrlio k njemu! Mora ni planine ne bi za 
me sačinjavale zapreku! ' 

— Ti si dakle pokušao, da ga nađeš? upita Ben Hur. 

Egipćanin se nasmiješi. 

— Prva zadaća, koju sam si postavio, kad sam otkrio 
llderimov šator — pritom zahvalno pogleda Ilderima, 
— bila je, da istražim, što se je dogodilo s djetetom. Od 
onda je minula godina dana; sam se nisam usudio poći u 
Judeju, jer je Herodes, krvave uspomene, još sjedio na 
prijestolju. Kad sam se vratio, našao sam u Egiptu ne- 
koliko prijatelja, koji su vjerovali u čudesne stvari, koje 

sam im pripovijedao; nekolicinu, koji su se veselili sa 
mnom, što se je rodio Spasitelj, i opet nekolicinu, koji su 
vazda s novim zanimanjem slušali moje pripovijedanje. 
Nekoji između njih pošli su štaviše, da vide to dijete. Za- 
Pputili su se najprije u Betlehem i našli su tamo konačište 
i onu špilju; ali onaj sluga, koji je one noći stajao na 
vratima, iščeznuo je. Kralj ga je dao odstraniti; više ga 
nitko nije vidio. 

— No sigurno su našli nekakve dokaze? zapita Ben 
Hur revno. 

— Da — krvave dokaze — selo u tuzi i žalosti; majke, 
koje su plakale za svojom djecom. Kad je Herodes do- 
znao za naš bijeg, poslao je glasnike u Betlehem, koji su 
imali da poubijaju svu novorođenčad. Tu se nije moglo 
uteći. Moji odaslanici bili su potkrijepljeni u svojem uvje- 
renju; ali oni su se povratili s viješću, da je dijete mrtvo, 
usmrćeno s ostalom nevinom dječicom. 

— Mrtvo! klikne Ben Hur prestravljeno. Mrtvo, kažeš? 

— Ne, sinko moj, ja ne kažem tako. Ja velim samo, 
moji su odaslanici tako kazivali. Ja pako nisam nikad 
vjerovao u tu vijest, pa ni sada ne vjerujem. 

— Tako dakle — vidim, da imaš druge bolje vijesti. 

— Ne, — odvrati Baltazar, oborivši pogled. — Duh 
nas je vođio k djetetu — nadalje, kad smo izašli iz staje, 
razgledavši dijete pa mu dali naše darove, ogledali smo 
se za zvijezdom, ali te je nestalo i mi smo opazili, da 
smo prepušteni sami sebi. Poslijednja opomena svetoga 


:* duha bila je, da u Ilderima potražimo zaštitu. 


— Doista, progovori šeik, koji je opet nervozno po- 
gladio bradu; — tada ste mi rekli, da vas je duh poslao 
k meni, — sjećam se. 

Nemam dakle nikakvih stalnih vijesti, nastavi Baltazar, 
komu se na žao dalo, što se je Ben Hur snuždio. — No 
mnogo sam razmišljao o stvari — i to godine i godine. 
I moja je vjera isto tako čvrsta danas, kao što je bila i 

onda, kada sam razabrao glas duhov. A i reći ću ti, zašto 
mislim, da dijete živi. 

Ben Hur i Ilderim živo su se zainteresirali. Isti sluge 
približili su se i slušali. Duboka tišina zavladala je u ša- 
toru. 


— Sva trojica vjerujemo u Boga! nastavi Baltazar, sa- 
gnuvši pobožno glavu. — A Bog je istina. Njegova riječ 
je Bog. Brda mogu popadati i mora se isušiti, ali nje« 
gova riječ mora ostati, jer je istina. Glas koji je pred 
mnogo godina govorio meni, kazao je: »Blagoslovljen si 
sine Mizraimov! Spasenje je blizu. Sa drugom dvojicom 
iz dalekih krajeva svijeta ugledati ćeš Spasitelja!« Ja sam 
vidio Spasitelja — budi blagoslovljeno ime njegovo! No 
još čekamo na spasenje, koje mora nadoći. Vidiš li sada, 
kako mislim? Ako je dijete mrtvo, onda nema nikoga, 
iko bi donio spasenje te izvršio božju riječ. Dijete, — na- 
stavi Baltazar nakon kratke stanke, — rođeno je za djelo 
spasenja. Ono ne će umrijeti, dok svoje djelo ne izvrši. 
To je temelj moje vjere. Čujte sad dalje. 

Starac s okrijepi, gucnuvši malo vina pa onda na- 
stavi: nA 

— Spasitelja je rodila žena, čovječje biće, kao i mi što 
smo, A sad mislite na djelo, koje imade da izvrši. Nije li 
to zadaća, koju može da izvrši samo muškarac? Mudar, 
čvrst, pametan muškarac — nipošto dijete? Da to po- 
stane, morao je rasti, kao i mi svi, Pomislite na opasno- 
sti, koje prijete njegovome životu u međuvremenu — u 
vremenu između djetinjstva i muževne dozrelosti. He- 
rodes je bio njegov neprijatelj; i Rim bi mu bio nepri- 
jatelj — već od straha, da ga Izrael pripozna kao kralja. 
Može li za njega biti bolje zaštite no živjeti u skromnosti, 
u kojoj je odrastao? Moja vjera i moja čežnja kažu mi 
ovo: on nije mrtav, on se samo krije; a jer njegovo djelo 
nije još izvršeno, to će doći. Eto, to su razlozi, na kojima 
se osniva moja vjera. Nisu li čvrsti? 

Male Ilderimove arapske oči zasjale su s razumijeva- 
njem, a Ben Hur odvrati revno: Ne bih mogao da po- 
dvojim o tvojim razlozima. Što dalje? 

— Zar ti ovo još nije dovoljno, sinko? upita Baltazar. 
Pa čuj dalje. Jer sam uvidio, da su moji razlozi oprav- 
dani, da je bila božja volja, da dijete ne bude nađeno, 
io sam svoju vjeru opasao strpljivošću i nadom. Čekao 
sam i čekam još uvijek. On živi i dobro krije svoju silnu 
tajnu. Što mari, ako ne mogu do njega, ako ne mogu da 
označim njegovo boravište? On živi. Božje obećanje 
pruža mi tu sigurnost: On živi! 

Čuvstvo strahopočitanja obuzelo je sad Ben Hura — 
čuvstvo, u kojemu je obamrla svaka dvojba. »Što misliš, 
gdje je on?« zapita tiho. 

Baltazar ga pogleda dobrostivo i odvrati: Još pred ne- 
koliko tjedana sjedio sam u mojoj kući na Nilu i razmi- 
šljao o tome. Muž od trideset godina mora da je uzorao 
polje svoga života i posijao sjeme; jer zatim dolazi ljeto, 
u kojemu njegovo sjeme ima da dozri. Dijete, govorio 
sam u sebi, staro je sad dvadesetisedam godina. Pribli- 
žuje se vrijeme sjetve. Stavljao sam si.isto pitanje, koje 
si mi čas prije i ti stavio, a odgovor je bio, da sam došao 
ovamo, u blizinu zmlje, koju je Bog dao tvojim očevima. 
Gdje da se drugdje pojavi nego u Judeji? U kojem gradu 
da započne svoje djelovanje, ako ne u Jerusalimu? Tko 
da prvi postane dionikom njegova blagoslova, ako ne 
djeca Abrahamova, Izakova i Jakovljeva? Kad bih ga mo- 


* rao da tražim, to bih pretražio sva sela i mjesta na obronci- 


ma Judeje i Galileje, što se spuštaju istočno prema Jor- 
danu. Tamo se nalazi. Tamo je možda stajao i večeras 
pred kojim vratima ili na kojem brežuljku i gledao kako 
zapada sunce, da tim prije nadođe vrijeme, kad će sam 
biti svijetlo svijeta. 

Baltazar zašuti podignute ruke i pružena prsta, kao da 
pokazuje put Judeje. Svi slušatelji, isti sluge, oćutješe na- 

jednoć tajinstvenu prisutnost nekoga božanskoga bića u 
šatoru. Neko vrijeme svi su šutjeli, tada započe Ben Hur 
opet: 


— Vidim, dobri Baltazare, da si mudar muž i da te je 
Gospod divotno istaknuo. Ne mogu ti izreći, kako sam ti 
zahvalan Za sve, što si mi ispripovjedio. Sad sam Pri- 
pravljen za nadolazak velikih događaja, a tvoja vjera 
zadanjuje sad i mene. No molim te, da mi kažeš nešto i 
b zadaći onoga, koga očekuješ te kojeg i ja kao vjerujući 
sin Judeje od danas također čekam. Ti kažeš, da će biti 
Spasitelj. No hoće li ujedno biti i kralj J udeje? 


— Sine moj, odvrati Baltazar, — sve to je još sakri- 
veno u božjem određenju. Sve što o tome mislim, crpim 
iz riječi onoga glasa, koji je odgovorio na moju molitvu. 
Što me je u ono doba uznemirivalo, pa me potjeralo kao 
propovjednika u Aleksandriju i u sela na Nilu, a konačno 
odvelo u samoću, bila je duboka bijeda ljudi, što je po 
mojem mišljenju nastala od toga, što više ne poznaju 
Boga. Žalostio sam se radi njih — ne zbog jednoga na- 
roda ili jednoga stališa, već zbog svih. činilo mi se je 
da su tako duboko pali, da ih jedino sam Bog može da 
spasi. Zato sam mu se molio. »Spasenje je blizu — ti ćeš 
vidjeti Spasiteljal« Tako mi je govorio nutarnji glas i 
s tim odgovorom veselo sam krenuo Put Jerusolima, No 
tko će biti spašen? Čitav svijet. A kako će ge izvršiti to 
spasenje? Budi jak u vjeri, sine moj! Ljudi kažu, da nema, 
sreće, dok Rim ne bude uništen. To će reći, da misle, da 
nevolja našega vremena nema svoj uzrok u zaboravi na 
Boga, većda je svemu krivo loše vladanje rimskih ca- 


reva. A ja držim, da spasenje ne će biti političko. Ne će ' 


obarati vladare, da postavlja nove na prijestolje. Bog u 
svojoj beskrajnjoj mudrosti nije tako odredio. Iako s to- 
bom razgovaram kao slijepac sa slijepcem, ipak ti ka. 
žem: Onaj, koji ima da dođe, biti će Spasitelj duša. Spa- 


po . 


senje znači, da će Bog opet prebivati na zemlji, pa će 
vladati pravica i krijepost. 

Na Ben Hurovu licu moglo se je jasno razabrati, da je 
razočaran; no nije se smatrao vrsnim da protuslovi mi- 
šljenju mudroga Fgipćanina. Sasvim drukčije bilo je sa 
šeikom. 

— Tako mi Božanskoga veličja, klikne šeik, živahno; 
to bi bilo proti svim predajama. Svijet korača svojim pu- 
iem i ne će se nikada preobraziti! U svakoj općini treba 
da bude jedan vođa, koji ima moć u rukama, inače nije 
moguća nikakova preobrazba. 

— Tvoja mudrost, dobri šeiče, svjetska je mudrost, 
odvrati Baltazar ozbiljno, — a ti zaboravljaš, da baš od 
toga svijeta imademo da budemo oslobođeni. Častohleplje 
kraljeva jest, da ljude čine podčinjenicima; zahtjev božji 
jest, da čovjekovoj duši pomogne do spasenja. 

Iiderim zašuti, ali je nezadovoljno mahao glavom. Ben 
Hur odgovori mjesto njega. 

— Oče, progovori on, — dopusti mi, da te tako nazi- 
vam, —za koga si imao pitati na vratima Jerusolima? 

— Imao sam da pitam puk, odvrati mirno Baltazar: 
gdje je novorođeni kralj židovski? 

— Ivi ste ga vidjeli u štalici u Betlehemu? 

— Mi smo ga vidjeli i poklonili smo mu se, te prinijeli 
darove — zlata, tamjana i mirhe. 

— Što pričaš, da se je zbilo, oče, moram da ti vjeru- 
jem — progovori Ben Hur. — No što se tvoga mišljenja 


* tiče, to ne razumijem, kako si to dijete predstavljaš kao 


kralja. Ja ne mogu, da si vladara predočim bez moći i 
dužnosti. ' 

. — Sine moj, — odvrati Baltazar, — ti gledaš sad samo 
na naslov — kralj židovski. Upravi pogled u taj- 
nu, koja leži iza toga naslova, pa ćeš shvatiti. Što znači 
biti nasljednikom Herodesa? Zar Bog svome odabraniku 
ne bi mogao prirediti još uzvišeniji udes? Ne bi li mogao, 

kad bi htio, učiniti ga cezarom? Ne, sine moj, molim te, 
“ da više gledaš! Pitaj radije, kakav će biti kralj onaj, koga 
očekujemo; to je ključ do tajne i nitko tu tajnu ne će 
razumjeti bez ključa, Na zemlji imade jedno kraljevstvo 
prostranije od zemlje, veće no što su zemlja i more. Od 
koljevke do groba prolazimo tim carstvom, a da ga ne 


vidimo. Nitko ga ne vidi, dok nije upoznao svoju vlastitu 


dušu, jer to je kraljevstvo duše, 

— Što govoriš, oče, zagonetka mi je — rekne Ben 
Hur. — O takovome carstvu nisam nikada čuo. 

— Ni ja također, dobaci Ilderim. 

— Ija vam o tome ne mogu više reći, — odgovori 
Baltazar blago. — Nitko ne zna, u koju svrhu služi i 
kako se u nj dolazi, dok ne dođe dijete te ga osvoji. Spa- 
sitelj će donijeti sa sobom ključ, pa će otvoriti tajnu svi- 
ma onima, koji ga ljube; jer spasenje je samo za takove. 

Opet nastade podulja šutnja. Onda Baltazar opet pre- 
kine šutnju: 

— Dobri šeiče, — progovori svojim mirnim načinom, 
— sutra ili prekosutra idem na neko vrijeme u grad. Moja 
kćerka htjela bi da razgleda priprave za igre. — Zatim 
se okrene k Ben Huru. — Tebe, sine moj, opet ću vidjeti! 
Mir s vama obojicom i laku noć! 


Oni ustanu od stola. Egipćanin se dade odvesti iz ša. 
tora. 


— Šeiče Ilderime — progovori Ben Hur, za večeras 
sam slušao divotne stvari. Dopusti, da se malo sprođem 
po obali mora, da o tome razmišljam. 


— Idi, odvrati šeik — ja ću doći za tobom. 
Na šeikov mig iznio je jedan sluga Ben Hurove po- 
stole, i malo zatim izađe mladi čovjek u noć. 

DUHOVNO ILI SVJETOVNO 
HRALJEVSTVO? 


Nešto po strani od logora i šatora stajala je na mjese4 
čini skupina paoma, koja je bacala svoje sjene na polak 
u vodu, napolak na kopno. Slavulj je biljisao u granama 
palmi. Ben Hur je popostao, da osluškuje. U svako drugo 
doba pijev te ptice raspršio bi njegove misli; ali čudesna 
pripovijest Egipćaninova ležala je na njemu kao breme, 
bio je dakle i suviše oplerećen, no da posveti pažnju pi- 
jevu ptica. 

Noć je bila mirna; nikakav val nije udarao o obalu. 
Zvijezde s istoka zapremile su nebo, svaka je na svojem 
običajnom mjestu. I svud naokolo na zemlji, na vodi, na 
nebu, bilo je ljeto. 


Uobrazilja Ben Hurova ugrijala se je, čuvstvo mu je 
bilo uzbuđeno, volja je kolebala. 


U paomama, u nebu, u zraku gledao je daleku, južnu 
zonu, gdje je Baltazar u svojem očaju živio kao pusti- 
njak. Nepomično more sjećalo ga je Nila, na kojemu je 
Egipćanin stajao moleći, kad mu se pojavio duh. Što, kad 
bi se čudo ponovilo — za njega? Malo po malo ohlad- 
njelo je uzbuđenje mladoga čovjeka, pa je mogao da 
razmišlja. 

Imao je doduše osnovu za život, ali je u toj osnovi bila 
neka praznina, koju nikad nije mogao da ispuni, tako ši- 
roka praznina, da je jedva mogao, da preko nje šta vidi. 


“ Postane li napokon vojskovođa — za čim da teži? Razu- 


mije se, da je namjeravao dići ustanak protiv Rimljana, 
ali svi ustanci razvijaju se vazda istim nčinom; da za nj 
predobije ljude, mora ponajprije da za to ima razlog, a 
zatim konačni cilj. Tko ima da se osveti za kakvu ne- 
pravdu, bori se u pravilu dobro; mnogo bolje bori se 
onaj, koga podbada pretrpljena nepravda, pa ujedno 
teži za takovim ciljem, koji obriče melem za rane, na- 


— 11 — 


gradu za hrabrost, časnu, zahvalnu spomen u slučaju 
smrti. 

Prije negoli Ben Hur uzmogne računati na pristaše — 
naravno, ti će biti njegovi zemljaci — morao je biti na 
ćistu o uzroku i konačnom cilju ustanka. Uzrok postoji; 
jer sve što je izraelski narod pretrpio i na što je imao 
da 'se potuži, bilo je sveta stvar za svakoga Abrahamo- 
voga sina. 

No konačni cilj — 2 Što je? 


Nebrojene dane i satove razmišljao je o tome — uvi- 
jek s istim posljetkom. Samo neodređena, zamršena, op- 
ćenita misao o narodnoj slobodi lebdjela mu je pred oči- 
ma. No jeli to dovoljno? Nije se usudio, da na to Pitanje 
odgovori, Štaviše, nije ni stalno bio osvjedočen, da sam 
Izrael može s uspjehom pobijati Rim. Poznavao je sred- 
stva, što ih ima moćni neprijatelj i znao je, da je rimska 
ratna vještina još veća od tih sredstava. Samo Opći sa: 
vez naroda mogao bi možda dovesti do pada Rima, ali 
kako, da se taj savez oživotvori, ako u kojem od potla- 
čenih naroda ne ustane junak, koji će svojim junaštvima 
osvojiti čitav svijet? Koja slava za Judeju, ako iz nje pro- 
izade novi Aleksandar! Ali jao! među rabinima mogla 
bi doduše uspijevati hrabrost, ali zapt nikada! 


Tako je uvijek kušao, da u svojim proračunjavanjima 
premosti onu prazninu i bio je vazda suzbijen. To mu 
se je tako često desilo, da je naposljetku sve napustio. 
Ovdje mora da zahvati slučaj. Moguće je, da se pojavi 
junak; to samo Bog znade! 

U takvom se je raspoloženju nalazio Ben Hur, kad je 
po prvi put od Malluha čuo ukratko Baltazarovu pripo- 
vijest. Lako si možemo zamisliti, kako ga se je dojmila, 
Slušao ju je s čuvstvom velikoga zadovoljstva -- sa svi- 
ješću, da tu leži riješenje poteškoće, — junak je prona- 
đen! I sin je iz plemena Judina i kralj Judeje! A iza njega 
stoji čitav svijet u oružju! 

Kralju pripada i kraljevstvo. To će biti ratnik, slavan 
kao David, vladar mudar i pravedan kao Salamon! Nje- 
govo kraljevstvo biti će moć, o koju će se slomiti Rim! 
Planuti će silan rat, onda će nadoći mir i vječno gospod- 
stvo Židova. Ben Hurovo je srce kucalo. U viziji gledao 
ze već Jerusolim kao glavni grad svijeta, a brdo Sion kao 
Prijestolje svjetskoga gospodara. 

Učinilo mu se, da je osobita milost božja udesila, što ga 
je Malluh doveo do Ilderimova šatora, gdje je mogao da 
vidi samoga Egipćanina, da ga sluša i dozna sve, što ovaj 
kaže o predstojećoj promjeni i nada sve o vremenu, 
kad će se sve to zbiti. Ako ta promjena skoro predstoji, 
napustiti će vojnu s Maksencijem te poduzeti priprave 
za organizaciju i naoružanje plemena, da Izrael bude 
spreman, kad svane taj veliki dan. 


Sad je Ben Hur sam čuo divotnu pripovijest od Balta- 
zara. — A jeli ga ta zadovoljila? 

Sjena mračnija od sjene noći spuštala se je na njega, 
—sjena dvojbe. Ali ta se dvojba više odnosi na kraljev- 
stvo nego na kralja. 

Što je s tim kraljevstvom? Kakvo će biti? pitao se je. 
Baltazarov je odgovor bio: Na zemlji — ali ne zemaljsko, 
— ne će biti kraljevstvo ljudi, već kraljevstvo duša. 


MESALINO PISMO. 


Ujutru iza pijanke u velikoj dvorani palače, sjedio je 
Mesala već opet posve otrijeznjen u svojoj sobi. Pred 
njim su stajala dva glasnika, od kojih je svaki držao u 
ruci zapečaćen zamotčić. U svakom zamotčiću bilo je 
pismo na Valerija Grata, prokuratora, koji je još uvijek 
boravio u Cezariji. Oba pisma točno su jednako glasila. 

Wallaee: Benu Hur, 


Antiokija, 20. lipnja. 
Mesala Gratusu. 


Imam da ti saopćim začudan događaj, koji iako je za 
.sad još naslućivanje, nesumnjivo je podoban, da mu od- 
mah posvetiš pažnju. 

Prije svega dopusti mi, da osvježim tvoje pamćenje. 
Sjećaš li se još, — tome je već nekoliko godina, — jedne 
vanredno bogate i vanredno stare kneževske obitelji u 
Jerusolimu, po imenu Ben Hur? Ako te je pamćenje po- 
nešto ostavilo, imaš, ne varam li se, brazgotinu na glavi, 
koja će ti pripomoći, da se sjetiš. 

Da pobudim tvoju pažnju, dodajem ovo: Za kaznu za 
napadaj na tvoj život — ne dali bozi, da se ikad ispo- 
stavi kao puki slučaj! — pohvatana je obitelj, odstranje- 
na i njezin imetak zaplijenjen. Naš car, koji je isto tako 
pravedan kao i mudar, odobrio je taj postupak, pa ne 
smatram nikakovom sramotom, da spomenem svote, što 
su nam iz toga vrela pritekle; vazda ću ti zato zahvaljivati, 
svakako dotle, dok sam u neprepornom posjedu dijela, 
koji me je zapao. ' 

Sjećam te nadalje, da si Ben Hurovu obitelj takovim 
načinom zatočio, koji je najbolje poslužio našim ciljevi- 
ma, da ih za uvijek ušutkamo te izvrgnemo sigurnoj ali 
prirodnoj smrti. Sjetit ćeš se sigurno, što si učinio sa 
majkom i sestrom zločinčevom: da li još živu ili su 
mrtve, pa ćeš, ljubazni Gratuse, smatrati prirodnim, što 
želim, da to saznam. : 

Uslobođujem se, da te sad sjetim na jednu okolnost, 
prevažnu za sadašnji položaj: Sam zločinac odsuđen je 
na doživotno robovanje na galerama. Imadem pismenu 
potvrdu, da je izručen tribunu jedne galere, a to čini još 
čudnovatijom onu zgodu, o kojoj bi, da ti eto pričam. 

A sada, moj dragi, budi osobito pazljiv! 

Uzmemo li u obzir prosječan život robova na galija- 
ma, morao bi onaj, koji je na takav način odstranjen, biti 

već barem pet godina mrtav. U tom osvjedočenju mirno 
sam punih pet godina uživao imetak, što ga u nekom 
smislu imam njemu da zahvalim. A sada dolazim na 
jezgru stvari. 

Prošle noći, kad sam sudjelovao na nekoj gozbi, danoj 
u čast društva mladih Rimljana, što su nedavno stigli 
ovamo, čuo sam neobičnu pripovijest. Danas, kako zna- 


 deš, dolazi ovamo konzul Maxencije, da predvodi vojnu 


na Parćane. Među ratnicima, koji hoće da ga prate, na- 
lazi se i sin preminuloga duumvira Quintusa Arriusa. 
Imao sam razloga, da se o njemu točnije obavijestim. 
Kad je Arrius pošao da proganja gusare, nije imao obi- 
telj; kad se je poslije pobjede povratio, doveo je sa so- 
bom jednoga sina i baštinika. A sada se naoružaj s mi: 
rom, kakav dolikuje posjedniku tolikih talenata u sester- 
cijama, koji tako dobro optiču! Taj sin i baštinik, jest 
onaj isti Ben Hur, koji bi zapravo već četiri ili pet go- 
dina morao biti mrtav, a koji se sad vraća u posjedu čina 
i imetka, a možda i kao rimski građanin! No ti! moj Gra- 
tus, stojiš odveć čvrsto — ne trebaš ništa da se bojiš. Ali 
ja sam u opasnosti. Tko bi to mogao bolje da znade od 
tebe? 

Što na sve ovo kažeš? 

Kad je Arrius, poočim, vodio borbu sa gusarima, po- 
tonuo je njegov brod i svi koji su bili na brodu pro- 
pali su, osim dvojice — Arriusa i ovoga njegovoga ba- 
štinika. Časnici, koji su uhvatili gredu, na kojoj su obo- 
jica lutali po moru, tvrdili su, da je drug tribunov na toj 
gredi bio neki mladi čovjek u odori roba s galere. | 

Već to bi samo po sebi bilo dosta uvjerljivo. — No, da 
ni najmanje ne podvojiš, kažem ti, da sam jučer, sretnim 
slučajem, licem u lice, vidio toga tajinstvenoga sina Arri- 
usova; iako ga nisam odmah prepoznao, očitujem ovime, 
da je to onaj isti Ben Hur, koji je kroz više godina bio 
moj drug u igrama, onaj isti Ben Hur, koji, ako je muž 

na mjestu — pa bio i najneznatniji, — sada u trenutku, 
kad ti ovo pišem, mora da snuje osvetu, što bih na nje- 
govome mjestu i sam činio! — osvetu do krvi, osvetu za 
domovinu, majku, sestru, za sebe sama i — ovo spomi- 
njem na koncu, iako bi, po mojem mišljenju, imalo biti 
najprije spomenuto, — osvetu za gubitak svoga imetka. 

Sada će, prijatelju i pokrovitelju moj, valjda iščeznuti 
tvoja dvojba, pa ćeš početi da o tom razmišljaš, što se u 
toj stvari može da učini. Pouzdajem se sasvim u Tvoje 
vodstvo; savjetuj mi, što ima da bude. 

Već je kasno ujutro. Za jedan sat ostavit će dva glas- 
nika moju kuću, svaki sa jednim zapečaćenim primjer- 
kom ovoga pisma. Jedan će krenuti po kopnu, drugi mo- 
rem; jer smatram, da je osobito važno, da budeš po mo- 
gućnosti što prije obaviješten o pojavu našega zajednič- 
koga neprijatelja u ovom dijelu rimskoga svijeta. 

Očkujem ovdje tvoj odgovor. 

Ben Hurovo kretanje stoji naravno do njegovih pred- 
postavljenih, do konzula, koji ni pod kojim uvjetom ne 
može odavle otići prije mjesec dana. Ta znadeš, kakva je 
zadaća skupiti i opremiti vojsku za vojnu u tako pustoj 
i slabo napučenoj zemlji. 

Jučer sam vidio Židova u Dafninu gaju i još boravi 
tamo u blizini, tako da nije teško držati ga na oku. Držim 
zastalno, da se zadržava u palmovom gaju u šatoru šeika 
Tiderima, koji ne će više dugo uzmicati našoj jakoj ruci. 
Ne čudi se, ako Maksencije, kao prvo ratno djelo, dade 
Arapina odvesti lađom u Rim. 

Stalo mi je do toga, da budeš načistu glede židovljeva 
boravka, jer je to važno za tvoje odluke u toj stvari; zna- 
dem naime, da se za svaki zasnovani pothvat hoće troje: 
vrijeme, mjesto i pomagala, 

Ako misliš, da je za to ovdje mjesto, tad ne oklijevaj 
da meni, svome odanome prijatelju i najrevnijemu uče- 
niku povjeriš stvar. 

ILDERIMOVI KONJI U RPEDPREZI. 


Od prilike u isto vrijeme, kad je Mesala odaslao svoje 
glasnike s pismom, unišao je Ben Hur u Ilderimov šator. 
U moru se je okupao, zajutarkovao i sada je osvanuo u; 
tunici bez rukava, koja mu je sizala do koljena. 

Šeik ga je pozdravio sa svoga divana. | 

— Mir s tobom, Arrijev sine! Progovori starac diveći 
se muževnoj krepkoj spodobi svoga gosta. — Želim ti 
sve dobro. Konji su pripravni, ja sam spreman — a ti 
valjda također? 

— Mir i s tobom, dobri šeiče! odvrati Ben Hur, — i 
hvala ti za dobru želju! Spreman sam. 

Ilderim zaplješče rukama. 

— Dati ću predvesti konje! 

— Jesu li već zauzdani? zapita Ben Hur, A kad mu je 
Tiderim kazao, da nisu još, nastavi Ben Hur: — Daj dakle 
da ja to sam učinim. Nužno je, da se s njima upoznam. 
Svakoga moram da poznam po imenu, da mogu s njima 
da razgovaram; potrebno je da upoznam i njihovu ćud, 
jer oni su kao i ljudi: srčane treba susprezati — plahel 
osokoljivati i podbadati. Neka tvoji sluge donesu orme. 

— A kola? dobaci šeik. 

— S time ćemo danas još pričekati, Mjesto kola do- 
vedi mi petoga konja, ako ga imadeš. Taj neka bude ne- 
osedlan i isto tako brz, kao što su i ostali. 

Iiderimova znaličnost bila je sad probuđena. Pozove 
slugu. 

— Orme za četveropreg i uzdu za Siriusa. 

Sirius je moj ljubimac, rekne starac ustavši. — Već 
dvadeset godina smo druzi u šatoru, u borbi i u svim 
slučajnostima u pustinji. Pokazat ću ti ga. 

Šeik potegne zastor u sredini šatora i oni uđu u drugi 
prostor. Svi konji došli su k šeiku, Jedan s malenom gla- 
vom, blistavim očima, divotno savinutoga vrata i snažnih 

prsiju, na koje su padale guste mekane grive, zarže ve- 
selo i tiho, ugledavši svoga gospodara. 

— Dobro jutro, dobri moj konju! progovori šeik i po- 
trepta ga nježno po vratu. To je Sirius, — otac ove četvo- 
rice ovdje, pouči šeik Ben Hura. Mira, majka, čeka nas 
kod kuće; ona je odveć skupocjena, nego da ju izvrgnem 
naporima putovanja. 

— Mira — Sirius — to su imena zvijezdi, nije li tako, 
šeiče? propita se Ben Hur pristupivši redom k svakome 
konju, da ga pozdravi. 

— Zašto ne? odvrati Ilderim. — Nisi li nikad noću 
putovao pustinjom? 

Ben Hur strese glavom. 

— Onda, naravno, ne možeš da znaš, što su zvijezde 
za Arapina. Iz zahvalnosti dajemo imena zvijezda našim 
ljubimcima. Svaki od mojih otaca imao je svoju Miru, 
ko što i ja imam svoju, a i ova četvorica ovdje također 
su zvijezde. Ovaj ovdje jest Rigel, onaj tamo Antares; ovdje 
je Atair a taj, kod kojega upravo stojiš, zove se Aldeba- 
ran, najmlađi, di ne najneznatniji, to treba da ti kažem. 
Nosit ćete proti vjetra, da ti zuji u ušima kao da more 
šumi; nosit ćete svikamo, kamo poželiš, Arrijev sine! 
Tako mi Salamonova sjaja, ponijeti ćete i u lavlje ralje, 
ako ti ne manjka srčanosti! 

Sluge su donijeli remenje. Ben Hur namjesti ga svojim 
rukama konjima, poveo ih je zatim svojom rukom iz ša- 
tora i vani ih zauzdao. — Dovedi mi Siriusa! naloži slugi. 

Nijedan Arapin ne bi umio da se spretnije vine na 
leđa trkača. 

_ A sad uzde! Uzme ih i brižno poreda, a zatim pro- 
govori: Dobri šeiče, ja sam spreman. Daj mi jednoga 
slugu, da me povede na polje i daj onamo donijeti vode. 

Pošli su bez poteškoće. Konji se nisu bojali. Između 
njih i novoga upravljača kao da je već nastao tihi spo- 
razum. Ben Hur latio se je svoje zadaće: mirnom sigur- 

nošću, koja vazda budi pouzdanje. Konji su trčali istim 
redom kao i kod vožnje, samo što je Ben Hur, mjesto 
da stoji na kolima, sjedio na Siriusu. Zadovoljstvo Ilde- 
rimovo raslo je od minute do minute. Gladio si je bradu 
i smiješeći se šaputao: »To nije Rimljanin! Tako mi slave 
božje, nijel« Slijedio je Ben Hura pješke i svi žitelji ša- 
tora, muževi, žene i djeca, pošli su za njim. 

Polje je bilo dosta veliko i kanoti stvoreno za vježbanje 
konja za vožnju. Najprije ih je Ben Hur naučio, da stu- 
paju ravno naprijed korakom, a zatim u velikom okrugu. 
Za malo trčali su kasom, napokon u skoku; pod konac 
je krugove sve uže pravio pa gonio konje bez pravila 
sad ovamo, sad onamo, sad desno sad lijevo. Nakon jed- 
noga sata upravio ih je k Ilderimu. 

-- Glavni je posao obavljen, rekne. Sad je potrebno 
samo vježbanje. Čestitatim ti, šeiče, na takovim slugama. 
Gled, rekne, sjaši i približi se konjima — sjaj njihove 
kože bez mrlje je, dišu tako mirno, kako na početku, če- 
stitam til Moralo bi zlo biti, da ne pobijedimo. 


Najednoć zašuti, porumeni i nakloni se. Tek sada je 
opazio uz šeika Baltazara i dvije ženske pod gustim ko- 
prenama. I kad mu je srce življe zakucalo, pomisli: — 
To je ona, Egipćanka! ' 

— Pa ja se ni ne bojim, odvrati međutim Ilderim. — 
Radujem se, sine Arrijev, — ti si pravi muž! Bude li 
Svršetak, kakav je početak, vidjet ćeš, kako Arapin 
umije da nagrađuje! , 

— Zahvaljujem ti, dobri šeiče, — odvrati Ben Hur 
čedno. — Daj da sluge donesu sad vođe za konje. 

.Be Hur ih je sam napojio; zatim je uzjašio na Si- 
riusa i nastavio vježbanje, baš kako je i prije činio, naj- 
prije korakom, onda kasom i naposljetku skokom; iza 
toga pustio je da konji trče u sav mah. Gledaoci su hvalili 
spretno držanje vođica i divili se četveropregu, koji je 

trčao kao jedan konj, bilo da juri ravno naprijed ili vi- 
jugavo u okrug. Nije se opažalo naprezanje; sva četiri 
konja micala su se bez napora tako, kao jato lastavica, 
koje se u veče vraćaju s dugoga lijeta. 


Baš usred vježbanja pojavio se i Malluh na mjestu, 


—- Tražim tebe, šeiče, reče Malluh; imadem za tebe 
poruku od Simonidesa. 


— Od Simonidesa! klikne Arapin. — Ah, to mi je 
drago! Dao Bog, uginuli svi njegovi neprijatelji. 

—- Simonides ti izručuje mir božji, nastavi Malluh, — 
i šalje ti ove listove, s molbom, da ih odmah pročitaš. 


Iiderim otvori pečat zamolčića, što mu ga je Malluh 
pružio, pa izvadi iz platnenoga ovoja dva lista, kaje od- 
mah stade čitati. 


1. Simonides šeiku Ilderimu, 


Prijatelju! Budi uvjeren ponajprije, da si mi mio. U 
tvojem šatoru nalazi se jedan lijepi mladić, koji se na- 
ziva Arrijevim sinom, pa tako i jest posinovljenjem. 
Ovaj mi je mladić vrlo drag. Imade divnu povijest ži- 
vota, koju ću ti pripovijedati; posjeti me danas ili sutra 
i savjetuj mi. Međutim daj mu sve, što zahtijeva, u ko- 
- liko se slaže s čašću i poštenjem. Jamčim ti za njega. No 
drži u tajnosti, da se zanimim za toga mladića. 


Pozdravi i tvoga drugoga gosta. On, njegova kćerka, 
Ti sam i svi, koje ćeš sobom dovesti, neka na dan igara, 
budu moji gosti. Ja sam već nabavio mjesta. 


Mir s tobom, vjerni prijatelju, a kako da i bude druk- 
čije? — Uvijek Tvoj prijatelj. 


Simonides. 

2, Simonides šeiku ilderimu. 


Prijatelju! 

Iz obilja moga iskustva šaljem Ti nekoliko riječi. 
Imade znakova, koji opominju sve nerimljane, koji ima- 
du novaca i dobara; naime dolazak jednoga visokoga 
rimskoga činovnika u sjedište rimskoga gospodstva. 

Danas dolazi ovamo konzul Maxencije. Opominjem 
Te! I još da nešto savjetujem! Pošalji danas ujutro za- 
povijed tvojim stražama na putevima, koji vode na jug 
od Antiokije, da svakoga glasnika, koji dolazi ili odlazi, 
zauslave i pretraže. Nađu li listove, koji se tiču Tebe i 
Tvojih stvari, treba da ih pročitaš. 

Ovu vijest imao si već jučer primiti; no budeš li brza 
radio, ni danas još nije prekasno. Ako jutros ostave glas- 
nici Antiokiju, mogu ih tvoji stražari, koji poznadu stran- 
putice, preteći. 

Ne oklijevaj. Spali ovo pismo, čim ga pročitaš. 


Tvoj prijatelj Simonides. 


Ilderim pročita još jedamputa oba pisma, stavi ih opet > 
u platneni obvoj i turi taj za pojas. 


Vježbe na polju trajale su od prilike dva sata, nakon si 


čega je Ben Hur podpregu doveo natrag k Ilderimu. 

— S tvojom dozvolom, šeiče, progovori on, — uvest 
ću konje natrag u tvoj šator, pa ću ih poslije podne još 
jednom izvesti. 

— Prepuštam ti ih, sine Arrijev, — odvrati lIderim. 
— Čini s njima što ti je drago, dok igre ne prođu. Ti si 
u dva sata postigao s njima, što jedan Rimljanin (raz- 
derali ga šakali!) ne bi postigao ni u toliko tjedana. Po- 
bjediti ćemo — tako mi slave božje, — pobjedit ćemo! 

Ben Hur je ostao u šatoru kod konja, dok nisu bili op- 
skrbljeni. Zatim se je okupao u moru, obukao natrag 
svoje židovsko odijelo i pošao s Malluhom u palmov gaj. 

Dugo su međusobno razgovarali, a dio toga razgovora 
treba da ovdje priopćimo, 

— Dati ću ti doznaku za sklonište u gradu — rekne Ben 
Hur, — da ti izruče moju prtljagu. Donesi mi ju još da4 
nas, ako možeš, dobri Malluh! Pa — ako nije odviše, što 
zahtijevam. — 

Malluh izrazi usrdnim riječima spremnost, da mu po- 
služi i Ben Hur nastavi: 

—: Zahvaljujem ti od svega srca i držim te za riječ. 
Ta braća smo jednoga plemena, a Rim nam je zajednički 
neprijatelj. Ti si osim toga čovjek od posla, što. Ilderim, 
kako mi se čini, nije. — 

— Arapi su to u vrlo rijetkim slučajevima! — rekne 
Malluh odlučno. 

—- Lukavi su doduše, nastavi Ben Hur; no bolje je, da 
se čovjek drži oprezno. Da se izbjegne svakoj zapreci ili 
omaški kod utrke, umirilo bi me uvelike, kad bi ti pošao 
i do predslojnika cirkusa, da razvidiš, da li i on točno 
obdržava sva pravila i propise. Bilo bi mi vrlo milo, kad 
bih dobio prepis svih pravila i propisa. Rado bih do- 
znao, kakvu će tko boju nositi i koji će mi broj dati. Ako 
je moje stajalište uz Rimljanina Mesalu, dobro je; ako 
nije, kušaj, da mi pribaviš jedno takovo uz Rimljanina. 
Imaš li dobro pamćenje, Malluh? 

— Ostavilo me je već pokatšto, Arrijev sine, ali ni- 
kada, kad mi je srce priskočilo u pomoć. 

— Onda bih te želio opteretiti s još jednom porukom. 
Vidio sam, da je Mesala vrlo ponosan na svoja kola i to 
punim pravom, jer i cezar jedva ima bolja. Ne bi li M04 
gao, pod izlikom, da razgledaš sjaj tih kola, pronaći, jesu 
li kola laka ili teška? Rado bih poznavao mjeru i težinu 
tih kola. I Malluše, — ako ti sve drugo ne pođe za ru- 
kom, to barem pronađi, kako je visoko osovina njegovih 
kola nad razinom zemlje? Ne bih htio, da ima koju pred- 
nost preda mnom. Za njegov sjaj ne marim; ako ga po- 

tučem, bit će njegov poraz to veći. No ako ustinu imade 
važnih prednosti; htio bih, da ih znam. 

— Razumijem te, odvrati Malluh. — Ti želiš, da iz- 
mjerim razmak osovine od tla. 

— Tako je, Malluh! I to je — budi veseo, posljednji 
nalog. A sad pođimo opet u logor. 

Tu su se okrijepili, a Malluh se je odmah zatim vratio 
u grad. 

U to Ilderim otpravi jednog glasnika na dobrom konju 
u južne krajeve, kako mu je savjetovao Simonides. Bio 
je to Arapin, koji uza se nije nosio ništa pismena. 


JOŠ JEDNOM MESALINO PISMO. 


Kad se je drugoga dana oko tri sata povratio Ilderim 
iz grada, dojuri k njemu neki čovjek, kog je prepoznao 
kao svog stražara; taj mu reče: Zapovijeđeno mi je, 
Šeiče, da ti predam ovaj zamotak s molbom, da ga od- 
mah pročitaš. Ako je odgovor potreban, neka pričekam. 

Iiderim, otvori odmah pošiljku. Pečat je bio već pre- 
kinut. Naslov je glasio: 

»Valeriju Gratusu u Cezareji.« 

Propao, da Bog da! — promrsi šeik, kad je otkrio, da 
je pismo pisano latinskim jezikom. Grčki i arapski mo- 
gao bi da pročita. Latinštini nije bio vješt; no pošlo mu 
je za rukom, da razabere jasne, smione poteze Mesalina 
potpisa. Iz očijuh mu je sjevnula munja. 

— Gdje je mladi Židov? zapita, 

— U polju s konjima, odvrati sluga. 

Šeik stavi pismo natrag u omot, a ovog zatakne za po- 
jas i popne se opet na konja. U tom trenutku približio 
mu se je neki stranac, koji je očito stigao iz grada. 

— Tražim šeika Ilderima, prozvanoga veledušnim, 
progovori stranac, čiji govor i nošnja odavahu Rimlja- 
nina. , 

Šeik doduše nije znao latinski čitati, no govorio je taj 
jezik. Za to odgovori dostojanstveno: Ja sam šeik. 

Taj došljak obori pogled; ali ga odmah uspravi i pro- 
govori, sabravši se brzo: Čuo sam da trebaš upravljača 
za svoje konje kod igara u cirkusu. 

liderim odvrati prezirnim licem: Idi svojim putem! 
Imam upravljača. Pritom se odvrne, no došljak počne 
opet: Šeiče, ja sam ljubitelj konja. Kažu, da su tvoji naj- 
ljepši na svijetu. 

Starcu to polaskalo; zaustavi svoga konja i reče 
ukratko: u ha 

— Danas ne! Drugom kojom zgodom pikaist ću ti ih. 
Sad nemam kada. I time odjaši. 

Stranac pogleda za njim sa zadovoljnim smiješkom. 
Svoj je nalog izvršio. 

I od sada je svaki dan do dana igara dolazio po jedan 
čovjek — pokatšto i dva, štaviše i tri — u palmov gaj, 
pod izlikom, da potraže namještenje kao upravljači. 
Ovim je načinom Mesala dao nadzirati Ben Hura. 

Kad je šeik došao na polje, dovršio je Ben Hur upravo 
svoju vježbu. 

— Danas poslije podne mogu ti vratiti Siriusa, šeiče, 
— rekne, pošto je pozdravio svoga gostoprimca. — Od 
sada ću uzeti kola, 

— Već tako brzo? upita Ilderim. 

S takovim konjima, kao što su ovi, dovoljan je jedan 
dan. Razboriti su skoro kao ljuđi i rado vježbaju. Ovaj 
ovdje — pritom pokaže na najmlađega konja — naj- 
brži je. 

— Posve pravo, odvrati Ilderim, pogladivši si bradu; 
— a koji je najpolaganiji? 

— Ovaj ovdje! i Ben Hur pokaže Antaresa. — No baš 
taj će konj izvojštiti pobjedu, jer je najistrajniji. 

— 1 opet imaš pravo! progovori šeik. 

— Samo se jednoga bojim, — poče Ben Hur na po- 
vratku, — u pohlepi za pobjedom ni koji Rimljanin ne 
može da očuva svoje poštenje. Nebrojene su njihove 
varke kod igara; a kod natjecanja s kolima pruža se nji- 
hova lukavština i nepoštenje na sve, od konja do uprav- 
ljača, od upravljača do gospodara. Za to, dobri šeiče, 
čuvaj dobro svoje vlasništvo! Ne daj ni kojemu strancu, 
da razgleda tvoje konje! Bdij nad njima danju i noćul 
Učiniš li to, ne bojim se za svršetak. 

— Što kažeš, to će i biti! rekne Ilderim. Tako mi bo- 
žjega veličanstva, ničija ruka osim mojih vjernih, ne će 
ih se dotaći. Odmah danas postavit ću straže, 

U to su stigli do šatora, pa kad su sjašili i unišli, po- 


tegne Ilderim onaj omot iza pojasa i otvori ga. 


— Pogledaj evo ovo, Arrijev sine, — rekne šeik i po- 
mogni mi s tvojom latinštinom. 

On izruči omot Ben Huru, zatim obojica sjednu na 
divan. 

— Čitaj mi to glasno u jeziku tvojih otaca! zamoli 
stari. Latinština mi je grozna. 

Ben Hur bio je veselo raspoložen i počne bezbrižno 
čitati: 

»Mesala Gratusu.« On zapne. Neka slutnja potjera mu 
krv k srcu, 

Jiderim opazi njegovo uzbuđenje. 

— No, ja čekam, progovori šeik. 

Ben Hur se ispriča i počne iznova. Glas mu je drktao, 
dok je čitao; uza sve to trsio se je, da očuva sabranost. 
No kad je došao do mjesta: »Sjećam se nadalje, da si 
obitelj Ben Hur tada takovim načinom zatočio, koji 
najbolje poslužuje našim ciljevima, da ih za uvijek ušut- 
kamo te izvrgnemo sigurnoj, ali prirodnoj smrti« — 
ostavilo ga je samoovladanje. Pismo je ispalo iz njegove 
ruke i on prekrije lice rukama, 

—— One su mrtve — mrtve! zajeca. Ja sam ostao jedini! 

Šeik je bio nijem ali sućutan svjedok potresne tuge 
mladoga čovjeka. Sad ustane i reče: 

— Sine Arrijev, moram da te zamolim za oproštenje. 
Pročitaj pismo najprije sam. A kad se opet oćutiš dosta 
jakim, da mi saopćiš sadržaj pisma; daj me pozvati. ] 
rekavši to, ostavi šator i pokaza time nježnu ćutljivost, 
koja je u ovoga sina pustinje bila dvostruko dragocjena. 

Ben Hur se baci na divan i prepusti boli. Kad se je 
malo sabrao, palo mu je na um, da pismo nije dočitao 
do kraja. On ga digne i stane dalje čitati: »Sjetit ćeš se 
sigurno, što si učinio sa zločinčevom majkom i sestrom, 
da li još živu ili su mrtve, pa ćeš, ljubazni Gratuse, smad4 
trati prirodnim, što želim, da to saznam.« Ben Hur se 
skoči, pročita opetovano tu izreku i napokon klikne: »On 
ne zna, jesu li mrtve! Hvala i slava budi Gospodu! Još 
ima nadel« I on srčano pročita pismo do konca. 

— One nisu mrtve! progovori nakon poduljega raz- 
mišljanja. One nisu mrtve, jer bi Mesala morao o tome 
nešto čuti da su preminule. « 


Pročita i po drugi put pismo i bude učvršćen u tom 
osvjedočenju, Zatim pošalje slugu po šeika. 
. — Kad sad došao u tvoj gostoljubivi šator, šeiče, — 
poče mirno, kad su ostali sami, — nisam namjeravao, da 
ti o sebi kažem više, nego što je potrebno, da mi povjeriš 
svoje konje. Nisam htio, da ti pričam moju povijest. Noj 
slučaj, koji mi je dobacio u ruke ovo pismo, tako je čud- 
novat, da me nešto potiče, da ti se sasma povjerim. A 
to činim tim radije, što vidim, da nam prijeti zajednički 
neprijatelj, kojemu se moramo oduprijeti složnim sila- 
ma. Pročilat ću ti pismo i razložiti, pa se ne ćeš više ču- 
diti, što sam tako uzbuđen. Pa ako si me smatrao slabis 
ćem ili djetinjastim, oprostit ćeš mi. 

Šeik je pozorno slušao, dok je Ben Hur čitao i ostao je 
šuteći, dok nije došao do mjesta: »Jučer sam vidio Ži- 
dova u Dafninu gaju; i tamo u blizini boravi još tako, da 

ne će biti teško nadzirati ga. Držim sigurno, da se za- 
država u palmovoj šumici, u šatoru izdajnika šeika Ilde- 
rima. « 

Sad plane i šeik: 

— Ja izdajnik? klikne on oštrim glasom i na čelu mu 
nabreknu žile od srdžbe. 

— Čuj dalje, šeiče, — progovori Ben Hur kretnjom 
ublaživanja. — To je mišljenje, koje Mesala goji o tebi. 
A sad čuj i njegovu prijetnju! I on nastavi čitanje: — »u 
šatoru izdajnika šeika Ilderima, koji ne će više dugo iz- 
micati našoj jakoj ruci. Ne čudi se, ako Maxencije, kao 
prvi ratnički čin, dade šeika otpremiti lađom u Riml« 

— U Rim! Mene — Ilderima — šeika nad deset tisuća . 
oboružanih konjanika u Rim? On skoči, pijesti mu se 
grčile, oči mu se zakrijesile kao u zmije. — O Bože, kađa 
će toj bestidnosti biti kraj? A ja sam slobodan čovjek: 
slobodan je moj puk; zar da umremo kao robovi ili, što 
je još gore, da kao psi plazimo pred nogama nekog go- 
spodara? Da ližemo ruku, koja nas bije? Da budemo za- 
hvalni za svaki dah kojeg Rimljanina? Oh, da sam mlad, 
kao nekoć! Kad bih mogao stresti sa sebe dvadeset go« 
dina, deset, barem pet! 

Škripao je zubima i koračao velikim koracima amo 
tamo po šatoru. A zatim obuzet drugom nekom mišlju, 
pograbi Ben Hura jakom rukom za rame. 

— Da sam na tvome mjestu, sine Arrijev i tako mlad, 
tako jak, tako vješt oružju, kad bih imao razlog za 
osvetu, kao ti što ga imadeš — tako velik razlog, koji 
osvetu čini svetom. — No što! Otale sa tajenjem! Sine 
Hurov! Sine Hurov, kažem. — 

Kad je mladi čovjek začuo to ime, stinula mu je krv 
u žilama, Smeten, začuđen digao je pogled prema Ara- 
pinu, koji je blistavim očima zurio u njega. 

— Sine Hurov, kažem ti, — nastavi Ilderim, — da sam 
na tvome mjestu, da sam pretrpio samo polovinu takve 

nepravde, da nosim u srcu samo polovinu takvih uspo- 
mena — ne bih mirovao ni počivao! Mojoj mržnji pri- 
družio bih mržnju cijeloga svijeta i živio bih samo za 
osvetu. Gd zemlje do zemlje išao bih da podjarujem 
ljude. Nigdje ne bi bilo borbe proti Rimu, u kojoj ne bih 
sudjeiovav: [ kad bi me ljudi napustili, — tako mi slave 
božje — i on se divlje nasmije, — priključio bih se kur- 
jacima, lavovima i tigrima, da ih razdražim na toga za- 
jedničkoga neprijatelja! Svako oružje bilo bi mi dobro, 
samo kad bi Rimljani bili moje žrtve! Ni jednog ne bih 
poštedio, ni kojeg za milost molio. Danju i noću molio 
bih se svim bozima, da mi pozajme svoje strahote — bure 
i oluje — sušu i studen — tisuću inih stvari, od kojih 
ljudi umiru na kopnu i moru! : 

On zašuli bez daha, svladan svojom mržnjom. Ben 
Hur jedva je i slušao njegove riječi. Po prvi put nakon 
toliko godina nazvao ga je čovjek njegovim pravim ime- 
nom. Jedan čovjek poznaje ga barem i vjeruje mu, ne 
zahtijevajući dokaze! I taj jedan — Arapin je iz pustinje! 

Kako je Ilderim došao do toga? Otkud je to znao? Iz 
pisma? Ne. Ono govori o okrutnostima, koje je njegova 
obitelj pretrpjela, o njegovoj vlasitoj nesreći, — ali da 
je upravo on ta žrtva, koja se je spasila od propasti — o 
tome pismo ne kaže ništa. Baš to je htio da šeiku raz- 
jasni, kad je čitavo pismo pročitao. Obuzet novom na- 
dom, htio je da sačuva mir, pak zapita: 

— Dobri šeiče, kaži mi, kako si došao do toga pisma? 

-- Po svim cestama imadem moje straže, — odvrati 
šeik; one su to pismo oduzele glasniku. 

— A znade li se, da su to tvoje straže? 

— Ne, Pred svijetom su to razbojnici, koje ja imam 
da hvatam i ubijam. 

— Ali, — šeiče, — ti me nazivaš Hurovim sinom — 
nazivaš me imenom moga oca. Nisam mislio, da me itko 
na svijetu pozna. Otkud me ti poznaš? 

Nakon kratkoga oklijevanja odgovori Iiderim: 

— Poznam te; ali ne smijem kazati, otkuda. 

— Zar ti to iko zabranjuje? 

Šeik ostade nijem i htjede da se udalji. No primjetivši 
razočaranje Ben Hurovo, vrati se i rekne: 

— Za sad ne ćemo više da govorimo o toj stvari. Idem 
u grad; kad se vratim, možda ću moći, da ti sve kažem, 
Daj mi to pismo. 

On savije pismo i stavi ga opet u ovitak. 

Dok je čekao na svoga konja, okrene se još jednoć 


naglo k Ben Huru: 


— Rekao sam ti, što bih na tvom mjestu učinio. Na to 
mi nisi odgovorio. 

— Htio sam da ti odgovorim šeiče, i odgovorit ću, od- 
vrati Ben Hur s tegotno stišavanim uzbuđenjem. — Sve 
ću učiniti, što si kazao, ukoliko to čovjek može. Već 
davno sam posvetio život osveti. Posljednjih pet godina 
Živim svaki sat za tu misao. Nisam si priuštio mira niti 
ikakve radosti u mojoj mladosti. Rimske zamame nisu 
me osvajale. Rim me je imao odgojiti samo za osvetu. 
Učio sam kod najglasovitijih učitelja; no ni retoriku ni 
filozofiju — za to nisam imao vremena. Težio sam za 
usavršenjem u borbi, u ratu. Moje društvo bili su gladi- 
atori i borci cirkusa. Učitelji rimskoga glavnoga logora 
podučavali su me u borbi i upotrebljavanju oružja i po- 
nosili su se mojim izvedbama. Ja sam vojnik, šeiče; ali, 
hoću li da provedem ono, za čim moj duh teži, treba da 
postanem vojskovođom. Za to želim sudjelovati u ratu 
protiv Parćana, Kad taj rat prođe, a Gospod mi uzdrži 
život i snagu, bil ću rimski neprijatelj, koji je potpuno 
prokušan u vođenju rata; tada će mi Rim, životima Rim- 
ljana, platiti svoj dug! To je moj odgovor, šeiče! 

Iiderim ovije ruke oko mladićevih plećiju i poljubi ga. 

— Ako Bog nije s tobom, sine Hurov, progovori šeik, 
— tad više ne živi! Jedno ti prisižem: pomoći ću ti sa 
svime, što imam — sa zlatom, ljudima, konjima i deva- 

ma! Čuješ li: ja prisižem! No dosta je sada. Još prije da- 
našnje večeri čuti ćeš o meni! ' 
On se brzo odvrne i malo zatim bio je na putu u grad. 


SIMONIDES OBRAČUNAVA. 


Uhvaćeno pismo upoznalo je Ben Hura s mnogim va- 
žnim stvarima. Sadržaj bio je Priznanje, da je obitelj Ben 
Hurova. odstranjena u ubilačkoj nakani te da je pisac 
toga pisma sudjelovao u toj osnovi, da je nadalje Mesala 
dobio dio zaplijenjenih dobara te ih još uvijek posje- 
duje, da se boji neslućenog pojava »zločinca« — kako 
naziva Judu, da se na svaki način želi osigurati, pa je 
stoga spreman da učini sve, što će mu savjetovati nje- 
gov sukrivac u Cezareji. Ne samo, da je s ovim pismom 
u ruci imao Ben Hur priznanje krivnje, nego i navještaj 
nove dojduće opasnosti, Kad je Ilderim odjašio u grad, 
imao je s toga mnogo toga da razmišlja te se Pripravi za 
odlučno i brzo djelovanje. Njegovi neprijatelji su moćni 
i pametni. Ako se oni boje njega, imao je on još više raz- 
loga, da se boji njih. No iako je kušao da ozbiljno razmi- 
šlja o položaju — nije mogao. Neprestance su ga savla- 
đivala čuvstva. U mišljenju, da njegova majka i setra još 
živu, bilo je za njega toliko sreće, pa je malo mario, što 
se-to mišljenje osnivalo na pukom zaključivanju. Što 
uopće postoji čovjek, koji mu može da kaže, gdje su one, 
učinilo se je njegovoj dugo usprezanoj nadi istovjetno sa 
Skorim otkrićem. I naslućivao je kao sigurno, da će mu 
Bog pomoći. 

.Pokadšto je mozgao o tome, otkud bi Ilderim mogao 
da bude tako točno obaviješten o njemu — Malluh ga 
sigurno nije izvijestio, isto tako ni Simonides, u čijem 
je probitku bilo da šuti. Sva naslućivanja bila su nesi- 
gurna pa je morao da se tješi mišljenjem, da je neki ne- 
Poznanac, bio tko mu drago, njegov Prijatelj, pa će se 

u pravi čas već otkriti. Samo još neko vrijeme strplji- 
vosti. Možda će šeik još danas vidjeti dotičnika, pa će 
pismo možda i pospješiti otkriće. . 

Poslije objeda dao je Ben Hur izvesti kola napolje, da 
ih najtočnije pretraži. Ni najmanja sitnica nije mu uma- 
kla. Sa zadovoljstvom je ustanovio, da su kola građena 
po grčkom uzorku, šira među točkovima, niža i jača od 
rimskih kola. Nedostatak veće težine izjednačio se je na 
daleko istrajnošću njegovih arapskih konja. 

Nakon što je razgledao kola, upregnuo je konje, odve- 
zao se na vježbalište pa je nekoliko sati vježbao sa pot- 
pregom. Dobro raspoložen i s čvrstom odlukom, da ne 
poduzme ništa proti Mesali, dok ne prođe utrka, povra- 
tio se je u večer. Nije htio da se odrekne ugodnoga čuv- 
stva, da će se sa svojim protivnikom sukobiti na  oči- 
gled čitavoga Istoka. 

Kad je unoćalo, sjedio je Ben Hur pred šatorom i če- 
kao Ilderima, Nije bio nestrpljiv ni nemiran a nije ni 
dvojio. Sigurno će nešto ćuti od šeika. 

Napokon začuje topot konjskih kopita i odmah zatim 
dojaši Malluh do šatora. 

— Arrijev sine, rekne Malluh, imam da ti izručim po- 
zdrav od šeika Ilderima. Moli te, da pojašiš u grad. On 
te očekuje. 

“Ben Hur nije ništa pitao. Dade si osedlati konja i od- 
mah zatim krenu oba muža i stignu brzo i šutećke u grad. 

Na iskrcalištu pred Simonidesovom kućom zaustavi 
se Malluh i reče: Stigli smo. 

Ben Hur je upoznao mjesto. 

— Gdje je šeik? zapita. 

— Slijedi me, Pokazat ću ti put! odvrati Malluh. 

Jedan sluga preuzeo je konje i prije još nego se Ben 
Hur sabrao, stajao je pred nekim vratima i začuo iznu- 
tra poziv: >»U ime božje — uniđi!« ' 

Malluh je ostao na pragu; Ben Hur uđe sam. Bila je to 
ona ista soba, u kojoj je poslijednji put razgovarao sa Si- 
monidesom. Sve je ostalo, kako je i prije bilo, osim što je 
sada uz naslonjač stajala ulištena bakrena motka na ši- 
rokom drvenom stalku; ta je motka na pokretnim trako- 
vima bila proviđena sa pol tuceta napaljenih srebrenih 
svjetiljki. U svjetlom sjaju jasno se isticahu opločeni zZi- 
dovi, nakiće sa nizom pozlaćenih kugli i svod stropa, koji 
je tmurno blistao od ljubičastoga tinjca, 

Nakon nekoliko koračaja zaustavio se je Ben Hur. U 
sobi su bile tri osobe i gledale u njega: Simonides, Ilde- 
rim i Estera. On pogleda brzo s jednoga na drugoga, kao 
da traži odgovor na pitanje, što mu se je nametnulo? 1 
sva su se njegova ćutila zaoštrila, kad se je na to nadove- 
zalo drugo pitanje: jesu li prijatelji ili neprijatelji? Napo- 
sljetku sustavio mu se je pogled na Esteri. Muževi su 
njegov pogled uzvratili sa puno dobrote, a u pogledu dje- 
vojčinu bilo je mnogo više od dobrote, izražaj, koji se 
ne da razjasniti, ali se je duboko utisnuo u njegovu dušu. 

— Hurov sine, poče Simonides. — Mladić se okrene 
prema govorniku. — Hurov sine, — ponovi polagano i 
osobito naglašeno Simonides, kao da želi da vanredno 
istakne važnost nagovora, — mir Gospoda, Boga naših 
otaca, bio s tobom! To je moj pozdrav! — Časak zašuti 
pa onda nastavi: To je moj pozdrav moj i mojih! 

Simonides je, kao uvijek, sjedio u svom naslonjaču. 
Kraj vrlo izrazite glave, blijeda beskrvna lica i gospodu- 
jućeg izražaja, zaboravio je posjetitelj sasvim na slomlje- 
na uda i nemoćno tijelo toga muža. Crne oči sada su 
ozbiljno, ali ne neprijazno gledale mladoga čovjeka. Za- 
tim trgovac najednoč skrsti ruke na prsima, —. 

Ovaj. pozdrav i čitavo držanje nije se moglo krivo 
shvatiti. Ben Hur je odmah sve pojmio. 

_ Simonides, odgovori Ben Hur duboko potresen, — 
zahvaljujem ti za tvoj pozdrav i uzvraćam ga kao sin 

moga oca. Samo te molim, da ne dopustiš, da između 
nas bude nesporazumka. Ovim načinom htio je da na 
mjesto odnošaja između gospodara i sluge, postavi uzvi- 
šenije, svetije odnošaje prijateljstva. 8 ' 

Simonides spusti ruke i reče, okrenuvši se Esteri: 

— Donesi stolac za našega gospodara, kćerko! 

Estera donese brzo stolac. Ben Hur pristupi k njoj, 
oduzme joj stolac i postavi ga do Simonidesovih nogu i 
reče: Ovdje želim da sjedim. 

Trenutak sreli su se pogledi mladih ljudi i oboje se 
dobro oćutjelo pri tom pogledu. Ben Hur je razabrao 
njezinu zahvalnost, a ona njegovo veledušje i obzirnost. 

_ Sad mi donesi spise, dijete! rekne Simonides i 
odahne olakšano. 

Estera izvadi iz ormara u zidu jedan svitak i pruži ga 

_ Dobro si kazao, sine Hurov, poče Simonides, razma- 
tajući spise. — Ne ćemo, da se zamjenito krivo shvaća- 
mo. Davno sam već spreman, da ti položim račun, tra- 
žio ga ti od mene ili ne. Sastavio sam izvještaj, koji sa- 
drži sve, što je nužno za sporazum. Bavi se sa dvjem toč- 
kama: imetkom i našim zamjenitim odnošajem. Hoćeš 
li, da ga pročitaš? Šeik ga je potpisao kao svjedok. On 
znade sve i tvoj je prijatelj, kako je bio i moj pa jei 
sada. 

Iiderim sagne glavu u znak da to potvrđuje, a Ben Hur 
srdačno odvrati: : 

_ Već sam iskusio što vrijedi njegovo prijateljstvo i 
dokazat ću, da ga zavrijeđujem. A zatim, nakon kratke 
šutnje, nastavi: — Poslije ću te spise pomno pročitati, za 
danas, ako te to ne zamara, saopći mi samo pregled. 

Simonides uzme natrag svitak i povuče prvi list: 


— Ovo je svota, — reče, — koju sam imao od tvoga 
oca, pa spasio od Rimljana. Nikoji drugi posjed nije se 
mogao spasiti, pa i novce bi Rimljani bili zaplijenili, da 

mi Židovi nemamo naš mjenični sustav. Ta svota, što je 
bila položena u Rimu, Aleksandriji, Damasku, Kartagi i 
na drugim trgovačkim mjestima, iznosi 120 talenata. 
Nato pruži spis Esteri, koja se je postavila do njega i 
uzme u ruke drugi. 
— S tom svotom od stoidvadaset talenata započeo 
sam, Sad čuj, kakove mi je kamate donijela. 
Zatim pročita s raznih drugih spisa zaključne svote, a 
da ne ulazi u potankosti. 


Lađe predstavljaju vrijednost od 60 talenata 


Roba na skladištu 110 » 
Tovari na lađama 75 » 
Deve, konji i t.d. 20 » 
Skladišne zgrade 10 » 
Tražbine od dužnika 54 » 
Gotovina 224 » 
Ukupno 503 talenta 


K ovim stečenim petstotinama i pedestitri talenta va- 
lja pribrojiti još temeljnu glavnicu od stodvadeset tale- 
nata, koje sam primio od tvoga oca. Imadeš dakle u 


svemu šestotinasedamdesetitri talenta kao potpuno ne- 


porecivo vlasništvo, te si po tome jedan od najbogatijih 
ljudi na svijetu. 

Simonides uzme spise iz Esterinih ruku, osim jednoga 
i pruži ih čednom ponositošću Ben Huru. 

— Nema ništa na svijetu, doda tiho, — što ne bi mogao 
da izvedeš, 

Ben Hur uzme svitak i odvrati ganuto: 

— Sve to mi je kao zraka svijetla, koju mi šalju ne- 
besa, da rasprši noć, koja tako beskrajno dugo traje, da 
sam izgubio gotovo svaku nadu. Zahvaljujem prije svega 
Gospodu, koji me nije ostavio, a zatim tebi Simonides. 


= MA = 


Tvoja vijernost povraća mi vjeru u ljude. Nema ni- 
šta, što ne bih mogao da učinim! Dobro, 
neka bude! No zar da me u ovom trenutku uzvišenja itko 
natkrili u veledušju? Ti si mi svjedok, Ilderime! Čuj 
moje riječi i ne zaboravi ih. A čuj ih i ti, Estero, dobri 
anđeo svoga oca! 

— Sve što je u ovim spisima obračunano, lađe, zgrade, 
roba, deve, konji i novac — sve to ti dajem natrag, Si- 
monides. To je tvoje vlasništvo, sve ću to Tebi i Tvojima 
za uvijek prepisati. | 

Estera se smiješkala kroz suze; Ilderim je s blistavim 
očima kopao po svojoj bradi; jedini Simonides ostao je 
miran. ' 

— Tebi ću i Tvojima za uvijek prepisati, ponovi Ben 
Hur, — s jednom iznimkom i pod jednim uvjetom. 
Onih 120 talenata, što pripadaju mome ocu, možeš mi 
vratiti i pomoći mi, da potražim moju majku i sestru; 
u potrebi posluži se sa čitavim svojim imetkom, kao što 
ću se ja sa svojim. , 

Simonides, duboko ganut pruži ruku i progovori: 

— Zahvalan sam Gospodu, što mi te je poslao takova, 
kakav jesi. Kako sam vijerno služio tvome ocu, tako ću 
i tebi. Ali taj uvjet ne mogu prihvatiti. 

* Sad razvije onaj spis, koji je zadržao i nastavi: 

— Još nisi saslušao cijeli izvještaj. Eto, uzmi ovo i pro- 
čitaj — pročitaj na glas! ' 

Ben Hur uzme spis i pročita: Popis Hurovih kmetova 
sastavljen po Simonidesu, upravitelju dobara. 

1. Amra Egipćanka, ključarica u palači u Jerusolimu. 

2. Simonides, upravitelj u Antiokiji, 

3. Estera, kći Simonidesova. 


Kad je Ben Hur mislio na Simonidesa, nikad mu nije 
palo na um, da po zakonu i kćer dijeli kmetstvo očevo. 
Ovo nenadano otkriće neugodno ga se dirnulo; poru- 

menivši, pogledao je djevojku, koja je također porume- 
nila i oborila oči. A zatim, savivši spis, progovori: 

— Čovjek koji imade šest stotina talenala, dakako da 
je bogat i može učiniti što hoće. No duh, koji je taj ime- 
tak stekao, bolji je od imetka, kao i srce, koje je u bo- 
gatstvu ostalo nepokvareno, Ne bojte se ništa, ni ti, Si- 
monides, ni ti, divna Estero! Šeik Ilderim svjedokom mi 
je, da vas u onom istom trenutku, kad se proglašujete 
mojim kmetovima, proglašujem slobodnima. A to ću i 
pismeno učiniti. 

— Sine Hurov, odvrati Simonides, — ti zaista umiješ, 
da nam kmetstvo učiniš lakim, No ja sam se prevario: 
imade ipak stvari, koje ne možeš učiniti; pred zakonom 
ne možeš nas osloboditi. Ja sam po zakonu doživotni tvoj 
kmet. 

Ben Hur sprođe se nestrpljivo i razočarano po sobi 
amo tamo. 

— Već sam otprije bogat, rekne najednoć i stane, 
— dobrotom plemenitoga Arrija. Sad k tomu bogatstvu 
dolazi taj veliki imetak i duh, koji je umio, da ga steče. 
Nije li u svemu tome božanska providnost? Savjetuj mi, 
Simonides! Pomozi mi, da uvidim, što je pravo pa da to 
i učinim. Pomozi mi, da budem dostojan moga imena, i 
što si ti meni po zakonu, to ću ja tebi biti djelom. Za 
svega svoga života služit ću ti! 

— Učinit ću više, nego da ti pomognem, sine moga po- 
kojnoga gospodara! odvrati Simonides svjetla pogleda. 
Služit ću te svom snagom moga duha i srca, to ti se ku- 
nem pred žrtvenikom našega Boga! Samo treba, da me i 
formalno učiniš onim, što sam dosele bio — upravite- 
ljem tvoga imetka da se i unaprijed mogu brinuti za taj 
imetak! 

— Smatraj se dakle od ovog trenutka mojim upravi- 
teljem! progovori Ben Hur brzo. Da ti pismeno dadem? 

— Tvoja mi je riječ dovoljna! reče Simoniđes smije- 

šeći se, — I pošto se potpuno shvaćamo, — sad se okrene 
k Esteri, — to kaži i ti svoju, kćeri moja! Što je s tobom? 

Estera je stajala časak šutećke i oborenih očiju. Za- 
tim pođe do Ben Hura i zamoli ga blago: Moja majka 
bila je kmetica, a ja nisam bolja od nje. Ostavi me 
kod oca! 

Ben Hur uze ju za ruku povede do Simonidesova na- 
slanjača i reče: »Ti si dobro dijete! Neka bude po tvojoj 
volji! 


BEN HUR SE ZAVJERUJE 
KRALJEVOJ SLUŽBI. 


U to je već noć poodmakla. Na očevu želju donijela je 

Estera osvježenja i razgovor je na kratko vrijeme zapeo. 
Pošto su se svi okrijepili hljebom i vinom, nastavi Si- 
monides razgovor. m 
*— Po mojem mišljenju naš sporazum nije još posve 
potpun, gospodaru. Naš život proticat će od sele ko po 
tihoj rijeci, no ja ne bih htio da i najmanji oblačić ostane 
među nama. Nedavno si se udaljio iz moje kuće u mi- 
šljenju, da se ustručavam priznati tebi ona prava, koja ti 
sada neograničeno priznajem. Vjeruj mi, da tome nije 
bilo tako. Estera može posvjedočiti, da sam te odmah 
prepoznao; a da te nisam izgubio s vida, to ti može po- 
tvrditi Malluh. 

— Malluh? klikne Ben Hur začuđeno. 


— Tko je prikovan za svoj naslanjač, kao što sam eto 
ja, progovori Simonides; mora da ima mnogo ruku i 
koje daleko sižu, hoće li, da što postigne u svijetu. Mal- 
luh je jedan od mojih najboljih pomoćnika. Pokatšto, 
doda Simonides, pogledavši zahvalno šeika, upotreblju- 
jem dobre prijatelje, kao što je primjerice Ilderim. Neka 
ti on kaže, jesam li te zatajio ili zaboravio? 

— Dakle ti je Simonides pripovijedao o meni? zapita 
Ben Hur Arapa. 

Šeik kimne glavom, nasmiješivši se. 

— Gled, gospodaru, — rekne Simonides, — kako da 
prosudimo čovjeka a da ga ne iskušamo?  Prepoznao 
sam te, jer si sličan tvome ocu; ali nisam znao, kakav si 
čovjek. Za mnoge ljude je bogatstvo tajno prokletstvo. 
Za to sam te dao promatrati po Malluhu. Ne ljuti se za to 
na njega. On mi je izvijestio samo dobre stvari. 

— Zašto da se ljutim? odvrati Ben Hur srdačno, Ti si 
bio jednako dobar i pametan. 


— Tvoje me riječi vesele, — prihvati trgovac dirnuto. 


— Sad se više ne bojim, da ćeš me krivo shvatiti. Rijeka 
neka sad teče, kako Bog hoće! — Nakon kratke stanke 
produži Simonides: Istina me goni, da nešto izjavim. 
Tkalac sjedi za tkalačkim stanom pa dok čunčić leti amo 
tamo, raste neopazice djelo; a on sam snatri svoje sa- 
nje. Tako je pod mojim rukama raslo bogatstvo i često 
sam se sam čudio tomu porastu. Vidio sam doduše, da 
neka viša sila prati sve moje pothvate. Samum, koji je 
pokopao u pustinji dobra mnogih trgovaca, poštedio je, 
što je bilo moje. Oluje koje su obasipale obale rasplavi- 
ma, vodile su moje lađe to brže u luke, A što je najču- 
dnovatije — neme, koji sam eto posvema ovisan o dru- 
 gima, kao mrtav predmet, prikovan na jedno mjesto, ni- 
kad nije prevario ni jedan potčinjenik. Življi su se poko- 
. ravali meni i sve moje sluge bile su mi vjerne. 

— To je doista divno! potvrdi Ben Hur. 

— To i ja kažem i kažem još i sad. Konačno sam došao 
do uvjerenja, da je to djelo božje, pa sam se pitao: Što 
Bog hoće s time? Mnoge sam godine to pitanje pretresao 
u svom srcu i čekao na odgovor. Znao sam, ako je to 
djelo božje, to će mi on nekog dana, u svoje doba, na svoj 
način očitovati svoju volju. A sada, držim, to je i učinio. 

Ben Hur je slušao napetom pozornošću. 

—.Pred mnogo godina sjedio sam jednoč s mojima na 
cesti, sjeverno od Jerusolima, nedaleko kraljevskih gro- 
bova. U to su tri muža prošla mimo nas na velikim, bi- 
jelim devama, kakovih sveti grad nikad još nije vidio. 
Ovi su muževi došli iz velike daljine. Prvi je zaustavio 
svoju devu i zapitao me: »Gdje je novorođeni kralj židov- 
ski?« A kad je primijetio moje začuđenje, nastavio je: Vi- 
djeli smo njegovu zvijezdu na istoku i došli smo, da mu se 
poklonimo.« Nisam ga, naravno, razumio, ali sam ih slije- 
dio do damascenskih vrata; i svakoga čovjeka, koga su 
usput sreli, štaviše i stražara na vratima, pitali su, kao i 
mene i svak se je, čuvši to pitanje, začudio. S vremenom 
sam zaboravio tu zgodu, iako je onda vrijedila kao na- 
viještaj dolaska Mesije. Mi ljudi, pa i najmudriji među 
nama, kakva smo djeca! Kad Bog prolazi zemljom, nje- 
gove korake rastavljaju često stoljeća. Jesi li vidio Balta- 
zara? 

— I čuo sam njegovu pripovijest! odvrati Ben Hur. 

— To je čudo — pravo čudo! klikne Simonides. Kad 
sam čuo tu pripovijest, gospodaru moj, učinilo mi se, da 
čujem davno očekivani odgovor. Razjasnila mi se božja 
Volja. Kralj, kad dođe, biti će siromašan, siromašan i bez 
radosti, bez pratnje, bez vojske, bez gradova i tvrđava. 
Mora se utemeljiti kraljevstvo i Rim sbrisati s lica ze- 
mlje. Gledaj, gospodaru moj, ti, koji si u cvijetu mla- 
đahne snage, vješt oružju i pun blaga! Vidiš li zadaću, 
koju ti je Gospod namijenio? Može li se čovjek roditi za 
nešto uzvišenije? 

Sav žar, što ga je bilo u Simonidesovoj duši, izrazio je 
tim poklikom, 

— Kraljevstvo! Da! prihvati Ben Hur revno. No Bal- 
tazar kaže, da će to biti carstvo duša! 

Narodni židovski ponos bio je silno istaknut u Simo- 
nidesu; zato su mu se usne malo prezirno naškubile, kad 
je odgovorio: 

— Baltazar je doživio divotne stvari, prava čudesa, 
gospodaru moj! Pa kad o tome pripovijeda, klanjam mu 
se. Ali on je sin Mizraimov, Egipćanin je. Jedva se dade 
zamisliti, da pozna božje nakane s Izraelom. Proroci su 
svoje svijetlo primili neposredno s neba kao i on. No 
njih je više, on je jedan. Vjerujem prorocima, Donesi mi 
Thoru, Estero! 

I ne čekajući, dok dođe Estera, nastavi Simonides: 

— Možemo li prezreti svjedočanstvo čitavog jednog na- 
roda, gospodaru? Možeš putovati od sjevera na moru 
do juga pustinje; ne ćeš među svim onima, koji u hramu 
davaju milostinju, žrtvuju uskrsno janje, naći a ma ni 
jednoga, koji će ti kazati da će kraljevstvo, što ga kralj 
kani stvoriti za nas, djecu saveza, biti drukčije no svjet- 
sko, kao što je bilo i ono našega oca Davida. I otkuda je 
njihova vjera? To ćemo odmah vidjeti. 

Estera donese u to nekoliko brižno u platno zamotanih 
svitaka. 

— Pružaj mi ih redom, dijete moje, kojim ću ih zahti- 
jevati! rekne otac nježnim glasom, kako je uvijek govorio 
s njom, a zatim nastavi svoje dokazivanje: Predugo bi 
trajalo, gospodaru moj, da ti nabrajam imena svih onih 
svetih muževa, koji su slijedili iza proroka te su bili sa- 
mo nešto manje obdareni božjom milošću, da ti nabra- 
jam imena svih onih vidovitih muževa i propovjednika, 
koji su nastupili poslije zarobljeništva te naviještali kra- 
ljevo carstvo. Već samo njihovo svjedočanstvo moralo bi 
da zadovolji. Ali nama je otvoren put do praizvora. Pro- 
rocima vjeruješ valjda, gospodaru? 

Simonides gucne malo vina i onda se okrene Esteri: 

— Daj mi knjigu, koja sadrži povijest Jezaije, kćerko! 
A kad mu je Estera pružila svitak pročita ovo: »Puk, 
koji tapa po tami, ugledava veliko svijetlo, a na one, koji 
prebivaju u tamnoj zemlji sjaji jarko ... Jer rodilo nam 
se je dijete, rodio nam se sin, koji je gospodstvo na 

njegovim plećima ... I njegovo će gospodstvo biti veliko 
i ne će biti kraja miru na prijestolju Davidovu i u nje- 
vom kraljevstvu; on će ga urediti i ojačati sudom i pra- 
vednošću od sada do vječnosti!« Vjeruješ li prorocima, 
gospodaru moj? — Sad Estero daj mi riječ Gospodnju, 
koja je došla do Mihe. 

Ona mu pruži željeni svitak. 

— >I ti — poče Simonides, — i ti Betleheme Efrata, koji 
si malen među tisućama u Judeji, iz tebe mi imade doći 
onaj, koji će biti Gospodar Izraelov.« — To je bio On, 


koga je Baltazar vidio kao dijete u špilji te mu se klanjao. 


Vjeruješ li prorocima, gospodaru moj? — Daj mi riječi 
Jeremijine! I on pročita: »Gleđ, doći će vrijeme, — go- 
vori Gospod — kad ću dati, da se od Davida porodi pra- 


 vedan odvjetak, koji će biti kralj, dobro će vladati i 


pravdu uspostavljati na zemlji. U isto vrijeme biti će po- 
moženo Judeji i u Jerusolimu sigurno će stanovati«. — 
Kao kralj će vladati — kao kralj, gospodaru moj! Vjeru- 
ješ li prorocima? A sada, kćerko daj mi svitak s riječima 
onog sina Jude, koji nije imao na sebi grijeha. 

Ona mu dade knjigu Danijelovu. 

— Slušaj, gospodaru moj: »Vidio sam noću san i gleđ, 
došao je jedan iz nebeskih oblaka kao čovječji sin ... 
I dana bi mu sila, čast i carstvo, da će mu služiti svi ljudi, 
narodi i jezici. Njegova je moć vječna, koja ne prolazi, 
a kraljevstvu njegovu nema kraja ...« Vjeruješ li pro- 
rocima, gospodaru? 

— Dosta je! Vjerujem! klikne Ben Hur. 

— A dođe li kralj siromašan, ne će li mu moj gospo- 
dar pomoći iz svoga obilja? 

— Pomoći mu? S poslijednjom sestercijom i poslijed- 
njim dahom života! Ali zašto govoriš o tome, da će doći 
siromašan? 

— Estero, daj mi riječ božju, što ju je kazao Zahar, 

Ona mu opet pruži jedan svitak. 


E ka 


— Slušaj sad, kako će kralj ući u Jerusolim! I on pro- 
čita: »Raduj se kćeri Siona... gle, tvoj kralj dolazi k tebi, 
pravednik i pomoćnik, siromašan i jaši na magarcu i na 
mladom ždrebetu od magarice.« 

Ben Hur pogleda turobno oko sebe. 

— A Rim? progovori on. Rim i njegove legije? Živio 
sam u njihovim taborima; poznam ih. 

— Ti ne znaš, kako je jak naš Izrael, gospodaru moj! 
odvrati Simonides nakon kratkoga razmišljanja. — Pođi 
za prve svetkovine Pashe u Jerusolim i gledaj, kako je. 
Nije Gospod uzalud našemu ocu Jakobu, kad je pošao iz 
zemlje, obećao pomoć; naš se je puk umnožao i u zaro- 
bljeništvu pod tlačenjem Egipćana, množi se eto i u pan- 
đama Rima. I njegova vjera raširila se je po cijeloj ze- 
mlji. Kad se govori o Izraelu, uvijek se misli samo Jeru- 
solim; a Jerusolim nije ništa no jedan kamen hrama, 
srce tijela. Odvrati tvoj pogled od legija bile one koliko 
im drago jake i prebroj čete vijernika, koji očekuju po- 
ziv na borbu! Izbroj čete u Perziji, Egiptu, u Africi, jev- 
rejske naselbine na zapadu, na obalama Španije, vijer- 
nike u Grčkoj, na otocima, u pustinji i na Kaspijskom 


moru pak mnoge ovdje u Antiokiji i u samom Rimu! > 


Prebroj ih i pogledaj vojsku ratnika, koji te čekaju; gle- 
daj carstvo, koje stoji spremno za onoga, koji će uvesti 
pravo i pravičnost po svem svijetu. 

Na Ilderima djelovale su te riječi kao zvuk trublje. »0, 
da sam opet mlad!« kliknuo je i skočio. 

Ben Hur sjedio je tiho. Simonidesove riječi bile su po- 
ziv, upravljen na njega, da svoj život i imetak posveti ta- 
jinstvenome biću, koje je očito sačinjavalo središte veli- 
kih nada za Simonidesa kao i za Egipćanina. Misao nije 
bila nova za njega. Već često mu se namitala, najprije za 
Malluhova pričanja u Dafninu gaju i poslije, kad je slu- 
šao Baltazara, naposljetku, kad se je samotno šetao pal- 
movim gajem. No to je bila samo jedna misao, izazvana 

više manje maštovitim predočbama. Sad je bilo druk- 
čije. Simonides mu je prikazivao kraljevstvo u spodobi 
mogućnosti, gotovo zbiljnosti, I Ben Huru je bilo, kao da 
su se pred njim ujedared otvorila neka vrata, obasjalo 
ga silno svijetlo te mu pokazuje put, koji je dosele bio 
najveća sanja njegovoga života, put, koji vodi u daleku 
budućnost te mu obriče bogatu nagradu za izvršenu du- 
žnost a ujedno potpuno udovoljenje njegovoga  často- 
hlepja. 


— Uzmimo, da se ispuni sve, što kažeš, rekne Ben Hur 
Simonidesu, — da dođe kralj te opet uspostavi Salamo- 
novo kraljevstvo; uzmimo, da sam i ja spreman, da mu 
posvetim sebe i sve što imadem i time da ispunim božju 
volju — što onda? Da gradimo kao slijepci? Da čekam 
dok kralj dođe? Ili dok pošalje po mene? Na tvojoj je 
strani starost i iskustvo — odgovori mi! 


— Nemamo izbora, odvrati Simonides odmah i po- 
iegne jedno pismo iz svoje haljine, — ovo pismo, Mesalino,, 
znak je, da moramo započeti s radom. Nismo jaki i dosta 
uplivni, da odolimo savezu Mesale i Gratusa. Oni će te 
usmrtiti, budemo li čekali. Kako su blagi, možeš vidjeti 
na meni! Tijelo mu se strese pri strašnoj uspomeni. No 
odmah zatim nastavi običajnim mirom: Radi se o djelu! 
Radi se o djelu za kralja, koje treba izvršit iprije, nego 
dođe. Da će Izrael biti njegova desna ruka, o tome ne 
možemo dvojiti. Na žalost, to je ruka mira, neuvježbana 
i neiskusna u vođenju rata. U svim tim milijunima nema 
ni jedne oružju vješte čete ni jednog vojskovođe! Ne ra- 
čunam na Herodove plaćenike, jer ti su tu samo da nas 
tlače. Naš položaj je sasvim takav, kakav su Rimljani 
htjeli da imadu; njihova tiranija donijela im je dobre 
plodove. Ali blizu je vrijeme preokreta; pastir će se na- 
oružati i pograbiti mač i koplje, a stada će se pretvoriti u 
lavove, koji se bore, Jedan, sine moj, mora zauzeti mjesto 

o kraljevoj desnici. A tko bi imao da bude taj, ako ne 
onaj, koji tu zadaću preuzima na se? 

Ben Hurovo lice zažarilo se je pri toj nadi; no odvrati: 

— Imati pred sobom zadaću i znati, kako se ima izvr- 
šiti, dvije su različite stvari. 

Simonides opet gucne malo vina i odvrati: 

— Ti i šeik morate podijeliti među se glavni posao. Ja 
ću ovdje raditi dalje kao do sada i starati se za to, da 
vrelo ne usahne. Poći ćeš u Jerusolim, a otuda u pustinju 
. pa početi da brojiš muževe u Izraelu, koji su sposobni za 
borbu, svrstat ćeš ih u desetice i stotine, odabrati kape- 


tane, uvježbati ih, a na skrovitim mjestima  nagomilati | 


oružje. Započet ćeš u Perei, poći u Galileju, otkud je 
samo korak u Jerusolim. U Pereji biti će iza tebe pusti- 
nja, a Ilderim ti uvijek pri ruci. On će stražiti na pute- 
vima, da se ništa ne dogodi proti tvojoj volji. Uopće, on 
će ti u mnogom pogledu pomoći. Nitko ne smije znati, 
što se ovdje snuje, dok ne dođe vrijeme žetve. S Ilderi- 
mom sam već govorio. Što ti kažeš? 

Ben Hur pogleda upitno šeika. 

— Tako je, kako Simonides kaže, odvrati Arapin. Za- 
dao sam mu riječ. Tebi ću položiti prisegu, koja mene i 
sve što imađem, obvezuje da tebi služim. 

Sve troje, Simonides, Ilderim i Estera pogledaju sad s 
napetošću na Ben Hura. 

— Za svakoga čovjeka, poče Ben Hur sa nekom tugom, 
— napunjen je jedan vrč radosti pa mu je suđeno, da 
prije ili poslije guene iz njega. Meni nije. Vidim kamo 
smjera predlog. Pristanem li na nj, nestaje za me sva- 
koga mira i svih nada, što sam ih s njim spajao. Vrata 
mirnoga života zatvaraju se za uvijek za menom i ne će 
se nikad više otvoriti, za to će se poskrbiti Rim. Kao hr- 
tovi slijedit će me i kao žigosan, hranit ću se po jazovima 
i špiljama. 

Nečije jecanje prekinulo ga je. Muževi su se okrenuli 

prema Esteri, koja je svoje lice sakrila na očevim ple- 
ćima. 

— Na te nisam mislio, milo dijete! progovori Simo- 
nides blago i sam duboko dirnut. 

— Ostavi ju! zamoli Ben Hur. — Čovjek laglje podnosi 
težak udes, kad znade, da ga prati sućut. No čujte dalje. 
Htio sam upravo da reknem, da mi drugi izbor ne pre- 
ostaje, nego da vršim dužnost, koja mi je dana. Ostati 
ovdje, znači izvrći se nedostojnoj smrti. Za to ću se od- 
mah latiti posla. 

— Da satavimo pismen ugovor? upita Simonides sta- 
rim poslovnim načinom. 

Ben Hur i Ilderim zaniječu. I ovim jednostavnim na- 
činom sklopljen bje savez, koji je imao da promijeni sav 
život Ben Hurov. 

— Još nešto, prijatelji — progovori mladi čovjek; — 
ako nemate ništa proti tome, htio bih da do dana poslije 
igara ostanem svoj gospodar. Nije vjerojatno, da će Me- 
sala poduzeti što proti meni, dok ne dobije od prokura- 
tora odgovor na svoje pismo; a taj će odgovor jedva stići 
prije jedne sedmice — računajući od dana odaslanja pi- 
sma. Sukob s Rimljaninom u cirkusu za me je ugodnost, 
koju ni zašto ne bih htio da propustim. 

Ilderim i Simonides povladiše mu, a trgovac još doda: 
Odgodom stičem vremena, da ti iskažem uslugu. Ako 
sam te dobro razumio, govorio si o baštini, koju ti je 
ostavio Arrius, Je li ta u nepokretninama? 

— Radi se o kućama u Rimu i jednom ljetnikovcu u 
Mizenumu, odvrati mladi čovjek. 


— U tom slučaju predlažem, da te kuće prodamo, a 
novac sigurno uložimo. Barem ovaj put pretecimo car- 
ske razbojnike. Daj mi punomoć i ja ću se odmah latiti 
posla. 

Ben Hur to obeća i time je noćni razgovor bio dovr- 

šen. Muževi su se još jednoč okrijepili kruhom i vinom. 
Ilderim ostade u Simonidesovoj kući, a Ben Hur odjaši 
još noću natrag u logor i stigne onamo o svanuću. 


DARK PRIJE UTRKE. 


Poslije podne dana u oči igara dopremio je Ilderim sve 
poirebno za utrku u grad. Istodobno vodio je sa sobom 
svitu sluga, oružanih jahača, stada s njihovim pastirima, 
natovarenih deva i konja. Šatore u palmovom gaju digao 
je također. Ljudi su se usput doduše smijali ovoj povorci 
nomada, no Ilderim iako je bio razdražive ćudi, pustio 
ih je, da se smiju. Ako su na njega pazili, a imao je ra- 
zloga da u to vjeruje, — opisat će Mesalini uhode nje- 
govu na polak barbarsku povorku, pa će mu se Rimlja- 
nin rugati; no što je njemu do toga? Drugoga jutra sve je 
njegovo dobro bilo na putu u pustinju i daleko od nepri- 
latelja. Neka mu se danas smiju: kad je čovjek izvrgnut 
porugama, najsigurniji je. To je lukavi Arapin dobro 
znao. 

— Ni on ni Ben Hur nisu potcijenjivali Mesalin upliv. 
No bili su mišljenja, da njihov neprijatelj ne će proti nji- 
ma ništa poduzeti prije sukoba u cirkusu. Bude li pobi- 
jeđen i pobijedi li ga Ben Hur, morat će se, naravno pri- 
praviti na najgore; u tom slučaju ne će Mesala čekati ni 
na Gratusov odgovor. Prema tome su Ben Hur i Ilderim 
udesili svoje mjere i tako se pripravili, da se u svako 
doba mogu ukloniti opasnosti. Sada su dobro raspolo- 
ženi jašili jedan uz drugoga; pouzdavajući se mirno u 
uspjeh drugoga dana. 

Putem su sreli Malluha, koji je na njih čekao, Vijerni 
momak ničim nije odao, da je upućen o novim odnosima 
između Ben Hura, Simonidesa i Ilderima. Pozdravio je 
kao obično i potegnuo iza pojasa papirus pa ga uručio 
šeiku. »Ovdje imadem netom objelodanjeni proglas ru- 

kovoditelja igara, u kojem su upisani tvoji konji. I pra- 
vilnik je tuj. Želim ti sreću i pobjedu, dobri šeičel« Iza 
tih riječi obrati se na Ben Hura: >I tebi, sine Arrijev, 
moje čestitke! Ništa više nije na putu tvome sukobu sa 


Mesalom. Ispunjeni su svi preduvjeti. Ravnatelj igara 


sam mi je sve kazao. 

Ben Hur mu se zahvali, a Malluh nastavi: 

— Tvoja boja je bijela; Mesala ima skrletnu i zlatnu. 
Boje su već poznate; po ulicama prodaju dječaci bijele 
vrpce i sutra će ih gradom nositi svaki Arapin'i svaki 
Židov. U cirkusu ćeš vidjeti, da se galerije prilično jednako 
kite bijelo i skrletno. 

— Galerije da — odvrati Ben Hur, — ali nipošto tri- 
bine nad Pompejevim vratima. 

— Ne, — prizna Malluh, — tamo će prevlađivati skr- 
letno i zlatno. No ako dobijemo, — i Malluh se nasmiješi 
pri toj pomisli, — ako dobijemo, kako li će ona gospoda 
iamo drhtati! Razumije se samo po sebi, da će ih u nji- 
hovim okladama rukovoditi omalovažavanje svega, što 
nije rimsko, stavljati će dva, tri pet proti jedan na Me- 
salu, jer je Rimljanin. Zatim Malluh malo tiše doda: Za 
pravo se ne dolikuje pobožnome Židovu, da stavlja na 
takvu slučajnu igru, no ja ću ipak prokriomčariti jedno- 
ga prijatelja iza sjedala konzulova, koji će prihvaćati 
oklade — sa tri, pet ili deset proti jedan — što mahnitije, 
to bolje! Stavio sam mu u tu svrhu na raspolaganje šest 
tisuća šekela. a 

— Ne, Malluh, rekne Ben Hur, — Rimljanin se kladi 
samo u rimskom novcu. Pođi rađe još večeras k tvome 
prijatelju i doznači mu novac u sestercijama. I čuj, Mal- 
luh — reci mu, neka se kladi sa samim Mesalom i njego- 
vim privrženicima za Iiderimove konje proti Mesalinim, 

— Posljedica će biti, da se svekoliko zanimanje okrene 
na te i na Mesalu, — rekne Malluh nakon kratkoga raz- 
mišljanja. 

— To je baš ono, što želim! odvrati Ben Hur, 

— Ah — razumijem te! rekne Malluh sa smiješkom. 
Hoćeš li, da općinstvo svrati svu svoju pažnju na tebe i 
Mesalu, moramo ponuditi po mogućnosti štoviše oklada. 
Budu li prihvaćene — fim bolje. 

— Postaraj se za to, reče Ben Hur. — Da ne pokušam, 
da se odštetim za grabež, što ga je učinio na meni? Je- 
dva će se za to pružiti druga prigoda. Ne samo da bih že- 
lio uništiti njegov ponos, nego i njegov imetak! Naš pra- 
otac Jakob ne bi tome prigovorio. 

Izražaj neslomive odlučnosti pojavio se je na njegovom 
licu, kad je nastavio: 

— Čuješ, Malluh! Ne ostani kod sestercija već ih po- 
visi na talente, ako se tko usudi tako visoko igrati. Pet, 
deset — dvadeset talenata — Pa i pedeset, radi li se o 
okladi sa samim Mesalom, 


— To je nečuvena svota, rekne Malluh. — Morao bih 
Pružiti sigurnost. 


— To ćeš i učiniti mirio ga je Ben Hur. — Pođi k Si- 
monidesu i zamoli ga, da tu stvar uredi za me. Reci mu, 
da sam svim srcem i dušom odlučio, da svoga neprija- 


telja upropastim, a prigoda je tako povoljna, da se mirne | 


duše mogu odvažiti na tako veliku svotu, Bog naših otaca 
bio s nama! Idi, dobri Maliuh, da ne bude prekasno! 

Malluh pozdravi i odjaši, ali se zamalo odmah vrati. 

— Imam još nešto da ti kažem, klikne. Dao sam izmje- 
riti Mesalina kola. Sam ih nisam mogao vidjeti. No izvi- 
jestili su mi, da je glavina na njegovim kolima za čitavu 
širinu ruke viša, nego na tvojima. i 

— Što, za čitavu širinu ruke? odvrati Ben Hur zado- 
voljno, ' 

— U tom slučaju, čuj me, Malluh: uzmi mjesto na ga- 
leriji iznad vrata pobjede, tik do balkona ispred vrata i 
dobro pazi kad dođemo ondje do zaokreta! Pazi do- 

bro! — Jer budem li imao samo malo sreće, onda — no 
ne ću više ništa da kažem! Uzmi si mjesto i dobro pazi! 
U tom trenutku klikne Ilderim: 


— Tako mi slave božje, što je to? I time pruži Ben 
Huru spis, što ga je primio od Malluha i pokaže prstom 
na jedno mjesto spisa. | 


Proglas je bio neke vrsti raspored, potpisan po pre- 
iektu provincije kao redatelju igara; sadržavao je nabra- 
janje pojedinih priredbi. Početak je, kao obično, sači- 
njavala sjajna povorka, onda su slijedile običajne žrtve. 
za boga Konzula*, napokon same igre: trčanje, skakanje, 
hrvanje i borbe, Imena natjecatelja, njihova narodnost; 
škole, iz kojih su proizašli, mjesta, gdje su do sada nastu- 
pali, nagrade, koje su izvojštili — sve je to bilo točno na- 
vedeno. 


Ovaj dio rasporeda preletio je Ben Hur samo  leti- 
mično. Napokon nađe navještaj utrke s kolima. Lagano 
je pročitao taj dio rasporeda, Započeo je sa uvjerava- 
njem, da će ljubiteljima ovoga športa biti pruženo natje- 
canje, kakovoga dosele nisu imali u Antiokiji, da grad te 
igre priređuje u čast konzulu a nagrada iznosi sto tisuća 
sestercija i lovor vijenac. Zatim su slijedile pojedinkosti. 
U svemu bilo je unešeno šest četveroprega, koji su imali 
zajedno nastupiti. A na to je slijedio opis predprege: 

1. Predprega Korinćanina Lysippa. Dva sivca, jedan 
riđan i jedan vranac. Upravljač: Lysippus. Boja: žuta. 


2. Predprega Rimljanina Mesale: Dva bijelca, dva 
vranca. Prošle godine pobjednik u cirkuskim igrama u 
Cirkusu Maximu. Upravljač: Mesala. Boja: skrletna i 
zlatna. š 


# hm 


3. Predprega Atenjanina Kleantesa. Tri sivca, jedan ri- 


*) Starinsko božanstvo, kojemu su u čast priređivali svake go- 
dine utrke. 

dan. Pobjednik kod istmičkih igara prošle godine. Upra- 
vljač: Kleantes. Boja: zelena. ; 

4. Predprega Bizantinca. Dizeusa. Dva vranca, jedan 
sivac, jedan riđan. Upravljač: Dizeus pobjeditelj ove go- 
dine u Byzancu. Boja: crna. ' 

5. Predprega Sidonjanina Admetusa: četiri sivca. Tri 
puta pobjednik u Cezareji, Boja: modra. 

6. Predprega šeika Ilderima iz pustinje. Četiri riđana. 
Prvo natjecanje: Upravljač: Ben Hur, Židov. Bijela boja. 
Upravljač: Ben Hur, Židov! 

Zašto to ime mjesto Arrius? 

Ben Hur pogleda Ilderima. Sad mu je jasno bilo, zašto 
je ovaj kliknuo. I obojica odmah zaključiše: Tu je Me- 
sala imao svoje prste! ' 

Kad se je približila večer, stalo je ljudstvo sa svih 
strana grnuti u Antiokiju. Gotovo svaki nosio je vrpcu s 
bojom kojega od sutrašnjih upravljača kola, čime se je 
tako reći priznavao pristašom svoga ljubimca. 


Pozornomu motriocu nije moglo izmaći, da prevla- 
đuju tri boje: zelena, bijela i skrletno-zlatna. 

No uđimo s ulice u palaču na rijeci. Upravo je zapa- 
ljeno pet velikih svjetionika u dvorani. Društvo, što se 
je tu sakupilo, sačinjavaju otprilike iste one osobe, koje 
su sudjelovale na onoj pijanki, koju smo već opisali. 
Kocke su klepetale na stolovima. No veći dio društva ne 
čini ništa. Neki koracaju dokono amo tamo, drugi po- 
stajkuju zijevajući, opet drugi izmijenjuju puste fraze 
s drugovima. Kakovo će sutra biti vrijeme? Jesu li pri- 
prave za igre dogotovljene? Jesu li propisi u antiokij- 
skome cirkusu drugačiji od onih u Cirkusu Maximusu? 
Ukratko: mladim je ljudima bilo dosadno, Njihov teški 
dnevni posao obavljen je, to jest, njihove pločice ispu- 
njene su bilješkama o okladama. Tu su unešene oklade 
svih mogućih vrsti — oklade na sve natjecatelje, koji će 
sutra nastupiti, na trkače. hrvače, mačevalce — na sve 

samo ne na upravljače kola. A zašto ne i na ove? Jer se 
nijedan od njih nije usudio, da se ma samo za jedan 
denar okladi proti Mesali. U cijeloj dvorani prevlađuje 
samo jedna boja: njegova. Ni jedan ni ne pomišlja, da bi 
Mesala mogao podleći. Nije li bolje uvježban od svih 
ostalih? Nije li učio u carskoj športskoj školi? Nisu li nje- 
govi konji pobijedili u Cirkusu Maximusu? Pa napokon: 
nije li Mesala Rimljanin? 

Mesala leži u jednom kutu na divanu. Oko njega stoje 
i sjede njegovi poklonici i obasipaju ga pitanjima. Na- 
ravno, razgovor se kreće samo oko jedne stvari. | 

Upravo su unišli Druso i Caecilije. 

_ Ah! klikne mladi prine, bacivši se na divan do 
Mesalinih nogu: — Tako mi Bacchusa, umoran sam! 

— Otkuda dolaziš? upita ga Mesala, 

_ Sa ulica amo tamo — tko bi znao kako sam daleko 
hodao. Posvuda prave rijeke ljudi! Još nikad ih nije bilo 
toliko. Sav svijet skupit će se sutra u cirkusu. 

Mesala se prezirno nasmiješi. 

_ Budale! rekne. — Nikad nisu vidjeli igre što ih car 
priređuje! No što mi znaš inače nova, dragi Druzo? 

— Ništa. 

“ — Ipak, prihvati Caecilije, — zaboravljaš nastup bi- 
jelih. 

— Mirabile! klikne Druzo i ustane na polak, — sreli 
smo četu bijelih. Nosili su zastavu. No — i opet sa smi- 
jehom sjedne na jastuke. 

— Dalje, dalje! silio je Mesala, 

— Dalje? Što je meni do tog izmeta pustinje, moj Me- 
sala, ta horda crijevovjedaca iz J akobova hrama u Jeru- 
solimu! klikne mladi princ. 

— Druzo se boji, da mu se ne narugate, progovori 
Caecilije! — Pričat ću ti, Mesala, Zaustavili smo  sku- 
pinu i — 

—...I ponudili smo im okladu, uplete se Druzo. I je- 

dan od tih glupana istupi i privoli. Potegnuo sam plo- 
čicu i zapitao sam ga: »Tko je tvoj čovjek?« — Ben Hur, 
Židov,« odgovori mi taj. A kad sam ga zapitao, koliko bi 
da stavi, odgovori: »jedan — jedan ... i tu Druzo prasne 
u grohotan smijeh. : 

Mesala pogleda pitajući.u Caecilija. 

— Jedan šekel! dovrši taj. 

— Jedan šekel! Jedan šekel! kliknuše svi i dvoranom 
se je orio podrugljiv smijeh. 

— A što je učinio Druzo? zapita naposljetku Mesala. 

U tom trenutku nastala je na vratima bučna gužva i 
odmamila većinu mladića onamo. I Caecilije se požuri 
za drugima, rekavši još brzo: Plemeniti Druzo stavio je 
svoju pločicu opet za pojas i odrekao se — šekela. 

— Jedan bijeli! Jedan bijeli! 

— Neka uđe! ' 

— Ovamo! Ovamo! 


Tako se je vikalo i dozivalo. Svaki je razgovor zapeo. 
Kockari napustiše svoje stolove, pospanci se probudiše, 
Protirući si oči. potegnu svoje pločice i pojure do gu- 
stoga kruga, što se je skupio oko novo nadošloga. 

— Nuđam ti — 

=> A ja “= 

—Ja— 

Ovaj tako dočekani bio je onaj Židov, koji je putovao 
sa Ben Hurom s Cipra u Antiokiju. Nastup mu je bio si- 
guran, umjeren, miran. Sve je točno promatrao. U svo- 
jim sasma čistim bijelim haljinama došao je do srednjega 
stola i sa smiješkom se naklonio, kao da se zahvaljuje 
za buran doček. Došavši do toga mjesta, zagrne se dosto- 
janstveno haljinom, sjedne i digne desnu ruku. Drago- 
cjeni alem, što je zablistao na njegovom prstu doprini- 
jeo je također nešto, da je zavladala nenadana tišina. 

— Plemeniti Rimljani, poče on — ja vas pozdravljam! 

— Mir, tako vam Jupitra! Tko je taj čovjek? zapita 
Drusus. 

— Izraelsko pseto po imenu Sanbalat, dobavljač za 
vojsku, prebiva u Rimu, neizmjerno je bogat — a obo- 
gatio se je dobavama, koje nikad nije dobavio; plete 
spletke finije od paučine, Dođi, — toga ćemo nasaditi. 
Dok je Mesala tako govorio, digao se je i s Druzom pri- 
družio rpi, što se je natisnula oko dobavljača. 

— Čuo sam na ulici, — progovori stranac opet, pote- 
gnuvši svoju pločicu i položivši ju na stol poslovnim li- 
cem, — da su u palači nezadovoljni, jer se nitko ne usu- 
đuje, da se kladi proti Megali. — Vidite moju boju, dakle 
na stvar! Što nuđate? 

Njegova smionost zapanjila je prisutne. 

— Brzo, progovori stranac. Konzul me očekuje, — To: 
je djelovalo. 

— Dva prema jedan! viknulo je nekoliko glasova. 

— Što? klikne začuđeno dobavljač. Tek dva prema je- 
dan, a vaš je muž Rimljanin? 

— Dakle tri! odazvalo se iz društva. 

— Velite tri? Samo tri? A moj je ipak tek jedan Židov! 
Recite četiri! 

— Neka bude — četiri! klikne neki mladi čovjek. 

— Pet! Rimu u čast, kažite pet! zakrešti dobavljač. 

— Konzul — vaš gospodar i moj — čeka! opomene 
Sanbalat. 

— Pa dobro — pet! rekne jedan glas, a sada pristupi i 
sam Mesala. 

Sanbalat se nasmiješi i pripravi, da Piše. — Ako car 
sutra umre, — našali se, — ima Rim ipak jednoga, u koga 
je dosta srčanosti da zapremi njegovo mjesto. Nuđam 
šest! 

— Dobro — šest! odvrati Mesala. 

Bučno odobravanje zaori dvoranom. 


mu. Pee 


_ Dakle šest ponovi Mesala. — Šest prema jedan — 
razmak između Židova i Rimljanina. Odmah ćemo sa- 
staviti ugovor; konzul bi mogao da pošalje po tebe, a ja 
bih tad izgubio moje. 

Ne mareći za zlobno smješkanje prisutnih upiše San- 
balat okladu pruži Messali svoju pločicu. 

— Čitaj! zahtijevali su prisutni. 

I Mesala pročita: 

»Potvrda. Utrka s kolima. Rimljanin Mesala kladi se sa 
Sanbalatom, također žiteljem Rima, da će pobijediti Ži- 
dova Ben Hura. Visina oklade: dvadeset talenata. Raz- 
mjer prema Sanbalatu: šest prema jedan. Svjedoci. 


Sanbalat.« 


U čitavoj velikoj dvorani ništa se nije micalo. Kao da 
su se svi pretvorili u kamen, Mesala je zurio u pločicu, a 
oni, koji su ga okružili, gledali su u njega. Oćutio je, da 
ga svi gledaju i strijelohitno razmisli. Malo prije hvastao 
se je ovdje pred drugovima. Uskrati li se sad da potpiše, 
zbogom njegov ugled. A potpisati nije mogao, jer nije 
imao sto talenata, pače ni peti dio te svote. Kao utučen 
“tajao je tu; naposljetku, se dosjeti nečemu: 

— Ti Židove, rekne. Gdje imaš 20 talenata? Pokaži 

ii ihl 

Sanbalat se smiješkao još izazovnije nego prije. 


— Eto ih ovdje, — odvrati on, pokazavši  Mesali je- 


dan spis. 
= — Čekaj, čekaj! kliknuli su drugovi Mesalini. I Mesala 
opet pročita: 


»Antiokija 16. Tammuza. 


. Posjednik ovoga, Sanbalat iz Rima, imade kod mene u 
pologu pedest talenata u rimskom novcu. 


Simonides.« 


) 

— Pedeset talenata! Pedest talenata! 

U to se umiješa Druzo, : 

— Tako mi Herkula! klikne, — taj spis laže a i Židov 
laže. Tko osim cara imade pedeset talenata u gotovom. 
Napolje s bestidnim bijelim! 

Poklik je bio srditisrditoje odjeknuo, uza sve to ostao 
je Sanbalat mirno sjedeći i njegov smiješak bivao je sve 
nesnosniji. Napokon naloži Mesala: 

— Tiho, zemljaci! Jedan proti jednome! i nastavi: — 
Moja oklada glasi na šest prema jedan! je li tako Židove? 

— Jest, odvrati Židov hladno. 

— Dobro. No prepusti meni, da ustanovim iznos. 

— Pod uvjetom, da svota ne bude neznatna! odvrati 
Sanbalat. 

— Dakle piši pet mjesto dvadeset, 

— A imaš li toliko? 

— Tako mi Jupitra, pokazat ću ti primke! 

— Dovoljna mi je riječ hrabroga Rimljanina, Samo iz- 
jednači svotu — reci šest i ja ću pisati. 

— Piši! 

Odmah zatim izmijenili su ploče. 

Na licu Sanbalatovu bila je poruga, mjesto dosadaš- 
njega smiješka. Znao je, s kim ima posla. — Rimljant, 
rekne, — još jednu okladu, ako se usuđujete! Pet protiv 
pet talenata na pobjedu bijele boje! Izazivam vas sve 
skupa! 

Opet začuđena skupina zašuti. 

— Što, klikne Sanbalat glasno, — da sutra govore u 
cirkusu, kako je jučer jedno pseto od Židova došlo u pa- 
laču među plemenite Rimljane, pa ih izazvalo na pet ta- 
lenata i nijedan se nije usudio da prihvati okladu? 

Ovaj je žalac djelovao. 


— Šuti, bestidniče! rekne Druzo. Napiši svoj ugovor i 
ostavi pločicu na stolu. Sutra ću se obavijestiti, pa ako 
čujem, da zaista možeš upotrijebiti toliko novaca za iz- 

gubljenu stvar, obećajem ti ja, Druzo, da će oklada biti 
prihvaćena! 

Sanbalat stane opet Pisati a zatim reče mirno, kao 
uvijek: 

— Elo Druzo, ostavljam ti moju ponudu. Čim bude 
potpisana, pošalji mi ju natrag prije nego što započne 
utrka. Moje je mjesto kod konzula iznad Porta Pompae. 
Mir s tobom? Mir sa svima vama! 

Naklonivši se, udalji se, ne mareći za posprdni smijeh, 
što je zaorio za njim. 

Još noću raširio se je glas o toj okladi po svem gradu. 
I Ben Hur, koji je ostao kod četveroprega, čuo je o tome, 
da je sav imetak Mesalin na kocki. I te je noći mirnije 
spavao no ikad prije. 


UTRKA. 


Antiokijski cirkus stajao je na južnoj obali Orontesa i 
njegovo uređenje nije se razlikovalo ni u čem od inih 
sličnih zgrada. Pošto su igre bile u potpunom smislu ri- 
ječi dar općinstvu, svatko je imao slobodan pristup. Iako 
je zgrada bila golema, to su se ipak tom prigodom mnogi 
bojali, da ne će naći više mjesta, pa se je već rano u jutro 
drugoga dana skupilo veliko mnoštvo u blizini cirkusa. 
Oko ponoći bila su otvorena velika ulazna vrata i bujica 
svijeta jurnula je u zgradu. Ostatak noći sproveli su ljudi 
na klupama; tu su i zajutarkovali i tu ih je konac pred- 
stave našao isto tako znalične kao i početak, 

I predstavnici viših stališa stali su već rano ujutro po- 
laziti na svoja mjesta, koja su za njih bila sačuvana. Oko 
drugog sata krenula je legija sa potpunim sjajem i raz- 
vijenim zastavama iz svoga nastana na brdu Sulpiusu, 
pa kad je poslijednja kohorta iščezla preko mosta, bio 
je grad gotovo napušten. Cirkus nije doduše mogao da 

obuhvati sve žitelje, ali malone sve je pučanstvo izašlo 
iz grada. ' 

Tko više nije našao mjesta, čekao je na obali rijeke, da 
vidi, kako će se konzul iskrcati. Vojnički prolaz legije 
potisnuo je časak zanimanje za igre. 

U tri sata svi su gledaoci zauzeli svoja mjesta, a zvuk 
trublje pozivao je na red. Svi pogledi krenuše sad prema 
raskošno okićenoj tribini iznad Porta Pompae, gdje je 
bilo konzulovo mjesto. S obije strane Porta Pompae bile 
su posebne stanice, proviđene jakim vratima t, zv. kar- 
cere. Iznad njih tekao je svom širinom cirkusa niski 
prsobran, a iza ovoga dizala su se sjedala otmjenih ljudi 
i dostojanstvenika, S obije strane dizali su se stupovi, 
koji su ujedno bili nosioci velarija ili grimiznih ponjava, 
što su se širile iznad cijeloga cirkusa pa za pojačane vru- 
ćine pružale dobrodošlu sjenu. 

Neka se čitatelj prenese mišlju na konzulovu tribinu, 
koja gleda prema zapadu. Desno i lijevo vide se golema 
vrata koja sačinjavaju glavne ulaze. Upravo pod njima 
leži arena, ravna površina, posuta bijelim pijeskom, 
znatnog opsega. Ovdje se odigravaju sve predstave osim 
utrke. Dalje na zapad dižu se na mramornim podnožjima 
tri niska okrugla stupa od granita. Tamo će danas biti 
upereno mnogo oko, jer su prvi cilj te označuju početak 
i konac trkališta. Iza podnoška, ali tako, da ostaje mje- 
sta za prolaz i jedan žrtvenik, počinje deset do dvanaest 
stopa širok, pet do šest stopa visok zid, koji se pruža to- 
čno šeststotina koračaja ili jedan olimpijski stadij. Na 
drugom kraju zida nalazi se opet podnožak sa stupovi- 
ma, koji označuje drugi cilj. Natjecatelji ulaze na trkali- 
šte desno od prvoga cilja. Zid im je uvijek na lijevo. Po- 
četak i konačna točka trkališta leže upravo nasuprot 
konzulu, prema tomu je njegovo mjesto najbolje u čita- 
vom cirku. 

Trkalište je ograđeno dugim posve glatkim, petnaest 

do dvadeset stopa visokim zidom. I duž ovoga zida nalazi 
se prsobran baš kao i iznad karcera na istoku. Tri otvora, 
ulazna i izlazna vrata prekidaju prsobran, dva na sje- 
vernoj, jedan na zapadnoj strani. Ovaj zapadni, bogato 
urešeni otvor, jesu pobjedna vrata, jer na koncu pred- 
stave izlaze tuda pobjednici. 

Na zapadnom kraju okružuje trkalište  prsobran u 
polukrugu i nosi dvije velike galerije. Oko vanjskoga 
zida dižu se sjedala za puk, na kojima se sad tiska gusto 
mnoštvo gledaoca. Začuje se glas trublje i odmah za- 
vlada tišina. Kroz Porta Pompae na istoku ulazi sveča- 
nosna povorka, kojom započinje predstava. Naprijed 
glazba, zatim redatelji i gradske oblasti, urešeni vijenci- 
ma i u sjajnim haljinama; iza njih kipovi bogova djelo- 
mice nošeni, djelomice vučeni na skupocjenim kolima 
na četiri točka, Konačno natjecatelji dotičnoga dana u 
svojim odorama. 

Povorka polazi polagano naokolo, prizor je divna 
slika. Općinstvo pozdravlja svoje ljubimce klicanjem i 
bacanjem cvijeća i vijenaca. Očituje se osobita sklonost 
za utrkivače na kolima. Općinstvo se diže, ustaje na 
klupe, doziva i maše rukama, kad se približuje povorka 
divnih kola i prekrasnih konja s njihovim upravljačima 
u kratkim tunikama od najfinije vune. Svaka kola prati 
po jedan jahač, izuzamši Ben Hura, koji je s nekoga 
razloga, možda iz opreznosti — otklonio tu pratnju. 
Jednako nema na glavi kacige kao ostali. Prava kiša evi- 
jeća pala je na vozače i ispunja kola. Isti konji kao da se 
ponose sa pažnjom, koja im se iskazuje. 

Odmah se opaža, da općinstvo nije jednako sklono 
prema svim vozačima. Nadalje se vidi, da svaki pojedini 
gledaoc muškarac, ženska ili dijete imade znak u odre- 
đenoj boji, i kod točnijega promatranja razabire se, da 
prevlađuju bijela i skrletno zlatna boja. 

Povorke su se u to približile drugome cilju. Tamo je 

nedvojbeno bijela boja najjače zastupana. Ben Hur! Ben 
Hur! ori se iz mnogobrojnih grla. A čuju se i poklici: Me- 
sala! Kad je povorka prošla, zauzeli su gledaoci svoja 
mjesta opet i nastavili prekinute razgovore. 

— Tako mi Bacchusa! Zar nije lijep? rekne neka Rim- 
ljanka, koja je u kosu uplela skrletno zlatni trak. 

— A njegova kola tek! odvraća njezin susjed. Sve sa- 
ma bjelokost i zlato. O Jupitre, daj mu pobjedi! 

Na klupi iza njih glasi lozinka drugačije. 

— Sto šekela na Židova! kliče netko. 

— Ne budi tako neoprezan, šapće neki prijatelj govor- 
niku. — Djeca Jakoba slabo se razumiju u borbene igre, 
koje se Gospodu ne sviđaju. 

— No jesi li ikad vidio mirnijega i samosvijesnijega 
čovjeka? Kakve su mu ruke! doda neki drugi. 

— A kakvi konji! oglasi se i treći. 

— A govori se, upliće se i četvrti, da je vještak u svim 
rimskim umjećima. 

— Da, i mnogo je ljepši od Rimljanina! pohvali ga 
neka ženska. 

Osokoljen ovim opaskama, klikne opet prvi: Sto še- 
kela na Židova! ' 

— Budala! dovikuje mu neki Antiokijanjin s druge 
klupe, — ne znaš li, da su se proti njemu okladili za pe- 
deset talenata za Mesalu? Zadrži rađe svoje šekele u kesi, 
da ne ustane Abraham pa ti ustroji kožu! 

— Ti antiokijsko magare, — nasmije se onaj drugi, — 
prestani s tvojom vikom! Ne znaš li, da se je Mesala 
okladio za sebe samoga? 

Kad je povorka opet iščeznula kroz Porta Pompae, 
znao je Ben Hur, da se je njegova želja ispunila: Oči ci- 
jeloga Istoka bile su uprte u njegovu bcrbu s Mesalom. 

Oko tri sata poslije podne, prema našem računanju 
vremena, izvedene su bile sve igre, osim utrke na koli- 

-ma. Nastupila je stanka. Vrata su se otvorila a jedan 


dio gledaoca pošao je na polje da se osvježi i okrijepi. 


Oni, koji su zaostali, zijevali su, čavrljali i gledali svoje 
pločice; među svim tim ljudima bila su danas samo dva 
stališa: sretni dobitnici i ozlovoljeni, koji su igru  iz- 
gubili. , 

Za stanke stiglo je još novih gledaoca i zauzelo mjesta 
što su ih unaprijed naručili. To su bili oni građani, koji 
su željeli da prisustvuju samo utrci s kolima. Među nji- 
ma bio je i Simonides sa svojim društvom, čija su mje- 
sta bila blizu sjevernoga glavnoga ulaza, nasuprot kon- 
zulu. 

Kad su četiri jaka momka pronijela trgovca kroz tiod- 
nik pa ga smjestili na njegovo mjesto, obredalo je nje- 
govo ime od klupe do klupe. Svatko je bio znatiželjan, 
da vidi muža, za čije su neizmjerno bogatstvo i turobni 
udes svi znali. I Ilderima su poznavali i mnogo ga po- 
zdravljali. A Baltazara i obije koprenama zastrte žene, 
koje su ga pratile, nitko nije poznavao. Ženske su bile 
Iras. Baltazarova kćerka i Estera. Židovka, kad je sjela, 
obazirala se je bojažljivo po cirkusu i onda  prevukla 
koprenu jače na svoje lice. Egipćanka pako prebacila je 
koprenu na pleća i oslobodila svoje lice, naoko nesvi- 
jesno no uistinu da bude predmetom znatiželjnih po- 
gleda. 

Novo nadošli nisu još pravo ni razgledali svoju oko- 
linu, kad li su ušli cirkuške sluge pa napeli tik stupova 
kroz cijelu arenu kredom omazani konop. : 

Gotovo istodobno unišlo je šest muževa kroz Porta 
Pompae, pa se postavili ped karcerima. Posvuda se čuo 
žamor. 

— Gled, gleđ — zeleni pristupa k brojki četiri. Tamo 
je Atenjanin. 

— A Mesala je broj dva. 

— Korinćanin — — 

— Gledaj bijeloga! Gleđ, unilazi preko u broj jedan 
— tamo lijevo! 

— Tamo je crni. I bijeli ostaje stojeći kod broja 2. 

S ovim primjedbama dočekalo je općinstvo nadzira- 
telje, obučene u razne boje natjecatelja. Po mjestima, na 
koja su se postavili, mogli su gledaoci razabirati, u kojoj 
karceri čeka pojedini natjecatelj na znak za početak, 

Sad je Sanbalat pristupio društvu. 

— Dolazim upravo iz karcer&, šeiče, — poče on, po- 
klonivši se Ilderimu, koji je po navici posegnuo u bradu, 
dok su mu oči blistale od uzbuđenja. — Konji su izvrsno 
spremljeni. 

— Budu li pobijeđeni, nadam se, da ih ne će pobijediti 
Mesala! odvrati šeik. 

Sanbalat se približi Simonidesu pa izvadi jednu plo- 
čicu. 

— I za tebe imam nešto zanimljivo! reče. Pripovijedao 
sam ti o okladi, koju sam sinoć utanačio s Mesalom i pri 
tome spomenuo, da sam još jednu ostavio otvorenom. 
Bude li prihvaćena, neka mi se ploče pošalju ovamo 
prije početka utrke. Evo je: 

Simonides pročita upis i odvrati: 

— Već mi je to poznato, Danas su me pitali, imaš li to- 
liko novaca kod mene. Čuvaj brižno ploču!  Izgubiš li, 
znadeš kamo imaš doći; ako dobiješ — lice mu se 
smrači — onda, prijatelju gledaj oštro, da ti potpisivatelji 
ne umaknu! Neka ti isplate sve do poslijednjeg šekela! 
Tako bi i oni s nama učinili. 

— Osloni se na mene! prihvati dobavljač sa smiješ- 
kom. 

— Ne ćeš li sjesti k nama? upita Simonides. 
= — Vrlo si dobrostiv odvrati Sanbalat, — no ostavim li 
konzula, mladi će se Rim ondje odviše uzobijestiti. Mir 
s tobom i sa svima vama! 


Naposljetku svršila je stanka. Trublja pozove sve na 

Wallace: Ben Hur 


njihova mjesta. Istodobno pojavilo se je nekoliko slugu 
u areni; svi su se popeli na zid i pošli do jednoga stalka 
na zapadnoj strani, tik uz drugi cilj. Tamo postave se- 
dam drvenih kugli. Zatim se vrate i postave na isto takav 
stalak kod prvoga cilja sedam drvenih riba, 

— Što misle s tim kugljama i ribama šeiče? zapita Bal- 
tazar Ilderima. 

— Nisi li nikad još prisutvovao utrci? upita sad šeik 
Baltazara. 

— Nikad još, reče Egipćanin, i ne znam, zašto sam i 
sada ovdje. 

— Ti znakovi služe za brojenje, razjasni mu Ilderim. — 
Svaki put, kad se prevali koji okrug, skida se sa stalka po 
jedna kuglja i jedna riba. 

Sad su priprave bile dovršene. Ustao je trubljač, da na 
znak redatelja igre zatrubi za početak utrke. Buka se 
ujedared stišala. Sva lica okrenula su se na istok. Pogledi 
svijuh uprli su se u vrata karcer4, iza kojih su se krili 
natjecatelji. 

Neobično rumenilo na Simonidesovu licu odavalo je, 
da je i njega zahvatilo sveopće uzbuđenje. Ilderim je 
neprestance čupkao bradu. 

Zaori kratak, zvučan glas trublje — i nadziratelji 
istupe spremni na službu. Trublja zatrubi po drugi put 
i vrata karcera se otvore. Najprije se pojave pratioci 
kola na konjima, — njih petorica, jer je Ben Hur otklo- 
nio takovoga. Spustiše konop i pošto su prejašili preko 
njega, digoše ga opet. Bili su sjajno odjeveni, ali nitko se 
nije obazirao na njih, jer se iza vrata već čulo toptanje 
nestrpljivih konja i jedva manje strpljivi glasovi uprav- 
ljača. ' 

'U slijedećem trenutku jurnulo je naprijed svih šest 
predpregu poput orkana. Golemo mnoštvo gledalaca 
diglo se je na klupe i ispunilo cirkus oduševljenim klica- 
njem. Nadošao je toli željno očekivani trenutak. 

— Tamo je! Gledaj onamo! klikne Iras pokazujući 
Mesalu. 
— Vidim ga! odvrati Estera, pogledavši na Ben Hura. 


Odgrnula je koprenu. Časak je mala Židovka bila hra- 
bra. Ujedared je shvatila, da se na očigled tolikoga mno- 
štva kod izvedbe takovog junačkog djela može čovjek 
oduševiti, da prezreš i istu smrt. 


Sada su natjecatelje mogli vidjeti sa svih strana cirka, 
no utrka još nije započela; najprije su morali da sretno 
pređu konop, koji je bio namješten, da se svi točno u 
isti mah povezu. Budu li prenaglo vozili mogu prouzro- 
kovati zaplet; povezu li se polagano, izlažu se opasnosti, 
da već od početka budu pretečeni. Vještina je bila dakle 
u tome, da dokuče pregradu u onom trenutku, kad pa- 
dne. Ujedno se radilo o velikom probitku, da se zadobije 
mjesto uza zid na nutarnjoj strani trkališta. 


Pruga, što se imala prevaliti do pregrade iznosila je 
oko 250 stopa. Za to je bilo potrebno, da je u upravljača 
oštro oko, sigurna ruka i nevarljivo prosuđivanje, da se 
u pravo vrijeme stigne na točku odlaska. 


Bila je to divotna slika uzbuđenja i napetosti, što su 
ju prouzrokovala ta laka, šarena kola sa svojim upravlja- 
čima, koji su uspravno stajali kao kipovi. U podignutoj 
lijevici brižno su držali vođice u desnici bičala. Bilo je 
divno gledati četveroprege odabranih konja po ljepoti i 
brzini sa visoko uzdignutim glavama, drkćućim nozdrva- 
ma, ponosnih i svijesnih si snage poput njihovih uprav- 
ljača, kako jure arenom, obasjanom sunčanim zrakama. 
Svih šest četveroprega približilo se je zapreci u isti mah. 
Na glas trublje pala je zapreka — ni hip prerano, jer ju 
je već dirnulo kopito jednog od Mesalinih konja. Ne- 
ustrašivo vitlao je Rimljanin svojim dugačkim bičem, 
popustio je uzde, sagnuo se naprijed i uz pobjedni krič 
zapremio mjesto do zida. : 


“- 243 — x 


Pa 


— Jupiter je s nama! Jupiter je s nama! vikali su Ri- 
mljani uznešeno. 

Kad je Mesala zakrenuo u trkalište, zadjela se bron- 
čana lavlja glava njegove osovine o prednju nogu desnog 
Atenjaninovog konja i odgurnula životinju do susjednog 
konja. Oba konja posrnula su te izgubila pravac. Gleda- 
oci zaustavili su dah od užasa, samo sa konzulove tribune 
začulo se odobravanje. 

— Jupiter je s nama! vikao je Druzo kao lud. 

— On dobiva! Jupiter je s nama! ponavljali su njegovi 
drugovi, videći da je Mesala odjurio dalje. 

Atenjanin je imao sad samo Korinćanina s desna. Ku- 
šao je, da svoju pretpregu upravi na tu stranu; no ne- 
sreća je htjela, da je jedan točak Bizantinčevih kola, koji 
je vozio s lijeve strane, udario straga njegova kola pa i 
samog Atenjanina srušio. Prasak, krič i nesretni Kleantes 
ležao je pod kopitima vlastitih konja. Bio je to strašan 
Prizor, od kojega je Estera pokrila oči, 

I napred su jurili Korinćanin, Bizantinac i Sidonjanin. 

Gore na tribini gledao je Sanbalat pozorno za Ben 
Hurom, okrene se k Druzusu i njegovim drugovima i 
klikne: 

— Sto sestercija na Židova! 

— Vrijedi! odvrati Druzus. 

— I još jedamput sto! vikne dobavljač. 

Ali nitko ga više nije slušao. Svi su uzbuđeno proma- 
trali prizor dolje i oduševljeno kliktali: Mesala! Mesala! 
Jupiter je s nama! 

Kad je Estera opet pogledala u cirkus, baš su sluge od- 
stranjivali Atenjaninove konje i kola; drugi su nosili sa- 
mog unesrećenog Atenjanina. Prisutni Grci glasno su 
proklinjali i prijetili. 

Najednoč ugleda Estera Ben Hura. Neozlijeđen stajao 
je na svojim kolima i strijelohitro jurio dalje uz Rimlja- 

nina. Iza obojice slijedili su u jednoj skupini Korinća- 
nin, Bizantinac i Sidonjanin. 

Utrka se razmahala. Dušom i tijelom bili su u utrci i 
sami upravljači i svekoliko općinstvo. 

U početku borbe za mjesto do zida, bio je Ben Hur na 
skrajnoj lijevici. Časak ga je zabliještivalo jarko svijetlo 
arene. Zatim je uperio ispitujući pogled na svoga protiv- 
nika. Poznavao je izražaj hladne ponositosti, toli karak- 
terističan za lijepo patricijsko pleme; i učinilo mu se je 
da iza tog izražaja, kao u ogledalu, razabire okrutnu, 
smionu i himbenu dušu toga Rimljanina. 

Ben Hur oćuti također, da i u njegovoj duši raste ne- 
pokolebiva odluka. Pod svaku cijenu, u svim okolnosti- 
ma, ma ga i života stajalo, želi da ponizi svoga protivni- 
ka. No dušu mu nije ispunjalo strastveno uzbuđenje niti 
mu tjeralo krv u mozak; mirno, postojano, u sigurnom 
pouzdanju stajao je na svojim kolima. Imao je osnovu i 
Pripravljao se s rastućim promišljanjem da ju izvede. 


Kad su križali arenu da dospiju do priječke, uvidio je 
odmah da će Mesala dobiti mjesto do zida. Vidio je Ri- 
mljaninovo drsko samopouzdanje i poput munje poro- 
dila se u njemu misao, da će po unaprednom dogovoru 
Mesalinu s redateljem, konop pasti u onom trenutku, 
kad Mesala dade znak. Poznavao je rimske varke i sma- > 
trao je kao prirodnim, da rimski činovnik nastoji, da po- 
mogne svome uplivnome zemljaku. 


Ben Hur napusti stoga prethodno mjesto do zida. Je- 
dan uz drugoga jurili su dakle naprijed samo s malenim 
razmakom jednih kola od drugih i približivali se tako 
drugome cilju. 


Podnožak koji je nosio stupove, sačinjavao je polu- 
krug. Ovdje je put zakretao i tko je ovaj zakret pravilno 
prevalio, bio je smatran uzornim vozačem. U cirku je na- 
stupila tišina. Najednoč dobaci Mesala Ben Huru letimi- 

čan pogled; činilo se, da ga tek sada opaža i prepoznaje. 
i sad se pokazala bezobzirna smionost Rimljaninova. 

— Dolje Eros! Živio Mars! viknuo je uzvitlav bičem. 
»Dolje Eros! Živio Mars!« ponovio je još jedamput i uda- 
rio Ben Hurove arapske konje tako, kako ih niiko još 
nije udario. Sa svakoga mjesta u cirku vidjeli su taj sra- 
motni čin. Tišina se je još povećala. Rimljani na konzu- 
lovoj tribuni zaustavili su dah i čekali, što li će se._ sad 
zbiti. Trenutak poslije zaorio je krič ogorčenoga puka 
kao grmljavina čitavim cirkusom. 

Uplašeni Ben Hurovi konji skoknuše naprijed. Do sad 
ih ničija ruka nije tako surovo dirnula; pa s toga kako 
da bude drukčije, no da kušaju da se spase od takovoga 
postupka? Kao orkan jurili su naprijed, kola su gotovo 
letjela zrakom. 

U tom kritičnom trenutku dobro je Ben Huru došlo 
njegovo najbolnije životno iskustvo. Velika ruka i jaki 
zahvat, što je imao da zahvali rukovanju s veslom, spa- 
sili su ga sada. Što je bio potres kola prema kolebanju 
lađe na nesigunom, uzburkanom moru? Uspravljen kao 
i prije, ostao je na svome mjestu, pustio konjima uzde, 
razgovarao je s njima lagano i gledao da ih oprezno 
upravi oko opasnoga zaokreta i još prije nego se općin- 
stvo oporavilo od strave, bio je opet miran kao prije, uz 
Mesalu, stekavši udivljenje i dobrohotnost svih  nerim- 
skih gledaoca. Ova okolnost tako se jasno očitovala, da se 
Mesala nije usudio, da ponovi svoj drzoviti ispad. 

Estera pogledala je drkćući Ben Hurovo lice. Malko je 
problijedilo, ali ostalo mirno. 

Prvi okrug bio je sad prevaljen. Jedan čovjek popeo se 
je na stalak na zapadnom kraju zida, pa skinuo jednu 
* drvenu kuglju; isto je tako na istočnom kraju skinuo 
drugi drvenu ribu. Poslije drugog i trećeg okruga pono- 
vilo se je to. 

Još uvijek je Mesala držao mjesto do zida, a Ben Hur 

je sveudilj jurio uz njega, a ostali vozači slijedili su u 
posebnoj skupini. Izgledalo je, da će se borba pretvoriti 
u jednu od onih dvojnih utrka, što su poslije bile tako 
omiljele u Rimu — Mesala i Ben Hur protiv tri ostala. 

U petom okrugu uspjelo je Sidonjaninu, da stigne 
Ben Hura, ali je doskoda opet zaostao. Šesti okrug zapo- 
čeo je, a da nije bilo nikakve promjene u zamjenitom po- 
ložaju utrkivača, samo je porasla brzina, Upravljači i 
konji kao da su si svijesni, e se približuje odluka i da se 
sad radi o pobjedi. Zanimanje, koje se je isprva bavilo 
gotovo isključivo borbom između Rimljanina i Židova, 
počelo se sad pretvarati u zabrinutost gledom na Ben 
Hura. Gledaoci su se bez daha sagibali sa svojih sjedala 
i pratili oba takmaca zabrinutim pogledima. Ilderim je 
prestao gladiti bradu, a Estera je zaboravila svoju pla- 
host. 

— Sto starija na Židova! klikne Sanbalat Rimlja- 
nima pod konzulovim baldakinom. 

Nitko ne odgovori. 

— Jedan, talenat! Pet talenata — deset! Što hoćete! — 


vikao je i mahao sa svojom pločom. 


— Prihvaćam ali samo sestercije! odvrati neki olađi 
Rimljanin. 

— Ne čini to, upozori ga neki prijatelj. 

— Zašto ne? 

— Mesala je postigao skrajnju brzinu. Gleđ, kako se 
naslanja nad rub kola i pušta uzde tako, da leprše kao 
vrpce! I pogledaj si Židova. 

Prvi pogleda onamo. 

— Herkula mi, odvrati zabrinuta lica. — Taj pas drži 
konje još svom snagom! Ako bozi ne pomognu našemu 
prijatelju, Židov će ga preteći. Ne, još ne! Jupiter je s 
nama! Jupiter je s nama! 

Ovaj poklik prihvatili su svi Rimljani i ponavljali ga 
tako, da je baldakin nad konzulovom glavom zadrhtao. 

Ako je Mesala postigao svoju najveću brzinu, nije mu 
napor ostao bez uspjeha. Činilo se je, da lagano ali sigur- 
no dobiva prednost. Njegovi konji spustili su glave; odo- 
zgor se činilo, kao da im se tijela dotiču tla; nozdrve su 
im bile krvavo crvene a oči kao da će iskočit iz šupljina. 

Valjane životinje učinile su, što su najviše mogle. No 
hoće li dugo izdržati? Šesti okrug upravo je započeo. Da- 
lje i dalje su letjeli. Kad su se približavali drugome cilju 
upravio je Ben Hur svoju potpregu za protivnikova kola. 

Veselo klicanje Rimljana postiglo je vrhunac. Vikali 
su i bijesnili, mahali vrpcama i rupcima. Sanbalat nije 
mogao da dosta brzo upisuje oklade, koje su upisivali. 

Malluh, koji se je nalazio na drugoj galeriji iznad vra- 
tiju pobjede, nije mogao da svlada svoj nemir. Dobro je 
zapamtio primjedbu Ben Hurovu, da će se kod zaokreta 
zapadnih stupova nešto zbiti. No već je šesti okrug bio 
gotovo na polovicu dovršen a činilo se, da Ben Hur samo 
s naporom zadržava svoje mjesto uz protivnikova kola. 
Simonidesovo društvo na istočnoj strani držalo se je sa- 
svim tiho. Trgovac je duboko spustio glavu, Ilderim je 
kopao po bradi; oči su mu gotovo iščezavale pod gustim 
obrvama. Estera jedva se usudila da diše. Jedina Iras 
kao da se raduje. 

Na povratku šestoga kola vozili su obojica još tik jedan 
za drugim. Tako su dostigli Prvi cilj i obišli ga. Mesala, 
bojeći se, da ne izgubi svoje mjesto na nutarnjoj strani, 
držao se je bliže zidu; samo još stopu na lijevo i njegova 
se kola moraju razbiti. Kad je zaokret bio Prevaljen vi- 
djeo se samo još jedan trak kola. Tako točno je Ben 
Hur vozio za Rimljaninom. 

Kad su jurili mimo ugledala je Estera opet Ben Hurovo 
lice. Bilo je blijeđe nego prije. Simonides, koji je oštrije 
gledao od svoje kćeri, rekne Ilderimu: Šeiče, Ben Hur 
namjerava nešto, Vidim to po njegovom držanju. 

Ilderim odgovori samo: 

— Jesi li vidio, kako su uvijek svježi i blistavi? Tako 
mi božje slave, dosele uopće nisu još trčali. Ali sad pazi! 

Jedna riba i jedna kugla bile su još na stalcima i du- 
boki uzdah prošao je cijelim mnoštvom. Početak konca 
imao je doći. 

Najprije je Sidonjanin stao udarati po svojim konji- 
ma, kao da želi te se nađe na čelu. No to se samo činilo. 
Odmah zatim pokušali su Bizantinac i Korinćanin upravo 
takav bezuspješni juriš. Sva trojica nisu uslijed toga 
više dolazila u obzir za utrku. Osim Rimljanina, sjedi- 
nili su se sad svi gledaoci u nadi na Ben Hura i to su ne- 
Pritajeno izrazivali. 

— Ben Hur! Ben Hur! orilo se je glasno i opetovano 
dopirao je do konzula urnebes nebrojenih glasova. 

Sa svih klupa, uz koje je projurio, ozvanjali su bodreći, 
strastveni poklici: ' 

— Žuri se, Židove! 

— Zapremi mjesto do zida! 

— Naprijed! Poćeraj svoje arape! 

Revne ruke pružale su se preko prsobrana prema nje- 
mu, žarki pogledi upirali su se u njega. 

Ben Hur ili nije čuo ili nije mogao više da učini, jer je 
već polovica zadnjeg kola bila prevaljena i još uvijek 
vozi iza Mesale. Dokučili su i drugi cilj — i još uvijek ni- 
kakove promjene. 

Da prevali prostor oko zaokreta, povukao je Rimlja- 
njin svoje konje nešto lijevo, što je naravno nešto malo 
smanjilo njihovu brzinu. Bio je dobre volje. Genij Rima 
nije ga ostavio. Kod stupova, jedva šest stotina stopa da- 
lje, čeka ga slava, bogatstvo, počasti i pobjeda, koju mu 
je mržnja deseterostruko zaslađivala! U tom trenutku 
vidio je Malluh s galerije, kako se je Ben Hur nagnuo 
naprijed i svojim konjima pustio uzde. U njegovoj ruci 
zviždao je bič neprekidrio, ali se nije ni dotaknuo konja. 
Kao na krilima vjetra jurio je naprijed. Mesala, koji je 

upravo bio na opasnome mjestu zaokreta, čuo ih je do- 
bro, ali se nije usudio da se obazre. Od gledaoca nitko 
mu nije namignuo. Iz topota kopita i šuma kola razabrao 
se je samo Ben Hurov glas, koji je bodrio svoje konje. 

— Naprijed Atair! Naprijed Rigel! Što! Antaras da za- 
ostaneš? Oho Aldebaran, divno moje konjče! Čujem kako 
u šatorima pjevaju već žene i djeca zvijezdama o Ata- 
iru, Rigelu, Antarasu i Aldebaranu! — čujem, kako pje- 
vaju popijevku pobjede! Tako valja moji mili! Sutra 
ćemo kući pod crni šator! Naprijed Antares! Čitavo ple- 
me čeka na vas i gospodar čeka! Naprijed, naprijed! Sad 
je postignuto! Ohologa smo ponizili. Ruka, koja nas je 
tukla, leži u prašini! Pobjeda je naša! Holla! Stojte! eto 
nas na cilju! 

Nikad se takovo što nije odigralo jednostavnije i brže. 

Mesala je upravo činio zaokret oko cilja. Da prođe uz 
njega morao mu je Ben Hur križati put i to tako da pri 
tome dođe naprijed, to jest u luku, koji je bio po mo- 
gućnosti malo veći od Mesalinoga. Tisuće na klupama 
to su vidjele; vidjele su, kako je Ben Hur bodrio svoje 
konje, vidjeli su, kako su sva četiri konja jurnula na- 
prijed. Vidjele su, kako se je nutarnji točak Ben Hurovih 
kola taknuo vanjskoga točka Rimljaninovih kola. — Za- 
tim su začuli glasan prasak, koji se je čuo po čitavom 
cirku, a kiša bijelih i žutih ivera pršila je preko puta. 
Rimljaninova kola ležala su razbijena u prahu a Mesala, 
zapreten u svoje vođice, potegnut bje preko glave na- 
prijed. 

A da se strahota toga trenutka poveća, nadošao je sad 
Sidonjanin, koji nije više mogao konje zadržati, niti se 
ukloniti. Najvećom brzinom natjerao je konje u razva- 
line kola preko Rimljanina u gužvu na polak  bijesnih 
konja. Kad se je s naporom digao iz oblaka prašine, vi- 
dio je, kako su se Korinćanin i Bizantinac provezli iza 
Ben Hura, koji više ni časka nije bio zadržavan. 

Ljudi su se digli, poskakali na klupe pak bijesnili i bu- 
čili. Mesala je međutim ležao nepomično i kao mrtav. No 
jedva je itko gledao na njega. Ben Hur bio je nišan svih 
pogleda. Malo ih je bilo, koji su zamijetili kretnju njego- 
vih vodica, kojom je konje upravio malo na lijevo te za- 
hvatio Mesalin kotač sa vrškom željezom okovane osi 
svojih kola. Ali zamijetili su nenadanu promjenu na nje- 
mu, kad se je spremio na odluku — odlučnost, strast i 
snagu njegove volje, kojom je umio da zadahne svoje 
arapske konje! I kako su jurili ti konji! U dugačkim sko- 
kovima, kao lavovi, kao da lete! 

Kad su Korinćanin i Bizantinac poslijednji okrug tek 
na polovicu prevalili, Ben Hur se je zaustavio na cilju. 

Utrku je dobio! 

Konzul ustade. Općinstvo je vikalo do hrapavosti. Re- 
datelj siđe u arenu i ovjenča pobjeditelja. 

Sretni dobitnik među rvačima bio je plavi Normanac 
bikovlje šije i tako visokog stasa, da je pobudio Ben 
Hurovu pažnju. Mladi čovjek prepoznao je u njemu nor- 
manskoga mačevalca, čijim je učenikom nekoć bio u 
Rimu. No odmah zatim okrene svoje poglede na balkon, 
gdje su sjedili Simonides i njegovo društvo. Domahivali 
su mu. Estera je ostala sjedeći; ali Iras se je digla i osmi- 
jehnula se — smiješak, koji ga nije baš jako usrećio, 
jer je prvobitno bio namijenjen Mesali. 

Zatim se povorka poredala i uz klicanje mnoštva izašla 
kroz pobjedna vrata cirka, 


U PALAČI IDERNEE. 


Ben Hur i Ilderim htjeli su da do ponoći ostanu u Si- 
monidesovoj kući, a zatim da slijede karavanu, koja je 
prije trideset sati otišla naprijed. 

Šeik je bio vanredno sretan. Nuđao je Ben Huru uisti- 
nu kraljevske darove, ali ovaj je sve otklonio, iako ga je 

šeik dugo nagovarao, ističući, koliko će mu ta pobjeda 
koristit po svem Istoku kod vladara i trgovacaa. 

— Ne, šeiče, — odgovori mu Ben Hur. — Nemam li 
tvoju ruku i tvoje srce? Štedi svoju moć i ugled za onoga 
kralja, koji ima da dođe! Tko znade, nije li tebi to blago 

. i dano u tu svrhu? U djelu, koje mislim poduzeti, možda 
ću doskora trebati tvoju pomoć. Ako sad otklanjam, 
možda ću poslije zamoliti. 

Dok je još bio u riječi, stigla su dva glasnika, Malluh i 
neki stranac. Malluh je bio odmah primljen. 

Vijerni momak radovao se je Ben Hurovoj pobjedi, a 
zatim reče: 

— Moram da najprije obavim nalog, Simonides vam 
kaže, da nekoji s rimske strane prosvjeduju proti isplati 
oklade. 

— Tako mi slave božje! klikne Ilderim — neka sav Is- 
tok odluči o tome, je li oklada pošteno dobivena. 

— Umiri se, dobri šeiče rekne Malluh. — Redatelj igara 
već je novac isplatio. Kad su mu kazali, da je Ben Hur 
dirnuo Mesalin kotač, nasmijao se je samo i sjetio se 
udarca bičem, što ga je Messala zadao šeikovim konjima. 

— Dobro, onda sam zadovoljan. 

Ben Hur zapita, što je s oborenim Atenjaninom. 

— Umro je! reče Malluh. 

— Mrtav? ponovi Ilderim, — Kako su sretni ti Rimlja- 
ni, Mesala se je spasio! 

— Da, život si je spasio, ali će mu život biti na teret. 
Liječnici kažu, da nikad više ne će moći, da upotrebljava 
svoja uda. 

Ben Hur upravi šutećke pogled prema nebu. U duhu 
je vidio, kako je Mesala privezan za svoj stolac poput Si- 
monidesa i ovisan o služinčadi, Trgovac podnosi svoj 
udes strpljivo; no kako će to biti sa oholim častohlepnim 
Rimljaninom? 

— Nadalje vam Simonides poručuje, da Sanbalat ima- 

de svakojake neprilike. Druzo i njegovo društvo krate se 
isplatiti onih pte talenata, koje su izgubili pa su stvar izni- 
jeli pred konzula Maxencija, koji ih je uputio na cara. I 
Mesala je uskratio isplatu, no Sanbalat se je, poput Dru- 
za, obratio na konzula, kod kojega još leži stvar, Rimlja- 
ni, koji ispravno misle, kažu, da se isplata ne smije us- 
kratiti i sve protustranke naravno na njihovoj su strani. 
Čitav grad se sablažnjuje. 

— A što na to kaže Simonides? upita Ben Hur. 

— Smije se i vrlo je zadovoljan. Ako Rimljanin plati, 
biti će upropašćen. Ako ne plati, biti će nepošten. Odlu- 
čiti će careva politička mudrost. Uvrijediti Istok, znači 
započeti vojnu protiv Parćana u vrlo nepovoljnim okol- 
nostima; uvrijediti šeika Ilderima, isto je kao da navuku 
na se neprijateljstvo čitave pustinje, u kojoj su glavne 
crte Maxencijeve osnove za navalu. Za to vam Simoni- 
des, poručuje, da budete bez brige, Mesala će morati da 
plati. 

Iiderim se je odmah udobrovoljio. 

— Daj da sada krenemo, i zadovoljno si protare ruke. 
— Poslovna je stvar u dobrim Simonidesovim rukama, 
a slava je naša, Narediti ću da spreme konje. i 

— Stani! klikne Malluh. — Vani stoji još jedan glas- 
nik. Ne ćeš li, da s njime govoriš? 

— Tako mi slave božje, na toga sam sasvim zabora- 
vio, rekne šeik. 

Malluh se udalji, a odmah za tim uđe jedan mladić, 
gotovo još dječak, lijepe vanjštine i pristojnoga  pona- 
šanja i reče: ' 

— Iras, Baltazarova kćerka, koju plemeniti šeik Ilde- 
rim dobro pozna, poručuje mu po meni svoje čestitke na 
pobjedi četveroprega. . 

— Kćerka moga prijatelja vrlo je dobrostiva, odvrati 
iderim blistavim očima. — Daj joj ovaj dragulj u znak, 

da me je njezina poruka obradovala. — I pri tome po- 
tegne jedan prsten s prsta. 

— Zbiti će se, kako kažeš, šeiče, odvrati dječak pa 
nastavi: ' 

— Egipćaninova kćerka, moli te nadalje, da kažeš mla- 
diću Ben Huru, da se je njezin otac na neko vrijeme na- 
stanio u palači Idernee pa da bi rado primila mladića su- 
tra poslije četiri sata. 

Iiderim pogleda Ben Hura, koji je porumenio. — Što 
misliš o tome? zapita ga šeik. 

— Ako dopuštaš, šeiče, posjetit ću Egipćanku. 
Tiderim se nasmije u znak sporazuma, a Ben Hur 
reče glasniku, da će ju sutra poslije podne posjetiti u pa- 
lači Idernee. 

“ Dječak ustade i udalji se s nijemim pozdravom. 

O ponoći je Ilderim krenuo u pustinju i naredio, da 
jedan konj ostane za Ben Hura, koji će slijedeće noći da 
krene za njim. ' ' 

Drugoga dana oko četiri sata stajao je Ben Hur _ pred 
palačom Idernee, sagrađenom u egipatskom slogu. Ušao 
je u atrium jedne rimske kuće. no tako sjajan, kakvog 
još nije vidio. 

Pod je bio obložen mozaikom i kao zrcalo gladak. 
Svaki stol i stolac bio je remek djelo rezbarstva. Kroz je- 
dan otvor u svedenom stropu vidjelo se je modro nebo 
i gdjekoja sunčana zraka padala je na pozlaćene stupove 
i svjetionike, na brončane posude i kipove. 

Te bi služile na čast i carskoj palači. 

Ben Hur je hodao amo tamo po atriju 'i promatrao 
mnogo lijepa, što još nikad nije vidio. Vrijeme je prola- 
zilo, a Iras nije došla, iako je atrium mjesto, gdje se u ot- 
mjenoj rimskoj kući dočekuju gosti. Nekoliko put je Ben 
Hur obišao tu sobu, ali nitko nije došao. Posvuda je 
vladala tišina, koja ga je počela već uznemirivati. Stane 

bluda? Ne, glasnik je jasno označio palaču Idernee. 

Ben Hur prođe se opet po sobi i pokuša da otvori vra- 
ta. Ali ta su bil zaatvorena. Kušao je da svom snagom 
drma, ali vrata nisu popustila. U njemu se sad probudi 
misao, da mu prijeti neka opasnost. No tko bi mogao u 
Antiokiji, da mu učini što na žao. 

Mesala! 

No Egipćanka? I ta palača? Pogleda si bolje prosto- 


rije, kojima se je još čas prije divio: ta to je stupica. 


Desno i lijevo bila su vrata, koja su vodila u druge pro- 
storiji. Kušao je redom da otvori ta vrata; sva su bila 
zatvorena, Nije htio da zove u pomoć, pa stane razmi- 
šljati. Jasno mu je, da je ulovljen. No u koju svrhu? I 
tko ga je dao ovako zatočiti? Da to nije Mesalino djelo! 
Sam Mesala ne može da dođe; ta on je sakat! No mogao 
je da najmi koga. A gdje nema ljudi, koji se dadu najmiti 
za zločinstvo? 

Ben Hur ustade i još jednom pokuša da otvori vrata. 
Uzalud. Sad krikne, ali mu odgovori tek jeka. Čekat će 
dakle. I čekao je pol sata, kad li začuje nečije korake. 

Vrata, na koja je unišao, otvorila su se po drugi put 
jednako nečujno, kao i prvi put pa opet tiho zatvorila. 
Netko je unišao. Čuo je surovo stupanje i muške glasove. 
Nešto su govorili, ali nije razumio što, jer su govorili ne- 
kim nepoznatim jezikom. 

On tiho zamakne za jedan stup. Ugleda unišle. Bila su 
to dva jaka muškarca u kratkim tunikama. Sigurno su 
nastupali, pa valjda imađu pravo da ovdje borave ili 
obave neki posao. Ali kakav posao? 

Kad su se približili, razabrao je, tko su ti ljudi. Bila su 
to dva borca po zanimanju. Ben Hur sad više nije su- 
mnjao: to-su dva ubojice; koje je Mesala ntijmid, Razgl6- 
dao ih je dobro. 

Jedan je bio mlad, crnook i crnokos židdvskoga tipa. 

Sase? 


se obazirati i osluškivati. Da nije po srijedi kakova za-.| 


Drugi svijetle kose i silno jak — očito kakav sjeverni bar- 
bar. I najednoč prepozna Ben Hur u ovome potonjemu 
jučerašnjega pobjednika u rvanju. Ovo otkriće povrati 
mu mir i ravnodušnost. Skine sa sebe gornje odijelo i po- 
javi se kao i njegovi protivnici i stane čekati prekrštenih 
ruku. Obojica ga zamijete i približe mu se. 

— Tko ste vi? zapita ih Ben Hur latinskim jezikom. 

Normadijčevim licem preleti ružan smiješak, pa od- 
vrati: 

— Barbari. 

— Vi ste ovdje u palači Idernee. Kamo bi da idete! Od- 
govarajte! rekne Ben Hur odlučno. 

Normandijac ga začuđeno pogleda i zapita: 

— Tko si ti? 

— Rimljanin, reče Ben Hur. 

Orijaš uzbaci glavu i prasne u smijeh. 

— Bozi mnogo toga mogu, ali od Židova ne mogu uči- 
niti Rimljanina. 

Na to opet rekne nekoliko riječi svome drugu i obojica 
pristupe bliže Ben Huru. 

— Stanite! — klikne ovaj. — Jednu riječ! 

— Riječ? ponovi pospfdno Normandijac. — Dobro, 
da čujemo tu riječ. Govori. 

> Ti si Normandijac Thord! rekne Ben Hur mirno. 

Orijaš raskolači oči. 

— Bio si učitelj mačevanja u Rimu! nastavi mladi 
čovjek. 

Thord kimne glavom: 

— Ja sam bio tvoj učenik! 

— Ne, rekne Thord sigurno. Nikad nisam nikojeg Ži- 
dova učio mačevanju! 
.— Dokazat ću ti, opet će Ben Hur. 
= — Kako? zapita onaj drugi. 

— Vi ste došli ovamo, da me ubijete! nastavi Ben Hur. 

— Tako je, — prizna Thord. 

— Pusti me dakle da se borim s tvojim pratiocem i ja | 
ću ti dokazati. 

Nekakvo šaljivo raspoloženje pređe orijaševim licem. 
Porazgovorio se je sa svojim drugom i odvrati slegnuvši 
ramenima. 

— Neka ti bude. Čekaj, dok dadem znak. 

I Thord se pruži lagodno na počivaljku i pošto se je 
udobno namjestio, zapovijedi: 

— Počnite borbu! 


Ben Hur pristupi svome protivniku. Kad su obojica 
zauzeli borbeni stav, ispoljila se napadno njihova  ple- 
menska sličnost. Samo je izraz lica bio drukčiji: stranac 
se je bezbrižno i samosvijesno smješkao dok je Ben Hur 
ostao bezbrižan. Obojica su znali, da se radi o životu. 
Ben Hur učini rukom prividni napadaj. Stranac ga obvi- 
je, ispruživši malo lijevu ruku. U tren oka pograbio ga 
je Ben Hur za zglob i bio je to neumoljivi zahvat, kao 
savirač, očeličen na veslanju. Ni trenutak nije dao po- 
činka ili razmišljanja iznenađenom protivniku, već se 
oborio na nj, pograbio ga za pleća, okrenuo ga na polak, 
da mu se je lijeva strana okrenula naprijed i pogodio ga 
slobodnom lijevicom ispod uha po šiji. To je bilo djelo 
jednoga hipa. Rvač se srušio na zemlju a da ni glasa nije 
izustio i ostade nepomično ležeći. 

Ben Hur se okrene. sad k Thordu. 

Ovaj skoči s poklikom najvećega udivljenja, pogleda 
od Ben Hura na pobijeđenoga i stane se smijati. 

— Što, ni sim ne bih mogao, da to bolje učinim! I pri- 
tom promatraše Ben Hura zadivljenim pogledom od 
glave do pete. — To je moj zahvat, u kojem sam se kroz 
deset godina vježbao u rimskim školama! Ti nisi Židov. 
Tko si ti? 

— Sjećaš li se duumira Arriusa? zapita ga Ben Hur. 

— Quintusa Arriusa? Kako ne! Bio je moj pokrovitelj. 


Wallace: Ben Hur. ke se 17 

— On je imao sina, koga si ti podučavao. Ja sam taj 
njegov sin. 

Thord pristupi bliže; onda mu najednoč puče među 
cčima i on ispruži ruku. Kazao mi je, da ću ovdje naći 
Židova, — nasmije se orijaš, — židovskoga psa, a toga 
ubiti da znači steći zasluga kod bogova, 

— Tko ti je to kazao? zpita Ben Hur. 

— On — Mesala, odvrati orijaš, smijući se još uvijek; 
noćas mi je to kazao. ći 

— Mislio sam, da je ozlijeđen! reče Ben Hur. 

sa Za uvijek je bogalj. To mi je kazao na ležaju, uz je- 
canje i uzdisanje, — odvrati Normandijac. 

Ben Hur uvidi, da će mu Rimljanin biti opasan te ga 
Progontii svojom mržnjom, dok bude živ. Kako da se 
najbolje ukloni onim nebrojenim stupicama, što će mu 
ih Mesala postavljati? Da sad sam najmi muža, koga je 
poslao Mesala, da ga ubije, pa po ovome dade umoriti 
Mesalu? Napast je velika. No pogled mu pade na blijedo 
lice ubijenoga protivnika i ujedared mu nešto pade 
na um. 
re Što ti je Mesala obećao, ako me ubiješ? zapita ori- 
jaša. 

— Tisuću sestercija, 

a Imat ćeš ih, pa ako učiniš što ću ti kazati, dati ću ti 
još tri tisuće povrh toga. Thord stane razmišljavati: 
odg Pet tisuća dobio sam jučer; od. Rimljanina tisuću, to 
Je šest tisuća, Daj mi još četiri tisuće, plemeniti Arrije, i 
ja ću učiniti za tebe sve što hoćeš. 

— Razumijem te. Deset tisuća "sestercija to je imetak. 
— S time možeš, da se vratiš u Rim i tamo blizu cirka 
otvoriš vinaru. To bi ti htio, je li? 

Normandijčevo lice zasja od pohlepe. 

— Dat ću ti četiri tisuće, nastavi Ben Hur. No čuj me 
točno. Tvoj prijatelj ovdje sličan mi je, nije li tako? 

Thord potvrdi, — kao jabuka s istoga stabla, a Ben 
Hur nastavi: E 

— Ako obučem njegovu tuniku, a njega obučem u moje 
haljine, a zatim nas dvojica, ti i ja, zajedno otiđemo 
odavle a njega ostavimo ovdje, trebaš samo da uvjeriš 
Mesalu, da sam mrtav. 

Normandijac se nasmijao, da su mu od smijeha skočile 
suze na oči. 

— Irminove mi brade! Nitko nije laglje zaslužio deset 
tisuća sestercija. A onda vinara kod cirka! Ruku amo, 
sine Arrijev! Tako mi svih bogova, kad dođeš u Rim, ne 
zaboravi se popitati za Normandijca Thorda! 

Odijela su bila brzo izmijenjena; Thord zatim pokuca 
na vratima pa bez zapreke izađe s Ben Hurom iz atrija. 
Izlazeći pogledao je Ben Hur još jednom mrtvaca. Oću- 
tio se umirenim. Sličnost je bila takova da je svakoga 
mogla zavarati. Održi li Thord riječ, ostat će ova varka 
za uvijek tajnom. 


U kući Simonidesovoj, kojemu je Ben Hur sve ispripo- 
vijedio, što se je dogodilo, odlučeno je bilo još iste noći, 
da će za nekoliko dana objelodaniti proglas, kojim se 


«traži iščezli sin Quintusa Arriusa. Ne otkrije li se tad taj- 


na, može se uzeti, da će Mesala i Gratus biti zadovoljni, 
a Ben Hur može bezbrižno otići u Jerusolim, da potraži 
svoju izgubljenu majku i sestru. 

Kad se je mladi čovjek oprostio, sjedio je Simonides u 
svom naslanjaču na terasi, i gledao preko rijeke sjetno 
za njim. Estera ga je otpratila do stuba. 

— Nađem li majku, Estero — progovori Ben Hur, — 
moraš doći k njoj u Jerusolim i biti sestrom mojoj Tirzi. 

I pritom ju poljubi. 

U poslijednjem Ilderimovom stanu našao je Arapa, 
koji mu je imao služiti kao vodić. Predveo je konje. 

— Ovaj je tvoj! rekne Arapin. 

Ben Hur pogleda. Bio je to Aldebaran, najbrži i naj- 
ljepši od četiri Mirina_ odvjetka, uz Siriusa ljubimac 
Šeikov. Znao je, da se u tom daru krije srce staroga 
šeika. 

Mrtvaca u palači Idernee noću su otpremili i sahranili, 
a Mesala pošalje skoroteču k Gratusu s viješću, da je Ben 
Hur mrtav — ovaj put, da se nikad više ne povrati. 


ĆELIJA BROJ VI. 


Minulo je trideset dana od one noći, u kojoj je Ben 
Hur ostavio Antiokiju, da sa šeikom Ilderimom krene u 
pustinju. U to se dogodila velika promjena, velika barem 
gledom na udes našega junaka. Valerius Gratu s 
morao je ostaviti svoje mjesto i prepu- 
stiti ga prokuratoru Ponciju Pilatu! Ova 
promjena stajala je Simonidesa pet talenata rimskoga 
novca, kojim je predobio za se cezarevoga ljubimca Se- 
janusa. 

U kratko vrijeme, što je minulo od promjene prokura- 
tora, opazili su Židovi već, da to nije promjena na bolje. 
No — i najgori čovjek učini pokatšto dobro djelo. Tako 
je i Pilat. Preuzimajući svoju službu naredio je. da se 
pretraže sva uzišta u Judeji i dade sastaviti popis svih 
zatočenika s naznakom prestupka, zbog kojih su odsu- 
đeni. Stotine ljudi proti kojih uopće nije bilo optužbe, pu- 
šteno je na slobodu; mnogi, za koje su držali, da su već 
mrtvi, ugledali su svijetlo slobode. A što je bilo najču- 
dnovatije — otvorili su i takove tamnice, koje nisu bile 
poznate ni puku, ni uzničkim oblastima. 

Odredba novoga prokuratora stigla je i na dvorac Anto- 
nia te izvršena. Minula su dva dana, što je posljednji ne- 

sretnik bio preslušan. Spisak je bio pripravljen, da ga 
pošalju prokuratoru, samo se čekalo još na potpis zapo- 
vijedajućega tribuna, koji je bio poglavar  Antonijeva 
dvorca. Taj je sjedio u svojoj službujućoj odori za pi- 
saćim stolom; izgledao je zamoren i nestrpljiv. U to stupi 
pred njega čovjek, o čijem je pojasu visio veliki svežanj 
ključeva, svaki pojedini težak kao kladivo i zamoli za 
razgovor s tribunom. 

— Ah, Gesije! Pristupi bliže! progovori tribun. 

Svi, što su bili prisutni u sobi pogledali su muža, kad 
se približavao k stolu i odmah su zamijetili na njegovom 
licu izražaj osupnutosti. U velikim prostorijama zavla- 
dala je tišina. 

— Tribune, poče Gesije, — bojim se gotovo saopćiti 
tebi, što sad imam da ti kažem. 

— Opet valjda kakav propust, Gesije? upita tribun. 

— Kad bih se mogao uvjeriti, da je propust, ne bih se 
bojao, — odvrati tamničar. 

— Dakle zločinstvo ili, što je još gore — povreda du- 
žnosti? Ah, znaš, Gesije! No govori! 


— Osam je tomu godina, što me je Valerije Gratus po- 


ostavio ovdje tamničarem, poče taj čovjek ozbiljno. Sje- 


ćam se još onoga jutra, kada sam nastupio službu. Dan 
Prije zbila se je na ulici pobuna i došlo: je do borbe. Po- 
ubijali smo mnogo Židova pa smo i sami imali gubitaka. 
Govorilo se je, da je čitava stvar nastala radi pokušaja 
da se umori prokurator Gratus, kojemu su s jednoga 
krova bacili opeku na glavu. Tu, gdje sad ti sjediš, tri- 
bune, sjedio je nakon nezgode prokurator povezane glave. 
Navijestio mi je imenovanje i dao mi ove ključe. Svi 
su bili proviđeni brojevima dotičnih ćelija i rekao mi je, 
da su znak moje službe, pa da ih ne smijem nikada pu- 
stiti iz ruku. Na stolu je ležao svitak pergamena. On ga 
razmota i pozove me k sebi. »Ovdje su natrti ćelija«, reče 
mi, Bila su tri lista, »Ovaj pokazuje sobice gornjega 

sprata, drugi prostorije prvoga sprata a poslijednji eto 
najdonjega. Povjeravam ih tebi.« Preuzeo sam ih, a on 
je nastavio: »Sad imaš ključe i nacrte; idi i upoznaj se 
odmah s prostorijama, razgledaj svaku ćeliju i njezin na- 
mještaj. Manjka li koja sigurnost, učini potrebne odred- 
be prema svojoj uviđavnosit. Ti si tamo jedini gospodar 
pod menom, nitko drugi.« | 

Kad sam htio, da se udaljim, zovne me još jedamput k 
sebi. »Nešto sam zaboravio«, rekne mi. »Daj mi nacrt 
donjega sprata.« Dadoh mu ga i on razastre gao 
stolu. »Ovdje, Gesije« reče mi i pokaže prstom na jedno 
mjesto. »Gleđ ovu ćeliju ovdje, broj V. U njoj su utamni- 
čena tri muža, opasni ljudi, koji su nekako došli u posje 


jedne državne tajne pa sad čine pokoru za svoju znati- 


željnost.« On me strogo pogleda i nastavi: »Znaličnost je 
u gdjekojem slučaju gora od zločinstva. Oni su radi ja 
oslijepljeni i lišeni jezika te doživotno utamničeni. e 
dobivaju ništa nego jelo i piće, koje im se daje kroz 
jednu rupu u zidu. Lako ćeš naći taj otvor; zatvoren je 
zasovnicom. Je si li me shvatio, Gesije?« Pošto sam to 
potvrdio, nastavio je: »Dobro, a sad još jedno, što ne 


smiješ nikad da zaboraviš, ili —« i pritom me pogleda 
mrko i prijeteći. — »Vrata te ćelije — ćelije broj V. u 


ovom spratu — ova ovdje Gesius —« pritom pokaže opet 
na dotično mjesto nacrta, kao da ga želi utuviti mome 
pamćenju, — »ne smiju se nikada, ni pod kojim uvje. 
tom otvoriti. Nitko ne smije unutra ni napolje, ni ti sam 
ne smiješ unići«. — No ako umru?« zapitao sam. »Ako 
umru«, odvrati mi prokurator, — »tad će ta ćelija biti nji- 
hov grob. Za to su onamo strpani. Ćelija je zaražena gu 
bom. Razumiješ li me?« I zatim me otpusti. Kako mi je 
bilo zapovijeđeno, razgledao sam sve ćelije najprije u 
gornjim spratovima, a najposlije u donjim. Ćelija br A 
nije bila otvorena, kako je Gratus zapovijedio. Kroz svi 

osam godina gurano je jelo i piće kroz onu rupu u zidu 

za tri čovjeka. Jučer napokon htio sam, da otvorim vra- 
ta; bio sam znatiželjan, da vidim te bijednike, koji su 
proti svakome očekivanju ostali tako dugo na životu. 
Ključ nije otvarao, no kad smo nešto malo drmali vra- 
tima, pala su trula vrata sa zarđalih petlja. Unišao sam i 
našao sam samo jednoga čovjeka — starog, slijepog, bez 
jezika i nagog. Kose su mu visjele ukočenim uvojcima 
daleko preko leđa. Koža mu je bila kao od pergamena. 
Ispružio je ruke: nokti su mu bili kao panđe u ptice gra- 
bilice. Zapitao sam ga, gdje su njegovi supatnici. Samo je 
stresao glavom. Pretražili smo čitavu ćeliju. Tlo i zidovi 
bili su suhi. Da su tu umrla dva čovjeka, morali bismo 
barem kosti pronaći. 

— Ti dakle misliš — zakrči mu riječ tribun .... 

— Mislim, tribune, da je kroz svih tih osam godina u 
ćeliji, bio samo jedan utamničenik, 

Tribun pogleda oštro svoga potčinjenoga i reče: — 
Čuvaj se! Okrivljuješ prokuratora s laži! ' 

— Saslušao si tekar polovicu pripovijesti, tribune, — 
odgovori Gesius. — Čim sve doznaš, dati ćeš mi pravo. 
Što sam s onim čovjekom učinio, to znaš: poslao sam 
ga u kupelj, dao sam ga ošišati i obući, odveo sam ga na 
vrata i rekao mu, neka ide. Danas se je povratio i dao 
mi razumjeti, da želi natrag u svoju ćeliju. Učinio sam 
mu po volji. Kad su ga opet htjeli odvesti, istrgnuo se je, 
pao je preda mnom ia koljena pa me molio suznih očiju 
i molećim kretnjama, da pođem s njim. I to sam učinio. 
Tajna trojice nije mi dala mira. I radujem se, što sam 
popustio njegovim željama. 

Cijelo društvo slušalo ga je zapanjeno. 

— Kad smo stupili u ćeliju, pograbi me zatočenik za 


ruku i odvede pred jednu rupu, sličnu onoj kroz koju 


smo i njemu pružali hranu. Jučer sam ju sasvim pre- 
gledao, Taj nijemi uznik pritisnuo je lice na otvor i jsti- 
snuo neobičan, životinjski zvuk. Slab nečiji glas odazvao 

se je. Potisnem ga od rupe, pristupim sam k njoj i viknem: 
Halo! Tko je tu? Isprva nitko nije odgovorio. Zovnem 
još jedamput. Sad sam čuo ove riječi: »Hvala ti o Go- 
spode!« Glas taj, tribune, bio je ženski glas! Zapitao sam: 
»Tko ste vi?« A odgovor je glasio: »Izraelka, koja je 
ovdje sa svojom kćerkom živa pokopana. Pomozite nam 
brzo, jer ćemo inače umrijeti!« Utješio sam ih i osokolio 
i eto dođoh brzo k tebi. | 

Tribun naglo ustade. 

— Dobro si učinio, Gesije, — pohvali tamničara. Sad 
jasno vidim. Nacrt je bila laž, kao i pripovijest o trojici 
muževa. Bilo je boljih Rimljana od Valerija Grata. 

— Od utamničenika doznao sam samo toliko, da je 
ovim ženama vazda dostavljao hranu, koju je za nje do- 
bivao. : 

— Dakle bi sad i to bilo razjašnjeno, — odvrati tribun 
i pogledavši sve prisutne, kao da želi reći, kako je dobro 
imati svjedoke, doda: odmah ćemo osloboditi te žene. 

— Morat ćemo probiti zid, reče veselo tamničar. Vrata 
su naime zazidana. 

Tribun pošalje po radnike i oruđe. 

— Žuri se, reče, — i zadrži spisak; vidim, da se mora 
ispraviti. č 

I na to su svi pošli u tamnicu. 


NEČISTE! NEČISTE! 


»Izraelka, koja je ovdje sa svojom kćerkom živa po- 
kopana. Pomozi nam brzo, jer ćemo inače umrijeti«. 

Tko su ta Izraelka i njezina kćerka sigurno je čitaoc 
već pogodio: majka i sestra Ben Hurova! 

Ujutro nakon njihova uapšenja dao ih je Gratus do- 
vesti u dvor, da ih ukloni s puta. Izabrao je baš dvor za 
svoju svrhu, jer je stajao pod njegovom neposrednom 
paskom i ćeliju broj VI. jer je ta mogla prije od svih 

drugih pasti u zaborav, a zatim odabrao ju je i za to, što 
je bila zaražena gubom. Jer njegove zatočenice imale su 
biti zatvorene ne samo na sigurnom mjestu, nego pre 
svega na takovom mjestu, gdje imaju i skoro umrijeti. 

Da si predočimo položaj obiju žena kroz ovo osam go- 
dina, treba da se sjetimo njihovoga prijašnjega života, o 
kojemu smo govorili na početku naše pripovijesti. Taj 
miran, sretan, ugodan život u lijepoj obiteljskoj palači i 
boravak u tamnom  brlogu  Antonijeve kule — koja 
oprijeka! 

Čelija je bila prostrana, pusta soba sa surovim podom 
i neoklesanim zidovima. Kroz jedan jedini otvor u zidu 
dopiralo je nešto malo svježega zraka, a danju slaba zra- 
ka svijetla, jedva dovoljna, da tamu pretvori u sumrak. 

I sad, čitatelju uniđi i ne žacni se. Neka opis okrutno 
osakaćenoga nesretnika iz ćelije V. oslabi nadolazeće 
strahote! ' 

Obije žene nalazimo u blizini otvora u zidu. Jedna sjedi, 
druga je u na polak ležećem položaju naslonjena na nju. 
Pod njima je naga hrid — nikakva hasura, nikakva sla- 
ma. Svijetlo što koso pada odozgora, podaje im sablastan 
izgled i pokazuje nam, da su bez haljina i bez ikakvoga 
pokrivala. No vidimo također, da u njihovoj stanici pre- 
biva ljubav, jer su se čvrsto zagrlile. Bogatstvo odlijeće, 
užitak prolazi, nada vene ali ljubav ustraje kod nas, jer 
ljubav je od Boga. 

Tu, gdje one obično sjede, tlo je posve uglađeno; tko bi 
znao, koliko su puta u ovih osam godina sprovele ovdje 
ispod ove male rupe pa sa svakim oskudnim tračkom 
svijetla oživljavale nadu u svoje oslobođenje? Kad je la- 
gano stala prodirati svijetlost, znale su da se približuje 
dan; kad ga je nestalo, znale su, da se zemlja ogrće ta- 
mom. Kroz ovu pukotinu općile su u duhu sa svijetlom, 
prolazile su mišlju po svijetu, tražeći i pitajući: jedna za 
svoga sina, druga za svoga brata. 

U njihovoj vanjštini zbila se promjena koja se ne da 
razjasniti ni vremenom ni dugotrajnim zatočenjem. Maj- 
ka je bila lijepa žena, kćerka milovidno dijete. Sad ni 


ljubav ne bi mogla da to tvrdi. Kose su im neobično du- 


gačke, nenjegovane i neke čudne bijele boje; nehotice 
nas se odvratno dojimaju. Dolazi li to od tmurnog svi- 
jetla, što pada na njih kroz zadušljivu tamu? Ili njihove 
spodobe djeluju tako zastrašno i odvratno, što se savi- 
jaju u mukama glada i žeđe? Jer otkad je otpušten nji- 
hov poslužnik, onaj uznik, nisu dobile ni jela ni pića. Tir- 
za, naslonivši se na svoju majku, bolno jeca. 

— Miruj Tirzo! Doći će! Bog je dobar. Uvijek smo mi- 
slile na njega i nikad nismo zaboravile, da se molimo, kad 
su nas tamo prijeko od hrama opominjale trublje. Još je 
svjetlo; sunce je na južnom nebu; jedva više od sedam 
sati. Netko će doći. Vjerujmo u to. Bog je dobar! 


Tako majka tješi kćerku i njezine riječi djeluju, iako | 


Tirza nakon osam godina tamnovanja od svoje tada tri- 
naeste, nije više dijete. 

— Bit ću jaka, majko, rekne Tirza. I ti trpiš kao i ja. 
A. ja bih tako željela, da živim za tebe i moga brata. Ali 
jezik mi je sasvim suh, usne me peku, Htjela bih da 
znam, gdje je i hoće li nas ikad naći! 

Oba glasa zvuče osobito oštro, suho, neprirodno. 
Majka privuče čvršće kćerku k sebi i reče: 

— Noćas sam sanjala o njemu; vidjela sam ga tako ja- 
sno, kako eto i tebe vidim, Tirzo moja! A u sanje mo- 
ramo da vjerujemo; naši su ocevi također vjerovali. Go- 
spod je često kroz sanje razgovarao s njima. Sanjalo mi 
se, da smo u predvorju za ženske u hramu uprav pred li- 
jevim vratima, bilo je mnogo drugih žena s nama. U to je 
nadošao i on i stao u sjenu do vrata i obazirao se oko 
sebe. Znala sam, da nas traži i pružala sam ruke za njim 
i zovnula ga imenom. On me je vidio i čuo, ali me nije 
prepoznao. U to ga je odmah nestalo. 

— Pa zar ne bi tako bilo, majko, kad bi smo ga srele? 
Mi smo se promijenile. 

— Možda. Ali — majka obori glavu i lice joj se bolno 
isceri, ali se osokoli i nastavi: no mi možemo, da mu se 
damo prepoznati. 

Tirza opet zajeca: — Vode, majko, vode! Samo jednu 
kap. i 

Majka se nemoćno obazre oko sebe. Sama ćuti, da joj 
sve većma iščezava nada u spasenje. No gotovo nesvije- 
sno, jer nešto mora da reče, ponavlja: 

— Budi mirna Tirzo! Oni dolaze; odmah će biti ovdje! 

Čini joj se, da čuje neki štropot kod male zasovnice, 
koja sačinjava jedinu njezinu svezu sa svijetom. Nije se 
prevarila. Krič uznika ozvanja ćelijom. Čuje ga i Tirza. 
Obije ustaju, još uvijek jedna uz drugu. 

— Slava Gospodu u vječnosti! kliče majka usrdno. 

— Halo, tko je tu? čuje da netko pita. Tko ste vi? 

To je strani glas. No to su ujedno prve riječi, što ih 
čuju u ovo osam godina, osim svojih vlastitih. Preokret 
je gotovo silan — od smrti k životu — i tako nenadano! 

— Izraelka, koja je, sa svojom kćerkom živa  zako- 
pana! Pomozi nam brzo, jer ćemo inače umrijeti. 

— Budi srčana! Doći ću odmah! 

Žene glasno jecaju. Nađene su, pomoć se približuje, 
sloboda se ukazuje, zavičaj, domovina, imetak, sin i brat 
vratit će im se! Tmurno svijetlo ujedared im se čini jasno 
kao dan. Zaboravljaju glad, žeđu, nevolju, očaj i čekaju 
uzbuđenih srdaca. 

Ovaj put ne trebaju, da dugo čekaju. Već je tribun sa 
svojim pratiocima pred prozorčićem. 

— Vi, koji ste unutra! dovikne u ćeliju. 

— Ovdje! odvraća majka. ' 

Onda stanu ozvanjati udarci kladiva po zidu. Majka i 
kći osluškuju šutećke. Znadu, što ovi udarci znače — 
prokrčuju im put na slobodu. Sve bliže dopire kucanje 

— sve jasnije. Pakatšto pada koji kamen na pod. Već 
čuju, kako radnici govore i napokon — o blaženstva! — 
zasijava do njih crveno svijetlo baklje. 

— On je to, majko, on je! Napokon nas je našao! kliče 
Tirza u naglom mišljenju mladosti. 

— Bog je dobar! odgovori majka. 

“Srušio se je komad zida i radnik, pokriven žbukom i 
prašinom, ušao je u ćelijui osvijetlio tamu sa bakljom. 
Slijede još dva tri druga i odstupaju na stranu, da dadu 
mjesta tribunu. Ovaj uđe naglo, no zaustavi se, jer vidi 
da žene bježe od njega — ne od straha, već od stida. No 
ne od samoga stida. Iz tame dopire do tribuna poklik, 
najžalosniji, najstrašniji, najužasniji, najbeznadniji: 

— Nečiste, nečiste! ozvanja opet iz tamnoga kuta u 
tonu lake tužaljke, 

Tako izvršuje majka svoju dužnost. U trenutku, koji 
im donosi davno sanjanu i nadanu slobođu, rasplinjuje 
se zlatni plod u njezinoj ruci, rasplinjuje se kao mjehur 
od sapunice! 

Ona i Tirza — gubave su! 

Tribun je sa stravom razabrao taj poklik. Ali je ostao. 
— Tko ste vi? zapita. 

— Dvije ženske, koje umiru od glada i žeđe! Ali ne 
Približuj nam se — ne takni se zidova ni poda! Nečiste! 
nečiste smo! 

— Pripovijedaj mi svoju povijest, ženo! Kako se zo- 
vete? Kad ste ovdje zatočene? Tko vas je zatočio i zašto? 

— U Jerusolimu je živio nekoč knez Ben Hur. Svi ple- 
meniti Rimljani bili su mu Prijatelji, pa i cezar. Ja sam 
njegova udovica, a ova ovdje njegova je kćer. Zašto smo 
ovdje, ne mogu ti kazati, jer ni sama ne znam. Možda 
za to, što smo bili bogati? Valerius Gratus može ti kazati, 
iko je bio naš neprijatelj i kako smo dugo ovdje zato- 
čene. Ja ne mogu, gled, što je od nas postalo i smiluj 
nam se! 

Tribun pozove k sebi jednog bakljonošu i napiše točno 
odgovore ove nesretnice. 

— Biti će ti pomoženo, rekne on, kad je sve napisao. 
Poslat ću ti hranu i piće. 

— I haljina i vode, da se operemo, plemeniti Rimlja- 
nine! Molim te! 

— Kako ti drago — odvrati on, ja vas sam ne ću više 
vidjeti. Spremite se. Noćas ću vas dati izvesti pred vrata 
dvora. Tada ste slobodne. Zakon poznate. Z bogom. 

Dade nekoliko zapovjedi, pa izađe. 

Za kratko vrijeme donijeli su robovi kupatilo, vode, 
ručnike, pladanj s kruhom i mesom i posebne haljine. 
Kad su sve postavili u ćeliju, brzo su se udaljili. 

Oko ponoći bile su majka i kći izvedene na vrata i na 

cestu. 
Na taj način riješio ih se je Rimljanin i opet su bile 
slobodne u gradu svojih otaca. Nad njima su sjale zvi- 
jezde kao od vajkada. I majka i kćerka pogledaju prema 
njima i zapitaju se: Što sada? Kamo? 


NAPOHON OPET KOD KUĆE. 


Od prilike u isto ono vrijeme, kad je tamničar Gesius 
došao pred tribuna, popeo se je neki putnik na istočnu 
stranu maslinova brda. Put je bio surov i prašan, bilje 
žegom opaljeno, jer je u Palestini vladala suša i žega. 
Srećom je putnik bio mlad i krepak te odjeven u lake 
haljine. 

Lagano je stupao naprijed i pritom. se neprestance 
obazirao natrag, ali ne kao čovjek, koji dvoji, da li je na 
pravom putu, već kao netko, koji nakon dugotrajnoga 
otsuća ugledava svog znanca, na polak radosno, na po- 
lak, kao da će reći: : (o 

— Veselim se, što sam opet kod tebe! Daj da vidim 
jesi li se promijenio!  . > ; 


=a. | 


Taj putnik bio je Ben Hur. Sad je stigao na vrhunac, 
pa sjeo na jedan kamen da mirno, blistajućim pogledom 
i užarenim obrazima promatra sliku, što se je pred njim 
rasprostrla. Pod njegovim nogama leži Jerusolim. Upra- 
vo zalazi sunce i pozlaćuje kupole i tornjeve u gradu. 
Tisuću uspomena salijeta ga. Pogleda preko na brdo 
Moriah, na Salomonov hram i sjeti se borbi, pobjeda i 
poraza svoga naroda. Gleda na brdo Sion; vidi Herodo- 
sovu palaču i njegove misli polete opet prema kralju, koji 
ima tek da dođe, čijoj je službi posvetio svoj život i ko- 
jemu želi da utre put. Dalje krene njegov pogled na 
mračnu kulu Antonia, — i mržnja na Rimljane probudi 
se opet u njemu. 

Nesta poslijednje sunčane zrake, 

Smračilo se je. Duboka tišina oko njega i blagi, topli 
večernji zrak, koji ga obavija, ublažuje buru u njegovim 
prsima. Njegove misli kreću sad rođenoj kući. Tamo 
— sjeverno od hrama, njegova je očinska kuća. Často- 
hleplje i osvetoljubivost zamuknuše u njegovom srcu i 
pun tuge misli samo još na dužnost, koja ga poziva u Je- 
rusolim. : 

Dok se je pod Ilderimovim vodstvom upoznavao s pu- 
stinjom, kao oprezni vojskovođa, koji zemlju istražuje 
Prije vojne, stigao je neke večeri jedan glasnik i donio 
vijest, da je Valerius Gratus skinut sa službe, a njegovo 
mjesto da je zapremio Poncije Pilat. 

— Mesala je bogalj i smatra ga mrtvim. 

Gratus je od sele nemoćan; zašto da Ben Hur još dulje 
oklijeva, da traži majku i sestru? Više se ne treba ništa 
bojati. Ne bude li smio, da sam Pretražuje tamnice u Ju- 
deji, može to povjeriti drugima. Budu li izgubljene pro- 
nađene, nema Pilat nikakvoga razloga, da ih dulje drži 
u zatočenju, barem ne takvog razloga, koji se ne bi dao 
ukloniti novcem. Tada će ih odvesti na koje sigurno 
mjesto, a onda će moći, kad izvrši tu dužnost, da se mir- 

nom savješću posveti kralju, koji ima da dođe. Ilderim, 
s kojim je govorio o stvari, odobrio je njegovu osnovu. 
Dao mu je tri Arapina, da ga prate, a Ben Hur je ove 
ostavio s konjima u Jeriku. Sam je otuda krenuo pješke 
u Jerusolim, gdje mu se imao priključiti Malluh. Gledom 
na budućnost, činilo mu se, da će biti najbolje, da se krije 
od svih oblasti, osobito rimskih, Malluh je razborit i po- 
uzdan, pa može mjesto njega povesti pretraživanja. Prvo 
je pitanje, gdje da se započne. Ben Hur nije glede toga 
bio još na čistu, ali je nada sve imao u vidu dvor Antonia; 
jer Židovi su odavna već bili složni u tome, da čvrsti zi- 
dovi te kule sadrže mnoge ćelije, u kojima su već nebro- 


< jeni ljudi našli nijemi grob. Osim toga gojio je Ben Hur 


neku izvjesnu nadu. Od Simonidesa je saznao, da još živi 
Amra, stara egipatska služavka. Kad je obitelj zadesila 
ona nesreća, ona se je otela vojnicima, pobjegla je na- 
trag u palaču i u njoj se zatvorila. Simonides je tečajem 
ovih osam godina skrbio za nju pa je još uvijek bila je- 
dina stanarica velike kuće, koju Gratus, unatoč mnogo- 
me nastojanju, još nije mogao da proda. Sywi su ljudi po- 
znavali pripovijest pravih vlasnika, pa su ih praznovjerje 
i strava udaljivali od mjesta nesreće. Ben Hur se je nadao, 
da će po Amri bar nešto, iako malo, doznati, što mu 
može koristiti. A svakako će ga radovati, da opet vidi i 
samu Amru. Prvi njegov put ima ga dakle dovesti u 
očinsku kuću. 


On ustane odmah i počne silaziti s brda, Bilo je već po- 
sve tamno, kad je kroz ribarska vrata ušao u grad, te 
krenuo jednom uskom ulicom prema jugu. Pločnik je 
bio hrapav — kuće s obje strane izgledale su u noćnoj 
samoći žalosno i samotno. Boreći se s tim raspoloženjem, 
stigao je do bare Bethezda, u čijim su se vodama odrazi- 


vali tamni oblaci. Uspravivši pogled, ugledao je kule An- 


tonijeva dvora, koje su se odbijale od neba kao crne, 
prijeteće gromade. Zaustavio se je. Dvor je stajao tako 

visoko i moćno pred njim tamo gore, da je i sam morao 
Priznati njegovu neosvojivost. Ako je tamo njegova 
majka živa pokopana — šta može da učini za nju? Silom 
ništa! Hitala i zidoderi moraju da se odbiju od tih hridi! 
A lukavština, kako se lako izjalovljuje i pretvara u ništa! 


Pun mračnih dvojbi stupao je dalje. Tamo prijeko u 
Bethezdi pozna svratište, tu će stanovati, dok boravi u 
gradu. Ali najprije ga nešto goni u staru palaču, s kojom 
ga vežu najranije uspomene. 

Put ga je doveo pred vrata na sjevernoj strani zgrade. 
Na uglovima još su se raspoznavali rimski pečati; popri- 
jeko preko obiju krila vratiju još je ploča sa natpisom: 
*Ovo je cezarevo vlasništvo«. Od strašnoga dana nitko 
nije izašao ni unišao kroz ova vrata. Da pokuca, kako je 
to činio u prijašnjim vremenima? To bi bilo bez svrhe, 
to znade; no nije mogao da odoli napasti. Možda ga čuje 
Amra i pogleda na koji prozor. Podigne jedan kamen, 
popne se po širokim stubama gore i udari tri puta o 
vrata. Jako je i muklo ozvanjalo. Pokuca još jedamput, 
glasnije nego prije. Samo šutnja mu je odgovarala. Siđe 
opet niz stube i pogleda na četiri prozora, što se nalaza 
na toj strani, promatraše ih dugo i pozorno. Uzalud. 
Ništa se ne miče, Amri nigdje traga ni glasa. Pođe dalje 
na južnu stranu. I ovdje su vrata zapečačena i proviđena 
natpisom. Blagi sjaj kolovoškog mjeseca, što dopire sa 
strane maslinovog brda, osvijetljuje jasno svako slovo. 
Razjaren obori Ben Huritaj natpisi baci ga u jarak. Za- 
tim sjedne na stube i stade moliti, da Gospod što brže po- 
šalje novoga kralja. Malo po malo rashladi se njegova 
uzbuđena krv, svlada ga zamorenost od dugačkoga ho- 
danja po ljetnoj žezi; klonuo je i zaspao. 

U isto vrijeme dolazile su dvije žene pravcem od An- 
tonijeva dvora prema palači. Polagano, sporim su ko- 
racima stupale; često su postajkivale i osluškivale. Kad su 
Prispjele na ugao kuće, progovorila je jedna tiho drugoj: 

— Tu smo, Tirzo! 

Tirza uspravi pogled i jecajući pograbi ruku svoje 
majke. ote, Pije bo) 

— Idemo dalje, dijete, rekne majka drkćućim glasom. 
Kad svane prognat će nas kroz gradska vrata i ne ćemo 
se smjeti nikad povratiti. 

Tirza umalo da se nije srušila. ' 

— Oh, da, odvrati ona jecajući sve jače, — zaboravila 
sam. Bilo mi je, kao da idemo kući. Ali mi smo nečiste i 
nemamo zavičaja; spadamo među mrtve. 

Majka se nagne k kćerci i digne ju nježno. 

— Barem se ne trebamo ni čega bojati, progovori tje- 


pei 


- šeći. — Dodi! 


I zaista, obadvije slabe žene, mogle bi samo da dignu 
ruke, natjerati u bijeg čitavu legiju. ' 

Stiščući se uz surov zid, šuljale su se dalje kao dvije 
sjene, dok nisu došle na sjeverna vrata. Tu su se opet 
zaustavile. I one su vidjele ploču s natpisom i pročitala 
kao i Ben Hur maločas: »Ovo je cezarevo vlasništvo. « 

Majka zalama rukama. 

— O Tirzo! On je siromašan! zajeca i majka. — Siro- 
masi su mrtvi. On je mrtav! 

— Tko majko? Ti me plašiš. 

— Tvoj brat! Sve su mu uzeli, pa i kuću! 

— Siromašan! ponovi Tirza gotovo ne misleći ništa. 

— On nam ne će više moći da pomogne! nastavi majka. 

— A šta onda? upita Tirza. 

— Sutra moramo sjesti na rub ceste i prosjačiti, drago 
dijete, kao svi gubavi. Prosjačiti ali — — 

Tirza se nasloni k majci i prošapće: 

— Umrijeti ćemo, majko! 

— Ne, progovori majka odlučno. — Gospod nam je 
odredio vrijeme i mi vjerujemo u Gospoda. I sad ćemo 
čekati na njega! Dođi! ' 

Ona uze Tirzu za. ruku i jurne s njom prema zapad- 

Wallace: Ben Hur. 

nome uglu kuće, držeći se uvijek zida. A jer se ni tu nije 
nitko pojavio, pošle su do slijedećega ugla. Najprije su 
se ustrašile od mjesečine, koja je jarko osvijetljavala či- 
tavu južnu stranu i jedan dio ulice. Onda majka odlučno 
stupi u svijetlo, vukući za sobom Tirzu. Sad su se Tazabi- 
rala opustošenja, što ih je na njima učinila strašna bo- 
lest — mutne oči, ranjave ruke, izjedene usnice i lica, a 
onda njihove kose kao grive, koje su kao i obrve sa- 
blasno pobijelile. Ne bi se moglo kazati, koja je od njih 
majka, a koja kćer; obadvije su izgledale neprirodno 
stare. 

— Tiho! progovori najednoć majka. — Netko leži na 
pragu — jedan muškarac. Pređimo na drugu stranu. 

Prešle su brzo preko ulice i približile se u sjeni zidova 
vratima. 

— On spava Tirza! Ostani tu, pokušati ću, da li su, 
vrata otvorena, ' 

Rekavši to približila se majka nečujno do vrata i 
taknula se kvake. 

U tom trenutku uzdahnuo je spavajući duboko i učinio 
kretnju tako, da mu je rubac s glave pao, a mjesečina 
potpuno osvijetlila njegovo prema gore okrenuto lice. 
Majka pogleda to lice i strese se, sagne se još nešto niže 
i pogleda točnije; zatim se uspravi, sklopi ruke i digne 
pogled prema nebu. Trenutak je tako stajala, a onda 
brzo otrčala k Tirzi. 

— Tako mi Gospoda, onaj čovjek tamo moj je sin, 
tvoj brat! prošapće ona hrapavo. 

— Moj brat Juda? zapita Tirza nesabrano. 

— Hajde! prošapće opet majka. Pogledat ćemo ga za- 
jedno; još jedamput — samo još jedini put! A onda neka 
nam pomogne Gospod! 

Brzo i tiho kao sablasti jurnu one rukom o ruku preko 
ulice. Kad su njihove sjene pale na spavajućega, popo- 
stale su tiho. Jedna njegova ruka ležala je na pragu, 

NOVINA PRAV OVAJ, OVE JATO 


Tirza klekne i htjede da poljubi tu ruku, ali ju majka 
moljivo zadrža. 
: — Ni za što na svijetu! šapne ona. — Nečiste! Nečiste 
smo! 
I Tirza se trgne od njega, kao da je i on gubav. i, 

Ben Hur ležao je tu u cvatu svoje muške ljepote. Lica 
i čelo opalilo mu sunce; pod lakim brkom rumenile su 
se usne, zubi bjelasali, a kroz mekanu bradu vidjeo sa 
okrugli podbradak i krepki vrat. Kako se je lijepim činio 
majčinim očima! Kako je čeznula: za tim, da e 
glavu privine na svoju grudi te ga izljubi, kako je to či- 
nila u dnevima njegovoga sretnoga djetinjstva! Ali ix 
zina požrtvovna materinja ljubav dala joj je snage, da 
se savlada. I kad bi si time mogla povratiti zdravlje, ne 
bi se htjela svojim ranjenim ustima taknuti plesova 
obraza. Ali taknuti ga se je morala! Jer ne mora li, a 
se ga zauvijek odrekne u trenutku, kad ga aga 
našla? Klekla je, spustila se do njegovih nogu i taknula 
se usnama džona jedne od njegovih prašnih. sandala i 
opetovano ga poljubila. U tim cjelovima bila je 2. nje- 
zina duša! Juda se ponovno maknuo i nemirno bacao 
glavom amo tamo. X sas 

Žene su se povukle i čule kako u snu šaputa: — Majko 
Amra! Gdje ste — i onda je opet čvrsto zaspao. 

Tirza ga je gledala sa silnim čeznućem. oke 

Majka pritisne lice na zemlju, da priguši . Bilo 
joj je. kao da će joj srce pući, Gotovo je željela, . ha 
se sin probudi. No odmah je zatim samu sebe pre . a. 
On ju je zvao; nije ju dakle zaboravio. I u snu misli na 
nju. Nije li to dosta? ' 

Ona domahne Tirzi i one ustanu. Još su ga pera ne 
gledale, kao da žele, da si za uvijek utisnu u Z u 
sliku njegovu; a onda otiđu opet rukom o 2. <a na 
preko ceste. U dubokoj sjeni zida klekle su, gledale pre- 

ma njemu i čekale na njegovo Probuđenje, na nešto, što 
se mora dogoditi, no nisu znale što. 
Skoro zatim — Ben Hur je još uvijek s 
se na uglu palače opet jedna žena. Obad 
jasno ju vide: malena, 
sijede kose. Obučena je 
.S povrćem. 


pavao — pojavi 
vije žene u sjeni 
Pogrbljena prilika, zagasita lica i 
kao služavka i nosi u ruci košaru 


Kad je ugledala spavajućega na pragu, zaustavila se 
je, no odmah se Primaknula bliže, obišla ga oprezno, po- 
tegnula kračun na vratima i pružila ruku kroz otvor. 
Žena postavi košaru u kuću i htjede baš da sama u 
kad li popusti znaličnosti i ioš 


Obje ženske na drugoj strani začule su tihi usklik, vi- 
djele su, kako se je ona žena preko sagnula, sklopila 
ruke, zbunjeno se obazirala oko sebe, opetovano proma- 
trala spavajućega, onda Pograbila njegovu ruku, koje se 
majka i kći nisu usudile ni dotaći. 


Ben Hur se probudi i nehotice potegne svoju ruku i 
ugleda služavku. 


— Amrol klikne. O, Amro, jesi li ti to? 


Dobro stvorenje ne odgovori, nego mu pade oko vrata 
i zaplače od radosti. On ju blago odgurne od sebe, uzme 
njezino zagasito, suzama obliveno lice među svoje ruke 
i poljubi ga; i bio je jedva manje sretan od nje. A onda 
su one obje na drugoj strani čule, kako govori: 

>A majka i Tirza2... O, Amro. 
vori, govori! Molim te.<« 
Amra stane ponovno jecati. 


» Pričaj mi o njima! Go- 


"— Ti si ih vidjela, Amro! požurivao ju je Juda! — 
Znaš, gdje su. Reci mi, da su kod kuće. 

Tirza učini kretnju, ali majka, koja je pogodila njezinu 
nakanu, zadržala ju je i šapnula: — Ne, ni za što! Ne- 
čiste! Nečiste smo! 

Njezina je ljubav bila tiranska — pa makar im obima 
srce pukne — on ne smije da bude ono, što su i one. 

A Amra je međutim još sveudilj plakala. 

— Ti si upravo hijela ući u kuću, rekne Ben Hur za 
čas. — Hajde, idem s tobom! I on ustade. — Rimljani — 
prokletstvo Gospodinovo oborilo se na Djih! — lagali su. 
To je moja kuća. Ustani, Amro, i uđimo unutra! 

Još trenutak i nestalo ih je. Obje ženske s onu stranu 
ulice vidjele su samo još nijema vrata — vrata, kroz koja 
one ne bi smjele nikad više ući. Učinile su svoju dužnost, 
Njihova ljubav prokušala se je u vatri. 

Drugoga jutra našli su ih i Proćerali kamenjem kroz 
gradska vrata 

— Nosite se! Vi spadate među mrtve! Otale — 
k mrtvacima. 


I tako su se te dvije spodobe otšuljale dalje... 


NA ZDENCU — EN-ROGEL. -—" 


U dolini Kidrona, južno od brda Moriaha i Siona, na- 
lazi se prastari zdenac En-rogel. Voda mu je divno bistra 
i svježa i putniku, koji počiva na zdenčanoj ogradi, sazi- 
danoj od golemih komada kamenja, pruža se odatle veli- 
čajan vidik na jerusolimska brda. Ipak je taj studenac 
nemilo, bezutješno mjesto. U njegovoj neposrednoj bli- 
zini nalazi se užasan mrtvi grad, gdje i danas, kao i u 
Kristovo doba, prebivaju gubavi. Nastanili su se u ne- 
brojenim grobovima, grobnim špiljama, pod vedrim ne- 
bom i pod nadvislim hridinama i tu živu međusobno kao 
izopćeni i prokleti. 

Drugoga jutra poslije noći, kad su Ben Hur pa nje- 
gova majka i sestra našle put do stare obiteljske palače, 
približavala se je Amra zdencu En-rogel. Nosila je vrč 
za vodu i jednu košaru, kojoj je sadržaj bio prekrit sni- 
ježno bijelom krpom. Kad je stigla do zdenca, odloži 


“ Bi 


oba predmeta, sjedne na jedan kamen, odveže svoj ru- 
bac i stane čekati, stavivši ruke u krilo. Neprestance je 
pritom gledala na brdo nasuprot, ispod kojega su se na- 
lazili grobovi i špilje. 

Bilo je još rano i ona je prva stigla na zdenac. Doskora 
dođe jedan muškarac sa konopom i kožnom posudom. 
Pozdravivši malu, smeđu ženu; odmota konop i pri- 
čvrsti na njega posudu i stade također čekati. Bavio se 
je poslovno crpanjem vode i punio vrčeve onima, kojii 
sami nisu htjeli, da si navuku vode ili koji to nisu mogli. 
Amra je mirno sjedala. Čovjek, koji je stajao do nje, za- 
pita ju, videći do nje vrč, bi li da ga napuni. 

Amra odgovori: — Hvala, još ne! — a on se nije dalje 
osvrtao na nju. Kad se je ispod maslinova brda počelo 
daniti, pojavljivale su se redom mušterije ovoga čovjeka, 
pa je imao pune ruke posla. Amra je još uvijek čekala i 
vrebala. 

Sve ove godine, što ih je samotno sprovela u staroj pa- 
lači, navikla je, da u sumraku pođe na trg i obavi kup- 
nju. Na povratku s jednog takovog hoda, našla je Ben 
Hura na pragu kuće. Možemo si zamisliti, kako se je sret- 
nom ćutjela, da ga napokon vidi u kući njegovih otaca. 
Najmilije bi joj bilo, da stanuje u svojoj negdašnjoj sobi, 
koja je još bila tako namještena, kako ju je napustio. No 
to bi bila velika opasnost, a mladi je čovjek želio, da se 
ukloni svakome ispitivanju. Obećao je, da će ju po mo- 
gućnosti što češće posjećivati i ona se morala zadovoljiti 
s time. No bar da ga poslužuje i za njega skrbi! Pozna- 
vala je sve njegove dječačke navike, njegova omiljela 
jela i tadanje mu potrebe. Nije joj palo na um, da je u 

to postao mužem te promijenio ukus i životne navike. 
Prije je volio poslastice i ona je zaključila, da odmah 
slijedeće večeri izađe i nabavi veću zalihu takovih po- 
slastica. Dok je na trgu kod ribarskih vrata lunjala i 
obazirala se za najboljim medom, čula je slučajno, kako 

neki čovjek nešto pripovijeda. Taj čovjek bio je jedan: 
od radnika, koji su pomagali tribunu kod oslobađanja 
Ben Hurove majke i sestre i upravo je pripovijedao o 
tom oslobođenju. Sve je točno opisao, ćeliju, stanje, u 
kojem su našli te dvije žene i Amra je sve to čula, na- 
posljetku i imena zatočenica. 

Kao da sanja vratila se je kući. Kako će sretan biti 
njezin gospodar! Kako ju je boljelo, da mu nije mogla 
ništa kazati o izgubljenima! A sada ih je pronašla! 

Smijući se i plačući od radosti, došla je kući i odložila 
košaru. Najednoć se zaustavi kao ukočena i stade raz- 


omišljati. Ta to bi bila za njega smrt, da dozna, e su mu 


majka i sestra okužene gubom! On bi zacijelo pošao u 
strašni grad smrti; neumorno bi pretraživao sve špilje, 
da ih pronađe, pritom bi se i sam zarazio, pa dijelio 
njihov udes. Služavka je očajno lamala rukama. Što da 
učini? 

Ljubav ju zadahne jednom odlukom. Znala je, da gu- 
bavi svakoga jutra izlaze iz svojih grobova, da si odna- 
šaju sa zdenca En-rogel zalihu vode za dotični dan. Do- 
nosili su svoje vrčeve, ostavljali ih na zemlju i onda su 
čekali u daljini, dok budu napunjeni. I njezina gospoda- 
rica i Tirza moraju da to čine; jer zakon je neumoljiv f 
ne trpi nikakve iznimke. Bogati gubavac strada baš kao 
i siromašni, 

Tako zaključi Amra, da Ben Huru ne kaže ništa o toj 
stvari, već da sama pođe do zdenca i tamo čeka. Glad i 
žeđa dovesti će nesretnice onamo, a da će ih na prvi po- 
gled prepoznati, o tome nije ni časka dvojila. 

U to je došao Ben Hur pa su imali mnogo da razgova- 
raju. Sutra je imao stići Malluh; tada će bezodvlačno po- 
četi sa potraživanjima. Ben Hur je jedva čekao na to. 

Tajna je doduše teško tištila dušu vjerne služavke, no 
ona nije ništa odala. Kad je Ben Hur otišao od kuće, la- 
tila se je ona rada, da pripravi raznih dobrih i krepkih, 

jela, a kad je iščezavanje zvijezdi navijestilo približava- 
nje svanuća, napunila je košaru, uzela vrč i otišla kroz 
ribarska vrata put En-rogela. 


Kratko nakon izlaska sunčanoga, kad je na zdencu vla- 
dadala najživahnija žurba, jer se svakomu žurilo, da se 
još tečajem hladnoga jutarnjega vremena vrati kući, stali 
su se i žitelji mrtvoga grada micati iz svojih špilja i gros 
bova. U skupinama su se približavali zdencu — žene 
s vrčevima na ramenu, muškarci sa štapovima i štakama, 
neki naslanjajući se teško na pleća drugova, neki pot- 
puno nemoćni, slični rpi dronjaka, na nosiljkama. Jer i 
u tom udruženju najdublje čovječje bijede tinjalo je još 
svijetlo ljubavi i milosrda. 

Sa svoga mjesta promatrala je Amra s najvećom paž- 
njom razne skupine. Više puta joj se učinilo, da vidi one, 
koje traži. Da su prijeko na brdu, o tome nije dvojila, da 
moraju doći na zdenac to je znala. Kad budu svi drugi 
opskrbljeni, doći će i one. 


Posve dolje kod brežuljka bio je jedan grob, koji je 
već više puta pobudio Amrinu pažnju. Veliki kamen 
ležao je pred ulazom. Sunce je za toploga dana sjalo 
baš u tu prividno nenastanjenu špilju. Na svoje začuđe 
nje opazila je strpljiva Egipćanka, da baš iz te šilje do- 
laze dvije ženske, od kojih je jedna brižno podupirala 
svoju družicu. Obadvije su bile sijede, obadvije su izgle- 
dale stare, ali su im haljine bile dobro sačuvane i one 
su se obazirale oko sebe, kao da im je to mjesto tuđe; či- 
nilo se također, da se plaše svojih suparnika. U svemu 
tome bilo je malo što izvanredna; ipak je Amrino srce 
počelo brže kucati, dok je njezin pogled neprestano sli- 
jedio obje žene. 

Oklijevajući i s naporom približavale su se zdencu. 
Više glasova zapovjedilo im je, da stanu. Ipak su dalje 
išle, Crpač vode digao je nekoliko oblutaka, da ih potjera 

natrag. Čitavo društvo izricalo je kletve i psovke i vikalo: 
»Nečiste! Nečiste!« 
Sigurno su to tuđinke, pomisli Amra, koje ne poznaju 
još običaje gubavih. 
Ona ustane, uzme košaru i vrč i pođe im u susret. Buka 
na zdencu prestade. 
— Luđakinja! rekne jedan, nasmijavši se, — donosi 
mrtvima tako dobro jelo! 
— Ik tomu dolazi iz daleka! rekne neki drugi. 
“Amra je međutim mirno dalje išla. No što se je više 
približavala objema, to je više dvojila. Kad je bila još 
kojih dvanaest koračaja od njih, ostala je zbunjeno sto- 
jeći. To da je njezina dobra gospodarica, čiju je ruku toli 
često cjelivala, čiju je milovidnu sliku toli vjerno čuvala 
u svojem pamćenju? A ono da je Tirza, koju je od dje- 
tinjstva njegovala, čije je djetinje boli ublaživala, s ko- 
jom se je sigrala? To da je ona nasmijana, ljubazna, ve- 
sela Tirza, sunčana zraka cijele kuće, nada njezine sta- 
rosti? To da je njezina gospodarica i njezino ljubimče? 
Vjerna služavka zgrozila se je. 
— To su stare žene, govorila je u sebi — i ja ih nikad 
Prije nisam vidjela. Otići ću odavle. 
Ona se je okrenula. 
— Amro! progovori u to jedna od zaraženih. 
Egipćanka spusti vrč i obazre se okrećući. — Tko me 
to zove? zapita. 
— Amro! čulo se opet. 
Oči služavkine uperile su se pune nevjerovanja u 
lice one, koja je progovorila. 
— Tko ste vi? klikne Amra. 
— Mi smo one, koje tražiš! odvrati Ben Hurova majka, 
Amra pade na koljena. 
— O moja gospođo! Moja gospođo! — Tvoj Bog, koji 

je postao i moj, neka bude slavljen, što me je doveo k 
tebi! I na koljenima poče ona puzati k njima. 

— Stani! klikne majka. — Ne dolazi bliže! Nečiste! 
Nečiste smo! 
.. Ta je riječ bila dovoljna. Amra pade ničice i zajeca 
iako glasno, da su to čuli ljudi na zdencu, Ujedared je 
digla pogled: 

— Gdje je Tirza, o gospodarice? 

— Ovdje sam, Amro! Hoćeš li, da mi doneseš malo 
vode? 

Amra je odmah ustala, da po staroj navici posluži svoju 
mladu gospodaricu. Otišla je do svoje košare i otkrila ju. 

— Ovdje je kruh i meso! reče. Pritom htjede prostrti 
krpu na zemlju; no njezina gospodarica usprotivi joj se. 

— Ne, Amro! Mogli bi te kamenovati i nama uskratiti 
vodu. Ostavi košaru tu i napuni vrč pa ga donesi ovamo. 
Oboje ćemo odnijeti u špilju. Tada si za danas učinila 
sve, što zakon dopušta. Brzo, Amro! 


Ljudi, koji su bili svjedoci toga prizora, propustili su 


vjernu služavku i pomogli joj i vrč napuniti, tako je. ve- 
lika tuga prodirala iz rijezinih očiju. 

— Tko su one? zapitala je neka žena Amru. 

— One su prije bile dobre prema meni! odvrati Amra 
tiho. 

S vrčem na pleću jurila je samozatajno k njima; no 
opet ju je zaustavio poklik: Nečiste! Nečistel Postavila je 
vrč kod košare, udaljila se nekoliko koračaja i čekala. 

— Hvala ti — Amro! progovori gospođa, preuzevši 
živež. Ti si nam vrlo dobra. : 

— Ne mogu li ništa drugo učiniti? upita Amra, 

Majka je podigla vrč; — gotovo je skapavala od žeđe; 
ipak još nije pila, već je rekla: Znadem, da se je Juda 


povratio kući. Vidjela sam ga preksinoć pred vratima pa- | 


lače, gdje je spavao. Vidjela sam, kako si ga budila. 

Amra sklopi ruke. — O gospodarice! klikne Amra — i 
ti nisi došla? 

— To bi bila njegova smrt, — odvrati mirno majka. 
— Nikad ga više ne ću zagrliti. Nikad više poljubiti! O, 
Amra, ja znadem, da ga voliš! 

— Da, rekne vjerna služavka, mogla bih umrijeti za 
njega! I opet joj suze udare na oči, 

— Dokaži mi dakle, Amro! — nastavi majka. Ne ka- 
zuj mu ni za što, gdje smo; ne kazuj mu, da si nas vi- 
djela. Obećaj mi to! 

— No on vas traži. Iz daleka je došao, da vas nađe! 
progovori Egipćanka umolno. 

— Ne smije nas naći. On ne smije da se zarazi, odvrati 
njegova majka. — Slušaj me, Amro! Ti ćeš nas opskrb- 
ljivati i donositi nam ono malo, što nam je potrebno — 
dugo ne će potrajati. Dođi svakoga jutra i uvečer, i — — 
glas joj zadrkće — pripovijedat ćeš nam o njemu, Amro! 
Ali njemu ne smiješ ništa o nama kazati. Čuješ li? 

— Biti će tako teško da ga slušam, gdje o vama go- 
vori, da gledam, kako vas traži, a da mu ne smijem ka- 
zati, da ste živi! zajeca Amra. 

— Možeš li mu reći, da nam je dobro? zapita gospo- 
darica s turobnim smiješkom. 

Služavka obori glavu. 

— Za to će bolje biti, da ne kažeš ništa, nastavi majka, 
pa dade košaricu Tirzi, pograbi vrč i obje otiđu u svoju 
špilju. ' 

Amra je gledala za njima i od sele je opskrbljivala 
obadvije svakoga jutra i večeri sa svime, što je bilo po- 
trebno. ' 

BEN HUR POBIJEĐUJE U DVOBOJU. 


Ujutro prvoga dana sedmoga mjeseca — našega listo- 
pada — ustao je Ben Hur sa svoga ležaja u svratištu, — 
nezadovoljan s cijelim svijetom, Pošto je stigao Malluh, 
nisu tratili vrijeme s vijećanjima, već se odmah dali na 
posao. Malluh je započeo svoja potraživanja u Antoni- 
jevu dvorcu i to posve smiono, s izravnim upitom kod 
zapovijedajućega tribuna. Ispripovijedio je tribunu po- 
vijest obitelji Ben Hurove, opisao je potankosti nezgode, 
koja je tada zadesila Gratusa i dokazao, da se nije radilo 
ni o kakvome zločinstvu. Svrha njegovoga potraživanja 
da je u tome, da podastre molbu cezaru, ako koji član te 
obitelji živi, za povratak imetka i građanskih prava. Ta- 
kova molba, da će svakako izazvati istragu, a za posljedak 
iste da nisu ni najmanje zabrinuti prijatelji Ben Hurove 
porodice. Tribun mu je na to odgovorio potankim izvje- 
štajem o tome, kako su dvije ženske pronađene u tamni- 
cama dvora i dozvolio mu je uvid u spis, koji je o tome 
sastavljen, štaviše, dozvolio mu je da uzme i Prepis toga 
spisa. 

S tim je Malluh odjurio k Ben Huru. š 

Neda se opisati, kako se je ta pripovijest dojmila mla- 
doga čovjeka, Bol nije izrazivao ni suzama ni strastvenim 
provalama; ta je bol zadrla vrlo duboko. Blijed, silno ku- 
cajućim srcem, sjedio je dugo, pokatšto izricao preda se: 
Gubave! gubave! Moja majka i Tirza — gubave! Kaka 
dugo, Gospode, kako dugo! 

Sad mu je srce ispunjala tuga i sućut, sad ga opet obu- 
zimala žeđa osvete. Napokon ustade. 


— Moram ih potražiti, reče; — možda su na umoru. 
— Gdje da ih tražiš? upita Malluh. 


— Ima samo jedno mjesto, kamo su mogle da otiđu, 
odvrati mladi čovjek. 


Malluh ga je zamolio, da ga smije pratiti, pa su zajedno 

pošli kroz vrata, što su bila upravo sučelice brdu, na ko- 
jem su se zadržavali gubavi i gdje su ti najveći bijednici 
na svijetu od pamtivijeka nalazili utočište, pa običavali 
prosjačiti. Čitavi dan ostala su obojica tu, obdarili su sve 
i pitali svakoga pojedinoga za dvije žene, obećavajući za 
njihovo pronašašće visoku nagradu. To su dan na dan 
ponavljali kroz ostatak petoga i čitav šesti dan. Mnogi 
gubavi tražili su s velikom revnošću ove dvije žene; ope- 
tovano su se propitkivali i u grobnoj špilji podno brda, 
ali obje žene u toj špilji sačuvale su svoju tajnu. Sve je 
bilo bez uspjeha. I sada, ujutro sedmoga dana nije Ben 
Hur znao ništa drugo, doli ono, što je slučajno doznao: 
prije nekoliko dana, naime: da su nedavno dvije zaražene 
žene kamenjem proćerane u blizini ribarskih vrata. Razni 
znakovi i točno navađanje vremena uvjerilo ga je o tome, 
da su to morale biti njegova majka i sestra. No na glavno 
Pitanje: gdje su one sada? i što se je dogodilo s njima? 
nije dobio odgovora. ' 

— Nije dovoljno, što su moje zarazili gubom, — go- 
vorio je Ben Hur u sebi s najvećom gorčinom; ne — već 
su ih još i s kamenjem proćerali iz rodnoga grada! Otišle 
su u pustinju i tamo su zalutale. Moja majka je mrtva! 
Tirza je mrtva! Ja sam jedini ostao. A za što? O, Gospode, 
Bože mojih otaca, kako dugo će još postojati taj Rim? 

Ljutit, bez nade, žeđajući za osvetom, izišao je na dvo- 
rište. Tu je našao mnogo ljudi, koji su došli noću. Dok je 
zajutarkovao, slušao je njihove razgovore; osobito ga je 
zanimala jedna skupina. Sačinjavali su ju gotovo isklju- 
čivo krepki, mladi ljudi iz pokrajine, što se je razabiralo 
po njihovom narječju. Bili su Galilejci, koji su došli na 
svetkovinu trublji, što se je toga dana obdržavala u Jeru- 
solimu. A zanimali su ga za to, što su bili iz kraja, u ko- 
jemu se je nadao naći najkrepču potporu za svoje djelo, 
kao prokrčivatelj puta za novoga kralja. 

Dok ih je promatrao te u duhu već razmišljao, što bi 

se moglo učiniti s jednom legijom ovakovih krepkih mo- 
maka, kad bi bili iškolani ratnici, došao je u dvorište neki 
čovjek. Lice mu se žarilo, oči su mu plamtjele. 


— Što sjedite tu? rekne Galilejcima. — Rabini i star- 


ješine idu iz hrama k Pilatu. Dođite brzo! Poći ćemo s 
njima! 

U tren oka okružili su ga mladi ljudi. 

— K Pilatu? Zašto? 

— Otkrili su neku urotu. Pilatus hoće, đa se njegov 
novi vodovod plati iz imetka hrama. 

— Što? Iz imetka hrama? kliknuli su svi i zamjenito se 
pogledavali sijevajućim očima. 

— S božjim novcem? Neka se samo usudi, da uzme i 
jedan šekel od toga novca! 

— Dođite! požurivao ih je glasnik. — Povorka mora 
da je već preko mosta. Čitav grad ide s njima. Možda nas 
ustrebaju, Brzo! 

Brzo su muževi skinuli sa sebe suvišno odijelo i do- 
skora su stajali gologlavi i nagih ruku u kratkim tunika- 
ma, koje su nosili kod kuće kao žeteoci i ribari, kao pa- 
stiri i vinogradari, Stegnuli su pojase nešto čvršće i rekli: 
Spremni smo! 

Sad ih nagovori Ben Hur. 

— Muževi Galilejci, progovori on; ja sam sin Judeje. 
Hoćete li me uzeti sa sobom? 

— Moglo bi doći do borbe? rekne jedan. 

— No, u tom slučaju ne ću ja biti onaj, koji će bježati, 
Prihvati Ben Hur, nasmiješivši se. 

Oni ga dobrohotno pogledaju, a glasnik progovori: 

— Izgledaš dosta krepak. Dođi s nama! 

I Ben Hur odloži sad gornju haljinu. 

— Mislite, da bi moglo doći do borbe? upita on, steg- 
nuvši jače i svoj pojas. 

— Da? 

— S kime? 

— Sa stražom. 

— S rimskim legionarima? 

— S kim drugim? 

— Kakvo oružje imate? 

— Oni ga pogledaju šutljivo. 

— Moramo činiti, što možemo, rekne on. No, ne bi li 
bilo bolje, kad bismo odabrali jednoga vođu. Legionari 
imadu valjda takvoga i onda se bore kao jedan čovjek. 

Galilejci su ga gledali, kao da je to za njih nešto novo. 

— Sporazumjet ćemo se barem, da ostanemo zajedno, 
završi on. — Ja sam spreman, ako ste i vil 

— Da, hajdemo! 

Put od svratišta, koje je bilo u Bezeti, u novom gradu, 
do pretorija, kako su Rimljani bahato nazivali Herodovu “ 
palaču na brdu Sionu, bio je dalek i vodio je kroz nebro- 
jene ulice i uličice. Tu i tamo sretali su skupine ljudi, koji 
su također čuli, da Pilat namjerava pograbiti imetak 
hrama, pa su razjareni kretali istim pravcem. Kad su na- 
pokon stigli do vrata pretorija, već je povorka rabina i 
starješina zamakla u palaču, vani je bučilo mnogobrojno 
mnoštvo. 

Pristup je čuvao jedan kapetan sa svojim ljudima, koji 
su stajali u potpunoj opremi pod divnim mramornim lu- 
kom, ne mareći za silnu žegu, ni za razjarenu svjetinuy 
Kroz otvorena vrata gurali su se ljudi u dvorište palače, 
dok su se samo rijetki s velikim naporom protiskivali 
napolje. ' 

— Što biva unutri, zapita neki tealilejae jednoga od 
onih, što su izašli. 

— Ništa, odgovori ovaj. — Rabini zahtijevaju razgovor 
s Pilatom. Ovaj im ga uskraćuje. Poslali su glasnika 
k njemu i poručili mu, da prije ne će otići, dok ne budu 
saslušani. Sad čekaju. 

— "Idemo unutra, progovori Ben Hur mirno. Unišli su 
najprije u jedno dvorište, zasađeno stablima, a zatim su 

krenuli desno na jedan veliki četverouglasti trg, gdje je 
na zapadnoj strani bio prokuratorov stan. Tamo je bilo 
sakupljeno uzbuđeno mnoštvo. Svi su pogledi bili uprti 
u trijem sa stupovima, koji je vodio do jednih širokih 
vrata. Ova su vrata bila zatvorena, a pod trijemom stajala 
je druga četa vojnika. Stiska je bila tako velika, da Gali- 
lejci s Ben Hurom nisu mogli naprijed; zaustavili su se 
dakle i promatrali, što se to događa. Sprijeda kod trijema 
vidjeli su visoke turbane rabina, koji su nestrpljivo amo 
tamo hodali, pa svojom nestrpljivošću zarazivali i mno- 
štvo. Od časa do časa čuli su se poklici: »Pilatus, izađi na 
polje! Pilatus!« Ako si pravi namjesnik izađi napolje! 

Jednom ude na vrata neki čovjek i crven od srdžbe, 
prokrčivao si je put kroz gužvu. 

— Ovdje Izrael ne vrijedi više ništa, — reče glasno. — 
Na ovom svetom tlu nismo više, no što su psi u Rimu. 

— Zar ne će da dođe? zapita netko. 

— Dođe? Nije li već po treći put kazao, da ne će? 

— Što će rabini da učine? 

— Ostat će ovdje, dok ih ne sasluša. 

— On se ne će usuditi, da dirne u imetak hrama, što 
misliš? 

— Tko bi to znao! Nisu li Rimljani oskvrnuli najsve- 
tije? Ima li išto, što je Rimljanima sveto? 


Minuo je potpun sat. Rabini i mnoštvo ostali su, iako ih: 


Pilat nije udostajao odgovorom. Nadošlo je podne i po- 
čelo dažditi; položaj se promijenio samo u toliko, što je 
porasla stiska, pa su ljudi bili sve ogorčeniji i nestrpljiviji. 
Neprestance je ozvanjao krič: Napolje! Napolje! Uz to su 
ozvanjale pogrde i prijetnje. 

Ben Hur držao je međutim svoje galilejske prijatelje 
na okupu. Znao je, da će skoro nadoći konac. Pilat je 
samo čekao na to, da mu ljudi pruže povod, da može 
upotrijebiti silu. "a 

I konac je nadošao. Najednoč se začuo u mnoštvu šum 


— 288 — 


1 


udaraca, praćen kričem srdžbe i boli i strahovitom guž- 
vom. Rabini pred trijemom okrenuli su se prestravljeni. 
Puk je odstraga potiskivao naprijed, zavladala je beskraj- 
na smetnja. Tisuće glasova pitalo je i vikalo; nitko nije 
mogao da odgovara. Ben Hur ostao je jedini hladnokrvan. 

— Vidiš li šio? zapita jednog Galilejca. 

— Ne vidim, odvrati taj. 

— Podići ću te! i Ben Hur ga pograbi za bedra i po- 
digne gore. — Što vidiš? 

— Nekoliko je Ijudi tamo s toljagama u ruci i udaraju 
po drugima, — rekne taj čovjek. 

.— Kakvi su to ljudi? Tko su? pitao je dalje Ben Hur. 

— Rimljani! vikne Galilejac. — Tako mi Boga živoga! 
Izgledaju kao Židovi, ali su Rimljani! preobučeni Rim- 
ljani! Mašu toljagama kao cijepovima. Eto sad su jednoga 
rabina oborili na zemlju — staroga čovjeka! Ne štede 
nikoga! ' 

Ben Hur pusti Galilejca, koga je držao i progovori: 

— Muževi Galilejci, to je Pilatova lukavština. Ako uči- 
nite ono, što ću vam kazati, nasolit ćemo toljagašima! 

— Da, da, klicali su Galilejci prkosnom revnošću. 

— Podimo preko, gdje su stabla; ona nam mogu ko- 
ristiti! Dođite! ' 

Što su brže mogli, poletjeli su u dvorište i svaki je ot- 
kinuo po jednu jaku granu. Sad su i oni bili naoružani, 
pa su odmah jurnuli natrag na prijašnje mjesto. Mno- 
štvo, koje je slijepo bježalo, srelo ih je. Otraga su još 
uvijek ozvanjali vapaji, proklinjanja i grožnje. 

— K zidu! klikne Ben Hur. — K zidu! Pustite sve da 
prođu! Pomičući se lagano uza zid, stigli su opet na trg. 

— A sad se držite zajedno i slijedite me! zapovjedi 
Ben Hur. 

. Kao čvrsto povezana skupina približili su se Rimlja- 
nima, koji su još uvijek sve tukli, što im je dopalo ruku. 
Sad je bilo iznađenje na njihovoj strani. Židovski pro- 

tivnici bili su jaki i neustrašivi; udarci što su ih zadavali, 
bili su brzi i smrtonosni, napadaj je bio tako strašan, 
kako ga je samo mržnja mogla da zamisli. No nitko se 
nije borio ni udarao tako hrabro kao Ben Hur. Njegova 
spretnost, jakost njegovih ruku došla je u horu. Bio je 
borac i vođa istodobno. Jedan udarac bio je dovoljan za 
svakoga protivnika, Pritom nije puštao s oka ni svoje Ga- 
lilejce i bio je posvuda, gdje je najviše trebalo. Njegov 
borbeni poklik ohrabrivao je prijatelje i zastrašio nepri- 
jatelje. Rimljani, iznenađeni neočekivanim otporom, po- 
vlačili su se s početka polagano, a zatim stali bježati gla- 
vom bez obzira u trijem. Razjareni Galilejci htjeli su, da 
ih i onamo proganjaju, ali Ben Hur ih zaustavi. 

— Stanite! rekne on. — Eno dolazi satnik sa stražom. 
Oni imadu mačeve i štitove; s njima se ne možemo boriti. 
Učinili smo, što smo mogli. Sad rađe otiđimo, dok je još 
vrijeme. 

Uzmak uslijedio je lagano; jer tlo je bilo zatrpand 
s ubijenima i ranjenima. No Svi, koji su pali nisu bili Ži- 
dovi. U tome je bilo utjehe. 

Satnik je za njima dovikivao pogrde; Ben Hur odgo- 
varao mu je sa posprdnim smijehom u njegovom jeziku: 

— Ako smo mi izraelski Psi, vi ste rimske hijene, Osta- 
nite samo tu; mi ćemo opet doći! 

Vani pred vratima skupilo se mnoštvo, kakvo Ben Hur 
Hur još nikad nije vidio, Pa ni u antiokijskom cirkusu. 
Krovovi, ulice, obronak brda — sve je vrvjelo ljudima, 
“koji su jadikovali i molili. 

Straža je pustila malu četu bez zapreke mimo. No je- 
dva su bili vani, pojavio se je kapetan, koji je imao 
stražu u pretoriju i viknuo za Ben Hurom: »Ej besram- 
niče, jesi li ti Židov ili Rimljanin?« 

Ben Hur se okrene i odgovori: Ja sam Židov i ovdje 
rođen. Što bi ti od mene? ZB 


— Stani i bori se sa mnom! izderao se je Rimljanin na 
njega. 

— Sam? upita Ben Hur, 

— Kako hoćeš? 

Ben Hur se posprdno nasmije. a 

— Junački Rimljanine, ja sam bez oružja! . 

— Dati ću ti moje oružje, — odvrati satnik. A ja ću 
uzeti oružje od straže. Kea 

Prisutni su zašutjeli i šutnja se širila sve dalje i dalje. 
Tek nedavno je Ben Hur na očigled cijele Antiokije po- 
tukao jednoga Rimljanina. Ako sad na očigled Jerusoli- 
ma potuče drugoga, može to biti od velike koristi za stvar 
novoga kralja. Ni trenutka nije oklijevao, već je pristupio 
satniku i rekao: eo 

— Pripravan sam. Daj mi tvoj mač i tvoj štit. 

— I kacigu i oklop? zapita Rimljanin. 

— Zadrži ih. Možda mi ne će pristajati! 

Kad su se oba protivnika spremila, da započnu borbu, 
šaptalo se je u mnoštvo od usta do usta: »Tko je taj?« 

Ali nitko to nije znao. 

Rimski način borbe bio je među ostalima u skroz po- 
sebnoj porabi kratkoga mača. Nikad nisu udarali ni 
sjekli, samo su gurali. Gurajući prodirali su naprijed, gu 
rajući uzmicali; cilj im je većinom bilo protivnikovo lice. 
To je Ben Huru bilo dobro poznato. I kad su pošli jedan 
proti drugome, reče: — Rekao sam ti, da sam dijete Ju 
deje, ali ti nisam kazao, da sam vješt i vašemu načinu 
borbe. Brani se! ' 

I s tim poslijednjim riječima navali na svoga protiv- 
nika. Trenutak stajali su si nasuprot i promatrali se, obu- 
zeti mržnjom, preko rubova štitova. Zatim Rimljanin za- 
mahne i učini prividni napadaj prema dolje. Ben Hur 
mu se nasmije. Uslijedio je udarac proti licu. Ben Hur je 
vješto uzmaknuo. Brzo je podmetnuo štit pod dignutu 
protivnikovu ruku s mačem i potisnuo ga gore. Opet jedan 

korak — i Rimljanin je bio razoružan — jedan udarac 
i satnik se svom težinom srušio na tarac. Ben Hur je po- 
bijedio. Položio je nogu na neprijatelja, koji je pao i po- 
digne svoj štit po načinu gladiatora s pozdravom prema 
vojnicima na vratima. 

Gledaoci su su ponašali kao mahniti. Vikali su i doma- 
hivali Ben Huru; da se nije kratio, bili bi ga Galilejci od- 
nijeli na ramenima. 

Još jedamput okrene se k vojnicima. 

— Vaš satnik pao je kao vojnik. Odričem se prava, da 
ga opljačkam. Pridržajem si samo njegov mač i štit. 

I time se udalji. Galilejci su ga slijedili. Kad su bili iz 
dohvata čuvanja, reče im: | 

* — Braćo, vi ste se hrabro ponijeli. Sad ćemo se rastati, 

za slučaj, da nas stanu progoniti. Očekujte me večeras u 
svratištu u Betaniji. Imam da vam nešto predložim, što 
je vrlo važno za sveukupni Izrael. 

— Tko si ti? 

— Sin sam Judeje — odvrati on jednostavno. — Re- 
cite mi, hoćete li doći? 

— Hoćemo! odvratili su svi jednoglasno. 

Kroz mnoštvo, što se je sakupilo oko njih, stupao je 
Ben Hur dalje i doskora ga je nestalo ispred njihovih 
očiju. ' 

Tako se je Ben Hur uveo kod Galilejaca i prokrčio si 
put do većih djela u službi onoga kralja, koji ima nadoći 
— s kakvim uspjehom, to će se pokazati. 


GLAS $ KRALJEVU GLASNIKU. 


Kako je bilo dogovoreno, došlo je do sastanka u Belta- 
niji. Odanle pošao je Ben Hur s Galilejcima u njihov za- 
vičaj, kamo gai je već pretekao glas o njegovoj srčanosti. 
Još prije svršetka zime sakupio je toliko muževa, da bi 
mogao da sastavi tri legije po rimskom uzoru. Mogao je 

imati i dva puta toliko, jer se je probudio ratnički \duhi 
onoga puka. No ovaj pothvat trebalo je držati u tajnosti 
od Rima i Herodesa Antipasa. Zadovoljio se je dakle pret- 
hodno sa tri legije i trsio se, da ih uvježba za redovno 
vođenje rata i borbu. U tu svrhu pošao je s glavnim lju- 
dima u pustinju i tamo ih vježbao u porabi oružja, oso- 
bito u bacanju koplja i postupka s mačem, kao i u vod- 
stvu momčadi. Zatim ih je poslao kao učitelje k njihovim 
zemljacima, pa su ove vježbe doskora postale zabavom 
za čitav puk. 

Galilejci su mrzili Rim jednako, kako su voljeli svoj 
zavičaj, kod svakoga ustanka bili su prvi na bojištu, a po- 
slijednji na uzmaku. U poslijednjoj borbi s Rimom palo 
je stopedesettisuća galilejskih mladića. Na ovako hrabai, 
ponosan i vatren puk morala je silno djelovati pripovijest 
o dolasku kralja. Da će doći da obori Rim — već to bi po 
sebi bilo dovoljno, da ih predobije za Ben Hurovu osno- 
vu; a da će ovladati cijelim svijetom te utemeljiti car- 
stvo moćnije od cezarova, veličajnije od Salomonova, — 
to je bilo upravo od neodoljiva dojma. Galilejci su se po- 
svetili dušom i tijelom toj stvari. Da potkrijepi svoje iz- 
jave, upućivao je Ben Hur na proroke i pripovijedao o 
Baltazaru, koji čeka u Antiokiji i oni su mu rado vjero- 
vali, jer to, što su čuli, bila je stara tako rado slušana le- 
genda o Mesiji, samo s tom razlikom, što će sad davno 
njegovana nada postati zbiljnost — ne u dalekoj buduć- 
nosti, već sada — u skoroj sadašnjosti! 

Tako su minuli za Ben Hura zimski mjeseci. Nadošlo 
je proljeće, a njegov rad je toliko napredovao, da je ia- 
mome sebi i svojim pristalicama mogao da rekne: Kralj 
može slobodno doći! Treba da samo rekne, gdje želi po- 
dići svoje prijestolje; imademo ruku i mačeva, da se 
održimo. 

No Galilejci su ga još uvijek poznavali kao sina Ju- 
dina, drugoga imena nije im nikada kazao. 

Neke večeri sjedio je Ben Hur sa nekoliko svojih sat- 
nika na ulazu špilje, koja mu je služila kao nastan na 
vježbalištu u predjelu Trahonitisa. U to dojaši neki Ara- 
pin i uruči mu pismo. On otkine pečat i pročita: 


»Jerusolim, 4. nisana. 


Pojavio se je prorok, o kojemu kažu, da je Ilija. Za- 
državao se je više godina u pustinji i po našem mišljenju 
jest prorok. I govori proročanskim govorom; njegovo 
govorenje upućuje na nekoga drugoga, koji da je mnogo 
veći od njega samoga i koji da ima skoro nadoći. Na nje- 
ga čeka na istočnoj obali Jordana. Vidio sam ga i slušao, 
a onaj, koga naviješta, sigurno je kralj, na kojega ti če- 
kaš. Dođi i sudi sam, 

Čitav Jerusolim izlazi, da vidi proroka, k tomu mnogo 
drugoga puka, a mjesto, gdje boravi, naliči maslinovu 
brdu u doba svetkovina pashe.« 

Ben Hurovo lice zasja od radosti. 

— Te riječi, dragi prijatelji, progovori on, dokrajčuju 
naše čekanje. Pojavio se je glasnik kraljev i navijestio 
ga je. > 

On im pročita pismo i svi su se radovali obećanju, što 
ga je sadržavalo to pismo. 

— Budite pripravni, — rekne on, — krenite sutra kući. 
Pošaljite vijest vašima, da se i oni priprave i čekaju na 
moje zapovijedi. A ja ću također poći, da se osvjedočim, 
da li se kralj uistinu približuje, pa da vas obavijestim. 

On uđe u špilju i napiše pismo Ilderimu i Simonidesu 
i saopći im uzvišenu vijest a ujedno i svoju nakanu, da 
će bezodvlačno krenuti u Jerusolim. Pisma je odaslao po 
skorotečama, Kad je pala noć i zasjale zvijezde, uzjašio 
je konja i krenuo s jednim arapskim vodićem na kara- 
vansku cestu između Damaska i Rabat-Amona put Jor- 
dana. 

Dok ga je Aldebaran brzo nosio dalje, razmišljao jd 

Ben Hur o čudesnim događajima, što su imali naskoro 
nadoći te na promjene, što će ih proizvesti u stanju ljudi 
i čovječanstva. Najednoč ga upozori budni vođa, da iza 
njih dolaze još i drugi putnici. »Jedna deva s jahačima, 
gospodine«, rekne Arapin. 

— Dolazi li ih još više iza njih? upita Ben Hur. 

— Ne. Uz njih je samo jedan čovjek na konju, valjda 
vodić, : 

Doskora je Ben Hur mogao da sam razlikuje, dal je 
deva bijela i neobično velika tako, da ga je potsjetila na 
čudesnu životinju, s kojom su Baltazar i Iras stigli na 
vrelo u Dafninu gaju. Nije moguće, da postoji još druga 
deva te vrsti. Ben Hur pospješi korak svoga konja i do- 


skora je na devi razabrao šatorić, u kojem su sjedile 


dvije osobe. Da su to Baltazar i njegova kćerka Iras! Ali 
ne, to nije moguće. Ovdje u pustinji — i posve sami bez 
pratnje! Dok je još o tome mozgao, nadošla je deva veli- 
kim koracima bliže. Čuo je zvečanje zvončića i vidio bo- 
gate uzde i sedlo, što je tako udivilo mnoštvo na kastal- 
skom vrelu. Upoznao je i Ftiopljanina, koji je vazda 
pratio Egipćanina. Tik uz Ben Hurova konja zaustavila 
se velika životinja pa kad je mladi čovjek uzvrnuo pogled, 
ugledao je zaista Iras, koja ga je ispod zastora šatora za- 
čuđeno promatrala. 


— Bio blagoslov pravoga Boga s tobom! zamnije sad 
dobro poznati glas Baltazarov. 


— Is tobom i s tvojima bio mir Gospodnji! odvrati 
Ben Hur. 


— Moje su oči stare i slabe, nastavi Baltazar. — Ipak 
te prepoznajem: ti si sin Hurov, kojeg sam upoznao u 
Ilderimovu šatoru. 


— A ti si Baltazar, mudri Egipćanin, čije su riječi o 


. budućim svetim događajima toliko doprinijele, da sam 


danas u pustinji. No što je tebe dovelo ovamo? 

— Tko je s Bogom, nikad nije sam, a Bog je posvudan! 
odvrati Baltazar ozbiljno. Uostalom, tik za nama dolazi 
jedna karavana, koja putuje u Aleksandriju, A jer pu- 
tuje kroz Jerusolim, htio sam da joj setamo priključim. 
Ipak se prepolagano pomiče, pa smo danas uranili lte 
pošli malo naprijed. Ne trebamo se bojati razbojnika, jer 
imadem propusnicu šeika Ilderima. A od zvjeradi štiti 
nas Bog. 

Za čas su stigli na plosno tlo, koje se spuštalo dolje, pa 
ih vodić, krenuvši desno, poveo kroz tu dolinu. Tlo je bilo 
okvašeno daždem i dosta klisko. Isprva je uvala bila ši- 
roka, ali malo po malo suživala su ju brda sve više. Na- 
'pokon su putnici kroz jedan uski prolaz stigli u svježu, 
lijepu dolinu. Jedna osamljena palma širila je tu svoje 
kraljevsko lišće. Mali gajić od dudova označivao je mje- 
sto, gdje je žuborilo vrelo. Voda je prskala iz pukotine a 
hridi, koju je nečija brižna ruka proširila u nadsvođenu 
šupljinu. Velikim hebrejskim slovima bila je iznad vrela 
uklesana riječ »Bog«. ' . 

Zaustavili su se i sjašili. Kad je Baltazar sišao s deve 
na zemlju, okrenuo je lice prema istoku, prekrstio ruke 
pobožno na prsima i molio. 

Mir doline, svježi zrak, svečana tišina i krasota okolice 
kao da je sasvim zaokupila staroga Egipćanina; čitavo 
njegovo biće bilo je blaže nego obično i kadgod bi po- 
gledao Ben Hura, zasjala mu je iz očiju blaga sućut. 

— Kad smo te stigli, sine Hurov, poče on, pošto su bla- 


govali, — bilo je i tvoje lice okrenuto prema Jerusolimu. 


Smijem li te zapitati, krećeš li onamo? 
— Da, odvrati Ben Hur. — Ja putujem u sveti grad. 
— Pošto se ne bih htio da izlažem velikim naporima, 
nastavi starac — zapitao bih te: ima li kraći put onamo, 
nego preko Rabat Amona? 
— Ima, jedan vodi preko Gerase, koji je kraći, ali ne- 
udobniji. Tim ću putem i ja poći. 


za 


— Ja sam nestrpljiv, rekne Baltazar. — Poslijednje 
vrijeme mnogo sam sanjao — i uvijek istu sanju. Čujem 
glas, koji me opominje: Ustani brzo! Onaj, kojega čekaš, 
već je blizu. Mi 

— Misliš li onoga, koji će biti kralj židovski? upita Ben 
Hur i pogleda Egipćanina smjernim udivljenjem. 

— Da, toga mislim. 

— Jesi li što čuo o njemu? 

— Ništa, osim ono, što mi je kazivao glas u sanji. 

— O, tad imađdem vijest, kojoj ćeš se isto tako rado- 
vati, kao što se i ja radujem. I Ben Hur izvadi iz haljine 
pismo, što mu ga je Malluh pisao. i 

Egipćanova je ruka drhtala, kad je preuzimao pismo. 
Čitao ga je glasno s rastućim uzbuđenjem; žile na njego- 
vom mršavom vratu nabrekle su. Na koncu podigne vlaž- 
ne oči prema nebu. Ništa nije pitao, ni o čem dvojio. 

— Ti si milostiv prema meni, o, Gospode! progovori 
on. Saslušaj moju molitvu — daj mi, da još jedamput 
ugledam Spasitelja i da mu se poklonim i tvoj sluga je | 
spreman da u miru ostavi ovaj svijet. 

Način Baltazarov, njegova jednostavna molitva, puna 
vjere, duboko se je dojmila Ben Hura. Nikad nije tako, 
jasno, tako stvarno oćutio blizinu božju; bilo mu je, kao 
da Gospod sjedi s njima za stolom: prijatelj, kojeg samo 
jedamput smijemo moliti za milost, otac, koji svu svoju 
djecu jednakom ljubavlju obuhvaća, Židove i pogane, 
koji sluša i ispunja molbe svih ljudi. Misao, da će takav 
Bog poslati čovječanstvu Spasitelja, učinila se Ben Huru 
najednoč u drugom i jasnijem svijetlu; već je gotovo 
upoznavao veću potrebu takove milosti i njezin veći sklad 
sa božanskim bićem. Nije mogao da odoli težnji, da za- 
pita Baltazara: »Misliš li još uvijek, da je došao, te da će 
biti Spasitelj, nipošto kralj?< 

— Sigurno, potvrdi Egipćanin, — te sam i sad još toga 
mišljenja. Vidim, da se naša vjera razilazi. Ti očekuješ 

kralja, koji će vladati ljudima, ja pako očekujem Spasi- 
telja duša. Časak je šutio, kao da traži riječi, koje će nje- 
gove misli jasno i bistro izraziti. A zatim nastavi: 

— Dopusti mi, Huroy sine, da pokušam da ti razjasnim 
moju vjeru. Ako uvidiš, kako je duhovno kraljevstvo ne- 
izmjerno divnije, od svega sjaja i moći cezara, možda ćeš 
laglje shvatiti, zašto ga tako željno očekujem. Kada je na- 
stala misao, da čovjek imade dušu, ne mogu ti kazati. Po 
svoj prilici donijeli su ju naši Praroditelji iz raja. Da se 


ta misao nikad nije posve izgubila, to nam je poznato. | 


Kod mnogih naroda izblijedjela je tokom vremena, osla- 
bila je i dvojbama zatrpana. 

No Bog je u svojoj velikoj dobroti uvijeke slao silne 
muževe, koji su ponovno oživljavali vjeru u besmrinost 
duše, Pitaš možda, zašto u čovjeku mora da prebiva duša. 
Odmah ćeš uvidjeti potrebu, Hurov sine. Leći i umrijeti 
i ne bitisati više — takav svršetak nije si čovjek nikada 
želio, — uvijek se je, ako i potajno, a možda i besvijesno, 
nadao nečemu boljemu i za tim čeznuo. Spomenici svih 
naroda, kipovi i natpisi, čitava svjetska povjesnica pro- 
svjeduje proti mišljenju, da poslije smrti nema više ništa, 
Ali kakav je dalji život, što ga ti spomenici mogu osigurati 
čovjeku? Prolazna uspomena, nebitna slava, kamena, 
mrtva povijest. A gdje su junaci i kraljevi sami, koji su 
sebi podigli te spomenike? Jesu li zaronili u ništavilo? 
Je li to njihov poslijednji dah uistinu bio konac? 

— To vjerovati, nastavi Egipćanin nakon male stanke, 
— znači optužiti Boga. A Bog, Hurov sine, dobar je Bog. 

Čeznuće za neumrlošću nije nam dao kao nemoćnu 
težnju — već nam je dao i samu neumrlost — u duši. Ona 
nam pomaže, da podnosimo napore, boli i muke kratkoga 
Života; ona nas uči, da bez straha gledamo u oči smrti. 
Jer smrt nije ništa drugo nego promjena na bolje; biti 
pokopan isto je što i povratak biljke u zemlju, da uskrsne 
na novi život. Mogao bi mi prigovoriti, sine Hurov, da 

zemni život nije za sve ljude tegoban, tužan udes, da 
su mnogi zadovoljni i s njegovim kratkim radostima. No 
kaži mi sam. Što je bolje? Biti sretan jedan sat ili 
jednu godinu? što je sedamdeset godina na zemlji prema 
vječnosti kod Boga? Nije li neminovna težnja, da stva- 
ramo za budućnost i gradimo, da si u neumornom radu 
osiguramo dalnji život, nevarljivi dokaz, da je čovjek od- 
teđen za dalnje i bolje, no što je ovaj kratki zemaljski 
bitak? I gleđ sada, Hurov sine, koliko je važnija duša, u 
kojoj počiva naša neumrlost, za naš život, od smrtnoga 
tijela? g 

Opet starac zašuti, pogleda Ben Hura svojim blagim 
pogledom, pa onda produži: — Kad 'si me tako daleko 
slijedio, morat ćeš također dopustiti, da nikoje svjet- 
sko silništvo, ni ikoje rđavo vladanje nije za čovjeka 
tako pogubno, kao tlačenje i ugnjetavanje duše. — No 
činjenica je, da je svijet gotovo sasvim zaboravio bitak 
duše, da ljudi radi sadašnjega života gube s vida budući 
vječni. Razmišljaj sam o tome, — što nam je više po- 
trebno? Kralj ili spasitelj? Jedan, koji će naš kratak ze- 
maljski bitak osloboditi pritiska svjetskoga gospodstva ili 
jedan, koji će našu neumrlu dušu povesti k svijetlu? I kad 
to ozbiljno prosudiš, doći ćeš do spoznanja, da onaj, na 
kojega čekamo, ne će doći kao ratnik s mačem, ni kao 
vladar s krunom, 


— No sad preostaje samo jedno pitanje: kako ćemo ga 
Prepoznati, kada dođe? Ostaneš li ti kod tvojega vjerova- 
nja u pogledu njegova bića, — ako i nadalje misliš, da će 
biti kralj, kao što je Herodes, to ćeš naravno tražiti, da 
nađeš čovjeka urešenoga grimizom i žezlom. A znak, po 
kojemu ću ga ja prepoznati, biti će to, da meni i svim lju- 
dima, pokaže put do vječnoga života, do čistoga, divnoga 
života duše.. 

Neko vrijeme svi su sjedili šutećke. A onda će opet 
Baltazar: 

— Daj da ustanemo i krenemo dalje. Velika je moja 
nestrpljivost, da vidim onoga, na kojega vazda mislim. 
Za to mi ne zamjerite, Hurov sine i ti, kćeri moja, što 
požurujem putovanje. 


GLEĐ, OVO JE BOŽJE JANJE, KOJE NOSI 
GRIJEHE SVIJETA. 


Trećega dana zaustavilo se je društvo oko podneva na 
Jakobovoj rijeci. Više nego stotina muževa, većinom iz 
Pereje, zaustavilo se je ovdje, da počivaju. Novo nadošli 
jedva su sjašili, kad li k njima Pristupi neki čovjek s vr- 
čem vode i čaškom te im ponudi napitak, i dok su sa za- 
hvalnošću prihvatili ovu pažnju, reče taj čovjek, pogle- 
davši devu: 

— Dolazim baš s Jordana, gdje se je sada sakupilo ve- 
liko mnoštvo ljudi iz svih zemalja; ali ovako lijepe živo- 
tinje, kao što je ova deva, nisam vidio ni kod kojega od 
nadošlih. Smijem li zapitati, otkuda potječe? 

Baltazar mu odgovori kratko, ali prijazno. Ben Hur 
pako zapita uzbuđeno: U kojem predjelu Jordana su se 
sakupili ljudi? 

— U Betabari, — odvrati taj čovjek. 

— To je inače prevoz na osamljenome mjestu, reče 
Ben Hur. — Kako je sad te mjesto postalo tako zname- 
nito? 

— Opažam, odvrati taj čovjek, — da i ti dolaziš iz da- 
leka, jer još nisi čuo veselu vijest. 

— Kakvu vijest? 

— Pojavio se iz pustinje neki čovjek, vrlo svet čovjek, 
koji čudnovato govori i to što govori, zapanjuje sve, koji 
ga slušaju. Naziva se Ivanom, sinom Zaharije i kaže, da 
je preteča — Mesije. O tome Ivanu kažu, da je od djetinj- 
stva sprovodio život u nekoj špilji kod En-Gedia u nio- 

litvama i živio strože od svakoga Esena. Puk rpimice 
dolazi, da ga sluša. I ja dolazim od njega. 

— Jesu li svi ovi ljudi, što su ovdje, bili također kod 
njega? 

— Većina ih tek putuje onamo; nekoji naravno, dolaze 
već natrag. 

— Što propovijeda? 

— Novu nauku, kakvu još nikad nitko u Izraelu nije 
propovijedao; to kažu svi. Naziva ju naukom o kajanju i 
krštenju. Rabini ne znadu, što bi s njim, a ni mi također. 
Jedni su ga pitali: je li Krist, drugi: je li Ilija? — no on 
svima odgovara: Ja sam glas propovjednika u pustinji: 
izravnajte put Gospodinov! kako kaže prorok Izaija. 

U tom trenutku odazvali su drugovi toga čovjeka. Kad 
je htio da otiđe, progovori Baltazar drkćućim glasom: 
Dobri stranče, kaži nam, hoćemo li naći propovjednika 
na onome mjestu, gdje si ga ti ostavio? 

— Da, u Betabari; odvrati taj čovjek. 

— Tko bi taj propovjednik mogao biti drugi — rekne 
Ben Hur, nego kraljev glasnik? 

Baltazar pako ustane sijevajućih očiju i progovori: 
Požurimo se! Ja nisam umoran. 

Oni ustanu i prevale šutećke i zamišljeno put do onoga 
mjesta, koje su odredili za noćni počinak. 

— Sutra ćemo rano krenuti, sine Hurov, zamoli starac 
kad su lijegali na počinak, da Spasitelj ne dođe prije, no 
što mi stignemo na mjesto! 

Drugoga dana, oko trećega sata, stigli su na pustu ra- 
van istočno od svete rijeke. Nasuprot su ugledali gornju 
među palmovoga zemljišta oko Jerika, koje se proteže do 
brda Judeje. Ben Hurovo srce zakucalo je jače; znao je, 
da su sada u blizini prevoza. 

— Raduj se, Baltazare! rekne on. — Odmah ćemo biti 
na mjestu. 

Vođa poćera devu na brži hod. Doskora ugteđaju ša- 

tore, kolibe i privezane tovarne životinje i odmah zatim 
rijeku i veliko mnoštvo ljudi, koje se je sakupilo na ovoj 
i onoj obali. Misleći, da sveti čovjek upravo propovijeda, 
pobrzali su, što su više mogli, naprijed; no kad su došli 
već sasvim blizu, počela se skupština Sibati i raspršivati. 
Prekasno su došli! 

Baltazar zalama rukama. 

— Ostat ćemo ovdje, tješio ga je Ben Hur, možda sveti 
Čovjek prođe ovuda mimo nas. 

' Živo zabavljeni s onim, što su čuli i revno razgovara- 

jući, nisu se ljudi osvrtali na ove, koji su istom nadošli. 

Pošto su već neke stotine prošle mimo njih i držali već, 

da su ovaj put izgubili prigodu, da vide svetoga čovjeka, 

ugledaju ujedared čovjeka, kako od rijeke dolazi prema 

njima: pojav toga muža bio je tako napadan, da su zabo- 
ravili na sve oko sebe. 

Izgledao je neobično surovo i divlje. Na usko, mršavo 
mu lice, boje isušenoga pergamenta, padala je gusta, ču- 
Pava kosa. Oči su mu sjale kao plamen. Odijelo mu je 
bilo košulja od najsurovijih devinih dlaka i sizala mu je 
do koljena, dok je u sredini bila opasana prostim reme- 
nom, Bio je bos. O pojasu visjela mu je torbica od ne- 
ustrojene kože. U ruci je imao kvrgavu batinu. Kretnje 
su mu bile žustre i odlučne, čitavo njegovo biće izrazi- 
valo je budnost. Od časa do časa stresao bi si opore vlasi 
s očiju i gledao ispitujući oko sebe, kao da nekoga traži. 

Lijepa Egipćanka promatrala je ovoga sina pustinje 
s velikim čuđenjem, da ne reknemio s odvratnošću. Ona 
odgrne zastor šatorića na devi i zapita Ben Hura, koji je 
sjedio na svom konju do nje: Je li to glasnik tvoga kralja? 

— To je njegov preteča — odvrati Ben Hur, ne podi- 
gavši pogled. Da pravo reknemo i on sam je bio više nego 
razočaran. Tako je dobro poznavao navike pustinjaka u 
En-Gediu, njihovu ravnodušnost prema sudu svjetinje, 
njihovu pobožnost i vanredni pokore, pa je unaprijed 

znao, da će ugledati muža, koji se jednostavno naziva 


.propovjednikom u pustinji; ipak se je Ben Hur u svojoj 


ponositoj sanji nadao, da će preteča kralja, koji ima da , 
proizvede tako silne i zamašne stvari, odavati, znakove 
vladarske veličine budućega kralja. Dok je pred sobom 
promatrao tu zapuštenu spodobu, pala mu je na um či- 
tava četa dvorjanika, što ih je viđao u carskim predsob- 
ljima u Rimu, pa nije mogao, a da ne uspoređuje. Razo- 
čaran, zbunjen, smeten, mogao je samo da ponavlja: To 
je preteča. 

Sasvim drukčije Baltazar. Znao je, da putevi božji nisu 
putevi ljudski. Vidio je Spasitelja jednoć u stajici, kao 


dijete. Njegova vjera nije se ni najmanje uskolebala na 
očigled jednostavnosti i oskudnosti, kojom se je obavijalo 


božansko. Ostao je mirno sjedeći, rukuh skrštenih na pr- 
sima, dok su mu usne šaputale molitvu. Nije očekivao 
kralja. 

U isto vrijeme, kad su našim putnicima ovladavala tako 
različita čuvstva, sjedio je na jednom kamenu na obali 
osamljen drugi neki muž, na oko zaduben u razmišljanje 
o propovijedi, što ju je netom čuo. Kad je bio odprilike 
dvadeset koračaja udaljen od njega, zaustavio se je Ivan, 
stresao kose ispred očiju, pogledao ovoga stranca i zatim 
digao u vis ruke, kao da daje znak svim prisutnima. Svi 
su se najednoč zaustavili; nasta tišina. Polagano spusti 
Ivan ruku i pokaže sa svojim štapom stranca. 

Svi pogledi uprli su se u ovoga. 

I Baltazar i Ben Hur ga pogledaju. Polagano im se on 
približavao. Stasa je bio nešto malo iznad srednje veli- 
čine, vitak i nježan. Izražaj lica bio mu je miran, misaon 
kao u čovjeka, koji mnogo razmišlja o ozbiljnim stvari- 
ma. Odijelo mu je sastojalo od tkane donje haljine sa ru- 
kavima, koja mu je sizala do gležanja i gornje haljine, 
zvane talit, u lijevoj ruci je držao običajni rubac za glavu, 
kojemu je crvena čeonica visjela na stranu. Osim ove 


čeonice i uskog modrog traka, kojim je talit bio obrub- 
ljen, bilo mu je odijelo od bijeloga platna, nešto požutjelo 
od ulične prašine. Iznimku su sačinjavale rojte na haljini; 
bile su modre i bijele, kako ih zakon propisuje za rabine. 
Nije imao torbice, pojasa ni štapa. 

Ovu njegovu vanjštinu pogledalo je ovo troje samo po- 


vršno, kao neku pripadnost glavi i licu muža; osobito ih > 


je, kao i sve prisutne, zanimalo lice Svojim čarom. 

S 'nepokrivene glave padale su mu na leđa dugačke, 
lako valovite kose, u sredini glave razdijeljene i zlaćano 
smeđe boje. Pod širokim niskim čelom sjale su tamno 
plave, velike oči, nadsvođene crnim obrvama lijepoga 
oblika, kojima su dugačke trepavice, kako se često viđaju 
kod djece, rijetko kod muževa, podavale neopisivo blag 

izražaj. Ostale crte njegova lica ostavljale su u gledaocu 
dvojbu, jesu li židovskoga ili grčkoga reza. Mekana brada 
padala mu je do Prsiju. Čitava pojava njegova bila je 
blaga, zadahnjivala je pouzdanjem i dražesne ljepote. 

Lagano je pristupao bliže. 

Ben Hur na svojem vonosnom ,arapskom konju, sa 
kopljem u ruci, mogao bi zaista da svrati na se i pozor- 
nost kojeg kralja; ali pogledi onoga, koji se je približavao 
nisu bili upereni ni u njega ni u Iras, već u Baltazara, 
neznatnoga starca, 

Još je sveudilj vladala duboka tišina. U to ujedared 
digne propovjednik štap, pokazujući na stranca i pro- 
govori glasno: Gled, ovo je jaganjac božji, 
koji nosi grijehe svijeta!« . 

Svelo strahopočitanje ohuzelo je pri tim neobičnim 
nerazumljivim riječima mnoštvo, koje je slušalo. No Bal- 
tazara su se neizmjerno dojmile. Dano mu je dakle, da 
još jedamput vidi Spasitelja svijeta! Njegova vjera, koja 
ga je pred više godina učinila božjim odabranikom, po- 
kazala mu je danas opet davno žuđenoga, spodobu sa- 
vršenstva stasom, odijelom, držanjem i dobom. 


< BO 

I opet klikne Ivan: >Gleđ, ovo je jaganjac 
božji, koji nosi grijehe svijetal« 

Baltazar padne na koljena. Njemu nije trebalo nikakvo 
razjašnjenje i krstitelj kao da to znade, obrati se k onima 
koji su, vanredno začuđeni, stajali najbliže, i nastavi: 


— To je onaj, o kojemu sam vam govorio: Poslije 
mene doći će onaj, koji je bio prije mene; jer on je bio 
prije nego ja. T nisam ga poznavao; no da bude naviješten 
u Izraelu, zato sam došao, da krstim s vodom. Vidio sam, 
da je Duh sišao s neba kao golub i zaustavio se nad njim. 
Onaj, koji je mene poslao da krstim s vodom, kazao je 
meni: Onaj, nad kojega ćeš vidjeti, da je sišao Duh i za- 
ustavio se, taj je, koji krsti sa svetim Duhom. I vidio 
sam i posvjedočujem, da je ovaj Sin Božji! 

— On je! On je! klikne Baltazar suznih očiju i klone 
onesviješten na zemlju. 


A međutim je Ben Hur sa posve drugim čuvstvima ispi- 
tivao stranca. Nije bio bešćutan prema čistoći tih crta, 
prema blagosti, poniznosti i svetosti, što se odrazivala u 
tim crtama. No u tom trenutku boravila je u njegovome 
mozgu samo jedna misao: Tko je taj čovjek? I što je? 
Mesija ili kralj? Nikad mu se koja spodoba nije činila 
manje kraljevskom. Svaka pomisao na rat, pobjedu i vla- 
danje bila je svetogrđe za tiho, blago lice. I u njegovoj je 
duši ozvanjalo: Baltazar imade pravo, a Simonides je u 
bludnji! Ovaj čovjek nije došao, da uspostavi Salomonovo 
prijestolje. U njega nije ni značaj ni način Herodov. 
Možda je i kralj, ali ne će biti kralj carstvu većem od 
Rima! 


To nije bila ni određena misao, već tako reći tre- 
nutačni dojam, što ga je primio Ben Hur. I dok je još 
promatrao to divno lice, prenulo se je nešto u njegovom 
pamćenju. Mora da sam toga čovjeka već vidio, mislio 
je. Ali kada i gdje? U njemu je bivalo sve čvršće uvjere- 

nje, da je taj mirni, sućutni, ljubazni pogled nekoč mo- 
čivao na njemu, kako sada počiva i na Baltazaru i najed- 
noč mu iskrsne u pamćenju prizor na zdeneu u Nazaretu, 
kad su ga rimski vojnici vukli na galeru. Sav se je stre- 
sao. To su bile ruke, koje su mu pomogle, kad je gotovo 
skapavao od žeđe. To je bilo lice, koje ga od onda nikad: 
nije ostavilo! ' 

U toj smetnji čuvstava prečuo je riječi, kojima je krsti- 
telj objašnjavao pojav ovoga čovjeka; čuo je samo još 
divotni zaključak: ,— — ovaj je sin Božjil« 

Ben Hur skoči s konja, da smjerno pozdravi svoga do- 
brotvora; no u tom trenutku klikne Iras: Pomozi mi, sine 
Hurov! Moj otac umire! 


On jurne brzo k njoj i dok je sluga udešavao, da deva 
klekne, pohrli brzo k rijeci, da donese vode. Kad se je 
vratio nestalo je stranca. 


Baltazar se je u to opet osvijestio. Ispružajući drhćuće 
ruke, zapitao je slabim glasom: Gdje je on? 

— Tko? odvrati Iras? 

— On, Spasitelj, sin Božji, kojeg sam opet ugledao! 
proizusti Baltazar duboko potresen. 

— Vjeruješ li u to? prošapće Iras, okrenuvši se k Ben 
Huru. 


— Vrijeme je ovo puno čudesa, — odvrati Ben Hur. 
— Moramo čekati — — 


Drugoga dana, kada su slušali Propovijed krstiteljevu, 
prestao je ovaj najednoč sa strahopočitanjem. Gledajte, 
ovo je jaganjac božji! : 

I kad su se obazreli pravcem njegova pogleda, ugledali 
su opet stranca. Kad je Ben Hur promatrao vitku spo- 
dobu, ovalno lice puno tuge i veličajnosti, puklo mu je 
novo svijetlo u očima: — Baltazar ima pravo — a/i Si- 


monides. Zar Spasitelj ne može, da u isti mah bude i 
kralj? 

I zapita jednoga svoga susjeda: — Tko je ovaj čovjek, 
koji ondje prolazi? BE 

Taj guejeti posprdno odgovori: — To je sin nekoga te- 
sara tamo iz Nazareta. 


BEN HUR IZVJEŠĆUJE O NAZARENCU. 


Bilo je na 21. ožujka, skoro tri godine nakon navije- 
štenja Krista kod Betabare. Sad nalazimo laje i 
Simonidesa, poslijednjega u pratnji Estere, u velikoj . 
rani palače Ben Hurove. Bili su u živom razgovoru, ka 
je Ben Hur ušao s Iras. Mladi čovjek pristupi najprije 
Baltazaru i pozdravi ga; zatim se okrene k Simonidesu, 
ali se iznenadi, ugledavši pred sobom Esteru. No ie se 
sabere, pristupi Esteri i reče joj: — »Mir s tobom, b aid 
lika Estero, i s tobom Simonides! Blagoslovio Gospo 
tebe, koji si siroti bio ocem!« ' 

Estera obori glavu, a Simonides odgovori: 

— Dobro došao, Hurov sine, dvostruko dobro došao 
u kući tvojih otaca! Sjedni i pripovijedaj nam o di 
putovanjima, o tvojem radu i divnom Nazarencu — tko 
je i što čini. Sjedni ovdje u sredini, da te svi uzmognemo 

a Ul + . . 
o enja donese brzo stolac, koji Ben Hur oaza 
joj uzme. Tada posijedaju svi i Ben Hur Započnne odmah: 

— Došao sam poglavito, da vam izvijestim o Naza- 
rencu. Mnogo i mnogo dana slijedim ga s neprestanom 
pozornošću. Vidio sam ga i promatrao u svim kopka 
okolnostima života, pa kako sam uvjeren, da je čovje 
kao i ja što sam, isto tako sam siguran, da je još više 
nego čovjek. 

— Kako to? zapita Simonides. 

No prije nego što je Ben Hur mogao da odgovori, čuo 
je, da je netko ušao u sobu; brzo se okrene i skoči ras- 
kriljenih ruku: Draga, stara Amro! klikne. 

Radošću preobražena lica pristupi starica k njemu i 
pokrije mu ruke poljupcima. On joj otstrani ljubaznom 
kretnjom sijede kose s čela, odvrati nježno njezin po- 
zdrav i onda zapita žurno: 

— Dobra Amro! Ne znaš li mi ništa kazat o mojima? 
Baš ni riječi? Baš nikakva znaka? 

Njezino jecanje, rječitije od svakoga govora, dalo mu 
je tužan odgovor. 

— Neka se vrši božja volja! progovori Juda svečano. 
Zvuk njegovoga glasa odavao je, da je izgubio svaku 
nadu, te ikad još nađe svoje. Suze su mu orosile oči. 
No savlada se, sjedne opet i reče: 


— Amro! sjedni ovdje do mene. Imam mnogo toga 


da pripovijedam mojim prijateljima o divnom mužu, 


koji se je pojavio. 

Stara služavka nije sjela na ponuđeni joj stolac, već 
se šćućurila u jedan kut na podu i nepomično, radosno 
i zadovoljno gledala je svoga mladoga gospodara. Ben 
Hur pako nastavi svoj izvještaj: 

— Na vaše pitanje o Nazarencu ne bih htio da odgo- 
vorim prije, dok vam ne ispripovijedim o svim čuđesi- 
ma, što ih je izvršio na moje oči. Ne bih to htio i već za 
to, što će sutra stići ovamo pa ući u hram, koji naziva 
kućom svoga oca. Tamo će se, tako govore javno izja- 
viti. Sutra će dakle Izrael znati, tko ima pravo: ti, Bal- 
tazare, ili ti, Simonidesu. 

Baltazar sklopi ruke i zapita: 

— Gdje bih mogao da ga vidim: 

— Biti će velika stiska, odvrati Ben Hur. Mislim, da 
će najbolje biti, pođeš li na krov predvorja Salamono- 
voga hrama. 

— Možeš li nas pratiti? upita starac dalje. 

— Ne, odvrati Ben Hur; — moram ostati kod mojih 
ljudi; možda ćemo biti potrebni kod njegovoga ulaza? 

— Kod ulaza? ponovi Simonides. —Putuje li s prat- 


njom? 


Ben Hur je pogodio, na što Simonides misli, i nastavi: 
Imade uza se dvanaest ljudi, ribara, poljodjelaca i jed- 
noga carinara, sve iz nižega stališa. Oni putuju pješke, 
ne gledeći na vjetar i dažd, studen i žegu. Vidimo li ih, 
gdje na putu počivaju i blaguju, mislimo prije na četu 
pastira, nego na plemiće ili kraljeve. Tek kad Nazare- | 
nac skine s glave svoj rubac, upoznajemo u njemu uči- 
telja i meštra. Ben Hur zašuti zamišljeno, pa onda na- 
stavi: Vi ste razboriti muževi. Recite mi, što bi ste držali 
o čovjeku koji bi mogao, da kamenje do svojih nogu 
pretvori u zlato, pa ipak od svoje volje ostaje siroma- 
šan? ' 

— Grci bi ga nazvali mudracem, — Prihvati Iras. 

— Ne, kćeri moja, reče Baltazar. — Mudraci ne bi 
mogli, da takovo što učine. 

— Otkuda znaš, da taj čovjek imade takovu moć? 
upita djevojka. 

— S&m sam vidio, kako je vodu pretvorio u vino, — 
odvrati Ben Hur brzo. 

— Čudnovato! Uistinu čudnovato! reče Simonides. — 
Ali još čudnovatije mi se čini, da voli ostati siromašan, 
a ipak bi mogao da bude bogat. Je li zaista siromašan? 

— Ne posjeduje ništa i ne zaviđa ni kome njegov po- 
sjed. Samo sažaljuje bogataše. No čujte dalje: što biste 
držali o čovjeku, koji je sedam hljebova i dvije ribe tako 
neizmjerno umnogostručio, da je time zasitio pet tisuća 
ljudi tako, da su preostale još pune košare? To sam vi- 
dio da je Nazarenac učinio. 

— Ti si to vidio? klikne Simonides, 

— Jesam, potvrdi Ben Hur — štaviše, jeo sam od toga 
kruha i tih riba. No čujte još čudnovatije: Što biste ka- 
zali o čovjeku, u koga je tolika lječevna snaga, da je do- 


“voljno dotaknuti se samo ruba njegove haljine ili ga iz 

daleka samo zazvati, da ozdravite? I tomu sam bio svje- 
dokom — i ne samo jedamput nego više puta. Kad smo 
išli iz Jerika, dogodilo se je da su ga dva slijepca, koji 
su sjedili na cesti; zazvali, a on se taknuo njihovih očiju 
i oni su progledali. Kad su k njemu donijeli čovjeka, 
koji je patio od kostobolje rekao je: Ustani i pođi kući! 
i taj je čovjek otišao sasvim zdrav od njega. Što na sve 
to kažete? 

Trgovac nije smogao riječi. 

— Mislite li možda, kako i mnogi drugi drže, da su sve 
to samo čarolije i vračarije? Izvijestit ću vam još o ve- 
ćim stvarima, koje sam vidio, da je izveo. Pomislite 
samo na ono beznadno prokletstvo čovječanstva, koje- 
mu nema utjehe, do li u smrti; mislite na gubavost. 

Čuvši te riječi spusti Amra ruke i stane slušati najna- 
petijom pozornošću. Ben Hur nastavi ozbiljnim glasom: 

— Što biste kazali da ste vidjeli, što sam ja vidio? 
Kad sam bio s Nazarencem u Galileji, došao je knjemu 
čovjek, koji je bio strašno gubav i reče mu: »Gospode, 
ako hoćeš, ti me možeš očistitil« — I on se rukom ta- 
knuo toga čovjeka i rekao mu: »Budi čisti« I od toga 
trenutka bio je taj čovjek tako zdrav, kao i svaki od 
nas, koji smo to čudo vidjeli. 

Sad se Amra tiho digla i došuljala bliže. Od uzbuđe- 
nja samo je s naporom slijedila Ben Hurove riječi. 

— Drugom jednom zgodom, nastavi Ben Hur, — došlo 


je deset gubavih k njemu, pali su pred njim i kliknuli: 


— »Meštre, smiluj nam sel« On im reče: »Idite k sve- 
ćenicima i pokažite im sel« I prije nego li su oni došli 
k svećenicima, bili su zdravi. Sve sam to vidio svojim 
očima i na svoja uha čuo. 

Sad se Amra okrenula i tiho odšuljala kroz vrata. 
Nitko to nije opazio. Ben Hur pak nastavi revno: 


— Možete sebi zamisliti, kako su me sve te zgode uz- 
budile i potresle. Ali moj nemir, moje čuđenje, moje 

dvojbe i zabrinutosti imale su se još uvećati. Ljudi Ga- 
lilejci su nagli i goropadni. Nakon ovih godina čekanja 
izgarali su od nestrpljivosti. Htjeli su napokon da die 
luju. »Prisilit ćemo ga, da se izjasnil« govorili su. I ja 
e sam bio nestrpljiv. Bude li on kralj, zašto da to a 
bude odmah? pomislih. Legije su spremne. I kad je 
Pa propovijedao na obali jezera, htjeli smo, da = 
S om okrunimo; no on je iznenada iščezao iz naše sre- 
ine, a kad smo ga opet ugledali, bio je na lađi, koja se 
Upravo otisnula od obale. Sve, što si drugi žele i > čim 
čeznu, bogatstvo, moć — štaviše i kraljevsku krunu se 
je to njemu potpuno ravnodušno. Što kažeš n t , Si 
monides? ' dika 


Glava trgovčeva spusti j 
pustila se je dub : 
domala se uspravi i reče: ' TP ajn me 
— Gospod živi i s njim riječ ni i 

' riječ n 
Pi s pruniskoja j j Jegovih proroka. Sutra 
Mia “<. bude tako! rekne Baltazar smiješeći se. Tada 

a: nastavi svoj izvještaj ovim riječima: 
— «05 nisam svršio. Imadem da vam izvii : 

. > nis o vijestim o dru- 
e neizmjerno većim događajima, o djelima, koja su 
A | maa raja svi smatrali kao nešto, što nadmašuje 
“ba mogućstvo. Kažite mi, da li je, što bi vi nai 
a re sd foma Plijen, što ga je smrt već imala 

Joj vlasti? Tko je ikad i i ži 
pina okna ž A ad još udahnuo novi život 


.a Boga! zakrči mu svečan ze 
O riječ B a 
Ben Hur sagne glavu. : J altazar. 


at os mm — Progovori opet Ben Hur 
usudim, da ti protuslovim? No š i ' 
zali vi, ti Simonides, da ste vidieli ka fo 
z » da ste vidjeli, kao što j 
jedan čovjek sa malo riječi I god dina 
.> Ječi onako, kako majka budi 
spavajuće čedo, oživljuje mrtvo vi grdjae. 
, ga čovjeka? Bilo je t 
. Upravo smo koračali kroz gradska vrata i detia 
am je u susret sprovod. Nazarenac je ustao, da Propu 

sti sprovod. Među ožalošćenima bila je i jedna žena, 
koja je silno plakala. Vidio sam, kako se je Nazarenčevo 
lice preobrazilo od sućuti. On je govorio sa ženom, pri- 
stupio je nosiljci i rekao mrtvacu: »Mladiću, kažem ti, 
ustani!« I mrtvac se je odmah osovio i ustao. 

— Takvu moć imade samo Bog! reče Baltazar. 
— Uvažite, — nastavi Ben Hur, — pripovijedam vam 
samo takove stvari, koje sam sam sa mnogo drugih ljudi 
doživio. Putem ovamo vidio sam još jedno silno djelo. U 
Betaniji prebivao je muž, po imenu Lazar; umro je i 
pokopali su ga, Nakon što je već četiri dana ležao u za- 
tvorenom grobu, doveli su onamo Nazarenca. Kad su 
odvalili kamen, vidjeli smo u grobu mrtvaca zamota- 
noga u ponjave; već je započelo rastvaranje. Veliko 
mnoštvo ljudi stajalo je oko groba i mi smo svi čuli, 
kako je Nazarenac viknuo: »Lazare, izađil« Ne mogu 
vam opisati, kako mi je bilo pri duši, kad sam vidio, 
kako mrtvac ustaje i u svojim mrtvačkim ponjavama 
stupa k nama! »Odriješite ponjave«, reče  Nazarenac 
dalje i pustite ga, da idel« I kad su s lica uskrišenoga 
skinuli poveze, bio je upravo takav, kakav je bio u ži- 
votu prije svoje bolesti. On živi, prijatelji moji, i možete 
ga uvijek vidjeti i s njim razgovarati! Možete sami sutra 
poći onamo! A sada, kad sam vam saopćio sve, što zna- 
dem, pitam vas ono isto, što ste vi malo prije mene pi- 
tali: Tko je taj Nazarenac, koji je više nego čovjek? 

Dugo iza polnoći ostali su na okupu i razgovarali o 
tom pitanju, Simonides još uvijek nije htio da odustane 
od svoga tumačenja proroka, dok je Ben Hur tvrdio, da 
oba prijatelja imadu pravo — Nazarenac da je Spasi- 
telj, kojega očekuje Baltazar, ali i obećani kralj, za ko- 
jim čezne trgovac. 

— Sutra ćemo vidjeti. Mir s vama! S ovim riječima 
svršio je Ben Hur i vratio se natrag u Betaniju. 

"TVOJA JE VJERA VELIKA. BUDI TI, 
KAKO SI HTJELA« ... 


Prva osoba, koja je drugoga jutra ostavila grad kroz 
ovčja vrata, čim su bila otvorena, bila je Amra. Stra- 
žari ju nisu pitali, jer ni samo jutro nije bilo pravilnije 
od stare služavke. Kao uvijek i sad je pošla u dolinu na 
istok. Tamnozeleni obronak maslinovoga brda bio je 
sav pokriven bijelim šatorima, koji su nadošlim posjeti- 
teljima pashalnih svečanosti služili kao stanovi. Bilo je 
još rano, pa ju nikoji stranac nije sreo. U Getsamani, na 
putu u Betaniju, žurila se uz Siloah, pokadšto bi posr- 
nula od uzbuđenja i zamorenosti; jednoč je sjela da 
odahne, ali je brzo ustala i ponovno se žurila dalje. Na- 
pokon je ugledala strahoviti grobni grad gubavaca i 
požurila korake, Već je iz daleka vidjela zdenac  En- 
Rogel, u blizini šilje, do koje je vijerno išla svakoga 
jutra. 

Iako je bilo još rano, nesretna majka Ben Hurova sje- 
dila je već na ulazu svoga turobnoga stana. Tirza je još 
spavala. Bolest je u ove poslijednje tri godine brzo na- 
predovala. Uboga žena bila si je svijesna, kako izgleda 
i za to je vazda bila zastrta koprenom, pa i sama Tirza 
smjela je rijetko kad da ju vidi. Ovog jutra udisavala je 
bez koprene svježi zrak, jer je znala da nema još ni- 
koga tu, iko bi se uplašio, kad bi ju ugledao. Još je 
bilo sumračno, uza sve to dala su se dobro razabrati 
opustošenja, što ih je bolest učinila. Kosa bijela kao 
snijeg i zamršena, padala joj je poput srebrene žice niz 
pleća i leđa; obrve, usne, nos i lica bila su gotovo sasvim 
razorena; vrat posut krastama. Jedna ruka, što joj je 
visjela sa strane, bila je ukočena i mršava kao u kostura. 
Tko je bijednicu vidio takovu, mogao si je lako razjasniti, 
zašto je ta nekoč stasita i lijepa udovica kneza Hura 


mogla tako dugo ostati neupoznanom. 


Kad sunce pozlati vrhunac Maslinova brda, doći će 

Amra; to je znala. Vijerna služavka najprije će donijeti 
vode sa studenca, a zatim postaviti vrč i košaru s jelom 
na polak puta između zdenca i špilje. I ovaj kratki dnevni 
posjet stare služavke, bilo je sve, što je kneževoj udovici 
ostalo od prijašnje sreće. Mogla se je obavijestiti o svo- 
jem sinu, mogla si je dati pripovijedati o njegovom bla- 
gostanju, koliko je Amra o tome znala. Obično je iz- 
vještaj bio oskudan, pa se je morala i s tim zadovoljiti. 
Katšto je čula, da boravi u očinskoj kući. Zatim je, umo- 


tana u svoje koprene, sjedjela od jutra do sunčanoga za- | 


pada pred špiljom i neprestance gledala onamo preko 
hrama, na ono mjesto, gdje je palača, toli draga njezinoj 
duši, a najdraža onda, kad je čula, da njezin sin boravi 
tamo. , 


Dok je danas u jutarnjem sumraku ovako beznadno 
razmišljala, ugleda ujedared, kako se neka ženska spo- 
doba žuri prema njoj. Udovica ustade brzo, pokrije svoje 
lice i vikne nenaravnim, surovim glasom, običajne riječi: 
»Nečistal Nečistal« No već je Amra bila kod nje i pala 
do njezinih nogu. Dugo susprezana ljubav vjernoga bića 
provalila je nesuzdrživo. Jecajući, tepajući, cjelivala je 
haljinu svoje gospodarice, koja se uzalud trsila, da ju 
potisne od sebe. 


— Oh, što si učinila Amro? progovori gospoda spo- 
čitno. — Zar nam tako pokazuješ svoju ljubav? Nepo- 
slušnice! Ti si izgubljena! I tvoj gospodar — nikad se 
više ne smiješ povratiti k njemu. 

Amra je jecajući klečala u prahu. Sad i ti potpadaš pod 
zakon, — nastavi gospođa. — Ne smiješ se vratiti u Je- 
rusolim. Što li će biti od nas? Tko će nam donositi jelo? 
O Amro, sad smo sve zajedno izgubljene! 


— Smiluj se, propenta Amra, 


— Trebala si, da imaš smilovanja sa samom sobom i 
— s nama! Kamo da sad krenemo? Nitko nam više ne 

može pomoći. O bezumna služavko! Zar kletva božja nije 
do sele dosta teško ležala na namia? 1 

Sad se pojavi i Tirza, probuđena glasnim razgovorom. 
Nitko ne bi u toj bijednoj na polak obučenoj, jadnoj spo- 
dobi prepoznao milovidno, veselo nekoč biće. 

— Jeli to Amra, majko? upita Tirza. 

Starica je htjela da se dovuče i do nje. 

— Ostani! zapovjedi joj majka. — Ne takni se jel! 
Ustani i brzo se udalji, dok te ne opaze sa zdenca! Moraš 
ostati ovdje i dijeliti naš udes! Ustani, — kažem ti! 

Amra se uspravi i progovori sa grčevito sklopljenim 
rukama: 

— O gospodarice, nisam nepromišljena, nisam nepo- 
slušna! Donosim ti radosnu vijest! 

— Od Jude? upita brzo majka. 

— Znam za jednog čudotvornoga muža, — nastavi 
Amra, — koji može sve, koji može izliječiti i vas. On 
samo progovori riječ i bolesni ozdravljaju, a mrtvi ustaju. 
Došla sam da vas k njemu odvedem. 

— Uboga Amro! progovori Tirza sućutno. 

— Ne! klikne Amra, naslutivši djevojčinu misao, -- 
nipošto, tako mi Boga živoga, ja nisam um izgubila, već 
govorim istinu. Dođite sa mnom! Ne časite ni časka! Ju- 
tros će prolaziti ovuda na polasku u grad. Gledajte, već 
se je razdanilo. Uzmite brzo jelo i okrijepite se, — a 
onda krenimo! 

Majka je pozorno slušala. Možda je već čula o tom di- 
votnom mužu, čija je slava malo po malo doprla do naj- 
udaljenijih kuteva zemlje. 

— Tko je taj čovjek? upita udovica. 

 — Neki Nazarenac. 

— Tko ti je pripovijedao o njemu? 

— Juda. 

— Juda? Jeli Juda kod kuće? 

— Sinoć je došao. 

Udovica je časak razmišljala, a onda zapitala dalje: 

— Je li te Juda poslao k nama? 

— Ne, odgovori Amra. — On vas drži mrtvima. 

— Bio je nekoč neki prorok, koji je izliječio jednoga 
gubavca, progovori majka zamišljeno Tirzi, — ali nje- 
gova je moć bila od Boga. 

A zatim se opet okrene Amri: 

— Otkud moj sin znade, da taj ćovjek ima tu moć? 

— On je dugo išao s njim i čuo je, kako su ga zaraženi 
zazivali i odlazili od njega izliječeni. Jedamput je to bio 
jedan sam, drugi put bilo ih je deset. No on je sve iz- 
liječio. 

Opet udovica zašuti. Ruka joj je zadrhtala, razmišljala 
je o tome, što je čula. Nije joj palo na um, da podvoji o 
istinitosti toga. Zar njezin sin nije bio očevidac? No u 
njoj je radila težnja, da shvati moć, kojom čovjek može 
da tvori takva čudesa. Brzo je došla do zaključka. Okrene 
se k Tirzi pa joj reče: ' 

— To mora da je Mesija. Sjećam se još vremena, kad 
je čitav Jerusolim i svakolika Judeja bila puna glasina, 
da se je rodio Mesija. Sad bi morao već biti muž. Da — 
on to mora biti -- on jel Idemo s Amrom! 

Sve tri žene brzo su još zajutarkovale i zatim krenule 
na put. I u Tirzi je sada oživjelo majčino i Amrino po- 
uzdanje i tako ih je morila sad samo još jedna briga. Po 
Amrinu saopćenju imao je Nazarenac doći iz Betanije. 
No od onuda su vodila tri puta u Jerusolim, pa iako nisu 
bili jedan do drugoga jako daleko, ipak su se uboge žene 
bojale, da možda promaše pravi put. Majka se je do- 
skora uvjerila, da se Amra ne raspoznaje s onu stranu 
Kidrona, pa je sama odlučno preuzela vodstvo. 

— Najprije ćemo u Betfag, rekne udovica. Ako nam 
je Gospod milostiv, tamo ćemo doznati, kud nam je 


krenuti. 
One siđu niz obronak, dok nisu došle na široku cestu. 

Tamo su se zaustavile. — Žacam se ostati na cesti, rekne 
matrona. — Biti će bolje, da se držimo po strani. Danas 
je svetak i ja vidim već, kako iza nas dolazi mnogo ljudi. 
Ako se popnemo ovdje na brdo smutnje, možemo im se 
ukloniti s puta. 

Tirza se je dosele samo s teškom mukom držala na no- 
gama. Kad je ovo čula, ostavila ju je sva srčanost, pa je 
zajecala: 

Brdo je tako strmo, majko. Ja ne mogu gore! 

— Uvaži, milo dijete, da idemo u susret ozdravljenju 
i životu! opominjala ju je majka. Gled, kako je krasan 


«dan. A tamo dolaze žene na zdenac; kamenovati će nas, 


ostanemo li ovdje. Dođi, mila Tirzo, budi samo još je- 
damput jaka! Tako je kušala osokoliti kćer, iako je i sama 
trpjela teške boli. Amra joj je pomogla. Iz poslušnosti 
prema svojoj gospodarici nije se do sele zaraženih ni do- 
taknula. A sada je obujmila Tirzu svojim rukama i šap- 
nula joj: Opri se o mene! Krepka sam iako stara. I nije 


daleko. Tako — sad će ići. 


Bio je ustinu težak uspon, ali su napokon stigle na vr- 
hunac brda. I kada su promatrale sliku, što im se pru- 
žala sjevero-zapadno, hram s njegovim terasama, bijele 
ikule dvora Siona, oćutjela se majka divotno ojačanom 
iz ljubavi prema životu, što se u njoj ponovno probudila, 

— Gleđ, Tirzo! rekne ona, — gled pozlatu na lijepim 
vratima! Kako sunce blista! Znaš li, kako smo često išle 
onamo? I gled, — naša kuća odanle nije daleko, Gotovo 
mogu da vidim staru palaču — tamo za krovom svetišta. 
1 Juda će biti ondje i nazvati nam dobrodošlicu. 

Počele su sada silaziti na drugoj strani brda. Iako je 
Amra činila sve moguće, da podupire Tirzu, jecala je ova 
ipak na svakom koraku, a pokatšto i kriknula od boli. 
Kad su stigle na put podno brda, srušila se je iscrpljena 
i obnemogla. 

— Idi, majko, dalje s Amrom, molila je slabim gla- 
som, a mene ostavile ovdje. 

— Ne, ne, Tirzo! Što bih imala od toga, da ja ozdra- 
vim, a ti ne? I što da odgovorim Judi, zapita li me za te? 
Da mu reknem, da sam te napustila? 

— Reci mu, da sam ga voljela! 

Očajno sagne se majka nad svoje dijete. Nada u 
ozdravljenje bila je u nje spojena nerazdruživo s Tir- 
zom, pa je sad i njezina srčanost počela kolebati. Već je 
bila gotovo naumila, da napusti pokušaj, i sve ostalo pre- 
pusti Bogu, kad li ugleda, da s istoka žurno dolazi neki 
čovjek. 

— Ohrabri se, draga Tirzo, budi srčana! klikne majka. 
Eno tamo dolazi netko, tko će nas obavijestiti o Naza- 
rencu. ' 

Amra podigne djevojku nježno, tako da je sada sjedila, 
naslonivši se na staru služavku. U to je i čovjek brzo do- 
lazio sve bliže. 

— Majko, zapita Tirza žalosno, — ti zaboravljaš, što 
smo mi. Taj stranac ne će se približiti nama; možda nas 
bude proklinjao ili nas još kamenuje. 

— To ćemo vidjeti! odvrati pouzdano majka. 

Na ovome mjestu, gdje su se sad nalazile nesretnice, 
bio je put tek uska vijugava staza. Stranac, ako ne okre- 
ne drugim putem, mora proći sasvim uz njih. Već je bio 
samo nekoliko koračaja udaljen i majka vikne običajni 
propisani poklik: Nečiste! Nečiste! Ali na nježino začu- 
đenje prilazio je taj čovjek ravno k njoj. 

“— Što želite? zapita on, zaustavivši se pred njima. 

— Ta vidiš nas. Budi oprezan! odvrati majka mirnim 
dostojanstvom. 

— Ženo, ja sam navijesnik onoga, koji jednom riječju 
liječi takove, kao što ste vi. Ja se ne bojim. 

—— Nazarenčev? zapita ona pohlepno. 

-— Mesije! odvrati čovjek. 


— 318 — 


-— Dakle je istina, da će danas doći u grad? 

— Sad je u Betfagu. ' 

— Ina kojem putu? 

— Na ovom. , 

Ona sklopi ruke i pogleda zahvalno prema nebu. 

— Tko misliš, da je on? zapita čovjek sućutno. 

— Sin Božji! odvrati gospođa. 

— Ostani dakle ovdje; ili još bolje — jer ga slijedi ve- 
liko mnoštvo — postavi se uz onu bijelu hrid tamo pod 
onim stablom. A kad dođe mimo, zovni ga. Zovi samo 
srčano i ne boj se. Ako je tvoja vjera ravna tvojemu zna- 
nju o njemu, on će te čuti, ma se nebom orila grmlja: 
vina! Ja idem, da javim puku izvan grada i u gradu, da 
je blizu, da se priprave i dočekaju ga. Mir s tobom i tvo- 
jima. 

Rekavši to, udalji se. 

— Jesi li čula, Tirzo? Jesi li čula! Dođi, drago dijete, 
samo još nekoliko koračaja do one hridi preko! 

Ovako osokoljena, pograbi Tirza Amrinu ruku i usta- 
ne. No kad su baš htjeli, da pođu, progovori Amra: »Osta- 
nimo još! Taj čovjek dolazi natrag!« I one su čekale. 

— Ženo, progovori stranac, kad je opet stajao pred 
njima, — sunce će jako pripicati, prije nego li Nazarenac 
dođe ovamo. Vama će ova voda trebati više nego meni. 
Uzmite ju i budite srčane! Ne zaboravite ga zvati, kad 
dođe mimo! 

I nakon tih riječi pruži joj tikvicu punu vode, kakve 
su za onda putnici sobom nosili. I mjesto da svoj dar po- 
stavi podalje na zemlju, pruži joj tikvicu u ruke. 

— Jesi li ti Židov? zapita ga ona začuđeno. 

— To jesam i još više — ja sam učenik Krista, koji 
ono, što tebi činim, svaki dan propovijeda riječju i či- 
nom. Još jednom — mir s tobom i s tvojima! 

On odbrza dalje, a one pođu polagano do hridi, koju 
im je pokazao, a bila je tik puta. Majka se uvjerila o 

tome, da ih prolazeći mogu vidjeti i čuti. Zatim su se 
smjestile u sjeni stabla i osvježile se vodom iz tikvice. 
Tirza je doskora zaspala, a one dvije ne htijući da je 
bune, šutjele su. 

Već oko trećega sata pojavljivale su se sve veće sku- 
pine puka na putu pred počivalištem žena. Početkom 
četvrtog sata pojavi se na sljemu Maslinove gore golemo 
mnoštvo ljudi, a kad su tisuće i tisuće silazile nizbrdice, 
opaze gospodarica i služavka sa začuđenjem, da svaki 
imade u ruci svježu grančicu palme. Dok su promatrale 
ovaj neobični prizor, svratila je buka drugoga mnoštva, 
što je dolazilo s istoka, njihovu pažnju na sebe. Sad 
majka probudi Tirzu. 

— Što sve to znači? zapita djevojka. 

— On dolazi! odvrati majka. — Jedni dolaze iz grada 
i polaze mu u susret; drugi ga prate. Možda će se obje 
skupine sastati upravo ispred nas. 

— Ako se to dogodi, ne će nas čuti! zajeca Tirza, a 
majka je pomislila isto. — Amro, — zapita majka staru 
služavku, — kako je kazao Juda, da ga zaraženi imadu 
da zovu? 

— Oni su klicali: »Gospodine, smiluj nam sel« ili: 
— >»Meštre, smiluj nam se!l« odvrati Amra. 

— Ništa drugo? 

— Ne. Nisam ništa drugo čula. 

— Oh, to će biti dovoljno, — progovori majka u sebi. 

— Naravno, potvrdi Amra. — Juda je kazao, da ih je 
sam vidio, kako su odlazili izliječeni. 

U to se polagano približavala povorka s istoka, Kad su 
Prvi bili već posve blizu, upravile su gubom zaražene ne- 
sretnice poglede u jednoga muža, koji je jašio u sredini 
jednog, kako se je činilo, posebno odabranoga društva. Ja- 
hač je bio gologlav i posve bijelo obučen. Kad su ga 
uboge žene, koje su plaho gledale, jasno vidjele, raza- 
brale su blago lice, obavito dugačkim, zlaćano-smeđim 

uvojcima, rasčešljanim usred glave, Nije gledao ni lijevo 
ni desno. Nije učestvovao u bučnoj radosti svoje okoline, 
naprotiv, njegove su crte odavale tihu, duboku žalost. 
Sunčane zrake padale su mu na tjeme i osvijetljivale va- 
lovitu kosu njegovu, kao nekom aureolom. Iza njega du- 
ljila se povorka neuredno, veselo klicajući i pjevajući, 
dok nije iščezao s vidika. Nitko bolesnicima nije trebao 
da kaže, da je to On — čudesni Nazarenac. 

— On je tu, Tirza, reče majka. On je tu. Hajde, drago 
dijete! 

Ona klekne pred hrid. Tirza i Amra klečale su do nje. 
U to su tisuće, koje su dolazile iz grada zamijetile drugu 
povorku; zaustavile su se i mahale palmovim grančica- 
ma i klicale: »Hosana, sinu Davidov! Hvaljen bio Onaj, 
koji dolazi u ime Gospoda! 

I onaj mnogobrojni puk, što je slijedio jahača, po- 
navljao je taj poklik, da se zrak tresao kao od oluje. Zov 
ubogih bolesnica rasplinuo se je u tom kriču, kao cvrkut 
vrebaca. 

Sad su se obje povorke sastale; sad je nadošao tre- 
nutak, da zovnu Nazarenca. Ako se sada ne saberu, za 
uvijek će izgubiti prigodu, da se izliječe. 

— Bliže, Tirzo! Približimo se. Inače nas ne će čuti! po- 
Žurivala je majka kćer. 

Kolebajući pokroči naprijed, podigne omršavljele svoje 
ruke i vikne prodirnim, silnim glasom. Svijet ih spazi, 
ugleda njihova iznakažena lica i stane užasnut. Tirza je 
nešto zaostala i srušila se od slabosti i straha na zemlju. 

— Gubave! Gubave! 

— Kamenujte ih! 

— Proklete Bogom! Usmrtite ih! 

Takovi i slični poklici izmiješali su se sada u klicanje 
»hosana«, koje je još uvijek odjekivaloiz najudaljenijih re- 
dova. Malo ih je bilo, koji su znali, zašto je nastao ovaj 
zastoj. Nekoji, koji su bili bliže, razabrali su o čemu se 

radi; dosta su dugo živjeli pod utjecajem Nazarenca, da 
poznadu njegovo božansko milosrđe. Šutećke su pogle- 
dali za njim, kad je pojašio prema nesretnoj ženi i pred 
njom se zaustavio. Ona je pogledala u njegovo blago, 
nadzemnom ljepotom preobraženo lice, u jasne oči, koje 
su ju promatrale s neizrecivom sućuti. 

— Meštre! O meštre! klikne uboga majka, — ti vidiš 
našu nevolju. Ti nas možeš očistiti. Smiluj nam se! 

— Vjeruješ li, da ja to mogu? zapita on. 

— Ti si Onaj, kojega su proroci navijestili. Ti si Me- 
sija! odvrati žena. 

— Ženo! progovori On, — tvoja je vjera velika! Neka 
ti bude, kako želiš! 

Ostao je još časak, očito zaboravivši na gužvu oko 
njega, a onda pojaši dalje. 

Odmah zatim opkolilo ga je mnoštvo sa poklicima »ho- 
sana« i mahanjem palmovim grančicama i nestade ga 
za uvijek ispred očiju bolesnica. 

— Majka sakrije svoje lice, pojuri k Tirzi zagrli ju i 
klikne: 

— Kćerko, raduj se! On nam je obećao me m ma 
On je uistinu Mesija! Mi smo spašene! 

I čekale su klečeći, dok je čitava povorka prošla ispred 
njih te iščeznula za brdom. A kad se u daljini gubila vika, 
počelo se vršiti čudo. 

U svome srcu oćutjele su bolesnice divotnu obnovu 
krvi; brže i krepče strujila je žilama te ispunjala njihova 
iznurena tjelesa neizrecivo slatkim osjećajem  bezbol- 
noga ozdravljenja. I da ozdravljenje bude potpunije, 
ispunile su se i njihove duše neopisivom slašću. Kao da 
im je dan čudotvorni napitak, tako su ćutjele učinak — 
samo neposrednije, savršenije, božanskije. 


— 322 — 


BEN HUH SJEDINJEN SA SVOJIMA. 


Ovo izliječenje imalo je osim Amre još jednoga svje- 
doka. Ben Hur, koji je uvijek vjerno pratio Nazarenca 
na njegovim putovanjima, pa se i poslijednje noći vratio 
u njegovu blizinu, pratio je s napetošću čitav događaj. 
Vidio je, kako se je zaražena žena pojavila na putu, čuo 
je njezin poklik, iako je već više puta doživio takva ču- 
desa izliječenja, pobudila su i sada iz nova njegovu naj- 
dublju pozornost! Kad je svršio kratak razgovor između 
Nazarenca i bolesnice, a povorka opet krenula dalje, za- 


. ostao je mladi čovjek postrance i pustio, da svjetina 


prođe mimo njega. Mnoge iz povorke pozdravio je ki- 
manjem glave i poklikom; to su bili njegovi Galilejci, nje- 
govi saveznici, koji su ispod dugačkih haljina nosili 
kratkć€ mačeve. Za malo nadođe k njemu suncem opa- 
ljeni Arapin, vodeći dva konja za uzde. 

— Ostani ovdje, — rekne Ben Hur, kad su i poslijednji 
zaostali iščeznuli. Moram brzo u grad i trebam Alde- 
barana. 

Pritom pogladi široko čelo konja, koji je sad bio u na- 
ponu snage i ljepote, i pođe preko puta k ženama. 

One su za njega bile, razumije se, potpuno strane i nje- 
govo zanimanje ticalo se njihovoga nadnaravnoga izlije- 
čenja, čuda — Nazarenčeva. Stupajući, pogledao je slu- 
čajno prema hridi i opazi ondje malu žensku spodobu, 


koja je rukama prekrila lica. 


— Tako mi Gospoda, to je Amra! klikne Ben Hur 
udivljeno. 

Jurne naprijed mimo majke i sestre, a da ih nije pre- 
poznao i zaustavi se pred služavkom. 

— Amro, upita ju on, — što radiš ovdje? 

Glasno zajecavši, baci mu se k nogama. 

..— O gospodaru! gospodaru! jecala je uboga Amra. — 
Kako je dobar Bog! 

Neobična slutnja obuzela mu srce. Vidio je Amrino uz- 
buđenje i oćutio , da vjerna Amra mora biti u nekoj 
svezi s obim ženama, mimo kojih je prošao. Brzo se 
obazre prema njima. One su ustale. Njegovo srce kao da 
prestaje kucati. Nije mogao ni da se makne, nije mogao 
da proizusti riječ. Kao ukopan stajao je tu i zurio u obje 
spodobe. Tu stoji žena, koja je, kako je čuo, razgovarala 
s Nazarencem, čije je unakaženo lice jasno vidio. Nije li 
to neka opsjena? Nikad nikoja žena nijetako nalikovala 
njegovoj majci, kao ova. Tako je izgledala onoga dana, kad 
su ju Rimljani pograbili, jedva se jekakova promjena zbila 
na njoj, samo što joj je kosa lako isprepletena sijedina- 
ma. A tko to stoji do nje? Nije li Tirza? Milovidno lijepa, 

nešto zrelija, inače sasvim onako, kako je bila onoga 
jutra, kad je s njim gledala preko prsobrana. Jedva vje- 
rujući svojim sjetilima, pruži ruku prema Amri i zapita 
šapćući: ' 

— Amro, Amro! — Moja majka — i Tirza! Reci, vidim 
li dobro? 

— Govori s njima, gospodaru! Govori s njima! molila 
'ga je ona drhćući. 

Dulje nije oklijevao, već pojuri raširenim rukama 
k njima i klikne: 
 — Majko! Majko! Tirza! Evo i mene! 

One su ga čule i radosno bi da pohrle k njemu; no 
majka se ujedared zaustavi i klikne kao i nekoć: Nečiste! 
Nečiste! 

 Zbilo se to više od navike nego od straha. 

Možda je u njihovim haljinama ostala klica bolesti, pa 
bi mogla da ga zarazi. No on nije mislio ni na što takovo. 

One su tu, imade ih opet. Što i tko bi mogao, da ih uda- 
ljuje još od njega? — I u slijedećem trenutku grlilo se 
ovo troje. i 

Kad se je stišala prva provala radosti, progovori 
majka: 

— Ne budimo u našoj sreći nezahvalni, draga djeco! 
Započnimo nov život sa hvalom Onomu, koji nam ga je 
poklonio! 

Sve troje klekli su i kao psalam radosti zvučala je maj- 
čina molitva. 

Tirza je riječ po riječ ponavljala molitvu za majkom, 
isto tako i Ben Hur, ali ne s istom bezuvjetnom vjerom; 
jer kad su opet ustali, zapita majku: 


— U Nazaretu, majko, zovu ga tesarovim sinom. Tko 
je on? 


Ona ga pogleda nježno i odgovori tako, kako je i sa- 
mome Nazarencu odgovorila: 

— Mesija! 

— Ali otkuda potječe njegova moć? zapita opet mladi 
čovjek. 

— Od Boga! odvrati svečano majka. A zatim se sjeti 
dužnosti, što ih život nalaže sada njima.i zapita: 

— Što da činimo sada, sine moj? Kamo da pođemo? 

Upozoren ovim načinom na skrb za svoje, primjeti Ben 


Hur tek sada, kako je nestalo svakog traga bolesti s njih 
obiju. Sjeli su u sjenu hridi i razmišljali. Unatoč nestrp- 


ljivosti, da njegova majka i sestra dođu što brže kući i da 
potanko čuje njihovu povijest, bilo je Ben Huru jasno, 
da je nužno, da se izvrši za takove slučajeve propisani 
put zakona. On pozove Arapina i naloži mu, da odvede 
konje do vrata kod Bethezde i da tamo čeka na njega. 
Sam je sa svojima pošao preko brda put grada, da ih ba- 


rem, ako još ne budu puštene, smjesti u blizini zavičaja. 


Sad ženama nije put bio naporan! Koračale su lako i 
brzo i doskora su našle u dolini Kidrona posve novu, 


prostranu grobnu špilju, u kojoj su se mogle na kratko 


vrijeme sklonuti, dok Ben Hur uredi sve ono, što njihov 
položaj iziskuje. ' 
Za nekoliko sati vratio se je i udario na gornjem Ki- 

dronu dva šatora, koja je najudobnije uredio. Tu su 


imale majka i sestra stanovati, dok im svećenik, koji 
mora da obavi pregledbu, ne izdade svjedodžbu, da su 
potpuno ozdravile. Radi ovoga vršenja dužnosti postao 
je i mladi čovjek, po slovu zakona, također nečist, pa 
nije smio, da učestvuje kod uskrsnih svečanosti. I tako 
je prethodno ostao sa svojima u šatoru. 


BEN HUR PRED ODLUKOM. 


Čudesno izliječenje obiju bolesnica zbilo se je na 21. 
ožujka. Uvečer 25. nije Ben Hur mogao da odoli svojoj 
želji, da se osvjedoči o stanju stvari u gradu, pa odjaši u 
grad. Našao je, da su ulice i trgovi puni ljudi, koji nepre- 
slance odlaze i dolaze, sakupljaju se oko ognjišla, na ko- 
jima se peče meso, pjevaju i živahno razgovaraju. Jak 
wonj mesa i goruće cedrovine ispunjao je zrak. Posvuda 
su mladoga čovjeka pozdravljali i kod svakoga ognjišta 
pozivali, da učestvuje kod blagovanja, jer za ove sveča- 
nosti ćutjeli su se svi Izraelci, kao članovi jedne te iste 
obitelji, kao braća, pa su im gosti bili dobro došli. On je 
međutim zahvaljivao na sve strane, jer ga je vukla želja, 
da se što prije povrati k majci i sestri. 

Kad je zakrenuo oko jednoga ugla, vidio je ujedared, 
da niz gorućih baklji kreće prema njemu. Kuda su pro- 
lazili ovi bakljonoše, zamuknuli su razgovori i pjevanje. 
'Sa začuđenjem zamijeti kroz dim i plamsanje plamena, 


kako svjetljucaju šiljci sulica rimskih vojnika. Što imadu. 


rimski vojnici sa izraelskim blagdanom? Ovaj pojav tako 
je neobičan i izvanredan, da je Ben Hur ostao stojeći, da 
vidi, što to ima da znači. 

Mjesec je sjao; no kao da sjaj baklji i vatre nije bio 
dovoljan, da rasvijetli put, nosili su neki učesnici povorke 
još i svjetiljke, a bili su oboružani toljagama i šiljatim 
štapovima. U ovom trenutku činilo se, da je njihova za- 

daća, da po neravnom taracu pronađu najzgodniji pui 
za rabine, svećenike i starješine, koji su stupali u povorci. 

Tri su osobe poglavito svratile na se Ben Hurovu po- 
zornost. Išle su gotovo na čelu povorke, a sluge, koji su 
išli ispred njih pa im osvijetljivali put, kao da su ne- 
obično oprezni i zabrinuti. U muškarcu s lijeva, prepo- 
znao je satnika straže u hramu; onaj s desna bio je sve- 
ćenik; onoga u sredini nije mogao da odmah prepozna, 
jer je stupao polagano, opirući se teško o ramena one 
druge dvojice, a glavu je tako duboko spustio, da mu se 
lice nije vidjelo. Dojmio se je kao uapšenik, koji se još 
nije snašao u prvom strahu iznenađenja, ili kao čovjek, 
koga vode na mučenje ili smaknuće. Satnik i svećenik 
podupirali su ga s lijeva i desna tako brižno, da se je 
moglo pogoditi, e je taj glavna osoba u povorci. 

Ben Hur koji je to odmah razabrao, nastojao je da po- 
godi, tko je taj čovjek. On se postavi do svećenika i ko- 
racaše sa povorkom. Da taj čovjek samo digne glavu! I 
gle, najednoč to učini! Svijetlo jedne svjetiljke osvijetlilo 
mu je posve blijedo iscereno lice, nestalne i očajne oči. 
Ben Hur, koji je dugo živio u okolini Nazarenčevoj, pa 
njegove učenike isto tako dobro poznavao kao i samoga 
meštra, klikne, ugledavši smetene crte lica, iznenađeno: 
»Išariot!« 

Lagano podigne taj čovjek pogled prema njemu i stane 
micati usnama, kao da bi da progovori; ali svećenik mu 
to ne dopusti. »Tko si ti? Nosi se!« otrese se svećenik na 
Ben Hura i odgurnu ga na stran. 

Mladi čovjek šutio je na ove pogrde, ali se nešto po- 
dalje otraga priključi povorci. Tako je hodao s njom 
kroz ulice pa između Bezete i Antonijeva dvorca uz rib- 
njak Bethezdu na ovčja vrata iz grada. Posvuda je vrv- 
jelo ljudima, koji su bili zabavljeni svetim obredima 
svetkovine. Vrata su bila otvorena, stražari su također 
svetkovali. Povorka je krenula prema jazu, kojim protiče 


Ra 


Kidron. S onu stranu dizalo se Maslinovo brdo sa svojim 
tamnim cedrovima i maslinama, Noćnom tišinom odje- 
kivali su koraci mnoštva, koje se je žurilo, pa udaranje 
i zveka štapova i sulica. Napokon zaokrenuše lijevo kod 
jednog maslinovog vrta, koji je od puta bio rastavljen 
kamenim zidom. Ben Hur je poznavao to mjesto i znao 
je, da se ondje ne može ništa drugo vidjeti, no nekoliko 
starih, kvrgavih maslina, nešto tratine i korito isklesano 
od kamena, u kojem su se gazile zrele masline za proizvod- 
nju ulja. Dok se je čudio, što bi u ovo doba noći ovakvo 
društvo imalo da traži na ovom osamljenom mjestu, za- 
< ustavila se je ujedared čitava povorka. Čuli su se uzbu- 
deni glasovi i neobična groza šuljala se je od čovjeka do 
čovjeka; posrtavali su i padali jedan preko drugoga, samo 
su vojnici, po običaju, održavali red, 

Trenutak je bio dovoljan Ben Huru, da se izvuče iz 
mnoštva i jurne naprijed. Odmah zatim stigao je na 
ulaz u vrt, pred otvor bez vrata; no tu mu klone noga. 
Čovjek u bijelim haljinama i gologlav stajao je pred ula- 
zom — nježna nešto naprijed sagnuta spodoba, rukuh 
skrštenih na prsima, blijedog uskog lica s dugačkom ko- 
som, koja mu je padala niz leđa; slika strpljivosti i 
prijegora. 

Iza njega, unutar ograde, stajali su u skupini njegovi 
učenici, Bili su vrlo uzbuđeni; sam Nazarenac stajao je 
u sjaju baklji, potpuno mirno. Nasuprot toj mirnoj spo- 
dobi stajala je rulja, šutećke, zureći plašljivo, kao da je 
spremna, da pobjegne na prvi znak njegove zlovolje. Ben 
Hur pogleda brzo od Nazarenca na one, u čijoj je sre- 
dini stajao Juda i odmah mu je bila jasna svrha toga 
noćnoga napadaja. Tamo je bio izdajnik, ovdje izdani: 
Došli su sa mačevima i toljagama pod vodstvom vojnika, 
da ga uhvate. 

U to zamnije jasan glas Gospodinov: 

-— Koga tražite? 

— Isusa iz Nazareta! odvrati svećenik. 

— Ja sam taj! ' 

Na ove jednostavno i mirno izrečene riječi uzmakla je 
čela bojažljivo; neki su pali na zemlju. Možda bi bili na- 
pustili svoju nakanu, da Juda nije pristupio do izdanoga. 

— Da si mi zdravo, rabi! progovori Juda i poljubi 
Isusa. 

— Juda, odvrati Nazarenac blago, —  izdaješ li sina 
čovječjega s cjelovom? Zašto si došao? 

Jer nije dobio odgovora, obrati se opet mnoštvu: 

— Koga tražite? zapita još jednom. 

-- isusa iz Nazareta, 

— Rekao sam vam već, da sam ja taj. Ako tražite mene | 
pustite ove. 

Sad su se usudili, da mu se približe. Nekoji od njegovih 
učenika, za koje je molio, pristupe k njemu; jedan je u 
tučnjavi odsjekao uho nekome slugi velikoga svećenika, 
a da nije spasio učitelja od uapšenja. I još uvijek stajao 
je Ben Hur tu, ne čineći ništa. A Nazarenac učinio je, 
dok su donijeli konope, da ga svežu, možda svoje najveće 
djelo ljubavi — pristupio je ranjenome, taknuo se nje- 
govoga uha i izliječio ga. ' ' 

Prijatelji i neprijatelji začudili su se, ne samo njegovoj 
čudotvornoj moći, već još više tome, što je tu svoju moć 
pokazao i u tom trenutku te ju izvršio u ovakovim okol- 
nostima. 

— On ne će dopustiti, da ga vežu! pomisli Ben Hur 
umiren. 

U to se začuje opet Nazarenčev glas: 

— Stavi mač u korice. Zar da ne ispijem čašu, koju mi 
je namijenio moj otac? 

Od žestokoga učenika obrati se na pandure: 

— Došli ste s mačevima i toljagama kao kakvome ubo- 
jici, da me uhvatite. Nisam li svaki dan kod vas u hramu 
učio i niste me pograbili? No ovo je vaša ura i moć tmine. 

Rulja dobivala je sve više i više srčanosti i opkolila ga. 
Kad se je Ben Hur obazreo za učenicima, nestalo ih je. 
Nijednog nije više bilo. I dok su sad panduri brbljajući 
vezali Nazarenca, mogao je Ben Hur da tu i tamo baci 
koji letimični pogled na uapšenika. Nikad ga još nije 
ništa tako potreslo, kao ovaj uapšenik, koji tu stoji, do- 
stojan blagosti, neveseo i ostavljen! 

Pa ipak bi se taj čovjek mogao da spasi, pomisli Ben Hur. 
S daškom iz svojih ustiju mogao bi, da sve svoje neprija- 
telje obori na zemlju. I opet to ne čini. Kakav je to kalež, 
što mu ga je njegov otac namijenio da ispije? I tko je 
otac, kojemu se tako pokorava? To je tajna nad tajnama! 

No čim se rulja, s vojnicima na čelu spremila na po- 
vratak, bivao je Ben Hur sve nemirniji. Bio je nezado- 
voljan sa samim sobom. Moram ga još jedno zapitati? — 
pomisli s čvrstom odlukom, odloži brzo gornju haljinu i 
rubac s glave i baci na jedan vrtni zid i protisne se dr- 
zovito u povorku. Pošlo mu je za rukom, da se postavi 
do pandura, koji je držao u ruci krajeve konopa, s kojim 
je Nazarenac bio svezan. 

Ovaj je koračao polagano, oborene glave svezanih 
ruku na leđima. Kao da je zaboravio na sve oko sebe. 
Nekoliko koračaja ispred njega stupali su svećenici i 
starješine, revno međusobno razgovarajući, pogledava- 
jući od časa do časa natrag na svoga uapšenika. Kad su 
bili u jazu, uzeo je Ben Hur konop iz pandurove ruke i 
.stupi do Nazarenca. 

— Učitelju, učitelju! progovori Ben Hur naglo i tiho, 
— čuješ li me? Samo jednu riječ — jednu riječ ! Reci 
mi — 

Čovjek, komu je uzeo konop iz ruke, zakrči mu riječ: 

— Tko si ti? vikne srdito pandur, 

Ben Hur nije se osvrtao na njega. 


— Reci mi, — molio je Nazarenca, — ideš li drago- 
voljno s ovima? — No ne dobivši odgovora, nastavi: — 

O, učitelju! — ja sam tvoj prijatelj! Volim te! Dovedem 
li ti pomoć, hoćeš li ju prihvatiti? 

Nazarenac ne podigne pogled i ne odgovori nikakovim 
znakom. Pandur i njegovi drugovi okrenuli su se sad 
ogorčeno i s nepovjerenjem na Ben Hura: 

—I to je jedan od njih! vikali su. — Pograbite ga! 
Oborite ga! 

Žestokim makcem oslobodi se Ben Hur iz njihovih 
šaka i prodre kroz krug, koji se je sve gušće i ugrožavajući 
sklapao oko njega. Njegovo donje odijelo ostade u ruka- 
ma jednoga iz rulje; pobjegao je nag i umakao, hvala 
tami u jazu. 

Uzme svoju gornju haljinu s vrtnoga zida i pohiti. u 
grad, pa u svratište, gdje dade odmah osedlati konja. 
Dok je jašio natrag k šatorima svojih, razmišljao je, kako 
bi mogao da sutra vidi Nazarenca i s njim razgovara. 
Nije znao, da je ovaj još iste noći bio predveden pred 
Hannasa i preslušavan. 

Teškim srcem potražio je mladi čovjek ove noći ležaj. 
Nije mogao spavati. Sad mu je napokon bilo jasno, da je 
njegovo židovsko kraljevstvo, o kojemu je sanjao, u 
istinu tek — sanja. 

U kratko rečeno, on jeišao u susret poslijednjoj odluci, 
koju mora da donese Nazarenac i sutrašnji dan. 


ISUS IZ NAZARETA >KRALJ ŽIDOVSKI«. 


Drugoga jutra oko dva sata dojašila su dva muža oštrim 
skokom do Ben Hurova šatora i tražili, da s njim govore. 

Odmah ih je primio, pozdravio i zamolio, da počinu. 

— Ne, odvrati ukratko stariji; — sjediti i počivati 
znači pustiti, da Nazarenac umre. Dođi s nama, sinu Ju- 
deje. Osuda je pala. Križ je već na Golgoti. 

On ih pogleda s neshvaćanjem. 

— Križ? ponovi Ben Hur. 

— Noćas su ga saslušali, nastavi taj čovjek. — Rano 
ujutro odveli su ga pred Pilata. Dva put ih je Rimljanin 
odpustio i proglasio ga nevinim. Napokon je Pilat oprao 
svoje ruke i rekao: »Ja sam nedužan u prolijevanju krvi 
ovoga pravednika«, a oni su odgovorili — 

— Tko je odgovorio? 

— Svi skupa, svećenici i puk —: Njegova krv neka 
pane na nas i našu djecu! 

— Oče Abrahame! klikne Ben Hur, — isti Rimljanin 
je milosrdniji prema Židovu od samih njegovih supleme- 
nika! Ako je on uistinu sin Božji, tko će ikad skinuti taj 
krvni grijeh s njihove djece? To se ne smije dogoditi! 
Sad je čas za borbu! 

Brzo je izdao zapovjedi i za čas su sva tri ova muža 
bila na putu. 

— Kamo ćemo najprije? zapita stari Galilejac? 

— Sakupiti legije, — odvrati Ben Hur. 

— O, jao! — zajeca taj starac i mahne glavom: — Go- 
spodine, moj drug i ja jedini smo, koji smo ti ostali 
vijerni! Svi ostali prešli su na stranu svećenika, 

Ben Hur pogleda lagano jednoga i drugoga. Opet mu 
se pojavi u duši upit Nazarenčev: »Zar da ne ispijem 
kalež, što mi ga je namijenio moj otac?« pa onda njegovo 
vlastito pitanje, što ga je šapnuo Nazarencu: »Donesem 
li pomoć, hoćeš li ju primiti?« I sad je shvatio šutnju 
uapšenoga Isusa. Njegova je smrt neminovna, pomisli 
Ben Hur. Od početka svoga poslanstva stupao je potpuno 
svijesno svojoj smrti. Pokorava se nekoj volji, višoj od 
njegove — volji Gospodnjoj! 

Što tu mogu ljudi? Nije li neobično, da su ga baš danas 
napustili njegovi Galilejci? Jesu li njegovi napori, nje- 
gove osnove i žrtve protimba božjoj volji? On se ustraši 
—i pograbi čvršće uzde i progovori tiho: »Hajdemo 
braćo! Na Golgotul« 

Prošli su kroz uzbuđeno mnoštvo, koje je poput njih hr- 

lilo na jug. Sva okolica kao da je u nekom'pokretu. Doznavši % 


da bi povorku s odsuđenikom mogli sresti kod bijele kule 
Herodove palače, krenuli su tim pravcem. U dolini ispod 
Hiskiasova ribnjaka nagomilalo se toliko mnoštvo, da 
nisu mogli dalje. Sjašili su s toga, postavili se uz zid jedne 
kuće i čekali. Pol sata, čitav sat je ininuo i još je sveudilj 
grnula gomila svijeta uz Ben Hura i njegove drugove. Ži- 
dovi iz svih zemalja istoka i zapada i s otoka na moru, 
Židovi svih izraelskih plemena, svih naroda zemlje, 
pješke, na konjima, na devama, u nosiljkama i kolima, 
sa svim mogućim nošnjama pa ipak svi slične vanjštine, 
koja i danas još pada u oči. Govorili su u svim za onda 
poznatim jezicima. I svi su jurili naglo, uzbuđeno, ne- 
strpljivo onamo — da gledaju, kako ubogi Nazarenac 
umire kao zločinac među zločincima. 

I tisuće nežidova, koji su mrzili izraelski narod i pre- 
zirali ga, bilo je u mnoštvu: Grka, Rimljana, Arapa, Si- 
raca, Egipćana i Indijaca — i sve ove povlačio je za so- 
bom potok tako, da se je činilo, kao da žele, da čitav 
svijet bude svjedokom ovoga propinjanja. 

Začudo, u toj silno gužvi vladala je napadna tišina. 
Pokatšto koji poklik, topot i hrzanje konja, štropot kola 
— to je bilo sve. Na svim licima čitala se napetost, kojom 
ljudi idu da promatraju nekakav strahovit događaj, bro- 


'dolom, bojnu oluju. 


Napokon razabere Ben Hur pravcem od velikih kula 
neku buku, sličnu kriču mnogih ljudi. SAA 

— Slušaj, sad dolaze! rekne jedan od njegovih ljudi. 

Oni, koji su jurili mimo, zaustavili su se, da osluškuju; 
no kad su čuli, da se ta buka približuje, zgledali su se me- 
đusobno i pojurili šutećke dalje. 

Sve je bliže dolazila buka; zrak se tresao od te buke. 
U to Ben Hur ugleda najednoč Simonidesove sluge, koji 
su nosili svoga gospodara u jednom naslanjaču. Estera 

je stupala uz njega; tik iza njih slijedila je žaivorana no- 
siljka. PR 
— Mir s tobom, Simonides i s tobom Tieteta! pozdravi 
ih Ben Hur, pristupivši k njima. — Ako ćete na Golgotu, 
pričekajte, dok povorka prođe. Tad ću vas pratiti. Ovdje 
kod ove kuće je mjesto, gdje se možete izlučiti iz povorke. 
Trgovčeva glava klonula je duboko na prsa. Sad po- 
gleda mladoga čovjeka i odvrati: — Govori s Baltaza- 
rom, on je u nosiljci. Kako on želi, tako ću i ja učiniti. 
Ben Hur odgrne brzo zavjesu nosiljke. Egipćanin je 
ležao sav slomljen na jastucima. Njegovo blijedo, usko 
lice bilo je kao u mrtvaca. Ben Hur mu stavi predlog. 
— Možemo li ga vidjeti? zapita slabašnim glasom. 


— Nazarenca? Da! On mora proći tik uz nas, — rekne 
Een Hur. 
— O Gospode! klikne starac usrdno, — još jedamput 


samo. Samo jedamput. O strašni dane za čitav svijet! 

I tako je cijelo ovo društvo čekalo u zaštiti kuće. Malo 
su govorili; svi su se žacali, da odadu svoja čuvstva. Bal- 
tazar je izašao iz nosiljke i oslanjao se teško o jednoga 
slugu; Estera i Ben Hur stajali su do Simonidesa. 

I još uvijek struji gomila mimo njih, gušća nego prije; 
i sve bliže bijesni buka, hrapavo, kreštavo, prijeteći. Na- 
pokon se približi ta bučna skupina. 

— Gledajte, progovori Ben Hur gorko, — ovdje dolazi 
Jerusolim! 

Naprijed je koračala rulja dječaka, koja je vikala i de- 
rala se: Kralj židovski! Mjesta za kralja židovskoga! 

Simonides je gledao za njima i rekao veoma ozbiljno: 

— Kad ovi nastupe svoju baštinu, jao si ga onda Salo- 
monovu gradu! 

Slijedio je odjel vojnika u blistavim oklopima. 

Zatim je stupao Nazarenac! 

Bio je slab, kao da će sad na umrijeti. Pri svakom ko- 
raku mogao je pasti. Poderana haljina, uprljana praši- 

nom i krvlju, visjela mu je s plećiju iznad tunike bez šava. 


BE 


< 


= 


'Bose noge ostavljale su crvene tragove po kamenju. Oko 
.vrata bio mu je konop, o kojem je visjela daščica s ne- 


kim natpisom. Kruna od trnja nemilosrdno: mu je pri- 
tisnuta na glavu; krv mu je iz otvorenih rana kapala niz 


“lica i napajala dugačku kosu, zamršenu u trnju. Bio je 


strašno blijed. Negdje usput srušio se je pod bremenom 
svoga križa, kojeg je po običaju odsuđenik morao sam 
nositi; sad ga je mjesto njega nosio neki seljak. Četiri 
vojnika štitila su ga od jarosti bijesne svjetine, koja se 
potkradala do njega pa ga tukla i na nj pljuvala. A on 
nije ni pisnuo, ni da se potuži ni da što spočitne; a nije 
uzvrnuo ni pogled, dok nije došao do kuće pred kojom 
su stajali Ben Hur i njegovi prijatelji. Sve ove zadahnji- 
vala je najdublja sućut. Estera se uhvatila za oca, koji je 
unatoč jakoj svojoj volji drhtao. Baltazar je pao na tla. 
Sam Ben Hur kliknuo je: Bože moj! Bože moj! U tom 
trenutku, kao da čuje taj poklik ili čita, što biva u njiho- 
vim srcima, okrene Nazarenac svoje blijedo lice prema 
toj skupini i pogleda svakoga od njihtakovim pogledom, 
kojeg za svoga života nisu zaboravili. Ćutjeli su, da misli 
na njih, ne na sama sebe i njegove oči, koje su rek bi: 
utrnjivale, slale su im blagoslov, kojeg njegova usta nisu 
mogla da izreknu. 

— Gdje su tvoje legije, Hurov sine? upita Simonides, 
uspravivši se. 

— To će ti bolje moći kazati Hannas nego ja. 

— Što, zar su ti se iznevjerili? 
-— Svi, do ove dvojice. 

— Tada je sve izgubljeno i on mora umrijeti! 


Crte trgovčeve bolno su se stisle; glava mu klone opet 
na prsa. Pošteno je sudjelovao kod Ben Hurovih nasto- 
janja, dijelio njegove nade i vidio sada, da su za uvijek 
uništene. 

Iza Nazarenca stupala su još dva čovjeka, koji su ta- 
kođer nosili križeve. 

— Tko su ovi? zapita Ben Hur Galilejce. 

— Zločinci, koji moraju umrijeti sa Nazarencem, — 
odvrate ovi. 

Kao najbliži u povorci slijedio je vrhovni svećenik 
urešen sa svim znakovima svoga dostojanstva, okružen 
stražom iz hrama; zatim je slijedilo visoko vijeće i čitav 
niz svećenika u bijelim haljinama sa šareno izvezenim 
pojasima. 

— Hannasov zet! rekne Ben Hur tiho. 

— Kajfa! Poznam ga, toga ohologa velikog svećenika! 
odvrati Simonides i doda, pošto ga je časak motrio: 

— Sad sam osvjedočen, sada znadem nepogriješivom iz- 
vjesnošću, da je onaj, koji nosi natpis o vratu, uistinu 
ono, što taj natpis kaže: kralj židovski. Je li ikad koji 
obični čovjek, varalica ili zločinac imao takovu pratnju? 
Gledajte. Svi narodi prate ga, Izrael, Jerusolim! I ovdje 
je haljina sa purpurnim šipkovačama i zlatnim zvonči- 
ćima, koju na ulici nisu vidjeli od Macedončevih dneva! 
Sami dokazi, da je Nazarenac u istinu kralj. Oh, kad bih 
mogao da ustanem pa da ga i ja slijedim! 


Sa začuđenjem slušao je Ben Hur te rijeći. No Simo-' 


nides, kao da se stidi toga izlijeva svojih čuvstava, doda 
brzo: Govori s Baltazarom! Idemo dalje; sad dolazi izmet 
Jerusolima! 

Estera mu zakrči riječ i reče: Tamo vidim žene! One 
plaču! Tko su one? 

Pogledavši na mjesto, na koje je Estera pokazala, za- 
mjetili su četiri ženske u suzama; jedna od njih opirala 
se je o rame nekoga muža, koji je bio nešto sličan Naza- 
rencu. Ben Hur odgovori: 

— Taj muž je omiljeli učenik Nazarenčev. Žena, koju 
vodi, jest Marija, učiteljeva majka; ostale su žene iz Ga- 
lileje. maka“ 

Suznim očima gledala je Estera za ovom tužnom sku- 
pinom, dok je nestade u mnoštvu. 

U to je Baltazar opet sjeo u nosiljku; Simonides je po- 
žurivao odlazak. 

No Ben Hur nije ga slušao. Vid divlje uzbuđenoga 
mnoštva, koje je, zadojeno surovošću i pohlepom ubija- 
nja, prolazilo mimo njih, potsjetio ga je najednoć na Na- 
zarenčevu blagost, na mnoga dobročinstva, što ih je 
iskazao trpećemu čovječanstvu. I sam je njegov dužnik; 
nije li ga pred mnogo godina okrijepio i utješio, kad su 
ga vodili na galeru? Nije li tek pred koji dan izliječio nje- 
govu majku i sestru? I čime mu naplaćuje taj svoj dug? 
Što je učinio za njega? Gorko si je stao to spočitavati. Ni 
izdaleka nije učinio sve, što je mogao da učini. Imao je 
da sa svojim Galilejcima neumorno straži nad njim, tad 
se ni oni ne bi bili vjerolomno raspršili i okrenuli od 
njega. Još je vrijeme! Još i sada bi nasilan udar raspršio 
rulju, oslobodio Nazarenca i poput zvuka trublje zvao 
čitav Izrael na davno žuđenu borbu za slobodu! Još je 
vrijeme — ali svaki trenutak je dragocjen... Ne da li 
se ništa, baš ništa učiniti? Njegov pogled, koji je mirno 
motrio, zamjeti skupinu Galilejaca. Prokrčjo si je put 
kroz gužvu i stigao ih. »Slijedite me!« rekne on. Moram 
da govorim s vama! Imam nešto da vam kažem! 

Muževi su ga poslušali, pa kad su se opet našli u zaštiti 
kuće, progovori im: — Vi spadate među one, koji su se 
izjavili spremnima, da se bore za slobodu i budućega 


kralja. Imate li sobom svoje mačeve — sad je nadošao 


trenutak. Idite i tražite posvuda svoje drugove i kažite 
im, da ih očekujem na mjestu Nazarenčeva raspeća. 
Žurite se! Što tako zurite u mene? Kažem vam Nazarenac 
je kralj i s njim umire naša sloboda! 

Smjerno su ga gledali, ali se nisu ni maknuli. 

— Zar ne čujete? zapita ih nestrpljivo. 

— Sine Judeje, odvrati jedan između njih, oslovivši ga 

Wallace: Ben Hur. 


imenom, pod kojim su ga poznavali, — tebe su zavarali! 
Nazarenac nije kralj. Bili smo prisutni, kad je došao u 
Jerusolim, vidjeli smo ga u hramu. On je varao sebe, 
nas i Izrael Hramu je okrenuo leđa i prezreo Davi- 
dovo prijestolje. On nije kralj i Galileja ne pristaje više 
uz njega. On mora umrijeti. No čuj, sine Judeje! Mi smo 
tvoji privrženici te smo spremni, da povučemo mač za 
slobodu. Čekaj nas kod križa! 

Za Ben Hura nastupio je čas da se odluči, U tom tre- 
nutku stajao je smeten, neodlučan, neznajući što bi. Lice 

je prekrio rukama, a u duši mu je buktjela borba izme- 
đu vlastite i neke više, jače moći. 

— Hajde, idemo sad! klikne Simonides opet. I sada 
Ben Hur pođe bezvoljno za  naslanjačem i nosiljkom. 
Estera je koračala uz njega. 

. Baš kako je pred mnogo godina neka viša moć vodila 
Baltazara i njegova dva druga, tako se je sada i Ben 
Hur pokoravao toj višoj sili. 

Ni sam nije znao, kako je sa svojim društvom prispio 
na mjesto raspeća. Ali napokon su bili tu; Ben Hur po- 
tražio je zgodno mjesto, a ona neobična smetenost, što 
ga je bila zaokupila, rasplinula se je tako, da je doskora 
sve jasno razabirao. 


Vrhunac Golgote bio je uobličen kao lubanja, suh, 
prašan, neplodan, samo nešto čkalja raslo je gore. Mje- 
sto određeno za raspeće bilo je okruženo gustim redom 
ljudstva. Rimski vojnici pod zapovjedništvom jednoga 
satnika suzdržavali su svjetinu, da ne prodire dalje. 

Ben Hur stajao je posve sprijeda, tik iza vojnika. Kud- 
god mu je segnulo oko, nigdje slobodnoga mjesta, nigdje 
ni zemlje, nigdje hridi, nigdje malo trave — posvuda 
samo ljudi, ljudi! Milijuni očiju na zagasitim licima; tri 
milijuna ljudi čekalo je, tri milijuna srdaca kucalo je u 
strastvenom očekivanju, što će se dogoditi na vrhuncu, 
čekalo je u strahu, znatiželjnosti ili mržnji na Nazarenca, 

koji ih je sve obuhvatao svojom božanskom ljubavlju, i 
za sve pošao u smrt! i 

Posve gore na vrhuncu, tako visoko, da je na daleko 
bio viđen, stajao je veliki svećenik u svojoj sjajnoj ha- 
ljini. Još više, na samom vrhuncu, vidljiv svima, stajao 


je, šutećke sagnut, stradajući Nazarenac. Jedan od voj- 


nika da mu se naruga dao mu je u ruke komad trstike, 
tobož kao žezlo. Okruživao ga je porugljivi smijeh, pro- 
kletstvo, psovke. Sve oči bile su uprte u njega. 

Ben Hur, koji ga je neprestance promatrao, oćutio je 
u svojoj duši neodoljivu neku preobrazbu. Nešto je po- 
čeo da shvaća, da ima nešto bolje od toga zemnoga ži- 
vota, nešto, što može da zadahne slaboga čovjeka sna- 
gom tako, da podnosi muke tijela i duše, štaviše, da ra- 
dosno prigrljuje i istu smrt. Život neumrle duše, u koji je 
Baltazar tako čvrsto vjerovao, uskrisivao je sve jasnije 
i jasnije pred njegovom dušom i sada je napokon shva- 


tio, da je Nazarenčevu poslanju bila zadaća, da onima, 


koji u njega vjeruju, pokaže put preko zemaljskoga bitka 
u neumrlost. I kao daleki, na polak zaboravljeni zvuk, 
zamniju u njemu riječi, koje je nekoč čuo, ali nije 
shvatio: 

»Ja sam uskrsnuće i život! 

Čuvstvo mira obuzme mladoga čovjeka, takvoga mira, 
kakav dosele nikad nije poznavao. Sve kolebanje i su- 
mnjanje, sav nemir i nesigurnost iščeznuše, a vjera, lju- 
bav i shvaćanje počeše da se nastanjuju u njegovoj duši. 

Mukli udarci kladiva probude ga iz snatrenja. Vojnici 
su na vrhuncu uspostavljali križeve. Jame u koje su imali 
zakopati donju gredu križa, bile su iskopane. 

— Recite ljudima da se požure, progovori veliki sveće- 
nik satniku. Odsuđeni moraju prije sunčanoga zapada 
biti mrtvi i pokopani, da zemlja ne bude onečišćena. 
Tako nalaže zakon. 

Neki vojnik, koji je sudeći po njegovom držanju bio blaže 

ćudi, ponudio je Nazarencu vode; ovaj je otklonio. Na 
to pristupi k njemu neki drugi, skine mu natpis s vrata 
i pribije ga na križ. 

— Sve je spremno! javi sad satnik velikome  sve- 
ćeniku. 

— Onaj, koji huli Boga, dolazi prvi na red! odvrati 
ovaj, pokazavši rukom na Nazarenca. Ako je sin božji, 
može se spasiti. Vidjeti ćemo. 

Nastala je tišina u bezbrojnome mnoštvu. Najužasnije 
slijedilo je sad: ljudi su imali biti pribijeni na križ. 

Kad su vojnici stavili ruku na Nazarenca, kao da je 
neka groza prošla čitavim brdom. Najsuroviji su  za- 
drhtali. Mnogi su poslije govorili, da se je zrak ujedared 
rashladio i bilo im je svima studeno: 

— Kakva mrtva tišina! progovori Estera i ovije rukom 
očevo pleće. On je mislio na muke, što ih je sam pretr- 
Pio i privine Esterinu glavu na svoje grudi. 

— Ne gledaj onamo, drago dijete! rekne Simonides. — 
Meni je, kao da će svi, koji to gledaju, krivi i nekrivi, od 
ovog časa biti prokleti. 

Baltazar klekne. 

— Sine Hurov, nastavi Simonides, — ako Jehova ne 
pruži svoju ruku, Izrael je izgubljen! 

Ben Hur odvrati mirno: 

— To je volja Nazarenčeva i volja božja. Činiti ćemo 
što i Egipćanin — čekat ćemo i moliti. ' 

Na vrhuncu Golgote obavljao se je okrutni posao. Voj= 
nici su skinuli haljine s Nazarenca. Još su se vidjeli 
krvavi tragovi udaraca bičeva, što ih je dobio ujutro. 
Onda ga položiše na križ te ispružiše. Sa nekoliko krep- 
kih udaraca kladiva pribili su mu ruke i noge. Svi su 
vidjeli i čuli udarce, zadrhtali i zgrozili se. Samo Naza- 
renac ni da bi pisnuo. 

— Kamo da gleda njegovo lice? zapita surovo jedan 
pase 

— U hram! odvrati veliki svećenik. — Na smrti još 
neka gleda, da nije mogao da okalja svetište. 

Sad su radnici podigli križ i odnijeli ga na mjesto, gdje 
je imao biti dignut. Tu su ga stavili u jamu i ovu zatrpali. 
Između neba i zemlje visjelo je sad Nazarenčevo tijelo, 
s krvarećim rukama. I još uvijek nije izustio ni jedne 


riječi žalbe — samo jednu molbu, najbožanstveniju od | 


svih molbi: »Oče, oprosti im, jer ne znadu što čine!« , 
Sad su svi vidjeli križ i pozdravili ga s veseljem i kli- 
canjem. Svi su se tiskali bliže da odgonetaju natpis i za 
čas išlo je od usta do usta: 
»Kralj židovski! Da si zdravo kralju židovskil« 
Veliki svećenik, koji je bolje shvaćao znamenovanje 
natpisa, prosvjedovao je proti tomu; ali uzalud: S nat- 
pisom nad svojom glavom, gledao je umirući kralj ži- 
dovski na nezahvalni grad, koji ga je tako sramotno. iz- 
bacio od sebe. 
Sunce je bilo u zenitu. Brežuljci, grad, hram, palače 
i tornjevi stajali su tu obasjani sunčanim zrakama. U to 
najednoč kao da se nekakva sjena prevukla na nebo i 
zemlju — najprije je jedva zamjetivo iščezavao dan, na- 
stajalo sumračje, što se utisnulo u svijetlost podneva. No 
doskora postajala je tama dublja, mračnija. Krič i smi- 
jeh ljudi zamuknuo je; svi su se začuđeno pogledavali, 
zatim uperili pogled u sunce — na brda preko, koja je 


gotovo već obavila tama, na brežuljak, na kojemu se je 


zbivao tužni prizor, i konačno su se počeli zamjenito po- 
gledavati, blijedi, nijemi drkćući. 

— To je samo magla ili oblak, koji prolazi ispred 
sunca! Tješio je Simonides svoju kćer, koja se bojažljivo 
privinula k njemu. Odmah će opet biti svijetlo. 

Ali Ben Hur mislio je drugačije. 

— Nema ni magle ni oblaka, rekne on. — Dusi, koji 
živu u visini, anđeli, proroci i sveci zakrili su sunče, da 
sunce ni priroda ne gledaju ovo najstrašnije! Kažem ti, 


— 341 — 


Simonides, tako mi živoga Gospoda — onaj, koji tamo 
visi raspet na križu, sin je božji! 

I ostavivši Simonidesa, da se čudi tim njegovim rije- 
čima, pređe Ben Hur k Baltazaru, koji je klečao u bli- 
zini i stavi mu ruku na pleća. ' 

— Mudri Egipćanine, progovori Ben Hur, slušaj me! 
Ti si jedini imao pravo! Nazarenac je uistinu sin božji! 

Baltazar potegne ga k sebi dolje i odvrati tiho: 

— Vidio sam ga, kad je kao dijete ležao u staji i za to 
nije čudo, što sam ga prije upoznao od tebe. No da sam 
morao doživjeti taj dan! Da sam umro s mojom bra- 
ćom! O sretni Melkior! Sretni Gašpar! 

— Utješi se, — odvrati Ben Hur. — I oni su bez sumnje 
ovdje s nama. 

Tama se malo po malo zgusnula do potpune tmine. 
Radnici na brežuljku nastavljali su uza sve to svoj kr- 
vavi posao. Redom su sad i razbojnici bili propeti, pa 
njihovi križevi dignuti. Na to su vojnike odazvali i 
mnoštvo je dobilo slobodan pristup. Kao rijeka, koja 
dere, stalo je mnoštvo okruživati križeve. Nazarenca su 
upravo obasipali porugama i pogrdama. 

— Hahaha! Ti da si kralj židovski, dakle siđi s križa! 
vikao mu je neki vojnik. 

— Da, ako sada siđe s križa, vjerovat ćemo mu, pro- 
govori neki svećenik. 

Drugi su opet kimali glavama i govorili: 

— Ej ti, koji riječima razaraš hram božji, da ga u tri 
dana opet sagradiš; pomozi sad samome sebi, 

Opet drugi: Nazivao se je božjim sinom; da vidimo, 
hoće li ga Bog? 

Estera, koja se je bojala nenaravne tame, zamolila je 
dva tri puta oca: »Oče daj da se vratimo kući! To je 
božji gnijev. Tko bi znao, kakve će se još zbiti strahote! 
Bojim se! 

Ali Simonides ju nije slušao. Govorio je samo malo i 
bio je očito vrlo uzbuđen. Kad je pod konac prvoga sata 
primjetio, da se mnoštvo pod križem prorijeđuje, pristu- 
Pili su svi, na njegov poziv, nešto bliže stratištu. S novo- 


* ga mjesta mogli su samo nejasno viđeti Nazarenca, ali 


su čuli, kako jeca. I drugi sat nakon raspeća prošao je 
kao i prvi: Nazarenca su pogrđivali i izrugivali mu se. 
Samo jedamput je u to vrijeme progovorio. Nekoliko 
žena došlo je do križa i tu su klekle podno njegovih nogu. 
Propeti prepoznao je svoju majku, koju je vodio njegov 
učenik, koga je najviše volio. 

— Ženo, rekne, digavši glas; gle, to je tvoj sinN. — A 
zatim, okrenuvši se svome učeniku, reče mu: — Gle, ovo 
je tvoja majka. | 

Prošao je i treći sat; još uvijek su ljudi stajali oko bre« 
žuljka, kao da ih neka nevidljiva sila prikovala. Bili su 
sad mnogo mirniji nego u početku i moglo se primjetiti, 
da ih se većina šutećke približuje Nazarenčevu križu, da 
mirno gleda pa se tiho udaljuju. I kod vojnika primije- 
tila se je ista promjena; oni koji su se još malo prije uz 
buku i krič kockali za Nazarenčeve haljine, stajali su sad 
sa svojim časnicima tiho na strani, promatrajući jednoga 
od smaknutih. Ako je zajecao ili glavu maknuo od boli, 
osluškivali su najnapetijom pozornošću.  Najnapadnije 
ponašao se je veliki svećenik sa svojim drugovima. Kad 
se je na zemlju spustila tama nestalo je njihovoga samo- 
pouzdanja. Mnogi su bili vješti u zvjedarstvu i svi su se 
tiskali oko velikoga svećenika i razgovarali o divotnom 
događaju. zam 

— Ne može biti, da je pomrčina sunca, jer je sada 
uštap! govorili su. 

I jer nitko nije mogao, da si protumači taj izvanredni 
pojav, počeli su da ga u duši dovađaju u savez s Naza- 
rencem. Obuzeo ih je strah. Sakriveni iza vojnika, pa- 
zili su na svaku riječ, svaku kretnju prisutnih, pa su sa- 

mo plaho i šapćući razgovarali međusobno. Možda je 
ipak Mesija — a što onda? 

Međutim je kod Ben Hura nestalo svake prijašnje 
dvojbe. U njemu je zavladao putpuni mir, Molio je sad 
još za to, da što prije dođe konac. Opazio je, da je i Si- 
monides posve blizu da vjeruje. Vidio je kako se na 
njegovom izrazitom licu odrazuje duboko razmišljanje, 
kako uzvraća prema suncu upitne poglede. Vidio je, kako 
se i Estera privija k njemu i nastoji, da po mogućnosti 
sakrije svoj strah. ' 

— Ne boj se, — čuo je Ben Hur, da joj govori otac. — 
Ostani kod mene i bdij sa mnom! Budeš li i dva puta tako 
stara, kao što sam ja, ne ćeš nikad što slična doživjeti. 
Možda nadođe još više objava. Ostat ćemo do kraja. 

Kad je minula polovica trećega sata došlo je nekoliko 
muškaraca iz nižih slojeva. Zaustavili su se pred srednjim 
križem. 

— To je novi kralj židovski! reče jedan. Ostali su sa 
.porugljivim smijehom doviknuli: 

— Da si zdravo, kralju židovski! 

Kad nisu dobili odgovora, pristupili su bliže i kliknuli: 
— Ako si božji sin, siđi dolje! 

Sad i jedna razbojnik vikne sa svoga križa: 

— Ako si Krist, pomozi nam i sebi! 

Svjetina oko križeva nasmijala se odobravajući. Dok 
su čekali ne će li uslijediti odgovor, rekao je drugi raz- 
bojnik prvomu: 

— Zar se ti također ne bojiš Boga? Mi smo dobili, što 
smo našim djelima zaslužili. A ovaj nije učinio ništa ne- 
pravo. 

U tišini, što je slijedila za ovim riječima, progovori taj 
zločinac opet, no sada Nazarencu: — Gospodine, sjeti se 
mene, kad dođeš u tvoje kraljevstvo! 

. Simonides se silno strese. »Kad dođeš u tvoje kraljev- 
stvo!« Kraljevstvo, to je bila točka, u kojoj je bio korjen 

njegovoj dvojbi, točka, o kojoj se je s Baltazarom toli 
često prepirao. 

— Jesi li čuo? zapita ga Ben Hur. To kraljevstvo ne 
može da je od ovoga svijeta, Taj svjedok to kaže: kralj 
tek sada ide u svoje kraljevstvo. A to isto čuo sam u 
sanji. 

— Tiho! rekne Simonides neobičnom žestinom. — 
Šuti, molim te! Ako odgovori... .! 

I u istom trenutku odgovorio je Nazarenac. Jasnim, 
čvrstim glasom reče: »Uistinu, kažem ti, još danas bit ćeš 
sa mnom u raju!« 

Simonides je slušao, ne će li još što dodati. Zatim sklopi 
ruke i progovori: 

— Dosta, o Gospode! Dosta je! Tame je nestalo. Gle- 
dam s novim očima, s očima vjere, kao i Baltazar! 


Vjerni sluga našao je konačno svoga sina. Neka mu 


tijelo ostane za uvijek slomljeno! Neka ga ni uspomena. 


na pretrpljene muke nikad ne ostave — novi život mu je 
obećan, život nakon sadašnjega, zemaljskoga — život, 
nazvan rajem! Tamo će naći kraljevstvo, o kojemu je 
sanjao, pa i kralja! Slatki mir sišao mu je u dušu. Preko 


na drugoj strani, vladalo je začuđenje i prepast. Lukavi 


svećenici našli su se u lošem položaju. Oni su Nazarenca 
dali pribiti na križ, jer se je izdavao Mesijom, I gle tu, još 
naj križu, izjavio se je ne samo određenije nego ikada 
prije Mesijom, već, štaviše, obećao je i jednomu od zloči- 
naca blaženstvo raja! Isti veliki svećenik zadrhtao je 
unatoč svojoj oholosti. Kako je taj čovjek došao do ta- 
kvoga pouzdanja, ako ne istinom? A što je istina drugo 
nego Bog? U tom trenutku nije bilo više potrebno mnogo, 
da ih sve poćera u bijeg. 

Odisanje Nazarenčevo bivalo je teško; njegovo izdisa- 
nje pretvaralo se u hroptanje. Bio je u smrtnoj borbi. 
Samo tri sata na križu — i već se približavala smrt! 

Od usta do usta širila se ta vijest. I nastade duboka ti- 

šina. Ni daška vjetra. Zagušljiva sparina spuštala se na 
sve; k tami se pridružila žega. Nitko nije naslućivao, da 
pod tom tamom, razastrtom poput mrtvačkog vela, čeka 
drhćući tri milijuna srdaca, čeka, što li će se sad dogoditi 
— tako su svi šutjeli, 

U to s križa zamnije uzdah i poklik: 

— Bože moj, Bože moj, zašto si me ostavio? 

Ovaj poklik proniknuo je sve, koji su ga čuli, sa stra- 


bom i drhtanjem. No jednomu se je zarezao duboko u 


srce. : 

Vojnici su, kad su došli, donijeli sa sobom posudu punu 
vode i vina, a ta je posuda stajala sasvim blizu Ben Hura, 

Ako zamoče spužvu u tu tekućinu, učvrste ju o motku, 
mogu, ako ushtiju, nesretniku na križu Pribaviti po- 
lakšicu. 

Ben Hur se sjeti napitka na zdencu u Nazaretu: po- 
slušavši naglu domisao, zamoči spužvu u napitak, stavi ju 
na zašiljeni prut i jurne k Nazarenčevu križu. 

— Ostavi to! stali su ljudi vikati ljutito. — Ostavi! 

Ne mareći za taj krič, jurio je dalje i prinesao spužvu 
Nazarenčevim usnama. 

Prekasno! 

Lice raspetoga, iako je bilo krvlju i znojem posve pre- 
kriveno, zasja najednoć božanskim sjajem. Isus širom 
otvori oči i pogleda prema nebu. Mir, oslobođenje, po- 
bjeda bila su u pokliku, što ga je sada proizustio: 

— Svršeno jel 

Tad utrne svijetlo njegovih očiju; lagano mu klone 
glava na prsa. Već je Ben Hur mislio, da je borba dovr- 
šena; no još jednoč otvori umirući usne i proizusti tiho, 
kao nekome, tko je sasvim kraj njega: 

— Oče, u tvoje ruke predajem moju dušu! 

Izmučeno je tijelo zadrhtalo. Poslanstvo i zemni život 
Nazarenčev bio je dovršen. 

Srce, prepuno božanske ljubavi, slomilo se je. 

Ben Hur se povrati k svojim prijateljima i rekne jedno- 
stavno: 

— Sve je prošlo! On je mrtav. 

U nevjerojatno kratko vrijeme proširila se je vijest u 
mnoštvu. Nitko nije glasno izgovarao to strašno; tek je 
šapat išao od brda do brda kroz redove onih, koji su če- 
kali: »On je mrtav! On je mrtav!« To je bilo sve: Želja 
puka ispunila se. Nazarenac je bio mrtav. No zašto se sad 
iako blijedi od strave zamjenito pogledavaju? Njegova 
krv pala je na njih! 

Dok su tako stajali, stresla se je zemlja. Tama je na- 
jednoč uzmaknula pred najjarčim svijetlom. Sunce je 
sjalo na nebu. I u sunčanomeSjaju svi su vidjeli kako sva 
tri križa na brežuljku kolebaju od trešnje zemlje. Vidjeli 
su sva tri križa, samo se je srednji jasno isticao. Bilo je, 
kao da sa svojim bremenom dopire do nebesa. I svi koji 
su Nazarenca pogrđivali te mu se izrugivali, koji su kri- 
čali: »Propni ga!«, koji su ga pratili na stratište, koji su 
željeli njegovu smrt, svi su oćutjeli neizmjernu krivnju na 
sebi i svi su se okrenuli i bježali, trčali, jurili pješke, na 
konjima, na devama, u kolima — a trešnja zemlje proga- 
njala ih je kao osveta za nevino usmrćenoga. Zaorila je 
podzemna tutnjava, pećine su pucale, grobovi su se ot- 
krivali. I svi su se udarali u prsa — njegova krv pala je 
na. njih! Stranci i domaći, svećenici i svjetovnaci, pro- 
sjaci i farizeji sve je hrlilo i jurilo jedan preko drugoga, 
spoticalo se je, padalo, rušilo jedan na drugoga! Uz- 
buđena zemlja nije štedila nikoga — ljutila se je na sve, 
na sve! Oborila je u prašinu velikoga svećenika i njegovu 
svetu haljinu poprskala blatom. Ni on nije viši ni veći 
od svih drugih. — Nazarenčeva krv srušila se i na njega. 

Jedini, koji su još stajali na brežuljku, bijahu Nazaren- 
čeva majka, njegov učenik i vjerne žene iz Galileje, zatim 
rimski satnik sa svojim vojnicima, pak Ben Hur sa svo- 
jim prijateljima. Ovi nisu marili za divlji bijeg svjetine. 

— Sjedni ovamo! progovori Ben Hur Esteri i naredi 
joj mjesto do očevih nogu. — Zastri oči i ne gledaj gore. 
Pouzdaj se u Boga i u duh onoga pravednika, kojega su 
tako sramotno i kukavno usmrtili! 

— Od sele ćemo ga nazivati Isukrst, Spasitelj, rekne 
Simonides pobožno. ' 

— Neka bude tako! odvrati Ben Hur. 


Novi udarac strese brdo. Ben Hur pomisli sad na si- 
jedoga Egipćanina i obazre se za njim. Ležao je nepo- 
mično pružen na zemlji. Mladi čovjek jurne k njemu i 
zovne ga, ali ne dobije odgovor. Baltazar je pošao sa 
svojim Spasiteljem u raj. ' 

Sluge Egipćaninovi pobjegli su s mnoštvom. Kad je sve 
minulo, ponijela su oba Galilejca mrtvaca natrag u grad. 

Bila je to turobna povorka, koja je o sunčanom zapadu 
ušla u Ben Hurovu palaču. 

U isto vrijeme skinuli su i Isukrstovo tijelo s križa. 

Baltazarovo truplo stavili su na odar u velikoj dvorani 
palače. Sluge su s iskrenim srcem oplakivali njegovu 
smrt. Blago Baltazarovo biće predobilo je svačiju ljubav. 
Kad su vidjeli njegovo tiho lice i smiješak, koji je na nje- 
mu titrao, kazali su: 

— Njemu je ugodno! On je večeras blaženiji, nego li 
je bio ujutro, kad je izišao od kuće. — — — 

Devetoga dana nakon čudesnoga izliječenja (Baltazar 
je međutim bio već sahranjen) — doveo je Ben Hur svoju 
majku i Tirzu u očinski dom. I od toga dana zazivali su 
svagda u zajedničkoj molitvi najsvetija imena, što ih 
ljudi mogu da izgovaraju: 


Bog otaci Krist sin. 

EPILOG. 


Pet godina po prilici nakon propeća, sjedila je Estera, 
Ben Hurova supruga, u svojoj sobi u lijepoj villi u Mi- 
zenumu, Bilo je podne, a žarko sunce Italije žeglo je cvi- 
jeće i lozu u vrtu. Sve u kući bilo je rimsko, samo je 
Estera bila obučena kao otmjena židovska gospođa. Tirza 
i dvoje djece, što se je sigralo na lavljoj koži, bilo joj je 
društvo. Trebalo je samo motriti, kakvom ljubavi pro- 
matra tu djecu, da se uvjeriš, da su to njezina djeca. 

Vrijeme joj je bilo milostivo. Bila je ljepša nego ikada. 

Usred ovog intimnog prizora pojavi se na vratima je- 
dan sluga, koji reče: 

— Neka žena u atriju želi govoriti s gospođom. 

— Neka uđe! Ovdje ću je primiti. 

Uniđe tuđinka. Kad je unišla, ustala je Židovka i htjela 
da progovori, ali najednoč stane, porumeni i uzmakne, 
rekavši: oi 

— Nekoč sam te poznavala, dobra ženo. Ti si — 

— Bila sam Iras, Baltazarova kćer. ' 

Estera zapovjedi slugi da donese stolac za Egipćanku. 

— Ne treba, rekne ova, — odmah ću se udaljiti. 

Obje su se pogledale. Ester je bila lijepa žena, sretna 
majka i zadovoljna supruga. 

Baltazarovoj kćeri naprotiv sreća nije poslužila. Ona 
je izgledala jadno i propalo. 

Iras je prva progovorila: 

— Jesu li ovo tvoja djeca? 

Estera ju pogleda i nasmiješi se. 

— Da. Ne ćeš li da s njima razgovaraš? 

— Zastrašila bih dječicu. 

Zatim pristupi bliže Esteri, koja je uzmaknula. 

— Ne boj se, progovori Iras. Isporuči tvome mužu, da 
je njegov neprijatelj mrtav i da sam ga ja ubila radi sve- 
kolike bijede, što mi ju je prouzrokovao. 

— Njegov neprijatelj? 

— Mesala. Reci mu nadalje, da sam teško kažnjena za 
zlo, što sam ga počinila. 

U Esterinim očima pojavile su se suze. No Iras se od- 
mah spremi na odlazak, iako ju je Estera ustavljala. 

— Ostani ovdje i čekaj na moga muža. On nema ništa 
proti tebi. Posvuda te je tražio nakon tvog nenadanog 
odlaska iz Jerusolima. On je tvoj prijatelj, i ja ću da ti 


budem prijateljicom. Mi smo kršćani. : : 


Jras je ostala kod svoje odluke. 

— Ne! Ja sam ono, što sam svojom voljom odabrala. 
Doskora će sve proći, 

— Ali, — nastavi Estera, možemo li, da ti ispunimo 
koju želju? Nema li ništa — — — 

Estera primjeti smjer njezina pogleda i progovori: 

— Dozvoljeno ti je. 

Iras pristupi djeci i poljubi oboje, kleknuvši na lavlju 
* kožu. Zatim lagano ustane, promotri djecu i ne rekavši 
više ni riječi na rastanku, udalji se brzo iz sobe. 

Kad je Ben Hur doznao za taj posjet, uvjerio se je, da 
je to Iras, koja jena dan propeća ostavila svoga oca, i pošla 
k Mesali. Uza sve to pošao je sad odmah, da ju potraži. 
Ali uzalud. Modri zaton, što se pod sunčanim zrakama 
tako smiješi, ima uza sve to svojih mračnih tajni. Da može 
govoriti, znao bi, da nam kaže, što je s Egipćankom. 


* * 


Simonides je doživio vrlo veliku starost. Desete godine 
Neronove vlade napustio je svoje opsežno trgovanje. 
Sreća mu je do konca bila sklona. Samo jedna ih je za- 
desila žalost: umrla je Ben Hurova majka. 


I šeik Ilderim preminuo je i ostavio Ben Huru palmov 
gaj blizu Antiokije. Simonides oslovi Ben Hura nekoga 
dana ovim riječima: 

— Sine Hurov, Gospod je potonjih godina bio van- 
redno milostiv prema tebi. Za to mu mnogo duguješ 
hvalu. Nije li napokon kucnuo čas, da odrediš s velikim 
imetkom, što ti ga je Gospod dao, a koji je sad čitav u 
tvojoj ruci te sveudilj još raste. ' 

— Davno sam već stvorio odluku. Imetak je određen 
da služi Gospodu, koji mi ga je i dao. Samo je pitanje, na 
kakav bih način mogao da ga najbolje upotrijebim? Mo- 
lim te, da mi u tome savjetuješ. 

Simonides odgovori: 

— Znadem, da si poklonio velike svote crkvi u Antio- 
kiji. No eto, dolazi vijest o progonu naše kršćanske braće 
u Rimu. Svijetlo Kristove vjere ne smije da utrne u glav- 
nome gradu. Rimljani, pa i sam taj Nero, drže dvoje za 
sveto: pepeo pokojnika i njihove grobove. Ako ne možeš 
da dižeš crkve nad zemljom, gradi ih pod zemljom. A da 
ih zaštitiš od oskvrnuća, daj uz crkve sahranjivati trupla 
svih onih, koji umru u vjeri i za vjeru. 

Ben Hur ustade. , 

— To je velika misao. Ne smijem oklijevati, da ju 
oživotvorim. 

I Ben Hur doskora otputuje s Malluhom u Rim. Estera 
mu se je pridružila, odobrivši mužev naum, jer da će na 
taj način najbolje poslužiti Kristu. ' 


* 
* * 


Hoće li koji od naših čitatelja da posjeti Rim, neka se 
potrudi do katakombi sv. Kaliksta, koje su starije od onih 
sv. Sebastijana, pa će vidjeti, u što je upotrebljen bio Ben 
Hurov imetak, Bit će mu za to zahvalan, Iz tih grobnica: 
proizašlo je kršćanstvo, oborivši poganstvo i njegove 
careve. 


Priredio: M. L-ć. 

poviietke, hrvatske i srpske. 

(br. 1249.) D 45.— 
Bogdanović D.: Srpski pripovie- 
dači (br. 692.) D 28.— 
Jokdanović D.: Srpski priipovje- 
dači (br. 693.) D 22.— 
Bojer J.: Život (Astrid Bia! 

(br. 1302.) 25.— 
Borota: Dina (br. 18.) D 6.— 
Bourget P.: Strašna zagonetka 
(br. 19.) D 15.— 
Božičević: Alemka 

(br. 20.) D 16.— 
Pelin: Čovjek na sristio 
niku (br. 2 Do 7.50 
Bruun: i > dn udovica 

(br. 22.) vezana D 15— 
Brlić-Mažuranić Ivana. Čudnova- 
te zgode šegrta Hlapića, Vezano. 
(br. 457.) D 15— 
Bublić D.: Na rubu (br. 23.) vez. 
Bunin: Novele (br. 24) D 5.— 
Caballero F.: Farizeika . 


(br. 25.) 6.— 
Car E. V.: Pod sumnjom 
(br. 26.) D 33— 
Car E. V.: Starci (br. 27.) D 25.— 
Car E. V.: Usahlo vrelo 
(br. 28.) BB 

Carić: Obiteli kapetana Prora 


(br. 29. 40.— 
Castelnuovo E.: Kod prozora 
(br. 30. D T— 
Conscience H.: Flandrijski lav 
br. 31. D 38.— 
Čehov A. P.: Izabrane pripovi- 
iesti (br. 32.) D 42.— 
Čehov A. P.: Ubojstvo 

(br. 33.) D 9— 
Čop JE Ziuisrjeva kćerka 

(br. 3 4.) D 8— 
Čonović S.: U čelijama 
(br. 35.) 15.— 
Dallas: Lišen baštine 

(br, 36.) D 14— 
Daudet A.: Pariške crtice 

(br. 37.) D 6— 
Davila H.: Igračka valovja 

(br. 38.) D 26.— 
Panobu: Gusarski dvor 

(br. 39.) D 8— 
oda F.: Pegam i Lambergar 
(br. .40.) D 15.— 
Devčić I.: Bunjevačka buna 
(br. 41.) D 20— 
Poveć I.: Pad bana Mlađina II 
(br. 42.) D 33— 
Devčić I.: U krvi i plamenu 

(br. 43.) D 18— 


e Car Dioklecijan 


D 
nežPić V.: Hadžibova kob 
(br. 45.) D 42.— 


gori V.: Prvi kralj 

(br. 46.) D 
Deželić V.: U buri ii oluji 
(br. 47.) D 


.— 


Deželić V.: U službi kalifa 
gr o . D 28.— 
onadini U.:; i 
(oro a Kroz šibe 


Dostojevskij F. M.: Poniženi i u- 

vrijedeni. (Roman) broširano 

(br. 1607.) D 40.— 
u tvrdom povezu D 48.— 
u fin. moder. uvezu D 56.— 

Dostoievskij F. M.: Raskolnikov 

(Zločinstvo i kazna) 


(br. 1240.) 15.— 
Dostojevskij F. M.: Demoni, I. 
knjiga (br. 51.) 50.— 
Dostojevskij: F. M.: Demoni, Il. 
knjiga (br. 1282.) D 60.— 


Dostojevskii F. M.: Zločinstvo, i 
kazna (Roman) broširano 

(br. 1608.) D 50.— 
uvezano D 65.— 
Dostojevskij F, M.: Mladić I. 
knjiga (br. 52.) D 48.— 
Donk :i M. ..- lI. 


knjiga (br. 1283.) 52.— 
Doyle odan m. smrt 
(br. 53.) D ir 


Dumas 'A.: 20 godina poslije, I 
knjiga (br. 54. D 
Dumas A. 20 godina dia m 
knjiga (br. 1284.) 

Dumas A.: Mrtvačeva .. 

(br. 55. 58.— 
Dumas A.: Grof Monte Christo 
(br. 56. D 70— 
Dumas A.: Tri, mušketira 1. II. 
(br. 1349.) D 70.— 
Dumas A.: La Dame de Monso- 
reau. Viernost do groba. Roman 
u tri dijela, Dio I. 

(br. 1214.) .D 25— 
Dumas A.: La Dame de Monso- 
reau. Vjernost do groba, Roman u 
tri dijela. Dio II 

(br. 1270.) D 25.— 
Dumas A.: La Dame de Monso- 
reau. Vjernost do groba. Roman 
u tri dijela. III. diio. 


Dostojevski F. Mi: Biele noći (br. 1653.) 25.— 
D 8— | Dumas A.: Kraljičin glendos; I. 
Slekons Ch. David Copperfiield. kriza (br. 57.) 68.— 
ezano. (br. 1671.) D 28— | Dumas A.: Kraliičin Bos, II 
Nini Lovro pl. Delupis: Valovi kniiga (br. 1285.) D 60.— 
(br. m Priipovijest s mora, Eckstein: Otkriveno blago 
7 Zelena D 18— | (br. 58.) D 6— 
poe: Ben Hu. (ione bezobvezne n dinarima, BE: 


h 


monom 


aji 1 Neobična žena ' 
(br. D 5— 
jea AA ].: Noneijatebi poka 


(br. 1299.) D 25.— 
ije D.: Španjolci u Hrvatskoj 
(br. 61.) D 8&8— 


F&val: Baštinica Neversa 

Tr. 63. D _ 
Feuillet: Priijateljeva oporuka 
(br. 62. D -— 
Flaubert G.: Tri novele 


(br. 64.) D 15— 
France ni pona u biieloj ha- 
lini (br. 65.) D 5— 


Frey: Na biijegu 
(br. 67.— D 6— 
Fousuć: Undina (br. 68.) D 6— 
Gaboriau: Spisi broj 113. 


(br. 1219.) D :60.— 
Gaborlau: Radi žene , 

(br. 69.) D 24— 
Callet T.: Kapetan plsyo 

(br. 70.) : D 60.— 
sat, V.: Mali roman S 
(br. 71.) D T= 
Gersticker M. Dvoboj 
Gersteker: Muž na lutriju 

(hr. 73.) 7.— 


Galski sd K.: Giurgiica aićeva 
vadit V.: Taras Buliha. Pri- 
poviijest (br. 1274.) D 28.— 
Qogoli N. V.: Mrtve duše 


(br. 77.) D 50.— 

Goroli N. V.: Tv, Ingpovie“ i Tv. 

Nikiforović Va 76.) D . 7.50 

Gomulicki V.:' Car Sablast 

(br. 78.) D 26. 
> Gorki Maksim, Uspellenje na Te 
«stoja D 

Gorki M U tamnici 

(br. 79.) D T7— 


Green A K.: Svjetlo Ta sjena 
o 1286 PAL. 


Grev V.: ojeka dielo dole na na 


vidjelo (br. 80.) 
Griititns A.: U brzom vlaku od 
na do Pariza (br.:81) D 14— 

Gunter A. C.: Strašne noći ' 
(br. 82.) D 12— 
Gyulay_P.: Stari glumac, uvezano 
br. 83.) D 15— 
Hamun H. E.: Novi Turan, uve- 
zano (br. 84) D 15— 
Harambašić  A.: Božićnica »Hr- 
vatske« g, 1889. (br, 85.) D. 15.— 
Harum al Rašida: Noćne Prodi i 


“nezgode. (br. 86.) 


Hanžeković M.: Pisma iz Lum- 
barde na Korčuli. koi pa 
imipresite (br. 1649 

Hefele Ferdo. Put < istok do Ca- 
rigrada. Vez. (br. 1307.) D _33.— 
Holi I. K.: Iz mrtvog kraljevstva 
(br. 87.) D 12— 


Horvat dr. i Posljednji die 


Slunjski (br. 8: 


Horvat dr. R.: ako će biti SB M 


(br. 90.) 
Hrvatovski B.: Grilovica 


br. .89. 7.50 
17. latinskog svlieta 

(br. 91.) "DI. 7,50 
Iksion: Od Zagreba do .Zombora., 
Sitnice i krupnice s puta (ćirilic.) 
(br. 1610.) D 8— 
Iešić Pa F.: Noviji slovenski pisci 
(br. 92.) D 10.— 
Ilešić dr. F.: Slovenske novele i 
povesti (br. 93.) D &— 
Yvakić Toza: Selo i varoš. Privo- 
(br. 94.) ole 
Ivakić ,oza: Humoreske. TI. sv. 
(br. 1279.) Da 
Ivakić Saad Selo i varoš. Priipo- 
viletke. (Mlada žena itd) D _25.— 
Ivančan Mara: Uskrsnuće Pavle 


.Milićeve (br. 1252.) D 14—, 


Tacobsan J. P.: Hitac u magli 


(br, 95.) D 4>— 


EC T.: Kad sunce za- 
lazi (br. 96.) D 60.— 
Jurkić Mirko: Iz završija 
(br. 97.) D 8— 
Kaja H.: Diavolica 


(br. 1206.) D 15— 


PZA, o arlienko 1 Dobrila 

(hr. 1596. D = 
Keen N,: Na raspnću 

(br. 1297.) D 6— 

